
Fortale, 


som dei vaksne kann lesa høgt fyr bornom. 


Det ér lengje sidan. Det var, daa Gud hadde gjort 
himmelen og jordi, soli og maanen og stjernorna, fisken 
og fuglarne og alle dyr; og jordi lyste, og alt, som livde, 
leikad seg og song — daa gjorde han menneskja. 
Han tok leirjord og formad fint, som han kunde, og bles 
av sitt liv inn i bilætet, og det stod upp og vart livande 
og liknad honom; og det var det vænaste, han endaa 
hadde gjort; og menneskja vart heitande Adam. 

Og han skulde vera konge yver alt, Gud hadde gjort. 
Og himmelen og jordi skjein, og Adam slo upp augo sine 
og log — og alle dyri kom og vilde hava namn. Daa 
kom løva og bjørnen og hesten og hunden og kui og 
kalven og alle dei kaate lamb, og ørni og duva og svala 
og alle fuglarne. Og Adam saag og kallad paa deim, og 
slikt som$han sa, vart dei heitande. Og han talad til 
deim, dei var so væne — men dei kunde inkje svara. 
Daa stundad han etter ei menneskja, som han kunde tala 
ved. Og Gud Fader saag det og sa: »Det er inkje godt, 
at menneskja er einsleg.« Og Adam sovnad og sov, og 
Gud tok eit sidebein ut or Adam og gjorde ei kvinna. 
Og Adam sov. Men daa han vaknad, saag han kvinna 
og gledde seg og sa: »Denne gongén ser eg kjøt av mitt 
kjøt og bein av mine bein.« Og ho heldt Gudfader i 
handi; men han leidde henne burt til Adam, og Adam 

fekk henne, so ho vart kona hans. Og han kallad henne 
Eva; for ho er mor aat alle menneskjor. 

Dei var nakne baae tvo og var inkje bljuge. Dei var 
gladare enn tusund born. Og Gud Fader kom aat deim 
kvar dag og fylgde deim um kring og synte deim alt det 
væne, han hadde gjort. 

Gud hadde gjort himmelen og jordi og alt, me ser, 
paa seks dagar; og det sidste, han gjorde, var menneskja. 
Ho var kruna og kransen paa alt. Adam var kongen, 
Eva var dronningi hans; og dei fekk magt yver fuglarne 
og fiskarne og trei og blomarne, yver alle dyr — og yver 
heile jordi, som Gud hadde gjort. 

Og Gud saag paa det, han hadde gjort; og han saag, 
at det var makelaust; han fann inkje ein flekk, inkje eit 
grasstraa, som kunde gjerast vænare — og han gledde 
seg. Og den sjaunde dagen kvilde han. Den dagen gjorde 
han til helg. 

Han hadde gjort ein heim aat bornom sine; og der 
var det fint. Det var, som um alt det vænaste, Gud 
hadde gjort, det samlad seg og skjein der. Det var 
ein hage. Me hev hagar no og — og dei er vakre. 
Men alt det, som no heiter hage, det er berre ei liti 
glitra fraa den store hagen, som glødde i straalom den 
fyrste morgonen. Me tykkjer vænt um vaaren; og 
det er vænt — — — naar jordi grønast, og lauvet 
sprett, og alle smaae fuglar sit kvitrar i greinom, naar 
gauken gjel, og det milde regnet drys ned paa marki og 
kysser kvar ein gror og kvart eit straa — det er vænt. 
Og um sumaren, naar soli kjem stigande og kastar straa- 
larne ut yver liderna, og klufter og berg heng fulle med 
raun og hegg, og kissebærhagarne og eplehagarne lavar av 
blomar, og den søte angen strøymer gjenom det opne 
glaset og beint inn i stova, og all ting stend i brudar- 
bunad — me tykkjer, det er vænt. Men det forslær inkje. 
Og um kveldarne, naar soli liksom kvider seg fyr aa siga 
ned um aasarne, og ho speglar seg i kvar ein vatsdrope, 

og bakkarne ligg og skin mot den glansande fjorden — 
det er vænt. Og det minner undarlegt um den fyrste 
store hagen; for han var vænare. Fagerhagen, Himmel- 
hagen, hagen yver alle hagar med dei mange, mange namn 
— han var vænare. 

»Det lyste um jord og det glødde i sky, 

der grodde med liljor og rosor ng 
der grodde med tre og med buskor av alle slag; dei voks 
um kapp og blømde, so at englarne maatte koma og undra 
seg; og dei hekk fulle, so dei bognad, med bær og med 
eple. Der var det leik aa liva, der var det fint. 

Og ei stor elv rann gjenom hagen, blankare enn sylvet, 
og svingad seg og vatnad, og rann ut og kløyvde seg i fire 
straumar. Der var gullet og dei straalande glimesteinarne, 
som kostar so mykje. Og langs strenderna voks det 
grønaste graset. No grønt gras og so reine blomar hev 
"inkje Noko auga set. 

Og midt i hagen stod livs-treet, det herlegaste 
treet, som hev lyst under himmelen; der grodde livet, det 
varme, velsignad livet. 

Og der stod kunnskaps-treet, det faarlege treet 
— som blenkte som den kvasse kniven, so skinande fint. 
Der voks klokskapen. 

Og Adam og Eva fekk hagen. Og Gudfader velsignad 
deim og sa: »Vakte hagen; og de maa fritt eta av alle 
treom, av alt, som veks; men kunnskapstreet det maa de 
inkje eta av — et de av det, so døyr de.« Og dei visste 
inkje, kva det var aa døy; men dei kjende midt igjenom 
seg, det var det fælaste, som kunde henda. Dei vilde 
gjera slikt, som Gud hadde sagt — dei vilde inkje røyva 
kunnskapstreet. 

Der livde dei. Og himmelen kvelvde seg yver deim, 
og den grøne jordi var golvet, og heile hagen var huset. 
Dei var ljose og glade, mykje gladare enn den kvitrande 
fuglen. Den gongen var inkje dauden; og daa var inkje 
graat elder sjukdom elder frost elder svolt elder noko vondt. 

Dei saag Gud kvar dag; ja, himmelen var open og englarne- 
gjekk upp og ned; og dei høyrde englesongen, naar dei 
sovnad. | 

Daa hadde Gud gjort englarne fyrst. Og dei var gode 
og reine alle saman. Men ein av stor-englom reiste seg 
imot Gud og vilde vera jamningen hans; og han fekk 
med seg ein heil fylking. Men Gud vann. Og Gud 
støytte deim fraa seg, djupt ned i djupet, og der vart dei. 
svarte, og hovdingen deira vart verst. Han er Djevelen, 
den vonde, den verste, som finst. Og no kom han upp: 
i Fagerhagen og vilde nÅrra Adam og Eva. Han fekk 
ormen til aa hjelpa seg — ormen, som var sløgare enn. 
alle andre dyr. 

Og ormen kom aat Eva og sa: »Er det mogelegt — 
kann Gud bava sagt, at de inkje skal eta av alle treom i. 
hagen?« Og ho Eva svarad: »Jau, me maa eta; men um 
det treet midt i hagen sa han: Smake inkje paa det, 
røyve inkje ved det; for et de av det, so døyr de.« Daa 
sa ormen: »De skal inkje døy. Men Gud, han veit, at 
naar de et av det, vil de faa augo opne, og verta jamgode- 
honom og kjenna godt fraa vondt.« Og ho Eva saag paa 
treet. Det var lokkande aa sjaa, det var godt aa eta av: 
og ho gløymde Gud og trudde ormen — og tok eit eple 
og aat, og ho gav Adam med seg, og han aat. Daa opnad 
seg augo deira, og dei saag — og fælte. Og dei kjende 
seg nakne og sprang inn under trei og hengde ikring seg: 
store blad og gjøymde seg. 

Men det, dei saag — var Djevelen, som storflein, og 
heile det fæle fylgjet hans, som kom stormande inn paa 
jordi og fekk raaderom. Det var gruvelegt aa sjaa; og 
baketter kom dauden og alle sjukdomar og alt vondt. Og 
lukka deira bleiknad burt og visnad som ein uppriven. 
blome. 

Dette er det tyngste, som hev hendt. Inkje berre 
fyr Adam og Eva; men fyr alle menneskjor, som sidan 
kom. Og inkje berre fyr alle menneskjor; men fyr alt, 

som til er. Daa vart løva vond, og haren vart rædd, og 
ulven tok lambet, og ørni tok dei smaae fuglarne, og dei 
kann aldri syngja so vænt sidan. Og same stundi gjekk 
som ein sukk gjenom himmel og jord, gjenom heile skap- 
mingen. Og i graaten det brast — 


»Det øret baade graset og blomen 1 mold, 
det gret baade bjørker og lindar, 

og fuglen og fisken og steinar og staal, 
det gret baade skyer og vindar.« 


Og kunde dei glade englarne graata, so gret dei daa. 

Gud kom; han gjekk gjenom hagen, han ropad. Men 
Adam og Eva stod millom treom og tolde inkje sjaa and 
litet hans. Og han ropad paa Adam og sa: »Kvar er du?« 

Daa kom Adam. »Eg høyrde maalet ditt og vart 
rædd og torde inkje sjaa deg og gjøymde meg; for eg 
er naken.» | 

Gud sa: »Kven hev sagt deg, at du er naken? Hev 
du etet av treet, som eg sa, du inkje skulde eta av?« 

Og Adam sa: »Ja, ho Eva, som du gav meg -— ho, 
ho gav meg. Og og aat.« 

Og Gud saag paa Eva, og han sa: »Kvi gjorde du 
det?« Men ho fortalde um ormen; »og han narrad meg, 
og eg aat,« sa ho. 

Og Gud vende seg og sa til ormen: 

»Forbannad vere du meir enn alle andre dyr! Paa 
din buk skal du vrida deg og sleikja duft alle dine dagar. 
Og eg vil vekkja hat imillom deg og imillom henne Eva, 
og imillom di ætt og imillom hennar ætt; og ættingen 
hennar skal knustra hovudet ditt, men du, du 
skal stinga han i hælen.« 

Og Gud talad aat Adam og Eva og sa, at no kunde 
dei inkje faa vera i hagen lenger. For dei hadde slept 
inn i seg det vonde og var inkje reine lenger. No vilde 
dei koma til aa graata, og no maatte dei arbeida og sveitta 


6 Fortale. 


og frjosa; og jordi skulde veksa med ugras, og dei vilde 
faa mange plaagor; og so til sidst skulde dei døy. 

Og han gjorde klæde aat deim og klædde deim i skinn. 
Og han jagad deim ut. 

Han sette ein engel ved inngangen til aa verja hagen. 
Og engelen hadde eit sverd i handi, det glødde og blenkte 
som eld. Og Adam og Eva laut ut i den vide verdi. 

Men dei hadde høyrt ordet um han, som skulde 
koma og gjera godt att alt saman. Dyri hadde høyrt 
det, fuglarne, blomarne, heile jordi — det skjein som ei 
stjerna, og det blenkte i augom paa all skapning — 


Soli den kvelden ho sloknad so seint, 
ho lyste i graaten og smilte — 


Og all skapningen tok paa aa stunda; og so fekk dei mot 
paa aa liva. — 

Adam og Eva bygde hus og braut upp jord, dei 
saadde og avlad og hadde sauder og lamb, Og aari gjekk; 
og dei fekk mange born. Ifraa deim kom alle menneskjor. 

Dei kunde aldri gløyma den fagre barneheimen sin. 
Dei fortalde aat bornom — um den gode Gud og um all 
gleda; um ormen, som hadde narrat deim, og um all 
graaten; men fyrst og sidst um kjempa, som vilde koma 
og drepa ormen og gjeva deim att gleda og hagen og alt 
ihop. Og borni lydde, ja syntest, dei saag Paradiset fyr 
augom — og ormedreparen kom skridande, so det lyste; 
og dei saag fram og gledde seg og stundad. 

Det vart lengje aa venta; men han kom tilsidst. Og 
det var Jesus Kristus, Guds eigen son, fødd av jomfru 
Maria. Han kom fraa himmelen og kom som eit barn, 
og vart vaksen kar og kjempad med Djevelen og vann. 
Men daa vart han drepen. Men han stod uppatt 
fraa dauden og gjekk attende til himmelen og opnad 
porten til Paradiset. Han er den største kjempa, som hev 
livt, den beste av alle. Og no kann me faa koma etter 

honom inn att i Paradis-hagen, inn att i rette barneheimen 
vaar. Men fyrst skal me døy — døy maa me. 

Men so skal han koma ned fraa himmelen og ropa 
paa oss. Og daa skal me standa uppatt og vera friske; 
og jordi er ny og ljos og grøn — væn, som ho var fyrste 
gongen, og kanskje endaa vænare. So skal me faa koma 
inn i hagen. Og himmelen er open, og englarne kjem 
ned; og der er ingen graat og ingi sorg og aldri nokor 
natt — den kjære Gudfader lyser. Og ljoset fraa hans 
andlit strøymer umkring som tusund soler og legg straale- 
taket sitt yver trei og blomarne og heile hagen. Daa skal 
ulven og lambet leika seg ihop, og ørni og dei smaae 
fuglarne; og der skal me liva stødt og vera glade, og aldri 
verta sjuke og aldri døy. Der skal me finna att Adam 
og Eva og alle, som gret og stundad; og der skal me 
finna Jesus Kristus, frelsaren vaar — han, som kjempad 
og vann. Han er den fagraste av alle. 


Fraa eg var liten. 


——oeevemm et 


Olav Bondegar*en fortel. 


Engelen min. 


Eg kjem ihug ein gong, eg fekk sjaa eit ikorn 
uppi ei bjørk. Og eg meinte, det var ein kattunge. 
Daa vilde eg hava han og sprang etter, og han hoppad 
ned paa marki og sprang undan. Og soleids heldt 
me paa ei lang stund. Det sidste, eg saag han, so 
hoppad han uppaa ein stein og vart burte. Daa var 
eg nedi Dalom. Men no var eg so trøytt, at eg lagde 
meg i graset og sovnad. 

Daa drøymde eg, at det kom ein engel aat meg. 
Og han hadde kvit kjole og gullbelte; han var so 
blank paa klædom, at det skjein. Daa var det ilt aat 
meg fyr kattungen, som eg inkje fekk. Og han løyste 
av seg beltet og vilde gjeva meg. Men eg torde inkje 
taka det, for det var so. vakkert, og eg hadde mold 
paa fingrom. Daa sa han, at dersom eg vilde taka 
det og halda fast, skulde eg faa koma aat himmelen 
eingong og faa eit endaa vænare. Og daa skulde eg 
faa leika meg med smaalambi og med hunden og 
katten, og dei skulde inkje bita meg; og fuglarne skulde 
koma og setja seg paa handi mi. »Men no skal du 

sova,« sa han; daa vilde han passa meg. Og han var 
inkje fullt so stor som eg. 

Daa eg vaknad, saag eg, han far kom usyver Dals- 
aakeren. Daa laag det ein orm utved foten min og 
stirde paa meg. Og eg vart rædd og gret. Men so 
kom han far, og ormen skundad seg og gjøymde seg. 
Og no kom ho mor springande; dei hadde voret ute 
og leitat etter meg alle saman. Og det var mest 
kvelden. Daa var eg paa fjorde aaret. 


Ein gong var eg leid. Eg flaug ute etter katten 
og skulde taka rumpa hans. Men han snudde seg og 
klorad. So dengde eg katten, og so beit han meg. 
Og eg rullad meg burtyver marki og reiv sund trøya 
mi; eg var so harm. Daa kom eg inn att. — »Vil 
du ganga ut etter lite ved,« sa ho mor; ho heldt paa 
og kokte til middags. Men eg murrad og gjekk inkje, 
eg stod still. »I' natt drøymde eg noko; eg,« sa ho 
mor, — »eg saag engelen din, han stod ved sengi di 
og gret fyr det, du var leid; og du hadde snutt deg 
og vilde inkje sjaa han. Og daa han gjekk, vart det 
- kolande myrkt; men taarorna hans laag att paa aaklædet 
og lyste. No fær du sjaa, han er burte, og no vert 
det maate morosamt aat deg. Eg skal aldri beda deg 
meir.« Og ho snudde seg aat glaset og gret. Men 
daa vart det so varmt aat meg, — eg skundad meg 
ut. Og eg gjekk upp i skaalen etter ved og kom att 
og saag etter augom hennar mor; og daa ho saag paa 
meg, vart eg so glad, at eg gjekk etter eit fangan til. 

Den fyrste skillingen min. 


Det var ein kveld, eg trippad ned i fjoset med 
blekk-koppen min; eg vilde faa spene-varm mjølk. 
Det var um hausten, og hage-raunen hadde lagt fraa 
seg alt lauvet — det laag midt i vegen og skjein. 
Men bæri hekk att. Daa trillad eg; for eg gjekk og 
stirde paa raunebæri. . Men daa eg stod upp att, saag eg 
noko, som blenkte. Og det var ein seks-skilling. Daa 
vart eg glad; og han far sa, eg skulde faa han. Og 
no vilde eg aat henne gullmor Lid. 

Gullmor Lid? Ho var gullmor berre aat meg, 
men me kallad henne so, alle saman; for me fekk so: 
mykje brunsukker av henne. Og so, naar me kom 
dit, skulde me ut i maala-stova og sjaa paa blomarne; - 
eit stort bord fullt med blomar. Ho hadde golvklæde, 
som me skulde ganga etter, og me fekk søteple og 
smaakakor; og so store smaakakor var det ingen, 
som hadde. 

Daa vilde eg til Lid og kjøpa søteple fyr skillingen 
min. Eg fekk lov. Eg hadde gjenget aaleine mange 
gonger — og tok i vegen. Men daa eg kom mest 
inn aat garden, so renn det ein bekk; og han hadde 
vakset upp, so cg stod og kom inkje yver. Daa tok 
eg paa aa graata, eg gret høgre og høgre; og so kom 
hunden og tutad. Men daa kom han Paal Lid og 
bar meg fram og let upp døri. Ho gullmor sat burt 
ved glaset og batt. | 

-  >Eg skulde faa kjøpt søteple fyr denne skillingen, 
eg,« sa eg. 

Daa log ho gullmor; og ho kom burtaat meg og 
tok meg i handi — ho saag paa skillingen. Og eg 

fortalde, at eg hadde funnet han. So gjekk me inn i 
maala-stova. 

Daa eg kom ut att, hadde eg fulle alle lummor 
med søteple; og i hendom hadde eg ein brunsukker- 
klump, stor som neven min. Eg var so glad, at eg 
hoppad. Og no vilde eg ganga; ho gullmor hadde 
fenget skillingen. 

Ho fylgde meg ut. 

»No fær du helsa heime daa,« sa ho, »og beda 
mor di koma hit snart. Eg hev boret deg til daapen, 
eg, og vil so gjerne, du skal verta snild gut — —: 
og ho klappad meg og fylgde meg yver bekken. 

Eg sprang heimyver og heldt paa lummorna. Det. 
var gleda i mange dagar, alt med' epli rokk, og eg 
gav deim smaka alle saman. Men kom ihug skillingen; 
eg vart so still, naar dei talad um skillingen. 'Og no 
var epli ende. 

Daa var det ein dag, ho mor kom med ein liten 
ask. »Veit du, kva eg hev her?« sa ho. 

Ho tok upp eit langt, raudt band, og der hekk 
det ein skilling med hol i. »Dette her fær du fraa 
henne gullmor Lid — fyr det du er guten hennar; 
og so hengde ho det umkring halsen min. 

Og daa eg saag aat, so var det skillingen min. 
Rett ho gullmor Lid! 

Daa vilde eg ganga til Lid og kjøpa ein gong til. 
Men det sa ho mor, eg skulde inkje. 

Skillingen hadde eg til um vaaren; men daa kom 
storbukken og aat han upp. Eg vilde berre synt han 
fram; men bukken trudde, det var noko, han skulde 
faa. Han aat alt som var, storbukken, baade knappar 
og tobak. 

Ho mor. 
LE 

Eg var so liten, at eg gjekk i kjole. Det var ein 
sundags kveld. Eg stabbad upp igjenom Millomberg- 
lykkja, og ho mor leidde meg. Det var so ljost — 
lauvskogen hekk yver hovudet vaart og skjein, og me 
gjekk høgre og høgre. Daa kom me upp paa Berget. 

Og me saag ut yver alt lauvet og nedatt i garden; 
og me saag endaa lenger: me saag heile dalen, han 
laag under himmelen og solad seg. Daa var det noko 
rart, som lyste langt inni skyom — det var eit land, 
eg aldri hadde set; og soli heldt paa og gjekk ned. 
Og eg spurde henne mor: »Kven eig alt detta, mor? 
Men ho strauk meg yver haaret og sa, at det var 
Gudfader. . »Han hev gjort det alt saman,« sa ho. 
Daa peikad ho og sa: »Ser du soli — sjaa. ho er glad. 
Guds fred, god natt, segjer soli. No seig ho. Nei sjaa, 
ho log! Men du saag inkje braadt alt. Det var tusund 
smaae gudsenglar, som sprengde seg fram og helsad 
og blunkad — det var dei, som log; og no gjeng dei 
heim til Gudfader. Der eig dei heime i salom bakum 
Sol og maane; der er godt aa vera. Og du, liten min, 
skal faa koma der — — —« 

Eg tykte, eg saag alt, ho mor fortalde; aa, eg vart 
so glad. Ja, dit vilde eg; eg vilde i vegen strakst; eg 
hoppad nedyver. 

»Inkje endaa,« sa ho mor. So song ho — og slikt 
som ho song! | 


»No soli bak um blaae fjell 
sitt ljose andlit gjøymer, 

og myrker yver heimen fell, 
og Jordi ligg og drøymer. 

Gud lat di aasyn lysa ned! 
so heilag fred 
inn i vaart hjarta strøymer. 


Kom Jesus inn og med oss ver, 
naar det til kvelden stundar! 
Lat dine englar standa nær 
ved lægjet, naar me blundar, 
og varda vel vaar kvilestad!. 

og vekk oss glad 

til song med fugl i lundar!» 


Den natti drøymde eg um himmelen; og eg skulde- 
inkje faa koma dit endaa. Men gudsenglarne kom og 
synte meg leikor og stod umkring sengi mi; og heile: 
stova var full med sol. | 

Og klokka skalv i solstraalom og slo og song: 
»Inkje enno, inkje enno — —.« Ho mor stod ved glaset. 
og vatnad blomom. 


II. 

Morgonen etter vilde eg uppaa att. Eg hekk i. 
stakken hennar mor, til ho laut fylgja meg. Daa var 
det mange kvite skyer. | 

Ho mor peikad. »Sjaa der — der saag du soli, 
og der var alle englarne.« 

»Men landet,« sa eg, »detta væne landet ?« 

»Ja, no er det skyer,« sa ho mor, »du ser det inkje; 
men du veit, at det ligg der.« — Daa fekk eg sjaa eit 
stort hus; det var drivende kvitt, og det stod upp ein. 
høg stav. 

»Mor — detta er kyrkjal« sa eg; »dit som du 
gjeng, naar du hev salmeboki og nykjolen. Og eg: 
hev aldri voret der. Mor, skal eg faa vera med snart ?« 

»Jau, du hev voret der,« sa ho mor, »ein gong. 

Men du var liten, ho gullmor Lid bar deg. Kom, 
skal eg fortelja deg um den gongen.« Ho sette seg. 
Og so fortalde ho, at kyrkja var full med englar. 
Og eg sa, at eg saag deim i natt. Og ho fortalde, at 
eg vart boren fram aat eit lite vatn; og der var Jesus 
og Gudfader og ein liten engel; og engelen log. Daa 
.auste presten vatnet — han auste det paa meg; og 
Jesus smilte, so kyrkja skjein. Og Gud Fader talad 
sagte og kallad meg barnet sitt og sa, eg skulde faa 
namnet hans. Men engelen flaug til himmelen og fortalde 
«det, som var hendt, og eg vart skriven i livsens bok. 
Ho mor song og lærde meg eit lite vers: 


» Det flyg ei fager duva og syng um sæle fred, 

det stend so blankt eit vatn, og der seig duva ned; 
det vart so ljost i kyrkja, det log eit lite barn, 

og far og mor stod stille og tykte, himlen kom. 


Og ho mor peikad. »Der — i himmelen stend 
namnet ditt — — med store, blanke bokstavar. 
Og naar du er snild gut, daa skin det som soli. Men 
er du leid — daa græt englarne til det graanar. Der 
stend det og ventar paa deg — og ,dw skal faa sjaa 
det; men inkje endaa.« 

»Det sa klokka i natt,« sa eg. 

»Ja,« sa ho mor, »me vil dit baade han far og 
eg og han Aamund; og du hev ei liti syster der — 
veit du det?« 

»Ja, ho Margit; men ho døydde,« sa eg. 

»Men ho liver,« sa ho mor; »ho kom aat Gud- 
fader. Og no er ho med englom og leikar seg. 

Ho mor strauk meg paa kinni og reiste seg; han 
far stod nede paa garden og saag etter oss. Daa tok 
ho meg i handi — »no vil me ganga.« 


Ho Stor-Ingebjørg. 15 
Ho Stor-Ingebjørg. 


Um vaaren fann me karve-gras i middags-gryta. 
Ho Stor-Ingebjørg var so hugad etter karve-kaal — 
ho gjekk og stundad, lengje fyrr det var bert. Men 
strakst det vart grønt, tok me i vegen paa leiting; me 
hadde eit stort fat og kvar sin bordkniv og drog aat 
Storaaker-bakkom. Der stod karvestubben so diger og 
lubben, og me tok han 1 luggen og skar han av 
djupt nedi. 

Heime laag kararne og kvilde etter dugurden. Ho 
mor vilde gjerne vera kvitt oss daa, so me inkje staakad. 
Me maatte inkje koma att fyre klokka tolv. 

Naar me daa kom att, stod dei og selad paa 
hestarne og skulde stad pløgja. 

Og naar me kom inn, sette han far paa seg glas- 
augo og skulde sjaa aat, um det var karve. »Aa jau,« 
sa han, »det fær ganga.« Men sume tider riste han 
paa hovudet og plukkad.utor att store dottar med 
hundkjeks. Han synte oss og bad oss smaka paa — 
og det var hundkjeks. 

Men so kom ho Stor-Ingebjørg — og meinte so 
til, at det var Guds grøne gaavor alt ihop — og tok 
fatet og karvad upp og hadde i gryta! Ho var so 
glad i alt, som var grønt, ho Stor-Ingebjørg. 

Og baketter var ho so blid. Ho gjekk upp paa 
loftet og læste upp kista si — slike smaagutar var 
verde ein smak — og ho gav oss kringlor og mynte 
og brunsukker og kallad oss sukkergriser. 

Me kjende vel kista hennar Stor-Ingebjørg. Det 
var det same, anten me hadde verk elder hoste, elder 
me hadde brent oss elder rullat, same, kva som vantad 
— 80 var det kista hennar Stor-Ingebjørg; so vart me 

med, og so vart me gode att. Det var kvitsukker med 
Hoffmanns-dropar og brunsukker baketter; so beit me 
i ein lauk og luftad paa ei flaska; so var me gode 
att. Ja. sume tider vart eg sod att, berre ho slo upp 
loket, so eg kjende teven. 

Det var sagte kista! Grøn inni og høg-raud utan- 
paa, og store gull-blanke gong-jarn; det var rosor og 
blomar, som slengde seg i krull og i krans. Og der 
stod Ingebjør Sveins Daatter 1764 med kvite bokstavar. 
Men det var mor-mor hennar: kista var arv. Det var 
einaste arven, ho Ingebjørg hadde fenget. 

No hadde ho voret hjaa oss i aatte aar og vilde 
inkje flytja meir. Ho gret, naar ho talad um fyrste 
gongen, ho kom; og eg saag, ho gjorde det ein gong, 
ho var einsleg. Men daa eg kom, freistad ho og. 
skulde læja. 

Eg hugsar ein gong, det var so leidt aat meg. 
Me var komne upp paa loftet og stod ved kista; men 
det vilde inkje hjelpa nokon ting. Daa fann ho eit. 
stort, myrk-raudt silkje-turklæde og sa, at no skulde 
eg faa sjaa det vænaste, ho hadde — og ho breidde 
det ut yver fanget sitt og tok um kring meg og gret. 

Ho var barne-gjenta vaar; og vaskad oss og bytte 
vm paa oss og fylgde oss ut og inn. For mang ein 
gong ho fortalde um Grimsborken, til eg sluttad aa. 
graata ! | 


. Gamle-gar'en- 

Det var inkje gard, det var steinrøysar og MU- 
rar; digre steinrøysar med jordbær og blaabær og: 
bringbær, og murar med stikkelsbær. Der hadde 
garden stadet like til 1814; og no laag det att grøne. 

hustufter og grasgolv so fine, at du gjerne kunde dansa 
paa deim. Og ein stad var det ei dørhella med 
aarstal; og ein stad hadde me ein kjellar med benkjer. 
Der slapp me tøygja oss etter blomom; dei stod rund 
um kring so tett: tjøreblomen og blaabjølla og mari- 
gullet og balderblomen; og me sette deim inn i muren 
og klædde heile veggen med blomar. 


Det var noko rart burtpaa Gamlegar'eu. Det var 
ein veg, ein liten stig, som det aldri voks gras paa; 
og han flutte seg fyr kvart aar. Ho Stor-Ingebjørg 
meinte, det var hulder-veg — der gjekk huldri og 
gret. Men han far meinte det inkje. Me var inkje 
rædde; me heldt paa der ofte, til soli gjekk ned. 


Og me fann fugl-reid der. Ein gong kom det ein 
liten fugl beint inn i kjellaren vaar. Daa sat han og 
plukkad seg paa sidom og tok dun i nebben; og so 
smatt han inn i muren. Me sat reint stille og berre 
kviskrad; han kom ut att og flaug. Daa stillte me 
oss framaat og saag inni. Og der laag det fem raud- 
spreklutte egg i ei liti dun-seng. (Han Aamund vilde 
ta inni, for han var minst og visste inkje meir; men 
det fekk han inkje lov til. Me kappsprang heim-att 
og vilde bløyta gryn. og ho mor sa. me laut vera 
vare, so han inkje skydde; inkje anda inn i og inkje 
ha med oss katten. So gjekk me 1 vegen att og 
strøydde grypi paa ei hella. No laag me og gynte og 
var aldri inni der, minder fuglen var ute. 

Det drygde lengje med ungom, det gjekk inkje 
stort gryn. Men so var det ein dag, me kom burti, 
det gapte fire hovud imot oss og let. Daa reiste gryni. 
No tok dei gryn og kaldgraut og alt, me bar burti. 
Og mori var so spak, at ho flaug att og fram, med” 
me stod der. — Det var eit linerle-reid uppi ein annan 

mur, og linerla kom radt nedi aat oss og tok graut, 
naar ho var matlaus; for ho hadde fem ungar og laut 
plukka i.einingen. — Men so vart dei store og krabbad 


. i reidet og Yeiste seg og vilde fljuga; det var for tid- 


legt. Men ein dag saag me deim ute alle saman, daa 
flaug dei fraa stein til stein og øvde seg. Og um 
morgonen etter var dei burte. 


Dei tri hararne. 


Det var um vaaren, med eg var liten. Det var 
blank himmel og solskin og grønt i bakkom, og skogen 
lauvad seg. Daa saag eg haren. Garden vaar ligg 
under ei lid, og me kunde sjaa ifraa glasom og burt i 
skogen, naar me var inne i stova. Det vart fyrst 
grønt utanfyr husom; men tett innved skogen renn 
det ein liten bekk, og der vart det grønt aller-fyrst. 
Daa kom haren sunnantil kvar morgon og sprang dit 
og aat, og daa sprang dei utanfyr glasom vaare baade 
fram og attende. Og det var sume gonger klokka 
8—9 um morgonen. Og dei sprang so sagte, og so 
kvilde dei — og eg stod ved glaset og saag paa deim, 
med eg drakk mjølk av vesle blekk-koppen min. So 
var det ein morgen tidleg, daa kom det tri harar, og 
dei gjekk so lengje og aat. Men daa dei var mette 
og skulde burt i skogen att, daa kom det ein gut og 
vilde skjota deim. Naar han kom for nær, so sprang 
dei undan; men so stadnad dei, so han kom etter. 
Daa dei var strakst sunnan-fyr glasom vaare, skaut 
han eit hagl inn i laaret paa den eine, so han vart 
halt. Daa skundad dei seg til skogs. Men han kunde 

—atee: 


inkje springa so fort, den eine. Daa ventad dei andre 


paa han, til han kom etter, og soleids heldt dei paa. 
ttil dei kom burt å skogen, alle tri, og fekk gjøyma seg. 


Vesle Ragnhild. 


Det var ein husmanns-heim uppaa hjellom, som 


'heitte Millomberg. Me kunde sjaa røyken, naar dei. 


kokte til middags; og me saag peispipa gjenom ein liten 
glytt i skogen: dei kvitad henne uppatt til kvar vaar. 
Der var det ei liti gjenta. som heitte Ragnhild. 
Ho var eine barn og kom ned aat oss ofte og vilde 
leika. Ho hadde eit leikarhus uppi bergom inn-under 
el diger hengjebjørk; der var det gaman! Det var 
rein gjeite-veg dit upp; me krabbad og kleiv, men ho 
hoppad som ein fugl fyre. Og naar me kom upp, 
vart det gjestbod. Ho var litt yngre enn eg, men daa 
var ho mor vaar, og du skulde aldri set slikt, som ho 
kunde stella! Ho gav oss lauvsblad til bite og skjenkte 
vatn utor ei tint — og me aat og takkad fyr skjenken — 
og iho hadde jordbær og bringbær og næpor og alt, 
som var. So kom ho fram med dokkom sine; men 
«det var mange! Sume skulde gifta seg, og sume 
var gifte, og sume skulde hava namn. Og alle skulde 
vera med. For mangt eit brudlaup me hadde! 
Tidleg um vaaren var det slik moro aa springa 
fraa tuva til tuva og sleppa trøda ned i snjoen. Og 
naar dei fyrste blomarne kom, sprang me alle stader 
og leitad. Men naar det leid lenger frampaa, so det 
kom upp av alle slag, daa gjorde me blomster-kransar; 
og me skulde daa freista, kven som fekk dei vakraste. 
Ho Ragnhild likad best dei kvite og raude, og so er 

det noko fint grønt, som heiter marikaapa. Ho gjorde 
kransarne sine so ljose og lause, og eg vilde stødt byta 
ved henne, for eg tykte, hennar var vakrast. Men um 
sundagarne var det basen; daa var me so mange, 
mange born. Me for i steinrøysom og gjøymde og 
fann att, og rund umkring smidja, og naar høyet stod 
i saator, for me yver all mark; daa var det mest 
inkje raåd aa finna oss att. | 

So var me uppi skogen og hemtad bær. Ein 
gong var eg uppi skogen aaleine og gjekk so langt. 
Eg fann ingi bær; men daa eg kom ned i Myrskardet, 
tok eg ei rjupa paa spranget; me kappsprang ei lang 
stund, men til slutt vart eg meister. Eg bar henne 
fyrst frampaa bringa, men so vart ho so uroleg der; 
so sette eg henne ned i raudhuva mi. Og daa sat ho 
so heilande roleg og kurad seg so godt ihop, og slikt 
bar eg henne heim. Eg vilde havt henne, so ho skulde 
vortet spak. Men ho Ragnhild tok paa aa graata; for 
rjupa var nok so saarvengjad, at det var innpaa kjøtet. 
Daa gjekk me upp att i skogen og slepte henne. 

Ho kunde so mange æventyr, ho Ragnhild. Bak 
laaven er ein stor stein, og der sat me ofte og fortalde; 
og so sa dei, at me sat han skakk. Han er og skakk 
lite — det er fulla von, han fekk det daa. Eg hugsar 
so vel eit æventyr um fuglekongen;? men det vil eg 
gjøyma til sidan. 

Men eg er paa og skal gløyma bestemor hennar. 
Ja, henne var det moro koma aat. So fortalde ho æven- 
tyr, so song ho og sullad. 


Kjetta sat uppaa takje, 

- talad ved sine døtter: 
»Kvar skal me av imot vetterdagje, 
me fryse av oss vaare føter? 

Me vil reisa til Danemark, 

kjøpa sko fyr halvonnor mark.« 

— Brim brask uti brumba! 

kjetta slo uppaa trumba. 

Dei fjortan myser trod upp ein dans, 
so heile jordi ho dundrad. 


Snurr! — so spann ho. Men rett som det var, so 
stansad rokken. — »Det var i den tid, daa alle dyr 
kunde tala. 


— Daa var det ein gong ein kattunge og ei liti, 
liti mus. 

Og katten vil fanga mus. 

»Legg deg ned og laat .deg, som du er daud,« sa 
kattungen. Ja, musi stakkar gjorde so, ho. 

»Hopp, hopp!« sa kattungen og tok musi. 

»Vaska deg, fyrr du et,« sa musi. 

So skulde katten vaska seg. — Men du aa du! 
der reiste musi. 

»Eg skal aldri vaska meg, fyrr eg et!« sa katten. 

>Eg skal aldri leggja meg ned og laast vera daud,e 
så mMusi. 

So fortalde ho fraa langt burti fjellom; der hadde 
ho voret budeia. Og so song ho fjellverset sitt: 


»Burti fjellom der gjekk fe, 

burti fjellom der var eg, 

burti hortom og skortom, 

burti skortom og lidom — 

der gjeng smaaguten paa skidom.« 


Eg trudde beint, at me kunde aka skid burti 
fjellom um sumaren. 

Og ho lærde oss bordbøner og salmar; eg kjem 
ihug sume endaa. Ho hadde slikt tolmod med oss. 

Ho batt ei huva aat meg ein gong med ein lang dusk, 
og han godfar skjemtad og kallad meg studenten; men 
den huva var eg so glad i, at eg maatte hava henne 
med i sengi, naar eg sovnad. Naar eg tenkjer etter, 
so fekk eg hoseband og; ho var so svær til. aa. binda. 
For mange par sokkar og vottar ho gav burt! 

Eg var so hugad paa aa vera uppi der. Det 
rosutte skaapet, den gyllte klokka, den kvite skorsteinen, 
ho bestemor og rokken — alt helsad, naar eg kom 
inn. Og naar eg sat paa slagbenken, og ho Ragnhild. 
attmed meg, og ho bestemor fortalde, daa gløymde eg: 
heimatt. Men so var det ein gong, det laag eit stort, 
vakkert sniglehus i glaset; det tok eg og leikad med. 
Og daa eg gjekk, tok eg det med meg. Men. eg tapte; 
det burt, og han Paal gjætar fann. det og vilde eigæ 
det. Bg trakkad i golvet og meinte so til, at det 
var mitt; for eg hadde funnet det i. Millomberg-glaset. 
Daa kom ho mor og saag paa meg og spurde, um eg 
hadde teket det. »Ja,« sa eg; da tugtad ho meg 
ivegen og sa, eg skulde segja: »No kjem eg att med. 
det, eg tok.« Men det sa inkje eg; for eg fekk inkje 
upp maalet. Eg gjekk berre inn og læ det i glaset; 
ho bestemor sat og spann — og eg skundad. meg utatt.. 

Sundagen etter var eg uppi der att. Daa kom 
det inn ei fatig kjering med ein liten gut, og den: 
guten vart ho Ragnhild so glad i Ho vilde ha han 
med seg paa leiking, men det vilde inkje han; han 
syntest, det var skam, han var so fillutt. Men ho 
tok han i handi og vilde draga han med seg. Daa 
tok han paa og gret. So spurde ho, um han var 
svolten, og det svarad han inkje noko paa. Daa gjekk 
ho stad aat bestemor si og vilde faa rjome og tunn- 
braud, det var det beste, ho visste. Ho sette det paæ 

ein liten krakk og bad oss til framande, og me stod 
paa kne og aat, alle tri. Og no var han med og leikad. 
So skulde me kappsyngja la la la; og den, som song 
vakrast, skulde faa største næpa. Daa var det guten, 
som song vakrast; men det vilde inkje han høyra, og 
so skulde me til aa syngja uppatt, alle i ein gong. 
Men endaa vart det han. Og han fekk største næpa; 
ho bestemor kom med deim. 


So var det den gongen, ho vart burte. Dei kom ned 
aat oss og spurde etter henne; men ho var inkje hjaa 
oss. Og me til aa leita; me leitad alle stader. Best 
det var, fekk eg sjaa, det rauk so utor det vesle leikar- 
huset hennar. Der hadde eg voret fyrr — men sette 
i vegen att. Og daa heldt ho paa og stellte og brende 
og hadde eine paa golvet; alle dokkorna var 1 pynt 
og hadde brudlaup. Ho kom imot meg og bad meg 
inn og vilde gjeva meg tytebær. Men eg sa, at dei 
leitad etter henne, og daa vart ho med strakst. Ho 
hadde voret i skogen, sa ho, og funnet bær; og der 
vart ho trøytt og sovnad. Og ho hadde set engelen 
sin, han kom med ein gullring, og ho hadde fylgt 
med honom ut i ein hage, og der hadde ho set Jesus! 
han var so vakker, at ho kunde inkje segja det. 
— Daa me kom ned paa eldhushaugen, stadnad ho. 
»Nei, kom hit, skal du faa sjaa noko rart,« sa ho. — 
»Kva er det, som er rart her daa?« sa eg; det var 
hausten, og det laag gult lauv burtyver all mark. 
»Eg synest, det er, som eit ljost brudfylgje kjem upp- 
yver bakken,« sa ho. | 
Det var sumaren etter. Eg gjekk burtan eldhuset 
og fann jordbær. Og so sette eg meg paa ei tuva og 
trædde bæri paa krans. Daa kom ho Ragnhild so 
læjande. Ho hadde fangat ei marihøna med slike 

væne vengjor; og eg skulde faa sjaa. Men eg maatte 
slett inkje koma nær. 


»Marihøna, marihøna, 
mor di ligg i barseng, 
- syster sit i fengsl, 
— skund deg, aa skund deg heimatt!« 


sa ho. Daa opnad ho handi si, so ho flaug. — No 
var det ei kona i Kleivom, som nyst hadde døytt fraa 
mange born; og det sat me og talad um. Eg sa: 
»Enn um mor mi skulde døy fraa meg?« Nei, det 
var 'kje raad, Gud kunde inkje gjera det. »Men han 
far?« Nei, det var likso fælt. Og me snakkad um 
det, til me reint gret; me tykte so synd i dei bornom, 
som hadde mist mor si. Ho Ragnhild vilde skunda 
seg heim og kasta seg i fanget paa mor si; det same 
vilde eg gjera, og me sprang baae tvo. 

— Den sumaren døydde ho Sat 

Men ho er inkje daud: 


Ho site med blomar i himmelen, ho, 
imillom smaaenglarne fine; 

ho heve gullkruna paa hovudet, ho, 
og veit inkje sjølv, koss ho skire. 


Fuglekongen. 


Han er mindre enn alle fuglarne, liten som lang- 
fingen din. Men konge er han; han hev ein fin gull- 
topp til kruna og grøn-forgyllt kaapa og syng so 
trillande fint. So skal du høyra: 

Det var ein gong, at bjørnen og graabeinen gjekk 
-og ranglad i skogen. So høyrde dei slik vakker fugle- 
Song, og So sa bjørnen: »Du, graabein bror, kva er 
det fyr ein fugl, som syng so vakkert?« — »Det er 
fuglekongen det,« sa graabeinen; »du fær nok bøygja 
deg fyr honom.« — »Er det det,« sa bjørnen, »so hadde 
eg hug til aa sjaa kongsgarden hans; kom og syn 
meg, du, graabein.« — »Ja, det er inkje so radt, det, 
sa graabeinen; »fyrst lyt me venta, til dronningi kjem, 
og so til kongen kjem; og sidan lyt me venta, til dei 
ær reiste att. So kann me vaaga oss framaat og faa 
:SJaa paa prinsarne med eit auga. 

So kom dronningi med mat i nebben og skulde 
burti aat ungom sine, og kongen fylgde med. Bjørnen 
vilde etter strakst. Men graabeinen greip atti armen 
hans: 

»Nei nei, du lyt bidal!<« 

Bjørnen gjekk att og fram og hadde korkje ro 
elder rist. Um ei liti stund tok dei i vegen. Daa 
kom dei aat eit lite, lite reid. Bjørnen glytte inni 
og fekk sjaa fem-seks smaae ungar. 

»Er detta kongsgarden?« sa han; »haa haa haa! 
det var ein klen kongsgard. Haa haa, fyr kongsborn! 
«det er nokre filleungar.« 

Men daa dei smaae fuglekongarne høyrde detta, 
'vart dei fæleleg harme. Dei sette i og skreik, alle i 


ein gong: 
»Bjørn bamse, det er inkje sant! han far er konge, 
og ho mor er dronning — og me er bra folks born! 


Agta deg, bjørn bamse! du skal faa med oss aa gjera. 
— Bjørnen og graabeinen vart so rædde, at dei sprang 
attende aat holom sine. 

Og kongen og dronningi kom att med mat. 

Men dei smaae ungarne var ville og vilde inkje eta. 
» Me smakar inkje so mykje som eit flugebein; for bjørnen 
hev voret her og kallat oss filleungar. Me vil vita, um 
det er sant!« Daa sa gamle kongen: »Vere rolege, 
smaaborn; det skal eg greida.« Og so flaug han 
burt i hola aat bjørnen og ropad: 


»Brumbasse! du hev voret grov imot bornom 
mine; du skal faa krig! 

So vart det lyst krig imot bjørnen. Og bjørnen 
sende bod jordi rundt og fekk ihop ukse og elg og 


reinsdyr og katt og alle dei dyr, som paa fire føter 


gjeng. Og fuglekongen fekk fuglarne, dei store og dei 


smaae, og humla og kvefsen og fluga og myhanken og 
alt, som flyg i veret. Hurrr, surrr! det urde, og det. 


krudde. 
So skulde dei slaast. 


Men fuglekongen vilde hava god greida; han sende 


i vegen myhanken til aa lura. Han var fælande sløg, 


han snurrad seg ikring og tok inn i skogen og sette 


seg under eit lite, lite blad — og der stod alle dyri i 
ring, og bjørnen stod midt i ringen og heldt tale. 
Han ropad paa reven: 

»Du rev,« sa han, »er den sløgaste av alle dyr; 


du skal vera gjeneral, du skal føra oss fram. Men so- 


maa me ha eit merkje; me maa ha noko stort, noko 
fælt raudt!« Reven dillad paa rumpa og sa: »Eg 
hev ei lang, vakker, buskutt rumpa, eg — ho er mest 


som ein fjørdusk; den maa me bruka. Naar eg set. 


henne upp i veret, so skal de ganga paa og inkje 
vera rædde; og skulde eg hengja henne ned, fær de 
røma. Men sjaa no etter, korleids eg gjerer det: slikt, 
slikt —« og reven sette rumpa upp som ein pinne. 
— No hadde myhanken høyrt det, han vilde; og so 

flaug han attende til fuglekongen og fortalde honom. 
alt saman. 

So skulde slaget standa. Huff! daa kom alle dyri 
paa fireføtom, so jordi dunde. Og fuglekongen og 
heile heren hans kom i ve'ret; det susad og surrad og 
skreik, so ein kunde verta reint rædd. Og so rauk 
dei paa. Men fuglekongen sende fram ein diger kvefs, 
som skulde setja seg under rumpa paa reven og stinga 
so mykje, han var god fyr. Daa so reven fekk den. 
fyrste styngen, gjorde det so vondt, at han laut lyfta. 
paa eine labben; men rumpa heldt han like rak. Daa. 
han fekk ein styng til, laut han ha henne ned som: 
aller snøggaste. Men daa han fekk den tridje styngen, 
var han inkje god fyr aa halda seg lenger, men slepte- 
rumpa millom beinom og skreik. Og daa dyri saag: 
det, so meinte dei, at alt var tapt; dei la paa sprang, 
det dei orkad, aat holom sine. So hadde fuglarne vunnet. 

Og kongen og dronningi flaug heimatt aat bornom 
og ropad: »No maa de vera glade og eta og drikka; 
for me vann, og bjørnen han tapte.<« 

Men dei smaae fuglekongarne vilde inkje eta. 
»Me smakar inkje mat, fyrr bjørnen kjem og tek att 
det, han hev sagt; han kallad oss filleungar.« — Ja, 
so flaug fuglekongen beint burt aat bjørnen og ropad: 

»Brumbasse! du skal koma burt i reidet aat bornom 
mine og taka att det, du hev sagt — og segja, dei er 
bra folks born; gjerer du inkje det, skal eg knustra 
ribborna dine! 

So maatte bjørnen fram, og kom krjupande so 
rædd, at han skolv, og kom fram aat reidet og tok 
att alt, han hadde sagt. So vart fuglekongarne glade 
og stod upp og aat; og sidan song dei til langt paa natt. — 

Me smaagutarne og fuglarne. 


Sume gonger var me nokre troll. Eingong fangad 
sne ein liten sporv livande og vilde havt han i eit 
- :glasskaap. Men han far vilde inkje vita av slikt, so 
me laut sleppa han att. Daa lurde me oss til og 
gjorde eit fuglebur, so ingen visste det. Me heldt paa 
-uppaa eldbusloftet, og glytte ut gjenom glaset alt i eit. 
Daa me var ferdige, skulde me fanga ein fugl. Me 
tok ei berar-korg og kvelvde paa laavetroppi og lagde 
agn under, og me tok eit reip og sette hogoldi paa 
kant, so det vart ein liten glytt. Men me laag inne 
paa laaven og heldt i reipenden og gynte. No kom 
-det fuglar og sette seg ned, og ei liti kjøtmeis vaagad 
seg inn under korgi. Daa rykte me 1 reipet, so korgi 
datt ned, og fuglen var fangad; me smøygde oss inni 
med hendom og tok han og hadde han upp i buret. 
Og no fortalde me det aat henne mor og vilde, ho 
skulde beda fyr oss. Men daa han far fekk vita det, 
vilde han sjaa fuglen. Og so sa han: »Tenkje etter 
med dykk sjølve, so hugad som de er paa aa vera 
ute — um eg no tok og stengde dykk inn? Og slepp 
han att strakst. So laut me sleppa han att. Kor 
friskt han flaug! 
Daa raunebæri vart gjord, vilde me fanga trost; 
for det gjorde alle andre smaagutar. Me sa det ved 
han far. Han vilde inkje svara nei; men han ynskte 
belst, at me inkje gjorde det, sa han. Han hadde gjort 
«det, daa han var liten, og angrad paa det; han trudde 
inkje, at det var nokor lukka ved det. 
Daa sette me upp snaror lel, so inkje han far 
visste det. Eg hugsar vel dei tvo fyrste trostarne, me 
fekk; dei var kolsvarte med kvite halsringar og med 

gul nebb, og so store og vakre. Me torde inkje hava 
deim med oss heim, men murad deim ned i ei røys- 
burti Bakkom. Der lagad me til eit lite hus og hengde 
deim inni — og gjekk og saag paa deim mange gonger: 
um dagen. Men daa me hadde fenget fjortan trostar, 
vart me meir motuge, og bar inn i gangen og hengde: 
upp der. Ho mor sa, dei var til nyttes; det var baade- 
dun og steik. Men han far riste paa hovudet og sa, 
at detta arbeidet var han inkje glad i. »Det fylgjer 
aldri gleda med slikt,« sa han. 

Eg veit mang ein morgon, eg var uppe klokka. 
fem og vitjad. Det var so straalande sume tider, og: 
slik fuglesong! Det lyste av alt. eg saag paa. Men 
eg kom berre ihug snarorna og sprang, So sveiten 
rann. Og naar eg saag el troststrod i ve'ret, so rek- 
nad eg trostarne fyr aa sjaa, kor mange skillingar det 
var; for me fekk ein skilling trosten i prestegarden. 
Det var ofte, dei hekk etter føtom, for me hadde sett 
for laage lykkjor; og daa var dei livande og skreik so 
saart, so det var reint fælt aa høyra. Daa var det 
inkje anna enn ganga paa og strøypa deim ihel med. 
fingrom. Eg hugsar ein, som hekk etter vengjom og. 
badde rivet seg sund, so eg saag inn 1 raude kjøtet. 
Men slikt fortalde me aldri heime — og slikt veit 
inkje dei, som et deim. Ho mor hadde framandfolk. 
eingong, og ho steikte trost. Dei aat so godt og, 
rosad steiki. Men eg var inkje god fyr aa faa ned. 
ein bite; eg visste, at mange av desse fuglom hadde: 
henget livande etter føtom ei heil natt. 

Han far. 


»Naar lauvet er stort som eit musøyra, so bit 
fisken« — sa han Morten husmann; daa drog me i 
vegen. Me hadde stong og flugekrok og vad og full 
:greida; og elvi gjekk under bakkom med slike blanke 
hyler. Der leikad kjøda, der narrad me upp meir enn 
ei. Ein gong tok me eit heilt tjug med slike store, 
raudflekkutte kjødor, og ein annan gong sekstan. Men 
«det var no ofte, me inkje fekk nokor. 

Og naar me daa kom heim: »Kor mange fiskar?e 
-sa ho mor. So visste me, kva me skulde svara: 


»Ein aat far, ein aat mor, 
ein aat syster, ein aat bror, 
ein aat den, som fisken drog 
uti havet,« 


sa me, anten me hadde nokon elder ei. Men hadde 
me — daa fekk me fisk; og katten fekk hovudet. 

Me hadde slik hug paa aa sumla i vatnet. Men 
ein gong gjekk det i tull. Me sette nedi med eit digert 
knodtrog og vilde ro, me drog det med oss etter tvo 
reip. Og han far og bo mor visste det inkje. Me 
fekk ris, daa me kom att. For troget hadde kantat 
og laag att paa ein stein midt i elvi; og me 80 vaate, 
:at det rann. 

Me svam som fiskar. Daa eg var tolv aar, kunde 
eg dukka og halda uppe augo og taka ein halvskilling 
paa botnen; og eg gjorde rundkast. Men han Eirik, 
bror min, svam under tvert yver Brubylen. Ho mor 
var rædd, me kunde drukna; og eg var paa og skulde 
gjort det ein gong; men daa kom han Eirik og drog 
meg upp att. 

Han far likad inkje vats-staaket vaart. Me fun- 
derad fælt paa ein flote. Me vilde gjera han sjølve, 
hogga timber og fella ihop; og ho mor hadde sagt, 
ho vilde beda um lov. Men han far gjekk der og sa 
ingen ting. Me ventad heile dagen — og saag, at 
han visste det. Han var so aalvorsleg, me torde inkje 
segja det slag;* han gjekk berre stirde paa oss. Og 
me tenkte paa aa leggja ned att heile greida; men det 
vart stusslegt, det og. 

Me laag vakne um kvelden og kviskrad att og 
fram og var reint raadlause. 


Men um morgonen tok me tvo øksar og drog i 
vegen. Han far var inkje inne, me saag han inkje; 
ho mor vaskad golvet. Me kom nedst ned i jordet — 
stirde i kring oss og tok til aa hogga paa ei vakker, 
rein gran. Sveiten draup. Daa kom han far. 

— Han sa inkje eit ord; han stod berre og saag 
Paa oss; me slepte øksom. 

Daa tok han ei øks, la seg paa kne og seer 50 
det sukkad; og grani stupte. Han kvistad henne, 
stubbad henne upp i tri stubbar, kløyvde stubbarne, sa 
ingen ting — det var fælt aa standa der. 

— »Ja, no ligg ho der,« sa han; »ho vilde vortet 
ein storstokk, ho vilde vortet klæde-kistor aat dykk alle 
fire. Der ligg ho. Vil de ha henne til flote no, so 


kann de ta henne.« Han snudde seg ifraa og gjekk; 
me stod der so heite, at me brann. 
»Nei — far, nei! Me vil inkje ha henne!« 


— »da, so fær de bera upp stubbarne og reisa 
deim ved eldhusveggen; so skal de faa deim til skid.e 
Og han gjekk. 

Me bar deim upp og reiste deim ved eldhusveggen; 
me gjekk der og saag paa deim heile sumaren. 

Men um hausten vart det skid. Og han far 


var med og stod. Daa stod han stavlaus utyver eit 
stort hopp. 


Han godfar. 


Du skulde set han godfar. Det var mest, som soli 
skjein der, han sat. Haaret hans var so kvitt, og det 
hekk som ein diger krans nedyver trøyekragen. Det 
var ein laurdagskveld, som eg hugsar so inderleg vel. 
Ho mor hadde vaskat oss, og me hadde bytt um 
skyrtor og gjekk i ermom. Eg hadde eit par raude- 
brokselar so fine, og no var det fyrste gongen, eg fekk. 
hava deim paa. Ein stor feitved-kubbe laag paa var- 
men, so det skjein yver heile stova, og ho var vaskad, 
og golvet var strøytt med eine. Han godfar sat i 
kubbestolen sin og nikkad og smaalog. So vilde han: 
kveikja paa pipa, og so skalv han i fingrom, so glodi 
datt nedatt mange gonger. Daa sprang eg burtaat og: 
sagde: »Nei, godfar, eg skal gjera detta, eg!« Og so- 
lagde eg uppi ei diger glod og sette pipa inn i munnen. 
hans. Daa log han og saag so blidt paa meg og strauk. 
meg yver hovudet, men sagde ingen ting. Du skulde- 
set han godfar daa! So kraup eg upp i fanget hans, 
klembde meg inn aat honom og bad so fint: »Syng: 
lite no, godfar.« Aa ja, han song! Det var, liksom. 
det laag og dirrad paa sylvstrengjer, naar han song; 
han skalv lite-grand i maalet. So song han barne 
sullarne sine og huskad meg paa fanget; det er av 
godfar, eg hev lært deim alle saman. Og slikt som 
han kunde fortelja! 

Men no kom han vesle Aamund og kraup upp 

paa det andre kneet. Han tok hovudet hans og snudde 
det aat seg og sagde: »Nei, godfar, du skal syngja lite 
aat meg med.« — »Skal me rida ranke?« sa han god- 
far. — Ja, det vilde han! og so reid me ranke: 


Rida, rida ranke, 

hesten heiter Blanke, 
sadlen var af silkjety, 
sat ei liti gjenta i. 

Kvar skal gjenta reisa? 
Burt i grøne eng, 

finna seg ein dreng. 
Drengen var inkje heime, 
var stad etter eine, 

det. var "kje andre inne 
en tvo smaae hundar, 
som laag under benkjom og sa: Vovv-vovv-vovv! 


Og so skrattad me alle saman. 

Ja, no hadde han fenget oss. »No, godfar, lyt du 
fortelja,« sa me, »telja æventyr.« 

»Nei,« sagde han godfar,« inkje æventyr i kveld. 
No skal det vera noko herifraa. Kanskje um Mass- 
engen —?« 

»Ja —! Han, som kunde skjota?« 

»Han kunde skjota,« sa han godfar. »Men setje 
dykk no rolege, skal de faa høyra: 


Fraa høgfjellet. 
T: 


Denne dalen er lang, veit de, og greinar seg og 
kluftar seg paa mange vis. I ein slik avdal var han 
Anders fødd, ved bringa paa store fjellet; der voks han 
upp med skid og byrsa fraa han var neven stor. Eg hev 

set heimen hans. Det er ei forfæland» bratt lid; og ei elv 
paa botnen, djupt, djupt nedi, ho kjem fraa isbredom. 
Men Masseng heng uppi bakkom som eit ørnreid. Og 
ovanfyr der er dyreheimen med rein og elg og bjørn. 

Det var ein kveld um vetteren, han kom att fraa 
fjellet og hadde voret paa skjoting. Daa fær han sjaa ein 
rev langt nedi bakkom; han set utyver paa skidom, 
renner reven yver ende — og er nett paa nippen til aæ 
reisa paa elvi og slaa seg i hel. Men han tversnudde. 
Og reven hadde han, daa han kom att. Daa var han 
17 aar. 

Eingong gjekk han burti Mugdals-leitom og saag etter 
elg. Han gjekk der att og fram ved Mugkampen, og so 
kom han ned i lidi; der fær han auga paa ein elg. Mass- 
engen skaut og raamde, men elgen flaug, og han Anders. 
etter; elgen blødde sterkt. Der er Mugvatnet, og dei kom 
beint paa osen. Elgen sette ut i vatrlet til svams, og daa. 
kunde inkje han Anders koma etter. Daa elgen hadde 
sumt ei liti stund, dødde han og vart liggjande. — Elgen 
er større enn ein hest. 

Men som han Anders stod og undrad seg paa, kor- 
leids han skulde faa han til lands — kjem det ein bjørn, 
so det bognar i buskom, tett framum han Anders og kvapp 
ut paa vatnet. Bjørnen hadde rakt blodraaki; no kjem 
han og vil hava steik. Han slær labbarne I elgen og vil 
draga han paa land; men han magtar det inkje. Daa 
snur bjørnen og kjem att.  Massengen smatt bakum 
ei buska og stod med lødd byrsa. Men han vart annars 
ved, daa han saag bjørnen kleiv upp i ei diger, klungrutt 
fura og ut paa ytste greinerna og kastad seg nedatt, so 
det skrapp. Detta gjorde bjørnen tri gonger — og sinnad 
seg upp. No legg han ut i vatnet og høgg elgen med 
labbom og tek han paa land, so smaakvisten fyk; og so 
legg han seg paa og skal riva han sund. Men daa hadde 
han Anders set det, han vilde. »Ja, no skal du ha takk, 
sa han; »no hev du gjort ditt arbeid, no vil eg faa lov 

aa gjera mitt.« Og dermed skaut han bjørnen, so han 
vart liggjande jamte med. 

Men ein gong var bjørnen paa og skulde drepet han. 
Massengen og tvo til hadde rakt ein bjørn paa nysnjuen 
um hausten; og daa det kom meir snjo tok dei skid og 
byrsor og lagde i vegen og vilde skjota. Han Anders 
gjekk fyre og dei tvo andre etter. No ligg bjørnen i hide 
um vetteren. Rett som dei gjekk og undrad seg paa 
bjørnen, kvar han hadde gjort av seg, so spratt bjørnen 
upp millom føtom hans Anders og trødde av eine skidi 
hans. Dei tvo andre vart so fælne, at dei kastad seg 
ikring paa skidom og strauk undan bakken det fortaste, 
som gjekk. Han Anders vann inkje skjota. Bjørnen slær 
byrsa utor hendom hans og bryt han under seg; og daa 
høgg han labben inn i hovudet hans — og klengjer haar 
og hud fram yver andlitet ned aat augom. —Massengen 
laag heilande still og heldt pusten; han visste, at daa 
vilde bjørnen hevla. Bjørnen laag jamte med og lydde. 
Rett som det var, so reiste bjørnen seg og tok etter skid- 
rennom aat desse tvo. Daa reiste han Anders seg — og 
drog hudi attyver hovudet, turkad blodet utor augom og 
sette paa seg att huva; fekk so fat i byrsa si og sette 
seg i snjoen. Og lengje var det'inkje aa venta, so kom 
bjørnen att. »Du etlar deg aa drepa meg, du, men no vil 
eg drepa deg, gut!« sa Massengen; han skaut bjørnen, so 
han seig i snjoen. — Den bjørnfelden vilde han inkje 
selja; han hadde han hengjande, med" han livde. 

Det er knapt hundrad aar, sidan han livde. Han 
var til den tidi, som elgen staakad i alle lidom, og han 
la nedaat mang ein brande.*) Han hadde ei kvit, diger 
bikkja med seg, kvar han for; ho var god. Naar Mass- 
engen stod paa skid og snjoen vart for djup, so steig 
bikkja upp paa skina med bakføtom og la framlabbarne 
paa akslerna hans Anders, og soleids fylgde ho med; 


*) elgukse. 

daa stod ho som ein annan kar. — Eingong trefte Mass- 
engen tri store brandar ved Nybrui, og so skaut han den 
største. Dei hine tvo tok daa flugti, og han Anders slepte 
etter bikkja; sjølv lagde han seg med lødd byrsa og bidde. 
- Rett son: det var, han kunde ha leget som ein god time, 
kom eine branden att-fljugande, og Massengen la han paa 
same flekken. Som det leid fraa ei rid, kom hin branden 
og, og han for same ferdi; daa laag det tri vaksne elgar 
paa ein flekk. Og no kom bikkja, ho var mest klar og 
kastad seg flat ned. Men daa hadde ho gjort ein god 
sving; ho hadde jagat elgarne inn igjenom Murudalen og 
yver fjellet ved Nystølarne og utatt gjenom Grindingsdalen 
og ned paa Sjo-elvi, og so langs med henne beint paa 
Nybrui att. Det var ein ring paa minst halvtridje mil, 
og ho hadde rent han paa snaude tvo timar. 

Det hende sjeldan, han var i reinsfjell og inkje kom 
att med dyr. Ein gong gjekk han i tri dagar og inkje 
saag det slag. Han gjekk den fjorde dagen til middags, 
og daa tenkte han paa aa reisa heimatt. Men best som 
han gjekk, fær lian sjaa ein einsleg rein, ligg og solar seg 
burti ein bakke. Han tok daa til aa kroka og vilde koma 
paa skot, og han kom so tett innpaa, at han kunde skotet, 
um det hadde voret dubbelt so langt, og endaa laag han. 
Massengen stod og saag paa ei liti stund og tenkte: Han 
ris no vel snart upp. Men han laag. »Ris upp, rotne 
fant!« ropad han, og reinen spratt upp. Men i det same 
fekk han ei kula, so han datt beint nedatt. Det var ein 
stor firaaring, som var jagad fraa fylgjet sitt. Dagen etter 
fann han Anders heile hopen og skaut tri dyr til. 

Ein annan gong jJagad han etter ei simla,*) som han 
raakad ved Mugkampen. Det var um vaaren paa skaren. 
Simla var kalvtung, og ho braut gjenom skaren alt i eit; 
Massengen kom næmare og næmare innpaa. Soleids gjekk 
det, til dei kom ned paa vatnet, ut paa isen. Daa rann 


*) reiusku. 

Massengen so hardt etter paa skidom, at han kom reint 
innaat henne. Daa snudde simla seg beint imot honom 
og steig” paa kne og surrad og glaamde, so taarorna datt. 
Han Anders hadde spent upp hanen og heldt paa tok 
sigte. Men daa han saag detta, fellte han byrsa og snudde 
seg. Han laut til aa graata. 

Det er fortalt um han Anders, at han aldri skaut i 
miss paa noko dyr. Det var ein, som spurde han, 
korleids det kunde hava seg. »Eg løyser aldri skot, utan 
eg bed til Gud; eg trur det er det, som gjerer det, 
svarad han. Han var ein stillfarande og ein sedleg mann. 

Han skal hava lagt nedaat 39 bjørnar, 79 elgar og 
109 reinsdyr. Men endaa var han fatig all sin dag. Det 
vert ingen skyttar rik, segjer ordstevet. 

Daa han døydde, vart bikkja hans burte. Ei lang 
stund etter fann dei henne att. Ho hadde reist burt paa 
kyrkjegarden og gravet seg ned paa gravi hans. Ho hadde 
sparkat seg upp eit hol og var komi so langt som nedpaa 
kista; der laag ho daud. 


II. 


No skal de faa høyra um ein mann av eit anna slag. 
Han heitte Per. Han og var skyttar. Kvar den sumar 
gjekk han i skog og fjell, og matskreppa og byrsa hadde 
han med seg; men eg hev aldri spurt, at han skaut noko. 

Naar han fann eit godt stelle i skogen med blaute 
mosetuvor og lyng, so lagde han fraa seg skreppa og 
byrsa, gjorde seg upp ein varme og sette seg til aa eta. 
»God varme er best, tykkjer eg,« sa han, naar han hadde 
etet seg mett og laag snudde seg paa mosetuvom. 

Eingong rigad han upp igjenom dalen med byrsa og 
ei stor matskreppa. Han vilde i vegen og skjota bjørn 
daa. Som han kom uppum Risdals-gardarne til ei bekkje- 
sikla, heiter Kvisli, so møter han ein bjørn, som var paa 
ferd nedyver. Per gjorde ein krok nedum vegen, men 
bjørnen gjorde kroken uppum. »Ja, vil inkje du ansa 

meg no, so skal inkje eg ansa deg noko helder,« sa han 
Per, daa dei gjekk framum einannan. 

Ein annan gong var han inn i Sikjelsdalen, og daa 
hadde han fylgje. Det er ein rettug fin fjelldal, denne 
Sikjelsdalen, med høge bergveggjer, og sume stader so 
trongt, at det inkje er framkjømt. Nedunder er det fagre 
hamnekvelvar med lauvskog ikring og med gras mest til 
knes; endelangs ligg eit vatn. Det er so vaarkjømt der, 
og um hausten stend vinbæri og heggjebæri gruskare enn 
mang ein gong fram i bygdom. Naar bjørnen er komen 
ut or hidet sitt, og det er hard vaar og vondt fyr mat, 
daa tyr han ofte av burti Sikjelsdalen og held til upp- 
under bergom der. Der er det berrflekkjer og grøn grode 
fyrr noko anna stelle. 

Som desse tvo stod ned ved vatnet, fekk dei sjaa ein 
bjørn uppunder bergom. »Aa — lat oss ganga upp og 
skjota han,« sagde han, som var med. »Nei nei, kjære 
deg, gjer inkje det! men lat oss skjota laust, skal du sjaa, 
kor frisk ban vert,« sa han Per. Sagt og gjort. Men 
inkje fyrr var skotet løyst, fyrr det runde fraa berg til 
berg, og bergljomen kom attende fraa ymse leider, so det 
var som hundrad byrsesmellar; og bjørnen, som tykte, det 
var ovanfyr seg, lagde i eit sprang nedyver fraa bergom. 
— »da, so sant kjem han!« sa han Per og sprang ut i 
baaten; for han trudde, at bjørnen kom i fullt sinne og 
vilde taka deim. 


Burt i Bakkom. 


Kvar vaar, lengje fyrr det vart bert, laut me aat 
Bakkom — og faa sjaa paa Holsfossen og finna sisselrot 
og sniglehus. Daa gjorde me som gjeiti, rakte etter ein- 
annan og hoppad fraa stein til stein, og naar me kom 
burti, var det bert der. Ja, der fann me det fyrste graset 

og dei fyrste blomarne, og marilykelen stod so tett, so 
tett! Daa laag snjoen nedi Dalom. 

Der hadde me smaae hus høgt uppi pallom, og me 
kleiv som killingar. Men hyss — der stod han far langt 
nedpaa og ropad: »Dette inkje ned!« — »Aa nei, far! 

Ein fin solbakke beint innunder eit berg — det var 
hagen vaar. Det hadde voret hage der fyrr og, daa Gamle- 
garen stod nedpaa tuftom; hagemuren synte endaa, og 
det stod att aplar. Ja, dei hadde det varmt: høge berget 
hekk, som det vilde detta ned paa deim. Men det datt 
no aldri, det stod berre og skapte seg til. Og der sat dei 
so trygge og glade og blømde kvar vaar; og me borni 
aatte deim. 

So var det ei fura; ho var mi. Me fann henne ein 
morgon, me leitad etter jordbær, og daa var ho inkje 
større enn ein kattunge. Men det var den einaste fura, 
som voks i heile jordet. Me gjerde henne inn og kapp- 
sprang um henne; og daa vart ho mi. Men no var ho 
stor som armen min; og han Eirik baud meg"aatte knap- 
par fyr henne og tvo sniglehus. Han kunde gjerne komet 
med aatte til, han hadde inkje fenget henne endaa. — 
So var det ei njupekjørr. Men slikt, som ho blømde, 
skulde du aldri set. Ho mor sa ofte, at det var inkje 
njupekjørr, det var ei rosebuska, som stod att. Men naar 
hausten kom, so var det njupa, reint stornjupa. — Og 
so bringbærhagen vaar; han aatte me ihop. Ja, midt ut 
or berget kom han veksande; der var eit skard, og der 
var ei lang bjørk, og der var det bring rund um kring, 
tjukk skog! Me kom inkje uppi fyr utan stige Men 
det var det same; for so ventad me, til bæri var gjord. 
Aa, ho hekk so eldande raud — og daa kleiv me uppi. 

So gjorde me sengjer og saadde sukkererter og gulrot 
og kaal; og me hadde ein heil aaker med korn. Strakst 
nedpaa var det slett; der leikad me. Der hadde me eit 
hus med omn og bord; og i ein gamall seljekall hekk huska. 

Sundagen var no det vænaste, me visste. Aldri saag 

eg soli slik nokon annan dag. Ho blenkte paa alt — 
paa skorsteinen, paa golvet, paa henne mor, paa han far, 
paa hestarne, naar dei kom ut og skulde faa vatn; og 
naar ho spratt i tindom um morgonen, glødde det i gran- 
toppom, som dei brann. Daa var me uppe klokka fem. 
Fyrst kleiv me upp 1 glaset og saag burt i Kraakesylv- 
berget. Jau, det glimde og det skjein; her var sundags- 
ver. Aa, hei! Daa bar det aat Bakkom. 

Men storbasen var vel den sundagen, daa han far og 
ho mor kom aat oss. Dei hadde sagt det um laurdags 
kvelden, at dei vilde koma. Me stod upp med soli; me 
sopte golvet, strøydde det med eine, lagde bar ved inn- 
gangen, gjorde upp varme, sette ei bjørkegrein yver døri; 
og so pyntad me brudi. Det var ho Kari, syster vaar, 
paa femte aaret — ho var brud. Ho vart so stiv med 
raunelauv og blomar, at ho kunde mest inkje ganga; me 
laut leida henne imillom oss. Han Aamund reid fyre 
paa ein paak. 

Og so kom me heim. No skulde eg vera bjodar; 
han far og ho mor stod paa dørsteinom og var ferdige, 
ho mor med ei korg. Eg lyfte paa huva og sa: 

»Eg skulde helsa fraa gamle-folkom burt i Bakkom 
og ifraa henne her, som brud skal vera, og ifraa meg, 
som brudgomen er, og ifraa alle saman, og beda dykk 
koma og drikka brudlaup i dag og eta marilykel, og hava 
med dykk mange gode slag til sending;" og du, mor, skulde 
vera reidkjering.« Dei takkad fyr bodet og log. 

Daa kom ho Stor-Ingebjørg og tok og bar brudi, og 
so gjekk me aat Bakkom alle ihop. 

Ho mor hadde med seg kaffikjel og kokte kaffi, og 
ho hadde bakels og mykje godt. So tok me ut bordet 
og sat ute. Og sidan leikad me: 

»Hoppe — så reven, 

danse — så gaasi, 

so hoppa me, so dansa me, 
so setja me oss paa huk !« 

— 80 gjorde me Hinda-leiken, gjekk i ring og 
song — han Aamund var hjort og sat inni: 


»No fara me hind yver heide, 

. no er me vonom fleire. 
Fager-Lindi hava me, 
Men hjorten hava me inkje. 
Eg ser vel, kvar den hjorten sit: 
han er kvit og fagerlit”, 
han er mjov i midja 
som stabben, stend i smidja, 
han er runnen upp som røyr — 
vel vere hans festarmøy! 
Vel vere hans fader, vel vere hans moder, 
vel vere hans syster, vel vere hans broder! 
Eg byster han med fingrar smaa, 
alt um den håtten setja me paa; 
tri gonger vilja me renna, 

. alt um den hjorten spenna. 
Hjortemann er inkje heime, 
han er i kongens gard, 
slagtar ned baade fe og faar. 
I morgon skal hans brudlaup staa 
med fire og tjuge hestar, 
med fire og tjuge prestar.« 


— 80 skulde me gjæta kaalhagen. Daa var det 
eg og ho Kari, som heldt vakt og jagad bjørn og ulv og 
rev og alle udyr; me vakte til skiftes og song: 


Eg gjerder vel um næpa mi 
med stokk og med stein, 

med lindegrein, 

med smaa fiskebein, 

so fuglen fær "kje fljuga, 

musi fær "kje smjuga. 

Gal min hane, gjøy min hund, 
med" eg søve ei liti stund! 

So legg eg meg aa gruve, 

spilar gull i huve; 

— mi væne sol, mi væne sol, 

kom atter til henne, henne aaleine! 
so legg eg meg aa gruve, 

spinner mit haar til huve. 

Gal min hane, gjøy min hund, 

lat meg sovå ei liti stund !<« 


— Til sidst bar det upp 1 huska. Eg heldt henne 
Kari i fanget, og ko Stor-Ingebjørg huskad oss og song: 


»Husk upp i ring, Olav-guten min! 

Snu deg um kring, sukkerungen min! 
Eg vil ha Olav, Olav vil ha meg, 

ingen gard hev Olav, ingen gard hev eg, 
— kvar skal det bli av Olav og meg? 


Haa, haa, haa! veit fulla raad: 

høgt uppi Bakkom er det aa faa 
gard, som er greid, gard som er god, 
gard som kan fø' ei kyr elder tvo, 
— der skål me slita trøya og sko.« 


No høyrde me kyrkje-klokkorna, og det tok paa og 
gjekk folk. So laut me heim; baade ho mor og ho Stor- 
Ingebjørg skulde i vegen. 

Det var so fagert. Denna digre dalen laag vidopen 
med alle lauvlidom og skjein, og elvi svingad seg og song. 
Daa saag eg ein regnboge yver Holsfossen; og vatnet dan- 
sad utyver som tusund byttor med mjølk. 


Ho Gunnhild Engjom. 


Ho Gunnhild Engjom — du! Ei gomol kjering, reint 
kvit. Ho sat i ei liti stova og snakkad ved seg sjølv. 
Og ein liten hage utmed, som ho stellte i. Men der var 

stell! Sukkererter og salvie og timian og lauk — og so 
mykje, mykje blomar! Naar eg gjekk med heimekyrom 
um morgonen, so kunde eg gjerne halda atte augo, 
og endaa visste eg, kvar hagen var; eg kjende teven. 
Daa slo eg upp augo — og der laag hagen! Eingong 
stakk ho utigjenom grindi tvo sukkererter-skjelmar, so 
smellande søte, og sa, eg skulde tyggja vel, suga — 
»minders fær du inkje meir av meg,« sa ho. Eg togg 
og togg; og daa fekk eg tvo til. 

Og dagen etter kom ho ut og bad meg heilt inn i 
stova. Men der var fint: eine yver golvet og blomar i 
baade glasom, lauv i peisen og ein blank kaffikjel —- 
»sett deg no,« sa ho. Men eg hadde fullt fanget mitt 
med raude gransauder, som skulde aat Bakkom, og kunde 
inkje setja meg. Daa laante ho meg ei korg, som eg 
skulde faa bera deim i — »og so fær du hugsa paa aa 
ha henne med deg att,« sa ho. Daa fekk eg kaffi utor 
gull-paa-koppom hennar, ho hadde tvo. Og so skulde me 
ut i hagen. Der stod det ei heil seng med valmue; aa, 
so raud! Og eg fortalde um hagen vaar burt i Bakkom 
og sa, at me hadde inkje valmue. - Daa tok ho meg i 
haartoppen og log og gjekk inn og kom att med ein papir- 
pose, han var full med frø; her var det valmue, sa ho. 
»Og no skal du faa detta, du, og saa det i Bakkom; 
men venta til vaars, no er det for seint.« Og so stappad 
ho det ned i lumma mi, alt frøet. Eg vart slik kar, at 
eg gav henne mange raudsauder; men ho tok tri berre 
og lagde deim paa skaapet; dei andre puttad ho ned att 
i korgi. 

Daa vaaren kom, saadde me heile aakeren vaar med 
valmue. Han kom att so tjukk og grøn, so det var morskt. 
Og daa han blømde — daa vart det so gloande burt i 
Bakkom, at ho Rønnaug Holen sa, varmen var laus. For 
ho aatte heime paa bi sida og saag det ifraa glasom. 
Men ho spøkte berre: ho visste vel, at det var valmue. 

Han Gullbrand. 


Daa eg var nie aar, fekk eg fyrste lambet mitt. Eg 
var nie aar so greidt; for det var andre joledagen, og eg 
er fødd andre joledagen. — Det var um jolaften, me skulde 
lauga oss. »Skunda deg, kom fyrst, so fær du gullet, 
ropad ho mor aat meg. »Eg bryr meg inkje um gullet, 
det er so kaldt,« sa eg. »Ei daa, du er jolebarnet!« sa 
ho mor. Daa kom eg. Detta aa vera jolebarnet det var 
noko so skinande reint. Og so sa eg: »Mor, no er eg 
jolebarn, og han Eirik hev fenget eit lamb.« — »Ja, han 
Eirik er eldst,« sa ho. Men um natti drøymde eg um 
eit kvitt lamb, som spratt ute paa garden og drakk gull- 
vatn; og eg fekk taka det upp i fanget mitt. 

Det var andre joledagen, um morgonen, eg vaknad. 
»Mor, eg er nie aar,« sa eg. Ho kom med ein tolvskilling. 
»Ja, kva vil du no helst ha: denne skillingen i spare- 
byrsa elder eit lamb?» I det same kom ho Mari budeia. 
»Mari, hev du fenget eit lamb i natt? er det kvitt — 
Mari, er det kvitt?« — »Jau, statt no berre upp, skal 
du sjaa,« sa ho Mari. »Mor,« sa eg, »der hev du skil 
lingen.« Daa var det inkje lengje, fyrr eg var uppe. 

I fjoset stod lambet. Det dillad paa rumpa og saug 
mor si. Det var kvitt. Men det hadde ein liten fin 
raudlit, mest som aakeren um hausten, naar han er skjær. 
Og eg kallad det Gullbrand. Det var ein ver. 

Sidst i joli tok han aat aa dansa, og han heldt paa 
med det heile vetteren. Eg lærde honom aa hoppa, og 
han spratt høgt upp — stod att paa føtom kvar einaste 
gong; det var inkje maate paa til gleda. Me heldt slikt 
hus paa fjosgolvet, so ho Mari budeia hadde bo aa 
graata, sa ho; men ho log lel. Me kappsprang, til me 
trilad; me dansad polka — for hsn kunde standa paa 
bakføtom som ein kar; og eingong hengde eg ei kringla 
i raudtoppen min — han hoppad ende upp og tok henne. 

Daa det vart grønt, hadde han fenget tvo smaae horn. 

Og daa tok me paa aa stangast. Han var so aalvorsleg, 
naar han tok maal; han glaamde fram, gjekk attyver, tok 
sigte — — og der kom han kjøyrande, til han stod i 
ein tull inni hendom mine. Ute dansad han langt burt 
fraa mor si, og ho gjekk etter og sa bææ! so kom han. 
Eingong kom han sprettende utyver ein bakke og spratt 
beint yver henne og ledad seg og saug paa bi sida; daa 
var han inkje blaut gut. 

Daa me skulde til sæters, sa eg ved han far: »Kann 
inkje han Gullbrand faa vera att heime hjaa meg, han ?« 
— »Du er fulla fælt hugad paa det,« sa han far. Og 
daa han høyrde, kor hugad eg var, fekk eg lov. »Men 
du lyt lauva bra,« sa han; »du vil no vel ha han i 
vetter?« Ja, visst vilde eg det. So skulde eg hogga fem 
og tjuge kjerve med lauv. 

Eg hogg lauv, og han Gullbrand sprang med og 
nappad etter kjervom. Naar eg sette deim for laagt, 
stangad han deim, so dei dreiv. »Du skal vera snild gut, 
dette lauvet er aat deg til vetterfor,« sa eg. Daa gjorde 
han seg so inderlig løgjen, brette paa snuten og kom og 
dultad meg og vilde leika. Og eg tok umkring halsen 
hans og gav honom sidsten og sprang. No likad han 
seg; han etter og eg undan, rund umkring kjørri, til me 
laag i ein haug baae tvo. So hengde eg upp trøya mi 
paa ein pinne; og han tok maal og stangad, so han trillad. 

Han fekk slike svære horn; dei ringad seg som hjul. 
Og daa ho mor klipte lan, fekk ho full Blaakorgi med ull. 

Han vart inkje snild. Det var um hausten, eg heldt 
paa og skar; daa gjekk han ovanfyr meg uppi ein bakke. 
Men best det var, fekk eg ein puff, so eg trillad fram i 
aakeren. Og han? der stod han so søt og saag burt i 
ve'ret, rett som han vilde faa meg til aa tru, at han inkje 
hadde gjort det. Eg jagad han, so det stod etter. 

Og so den gongen, han dråkk upp kaffien hennar 
Gunnhild Engjom. Ho hadde skjenkt han i — sa ho — 
og sett frampaa sukker og fløyte, og gjekk etter eit vats- 

par, med” han stod og kolnad; og døri stod uppe. Daa 
kom detta beistet og hoppad uppaa bordet med fram- 
labbom og reinskad fløyte-spilkumen og sukkerfatet — og 
sette tranten ned i kaffikoppen og saug han upp — slikt, 
med eit drag; detta sidste stod ho og saag paa, daa var 
ho komi fram i døri. Ho kom ned graatande og fortalde 
det, og ho fekk daa att baade kaffi og sukker og fløyte. 

So hugsar eg den kvelden, kui kom att fraa stølen. Eg 
var nede i fjoset og heldt tale. Ex kleiv upp paa stabben, og 
nakken min vart so stiv, eg svingad hovudet sagte um kring 
og sagde: »Ærede forsamling, mine værdige tilhørere !« og 
eg hugsar inkje alt, eg sa. Eg knotad so fælt, ho Mari 
budeia skrattad, so ho kunde mest inkje standa. Men 
det hugsar eg, at best som eg stod og talad, fekk eg ein 
støyt, so eg trillad framyver golvet — og han Gullbrand 
kom etter og vilde gjeva meg meir. Detta var det gildaste, 
han hadde gjort, sa ho Mari. 

Sumaren etter kom han til fjells. Men han gjorde 
mangt der og, som inkje var vakkert. Ho Mari hadde 
ein blome i sæterglaset, og han hadde blømt. Men han 
Gullbrand kom inn og tok blomen. Ein annan gong aat 
han upp grautmjølki hennar, og daa hoppad han upp paa 
eldhustaket og stod so tett inn ved peispipa, at røyken 
reint gjøymde han. | 

Um hausten kom han heim; daa var han stor. Han 
flaug, so ulli slong, og han vilde taka alle, han saag. 
Ein dag kom det ein spelar. med ein bjørn paa garden, 
og bjørnen greip etter honom Gullbrand. Men han Gull- 
brand trampad med labbom og tenkte: Ja kom! og han 
tok sigte og smurde til, so bjørnen skreik. 

So var det ein morgon, eg kom ut, snjoen laag so kvit. 
Daa var han burte. Dei hadde slagtat han; eg saag skinnet 
hekk paa ei stong. Men horni hadde han far teket og 
lagt inn i gangen. 


Jonsok-kvelden. AT 


Jonsok-kvelden. 


Aa, rett jonsok-kvelden! Me brende, so logen slo 
himmels høgt, og dansad og leikad — daa var det moro: 
paa Berget. 

Me stundad urimeleg til kvelds. Me gjekk ute heile 
dagen og saag paa himmelen og paa veret — og var 80: 
fæleleg rædde, naar det kom ei sky; for daa kunde det. 
koma regn. Me spurde han far, men han visste det inkje; 
og me fann gullsmed. og spurde hopom: 


»Gullsmed, gullsmed, gjev meg lite gull, 
i morgon bli det vondt ver? 

Gullsmed, gullsmed, gjev meg lite gull, 
i morgon bli det godt ve'r? 

— Fljug gullsmed! fljug, fljug, fljug!« 


Flaug han so og la att gull, skulde det verta solskin.. 
Øg det gjorde han mang ein gong, til gullet glimde paa. 
fingertuppom; han gullsmed var snild mest stødt, han. 

Men kom det regn, daa var det paa graaten. Eg 
veit ofte, me sutrad um morgonen og log um kvelden. 
Eg veit inkje meir enn ein gong, som det var regn heile- 
dagen. 

Etter nonet drog me i vegen upp paa Berget og bar 
ihop kvist og lagde i haug. Det var digre skogen ovanfyr 
og bratte hamrar utanfyr; men her var ein fin vang. Aa, 
so høgt! Det blaanad i aasom rund um kring, og langt 
uti saag me Mjøsi. 

Og naar det leid til kvelds, kom folket; des var alle 
folk ute. Ja, inkje dei gamle; dei sat Keine og passad. 
huset. Men ungdomen og borni! | 

Eg kjem ihug ein slik kveld. Me saag deim etter 
vegjer og stigar, dei kom i krullar og krinslar, springande,. 
skrattande, og so stod dei stille att og fann blomar. 
Gjentorna hadde kransat seg, til haaret inkje synte; for 
den kvelden kunde blomarne spaa. Og gutarne gjekk. 

baketter med bjørkepaakar og dengde paa — og alt var 
moro. So kom dei upp paa Berget, alle i hop. 

Daa brann baalet. Og daa tok me saman i ringar, 
ein ring inni og ein utanum, og leikad rundt: 


»No hev me jol i gjen, 

og no hev me jol i gjen, 

og joli varer ved til paaske. 
— Nei, det er inkje sant, 

aa nei, det er inkje sant, 

for der i millom ligg ei faste! 
Tra, la, lal-la-la — —< 


so dansad me. | 
Me bytte leikar og skar havre. Ringen gjekk 
rundt og song: 


»Skjera, skjera havre, 

kven skal havren binda? 

Det skal aller-kjærasten min — 
naar skal eg honom finna? 


Eg saag han igaar-aftan 

i det klaare maaneskin; —- 

eg tek min, og du tek din, 

so er det ein, som ingen finn.« 


Alle dei hine dansad; men han, som ingen fann, laut 
leggja pant, fyr det ban vart aaleine. 

Me leikad gullband. Ein gut gjekk inni og riste 
paa eit hoseband. Daa song heile ringen: 


:/: Den riddar han rister paa det raude gullband, :/: 
:/: so bind han det kring um sin kjærastes arm. :/: 


Og guten batt bandet paa ei gjenta. 


:/: Aa kjære, min riddar, bind inkje so hardt, :/: 
:/: ho tamkjer visst inkje aa røma so snart. :/: 


meer På 

Daa løyste han paa bandet, og me tok paa aa dansa. 
Men gjenta med bandet dansad med ein annan — og 
riddaren stod att so tungsint; ho leest inkje sjaa han. 
Og me dansad og song: 

:/: Den gjenta ho gjekk seg uti skogen so glad, :/: 

:/: og der vart ho burte eit aar elder tvo. :/: 
Daa tok riddaren paa aa leita; me stadnad dansen og 
gjekk i ring og song: 

:/: Han leitad etter henne med brynja og med sverd. :/: 

:/: Aa vil du no ha meg, so er eg no her. :/: 


Daa kom ho fram att; daa fann han henne; daa vart 
det gleda! Me dansad alle saman og song: 


»Og er du no der, so kjem du vel her, 
og kjem du no her, so hev eg deg kjær. 
Sjaa der, sjaa der, no dansar dei tvo 

i snjokvite sokkar og sylvspente sko, 

i snjokvite sokkar og sylvspente sko lk 


Men sume flokkar sprang enkja vil ha make, 
og sume slo paa ringen; me hadde bytt oss sund, det 
var leik burtyver heile vangen. Uppe i granskogen var 
eit stort, grønt rom, der vov dei vadmaal, so det berre 
ljomad : 

»So veva me vadmaal, 

so slaa me til saman — 
veva vadmaal, slaa til saman, 
late skutlarne gaa | « 


Smaagutarne flaug under treem og fann kvaada, og 
sume kastad paa stikka, og sume stod paa huvudet elder 
stupte kraaka. 

Men eg fekk leika i ringen; ho Stor-Ingebjørg var 
med meg. Og ho batt paa meg gullbandet tri gonger. 

So skildest me og gjekk heim. Den væne sumar- 
natti — eg hugsar henne endaa. Fuglarne pipad og 
smaasong, klokka var yver tolv. 

å 

Daa eg kom ned paa tunet, stadnad eg. Ja, no var 
det jonsok-natti. Og alt eg hadde høyrt vm henne! 
Den natti hadde blomarne under-kraft til aa lækja og 


lindra sjukdom; og ei liti stund — med" fuglarne vaknad 
og song — var alle kjeldor og bekkjer vin. Enn um 
det var sant? Eg gjekk burt i bekken, det siklad og 
rann 8o godt... .eg skolv, med eg drakk. Men det 
var vatn. 


Daa eg skulde ganga inn og sova, kom det syngjande 
ein flokk med gjentor yver garden: 


»Aa hev no fela ingi strengjer, 

so vil me leiga huldri til. 

— med dansen gjeng i skog og engjer — 
og trost og star, um del so vil.« 


Frøya. 

Ho var hund. Ljos gul med brune, blanke flekkjer 
paa sidom og fin som silkje. Og slike augo! For mang ein 
gong eg laag paa kne og speglad meg i augom hennar! 
daa glaamde ho so stort og vakkert paa meg. reint som 
ho skulde vera folk. 

Og slikt! vit! »Frøya!c« sa me; daa ledad ho paa 
den lange rumpa og kom springande. »Hiss, hipp!« og 
daa tok ho griserne, so dei skreik. Gjeiterna var so 
rædde, aø dei spratt, som dei var vitskræmde, yver skid- 
garden, berre dei saag henne; og garden heldt ho so rein, 
so det kom inkje ei klauv der, som inkje skulde. Men 
smaagriserne kunde radt leika seg med rumpa hennar. 

Ho var sterk. KEingong slost ho ved ein framand 
galte.. Han kom paa garden, galten, og vilde vera kar; 
han var?no fulla fem seks gonger so stor som ho Frøya. 
Men han vart lett. Fyrst so tok ho rumpa hans. Daa 

sette han seg paa bakenden og vilde hogga med tennom; 
og ho stod og lurde. Men der flaug ho kav paa han og 
beit seg fast i bringa hans, og galten rullad attpaa ryggen, 
so lang han var. Daa han kom uppatt, strauk han rett 
friskt — han hadde fenget nok. Og slik juling saag eg 
ho gav mange griser; ho gav deim, so dei strauk med 
ein gong. 

Ho var so godvener med henne Mari budeia og 
var hjaa henne lange leite paa stølen um sumaren. $So 
var det ein kveld, me hadde lagt oss heime, og han far 
og ho mor laag og snakkad um alt det gode høyet, me 
hadde fenget inn um dagen. Daa krafsad det paa døri, 
og ho Frøya kom; for ho var so god, at ho slo upp klinka 
med labbom. Ho skaut. seg fram og burt aat sengjom og 
tutad og heldt styr; og ho blødde, so det draup. Me 
skynad paa timen, at det var noko paa ferd. Han far 
upp og fekk paa seg klædi. Men daa flaug ho rundt 
heile tidi og kunde inkje standa still paa ein flekk. Han 
far tok ei bila*) og gjekk — og ho fyre. 

Han far kom att utpaa morgonsida; me laag vakne 
alle saman. — »Jau, det var paa tid, at eg kom,« så 
han. Og no fortalde han, at daa han kom upp paa sætri, 
so sat der tvo stygge fantar fram i peisen og kokte rjome- 
graut; og bud-døri stod uppe; og ho Mari hadde rømt av 
ned i fjoset og stod gret. Men han far gjekk fram aat og 
synte deim bila og spurde, um dei visste, kva dei gjorde. 
Daa slepte dei gryta og gjekk ut. Men daa skulde du 
set henne Frøya — ho gaulad, til ho skolv. Men ho 
torde inkje ganga paa deim, dei hadde digre knivar. Og 
dei snudde seg og synte honom far knivarne mange gon- 
ger; men han synte deim bila og jagad deim nedum 
Gullroberget. 

Han far sende bod paa lensmannen, og det strauk i 
vegen ein flokk og skulde leita etter deim. Vika etter 


*) Øks med breidt blad. 

vart dei gripne. Men daa var dei mest blinde. Det var 
ei budeia, som hadde kvelvt kokande einelog yver and- 
liti deira. Og no gret dei og bar seg ille. Dei' var sven- 
skar, og dei vilde ha arbeid. Dei fekk vatn og braud. 
Men daa dei kom utatt fraa fengslet, kom dei aat oss og 
braut aaker. Og dei var snilde. Dei hadde med seg ved 
aat henne mor stødt, naar dei kom inn og fekk mat; og 
den eine gav meg eit blankt spenne. Men ho Frøya var 
inkje blid att paa deim heile sumaren. 

Ho bestemor Toft var no fulla den beste menneskja, 
som fanst. Ho kom kjøyrande so ofte, og daa hadde ho 
stødt med seg noko aat oss. Daa sprang me nedyver ve- 
gen og skulde møta henne og heldt paa og gat paa; 
sumetider var det leirgaukar og sumetider brunsukker, og 
sume tider var det berre vottar. Men ein gong hadde ho 
noko, som var rart; det var tri store svarva-daasar, blanke 
og gule — me stod reint og hoppad; og so skulde 
me til aa opna. I hans Eirik var eit digert søteple; i 
hans Aamund var det fullt med kissebær og rosinor; og 
i min — ovanpaa var det berre lauvblad og raunebær; 
men under laag det eit raudt halsband, og der stod det 
FRØYA med store, svarte bokstavar. Ho bestemor nik- 


kad. »Ja,« sa ho, »det er aat henne . . . er aat henne 
. So vakker ein hund . . . fortener eit band . .. hev 
set det lengje, eg . . . umkring halsen .. . kneppa det 


umkring halsen ...« Ho hadde gjort det sjølv, sa ho. 
Og det var perlesteinar paa kantom og eit fint spenne 
til aa kneppa det med; og ho Frøya fekk det. Du kann 
tru, ho vart vakker! Ho maatte endeleg skyna det sjølv; 
for ho gjekk daa og svingad seg og saag paa seg heile 
kvelden og kom med labbom og takkad oss alle saman. 
Det bandet hadde ho, til ho døydde. 

Ein dag kom ho springande og bar seg ille; ho hop- 
pad uppaa meg og kvinkad og drog meg i trøya. Daa 
saag eg, at ho hadde store pappar. »Aa, no hev ho fen- 
get kvelpar!« sa eg og sprang etter; og ho undan. Me 

kom upp paa eldhusloftet. Der var eit golv, som det gjekk 
ein opning under; der tøygde ho inni hovudet og skreik. 
Daa høyrde eg, det let langt inn-under fjølom. Det var 
borni hennar; dei hadde kropet undan, og no kom inkje 
ho etter. Eg stad etter ei øks og fekk upp ei fjøl; daa 
sat ho paa huk heile tidi og slepte inkje augo av meg. 
Daa fann me tri vakre kvelpar, dei var mest trillande 
runde. Men no kom ho Frøya — og sette nedi og tok 
deim i labbarne, ein og ein, og kastad deim fram paa gol- 
vet. Og ho sleikte deim og sprang rundt; men so lagde 
ho seg. Daa kan du tru, dei saug! Dei krabbad uppaa 
og trillad seg nedatt; og ho laag der so blid, berre sleikte. 
Men so reiste ho seg; daa saag ho paa meg. Og der tek 
ho ein kvelp i kjeften og stryk. Eg skynad det; ho var 
rædd eldhusloftet, ho vilde flytja. Og eg tok dei tvo, 
som var att, og gjekk etter. Daa gjekk ho beint inn i 
stova. »Du er rett drjug,« sa han far, »du vil ha beste 
romet ved peisen;« men daa la ho deim uppi peisen. Der 
stod ei lauvbuska, for det var um sumaren, og so fekk 


ho eit golvklæde og ei puta; og der heldt ho til i tri 


vikor, til det kom folk og fekk kvelparne. Me hadde 
deim framme og leikad med deim, og ho Frøya tolde alt. 
Men ho saag rett etter oss, og vilde vita, korleids me 
for aat. | : 

Det var ein dag, eg heldt paa i hagen; daa kom ho 
hinkande og pæsande og gjekk umkring meg og lettad 
paa framlabben. Ho hadde voret etter ei kraaka; ho 
kunde gjera slike tull-reisor ein gong imillom. Men no 
saag eg, at det var noko, som vantad. »Frøya!« sa eg 
og sette meg paa ein stein; daa kom ho og lagde labben 
upp 1 fanget mitt. Ho hadde fenget inni seg ein klunger- 
tagg, kav til beinet, eg maatte bruka tolkniven og skjera 
han utatt med. Men slikt som ho stirde — eingong paa 
foten og eingong paa meg, og so tok ho paa og sleikte. 
Eg drøypte nedi einebær-olje og reivad med ei filla; og 
ho fylgde meg heile dagen. Daa eg sat ved kveldsbordet, 


54 ; Fraa eg var liten. 


kom ho med labben upp i fanget mitt og vilde, eg skulde 
sjaa paa att. Aa ja, eg saag paa og bles paa og batt paa 
att filla; og like eins um morgonen. Men daa tykte eg, 
ho vart for kløyi — og tok filla og kastad, so ho dreiv; 
eg gjorde meg kaat og flaug rundt. Daa var ho Frøya 
god att med ein gong. 

Ja, ho hadde vit. Ho var so viljug til aa fljuga 
ærender. Naar me kastad huva vaar burtyver marki og 
sagde: »Hiss, Frøya, tak henne!« so sprang ho etter og 
tok huva i kjeften og kom att. Eingong hadde han far 
lagt att trøya si burtpaa Gamlegar'en. »Hei, Frøya!« så 
han; »spring stad finn att trøya mil!« og han peikad: »Der, 
burtpaa Gamlegaren!« No hadde ho voret med oss ofte 
og leikat seg, og ho kjende namnet. Ho lagde i vegen, 
og lite etter kom ho att — og hadde trøya med seg; men 
ho var nok tung, ho drog henne etter seg. 

Eingong hadde me voret paa Lid og skulde heimatt 
um kvelden. Det var i joli, maaneskin og haalt; me var 
komne mest halv-vegjes; og ho Frøya var med. Daa glatt 
ho mor og rullad, og daa hugsad ho staven sin, som stod 
att paa Lid. »Nei, Frøya, skunda deg stad etter staven 
min !« sa ho; »han stend i gangen paa Lid — hiss, der!« 
Og ho burt aat henne mor og flaug i vegen. Jau, daa 
det leid paa, kom ho att, og krokstaven hadde ho 1 kjef- 
ten; daa var ho sagte gild. Og nokre dagar etter, 
daa ho gullmor Lid kom aat oss, kjem ho Frøya med labben 
og vilde helsa. »Ho vil nok takka meg fyr sidst — — 
ja, eg vart so forundrad,« sa ho gullmor, »ho kom inn i 
gangen vaar, best som eg heldt paa skulde sløkkja ljosi, 
og for og ve'rad og snusad — og tok ein stav og reiste med. 
Det stod no vel fem seks der, og slett inkje kunde ho 
sjaa; men det vart nok staven din, som ho fann, like vel. 
Ein skulde mest inkje tru, at ein hund kunde ha so 
stort vit.« 

Men det morosamaste var, daa ho fekk han Olav 
Millomberg til aa ferda styvlarne hennar mor. Han var 

skomakaren vaar; han Olav, og var hjaa oss ofte. Men 
so var det ein gong, ho mor vilde burt, styvlarne hennar 
var skjeive og vantad halvsoling; og no vilde ho bruka 
deim um eftan. Daa bind ho deim paa henne Frøya og 
segjer, at ho maa skunda seg uppi Millomberg aat honom 
Olav; — »han ser sjølv, kva som vantar, kann du segja; 
og ho Frøya gjekk. Me sat og aat middagen, daa ho 
kom att; og styvlarne hekk umkring halsen, dei var halv- 
solad og beinkad og 1 full stand. Men no vart det leik! 
Ho mor sende henne i vegen att baade med ei kaka og 
med kjøt. Han Olav fortalde um det sidan. »Ho kom 
inn,« sa han, »og sette fraa seg korgi og hadde inkje 
smakat ei smola; og ho diltad ut att og gjekk.« Men han 
Olav var etter ut og bad henne innatt paa ein skalk. 

Det vart ilt aat oss, daa han far sa, at ho skulde 
døy. Men ho var feit og gomol og vilde liggja berre ved 
omnen. 80 tok me umkring henne og vilde leika; men 
ho var inkje blank i augom lenger. Og so la ho seg ned 
att og Sov. 

Slikt laag ho ein dag, han Erland-farbror kom kjøy- 
rande. Det var kaldt, han kom inn med pels og stor- 
styvlar. »God dag, god dag! Aa, so — der hev me 
bikkja. Aa, jøye meg for hund! Her kjem eg som folk 
og som kar med pels og med storstyvlar og svipa, og ho 
vyrder meg inkje so mykje, so ho lyfter upp kjeften fyr 
aa helsa paa meg. Fin kann verta reint fornærmad. Eie 
meg, kor lat ho ligg!« — »Ho er gomol no,« så han 
far. »Ja visst, ja visst, er ho gomol! Drep bikkja! ho 
ligg ved omnen og steikjer seg og vert breid som ei laave- 
dør.« Men ho Frøya ho vaknad — og til dørs! Og 
rumpa hekk langt millom føtom. »Detta vilde eg inkje 
gjort,« sa han farbror. Men ho vart burte i aatte dagar 
og flaug umkring i jordom og var rædd oss alle saman.. 
Til slutt kom ho inn paa garden att; og daa var det so: 
vidt, me fekk henne til aa taka mat, naar me sette ut 
koppen. Og so fraus ho inn att. So glade, som me vart! 


56 Fraa eg var liten. 


Men daa la ho seg ved omnen, paa same romet, og la 
hovudet fram paa labbarne, slikt som fyrr. 

So var det ein morgon, varmaste sumaren, og kvel- 
pen hennar flaug ute og trillad seg, han var so lik mor 
si paa lit; men ho Frøya laag inne. Daa skulde ho 
missa livet. Han Torgjeir husmann kom med ei renne- 
lykkja og vilde faa inn paa halsen hennar, og sidan vilde 
han bruka kniv. Eg skundad meg ut, og han Eirik og 
han Aamund kom etter; me strauk fort nedyver aat Dalom. 

Ein time etter kom me uppatt; daa laag ho daud. 
Han far sa, ho skulde faa hava skinnet og gravast ned 
slik, ho var. Me tok spadar og grev og gjekk upp i 
kalvlykkja, og han Torgjeir kom etter og bar henne. 
Der grov me millom tvo bjørker, og der ligg ho. So 
gjekk me heim. 

Daa kom ho mor ut og bad inn paa kaffi. Ved bor- 
det talad kararne um henne Frøya og fortalde mangt, 
som var morosamt. Men ho mor gret; ho hadde havt 
henne med seg og boret henne paa armen, daa ho kom 
til gards, og kunde hugsa alt, like fraa ho var kvelp. 
Halsbandet hengde ho paa veggen. 

No er bjørkerna store; og den eine er vorti til ei 
hengjebjørk, den vakraste, me hev. 


Den fyrste tolkniven min. 

Eg kunde aa lesa. Eg hadde leset abese-boki tri 
gonger og las henne som ingen ting. Og so sa eg: »No, 
far, hev eg leset ut hane-boki tri gonger; og du sa, at 
alle ting er tri; og daa skulde eg faa ein tolkniv, sa du.c 
— »Ja,« sa han, »alle gode ting er tri; og den fjorde 
det er aa ha tolmod. No lyt du venta, til smeden kjem, 
daa skal du faa ein kniv. 

Det vart hardt aa venta.  Vaaren var det, og fløyte- 
emni stod so inderleg lugome, og borken gjekk — det var 

reint vondt aa sjaa deim. Ein laurdagskveld heldt eg 
paa uppi ein seljekall utan fjoset. Daa kjem han bestefar 
Toft ridande, eg kunde kjenna han lang leid; han hadde 
stort, graatt skjegg og reid paa ein øyk, som heitte Vesle- 
brunen; det gjorde han stødt. Han svingad og kom burt- 
aat meg. »Bestefar, her er fire fløyte-emne,« sa eg. Daa 
steig han av. »Kom hit du, liten, og hald hesten,« sa 
han. Eg skundad meg ned. So tok han upp slagkniven 
sin med blankt massingskaft og sette upp i treet og skar 
meg tvo gilde fløyte-emne. Det største vreid han; og det 
er den beste fløyta, eg hev havt. Naar eg hadde havt 
henne i vatn um natti, kunde eg laata so mange læte, eg 
vilde. Ho hadde nok av deim. Sume var fine og blaute, 
so det berre kviskrad; og sume so grove og store, at ho 
dirrad all i gjenom. Eg kunde spela baade graata og 
skratta; og ein gong spelad eg, til kalvarne kom springande 
— og stod heilande stille og lydde. Eg hadde havt bukke- 
horn-stut lengje; og med honom kunde eg blaasa ein sull, 
so han Morten husmann sa, han skynad kvart einaste 
ord. Han var slik: 


»Sko Blakken, sko Svarten med hamar og tong! 
han kjem fulla att i sumar ein gong. 

Sko vel, sko vel! 

i morgon skal han so lang ei ferd. 

— Hadde han far inkje voret so god, 

so hadde me mist baade hest og sko — 

ding, dang, uti skogen !« 


Men eg fekk han inkje til paa fløyta; han vilde inkje 
inni. Men det var ein annan, som eg fekk til; og den 
song eg vakkert: 


»Eg sette meg paa sullan-benk 
og sullad bornom mine: 
han Einar, han Steinar, 

ho Ragnhild, ho Magnhild, 
han Bjørn og ho Brynhild, 
Borghild, Svanhild, 
Ingerid og Ingemund! 

— Burtum berg og blaane, 
burtum sol og maane, 

der er det fine 

leikor aat bornom mine.« 


Jau, so kom smeden. Det var ein morgon, eg vaknad, 
soli skjein beint paa andlitet hans, daa sat han og drakk 
kaffi. Det var eit faarlegt skjegg — — og slike nevar! 
Dei knytte)lseg sora runnerøter, og kaffikoppen vart som ei 
fingerbjør. So saag han burtpaa meg: »God morn gut; 
so tidleg uppe og inkje græt!« Men det var augo! Fg 
tykte, han saag beint igjenom meg. — Denna var det, 
som skulde gjera kniven min. Eg var so hugad til aa 
faa han kvass, og eg grundad svært paa, korleids eg skulde 
faa sagt det. Eg fekk det ut paa tunga mange gonger. 
Men naar eg saag frampaa smeden, var det, som ordi 
døydde burt. 

Um dagen sa eg ved han far: »No vil eg burt i 
smidja og faa kniv; men du lyt vera med; for du skal 
segja, han skal gjera han kvass.« — »Nei,« sa han far, 
»du skal ganga einsleg; so vaksen lyt da vera, naar du 
vil bera kniv. Du kan høyra aat ifraa meg og segja, at 
du vil hava en liten kvass kniv, du.« Daa gjekk eg 
aaleine. ; 

Daa 'eg kom burt i smidjedøri, frøste han umkring 
seg med ei gloande stong, og han hogg og slo, so sveiten 
draup. 80 glaamde han paa meg: »Kom, gut, skal cg 
smida deg uppatt — statt inkje der og graat!'« Men daa 
vart eg harm; eg gjekk midt fram i døri og sa: »Det er 
inkje sant; men du skal smida ein kniv aat meg, og han 
skal vera kvass — det hev han far sagt.« — »Åa, du 
hev ærend — aa, so; ver so god og gakk inn,« sa han. 

Og no var han mykje blidare. »Men du sa, eg gret,« sa 
eg. Daa kom han. »Nei menn, um du gjorde, du stod 
som ein kar i gneistom; men kom no her, skal eg lyfta 
deg upp i kalvbingen — — sjaa no aat, um du græt !<« 
Og der tek han meg med flate hendom under øyrom, 
lettar meg inn og lyfter meg upp, beint upp i taket — 
og sette meg nedatt paa stabben. Det gjorde vondt, men 
det knatt inkje i meg. »Haa, du er ein kar; du skal faa 
kniv, og den, som bit! Kor gamall er du?« Daa log eg 
beint inn i amdlitet hans og sa, eg var paa tiande 
aaret. »Ja-ja, til middags skal det vera ein liten kniv, 
sa han. 

Og eg fekk kniv. Han hadde slipt han upp og kom * 
berande med honom 1 eit papir; daa han la han fram 
paa bordet, bliktad han og skjein. Smeden sleit av seg 
ein haartaatt. »Kom no her,« sa han; han heldt det upp 
i veret, og daa skar han haaret, so stubbarne spratt. — 
»Eg fær fulla finna det, som vantar, eg,« sa han far; han 
gjekk burt i skaapet og fann eit knivskaft, som eg aldri 
hadde set. Det var reinshorn og utskoret og so spelande 
fint. Det fylgde med ei liti slira av ler; men den hadde 
eg set. Og no sette han paa seg glasaugo og tok paa 
aa maata. 

Etter middag hadde eg kniv ved sida. Eg flaug nedi 
Dalom um eftan og spikkad og skar, som eg var vitlaus. 
Daa kvelden kom, hadde eg eit og tjuge fløyte-emne og 
tvo fillor paa fingrom. 

Men smeden? Eg vart so glad 1 smeden. Paa 
slutten stod eg burti der mest stødt. »Kjenn paa meg —<« 
sa han og rette fram neven. Og naar eg hengde meg i, 
daa lyfte han meg upp med strak arm og svingad meg 
rundt og huskad meg upp og ned. »Du er rett sterk, du,« 
sa eg. Daa log han. »So — eg sterk; meiner du det? 
Aa, stakar liten! du hev inkje høyrt um sterke folk. 
Nei, det skal anna til! Men kom, gut, skal eg fortelja 
deg um sterke folk.« Daa sette han seg paa stabben og 

krosskastad armarne yver bringa — og fortalde, til eg 
lydde og glaamde og visste inkje, kvar eg stod. 

— »Det var ein gong ein mann, heitte Skapte Kjæ- 
stad; han var sterk. Den gongen vart ho bygd Gardmo- 
kyrkja paa Lom. Han Heilag-Olav for igjenom dalen, og 
so vart ho bygd. — Men det er um han Skapte; han 
vilde hjelpa til ein liten grand, han og. Fin dag drog han 
til skogs og kom att med ein vitlaus stor timberstokk, som 
han bar paa akslom. »Eg møtte eit terre dyr uppi 
kleivom,« så han. Det var ein bjørn, han hadde møtt; 
han hadde drepet bjørnen og slengt han yver stokken. 
»Sjaa, her er det,« sa han — og tok og heldt han upp. 
So gjorde han gjestbod paa bjørnen; dei saud han og aat 
han til kvelds. Um kvelden skulde han heim. Han gjekk 
yver isen paa skjeisom, dei var alni. Men daa han kom 
paa laupet, kom han beint paa eit høylass, som for etter 
isen. Han skaut seg til og hoppad yver. Mannen, som 
laag paa lasset, kjende ein gufs og saag noko svart, som 
for i veret; men daa han reiste seg og skulde sjaa etter, 
var han Skapte langt burtpaa. Men han skynad, kven 
det var; slike grip var det nok berre han, som gjorde. 
Detta var under Lida-gardom. So kom han heim; og so 
sa han ved kjeringi si: »Eg hoggde ein kjepp aat guds- 
huse”, eg og.« Bjørnen gat han inkje um. 

Men kjeppen vart lagd til dør-svill, og han laag 
der den gongen, eg saag kyrkja; han ligg der endaa. 
Det er største stokken i heile huset. Det var um han 
Skapte. « 

— »Vil du ha fleire?” Men nei, du toler inkje 
meir 1 ein gong; det er sterk kost. Hodde Frøyse, 
Skjerding Mork, Kjell Rostad, Skapte Kjæstad, 
— det er namn, som syng, gut! Dei livde paa ei tid, 
og kjempe-karar alle fire.« 

Men basen kom sidste kvelden. Eg stod der og tok 
upp kniven min. »Du er rett god smed,« sa eg. Daa 
snudde han skraai og sette seg paa stabben. »Aa, stakar 

du, som inkje veit meir! Nei — statt inkje der; kom 
her, gut, skal du faa høyra um ein smed! 
No fortalde han segnerna um Vidrik Verlandsson. 


på 


Vidrik Verlandsson. 


I. Um Verland, far hans. 


Det var ein gong ein mann og ei kona, som budde 
i ein stor skog. Dei hadde ein gut, som heitte Verland. 
Men det var smaatt med mat, og daa guten voks til, laut 
han ut og syta fyr seg sjølv. 

So tok han 1 vegen langt, langt, og so kom han aat 
Dovre. Der gav han seg i læra hjaa ein smed; han var 
der i tri aar og tok alle kunster, og det sidste, å lærde, 
var aa setja egg; so var han ferdig der. 

No gjekk han ut i den vide verdi, og langt um 
lengje kom han åat kongsgarden. Kongen stod ute og gav 
hestom salt. 

»God dag,« sa han Verland; »du skulde vel inkje 
hava bruk fyr ein tenestekar, du, som hev so stort hus 
og so stort eit stell?« 

sJa,« sa kongen; for han saag, at guten var baade 
stor og vakker. »Du kann faa vera i kjøkenet og bera 
ved og vatn aat kokkom.« Han Verland tok tenest paa 
tri aar. 

Men det var inkje lang stund, han vart i kjøkenet. 
Han skulde inn aat kongen; han skulde standa ved bordet, 
naar kongen aat. No hadde kongen tri knivar, som han 
Verland skulde passa, og det fanst inkje maken til knivar 
i heile rikjet. Men ein dag, han Verland var ned ved 
sjoen og vilde vaska knivarne, datt den eine ut i vatnet, 
og det var den beste; det var inkje raad aa finna han 
att. Guten vart ille ved. »Kva skal kongen segja, 

tenkte han, »naar eg inkje hev meir aa gjera enn passa 
desse tri knivarne, og no er den eine burte?« Men so var 
det ein smed i kongsgarden, som smidde alt det, kongen 
trong, baade knivar og øksar og sverd, og han Verland 
gjekk burt i smidja. Smeden var inkje inne; han og alle 
drengjerne hans var i kongsgarden og fekk seg mat. Men 
han Verland tok hamaren, og no smidde han ein kniv, 
so lik den, som var burte, at ingen kunde kjenna deim 
fraa einannan. Sidan slo han ein spikar med tri ryggjer 
og lagde paa smidjestedet — og gjekk sin veg. Smeden kom 
att og fekk sjaa spikaren og vart undren; for han hadde 
inkje set maken. Og ingen saag slik spikar korkje fyrr 
elder sidan. 

No stod han Verland ved bordet som fyrr og let seg 
inkje merkja. Knivarne laag der. Kongen tok ein kniv 
— det var den, som Verland hadde gjort — og vilde 
skjera paa eit ukselaar. »Agta deg, konge, han er kvass,« 
sa Verland; han varad kongen tri vendor. Daa vart 


kongen harm. »Eg hev skoret med kvass kniv fyrr!« sa. 


han. Han lagde aat og skar — gjenom ukselaaret og 
fatet og eikebordet og beint ned i laaret sitt. Han visste 
inkje ordet av, fyrr det var gjort. | 
Kongen tykte undarlegt, at kniven var so kvass. 
»Kven hev gjort denne kniven ?« sa han, Verland svarad : 
»Kven andre enn smeden, han, som smider alt, du treng ?< 
No maatte smeden fram. >Hev du gjort denne kniven ?< 
spurde kongen. »dJa, alle tri,« sa smeden. »Nei,« sa 
kongen, »inkje kann du smida den slags egg; aldri saag 
eg slik kniv, han lyser som toreskimten. Og ut med 
sanningi, Verland! lyg du, skal du fara ille.« No vilde 
inkje han Verland ljuga, men fortalde, som sant var, at 
rette kniven hadde han tapt burt, og denne hadde han 
gjort atti staden. »Og her er eg, konge, um Du vil 
refsa meg fyr det,« sa han. »Nei!c« sa kongen; »men er 
du slik smed, skal du inkje tena ved bordet; hergtter skal 
du vera meistersmed.« Daa steig smeden fram: »Kann 

vel vera, konge, at Verland hev gjort kniven; men inkje 
er eg mindre smed enn han; vil eg beda, at me fær kap- 
past, fyrr eg vik; skal daa den, som vinn, vera smed. 
Det gav kongen lov til, og smeden sette vilkori. »Eg 
skal,« sa han, »gjera hjelm og brynja og brynjehosor og 
klæda meg til hermann og setja meg paa ein stol; kann 
daa du gjera sverd, slikt som bit, og hogga paa meg, det 
du vinn, og hogga av meg hovudet, um du kann. Men 
kann du inkje, so vil eg hogga hovudet av deg; og skal 
alt vera ferdigt innan eit aar.« Detta gjekk Verland inn 
paa, og kongen og tvo hirdmenner var vitne. Smeden 
skundad seg til smidja og smidde fraa morgon til kvelds, 
dag ut og dag inn, med alle sine drengjer. Men han Ver- 
land stod ved bordet som fyrr og gat ingen ting. Soleids 
gjekk eit halvt aar. 

Ein dag segjer kongen til Verland: »No, Verland, 
fær du snart tenkja paa sverdet og paa hovudet ditt. 
Smeden smider av all si magt, og endaa stend du her, 
som um ålt var godt.«  Verland svarad, at det hastad 
inkje. »Jau,« sa kongen; eg hev deg kjær og vil naudleg 
missa deg.«  Verland bad kongen faa byggja ei smidja. 
Daa ho var ferdig, gjekk han burt og smidde eit sverd i 
sjau dagar; den sjaunde dagen kom kongen og saag sverdet 
og tykte, han hadde inkje set maken fyr augom. Dei 
gjekk ned aat ei elv; Verland vod midt uti og slengde 
ein togstubb upp i straumen og sette sverdet imot; toget 
var ein fot tjukt; det kom beint paa sverdseggen og skar 
seg sunder i tvo stubbar. »Det var sverd !« ropad kongen. 
»Godt er det, og betre skal det verta,« svarad Verland. 
Han skundad seg heim i smidja, fann ei fil og filad sverdet 
upp i duft; blandad jarndufti med mjøl og mjølk og gjorde 
ein deig; gav deigen aat fuglar, som inkje hadde smakat 
mat paa tri dagar; tok sidan skarnet fraa fuglom og hadde 
inn i smidjeavlen og reinskad det fine jarnet ut — og 
gjorde eit sverd. Han arbeidde paa det i trettan dagar, 
og det var mindre enn det fyrste; men daa kongen kom 

og tok det i hand, so tykte han, det var det fagraste 
sverd, han hadde set. Dei gjekk ned aat straumen. Ver- 
land tok tvo tog og kastad uti og sette sverdet imot; det 
skar deim av som ingen ting. Verland sa: »KEit godt 
sverd; men betre skal det verta.« Han gjekk heim og 
filad sverdet upp til duft, blandad det til deig, gav det 
aat fuglom, og gjorde no som sidst. Daa tri vikor var 
gjengne, hadde han eit sverd ferdigt; handtaket var gull 
og innsett med glimande. steinar, det lyste i eggen, som 
logen brenn. Verland gjekk ned aat straumen og kastad 
uti tri tog, tjukkare enn dei fyrste; sverdet skar deim i 
sunder, strakst dei snart nær. Daa ropad kongen: »Um 
eg for verdi rundt, fann eg inkje slikt sverd; detta vil 
eg eiga, og skal eg no slaa alle mine fiender!« — »Herre 
konge,« sa Verland, »lat meg fyrst faa gjera slira og belte, 
so du kann hengja det ved sida og bruka det med æra.« 
Detta vilde kongen, og han Verland fekk att sverdet og 
gjekk upp i smidja. Her smidde han eit anna sverd, som 
var so likt det fyrste, so ingen kunde skilja deim aat, og 
gjorde slira og belte og hengde det paa veggen. Men det 
gode sverdet kastad han bak um smidjebelgen og sa: 
»Ligg du der, Mimmering! kven veit, um denne kongen 
kann bruka deg til bate?« So læste han smidjedøri og 
gjekk heim i kongsgarden. Og no stod han ved bordet 

Dagen kom; daa klædde smeden seg med hjelm og 
brynja og belte og gjekk ut paa garden fyr aa syna seg. 
Det tykte folk, som saag, at slike hærklæde kunde inkje 
hoggast sunder. Hjelmen var tjukk og blank og stor, 
brynjeringarne var herdat staal, og all ting var tvifellt. 
Han gjekk inn i slottet og stod fyr kongen. Alle, i hallen 
var, stemde i og undrad seg; berre Verland tagde. Daa 
mælte smeden: »No maa Verland koma, um han er 
ferdig.« — »Ferdig er eg,« sa Verland; »men fyrst lat 
kongen faa matro.« Daa kongen hadde reist seg og bordi 
var tekno burt, gjekk smeden ut paa leikvollen og sette 

seg paa ein stol. Kongen kom etter og alle hans hird- 
menner, og millom deim Verland; og det kom so mykje 
folk, so heile romet vart fullt. Verland gjekk burt i smidja 
og tok Mimmering bak belgen og kom att paa vollen med 
dreget sverd. Han steig fram og spurde smeden, um han 
var ferdig. »Ja,« ropad smeden; »gakk du bak um benken 
og hogg til; her sit eg og ventar.« Daa gjekk Verland 
bak um smeden og sette sverdet ned i hjelmen hans, so 
det song. »Kjenner du noko?« spurde Verland. »Inkje 
det slag; hogg betre till« ropad smeden. No lyfte Verland 
sverdet og hogg til — og skar i sunder hjelmen og brynja 
og smeden like ned um beltet. »Kjenner du noko no?« 
sa Verland. »Eg kjenner, som kaldt vatn for gjenom 
ryggen min,« svarad smeden. »Rist deg, fær du kjenna 
det betre!« sa Verland. No riste smeden seg. Datt han 
daa ned av benken i tvo luter, ein til kvar sida, og miste 
livet. Sverdet hadde kløyvt han paa langs. Mange, som 
saag det, mælte og sa, at ein skulde rett aldri skreppa 
av seg sjølv elder sjaa ned paa sine undermenner; gjekk 
det helst so, at den, som trudde seg høgst, han datt 
djupast. — No vilde kongen hava sverdet. Verland svarad : 
»Herre konge, lat meg fyrst faa ganga burt i smidja etter 
belte og slira.« — »Ja,« sa kongen, »skund deg! eg kann 
inkje kvila, fyrr eg hev det i hand; no skal eg kalla meg 
sigersæl.« Verland skundad seg burt i smidja, greip sverdet 
med baae hender og ringad det ihop som ein orm, lagde 
det ned i ein koparhjelm og murad hjelmen inn i smidje- 
avlen. »Ligg du der, Mimmering, til han kjem, som kann 
bruka deg!« Tok so sverdet, som hekk paa veggen, og 
belte og slira og gjekk attende til kongen og gav honom 
det. Og meinte kongen no, at han heldt i hender det 
beste sverdet, som fanst. 

So vart Verland vaapensmed og smidde all den odd 
og egg, som kongen turfte. Og vaapni hans vart so namn- 
spurde, so ingen konge vaagad seg paa det rikjet, der 
kongen hans Verland budde. 

å) 

Kongen hadde ei dotter, og ho var glad i Verland; 
men ho torde inkje lata seg merkja. No hende det ein 
gong, ho gjekk i hagen med alle sine ternor, at den beste 
gullringen hennar brast sunder. Mo torde inkje segja det 
til far sin og spurde ei af ternom, kva ho skulde gjera. 
Terna lovad aa ganga til Verland med ringen og gjekk 
strakst. Men Verland svarad: »Inkje bøter eg ring fyr 
deg; vil konungens dotter koma sjølv, skal eg gjera det.« 

So maatte prinsessa i vegen. Daa ho kom burt i 
smidja, lyste det fraa avlen, og Verland smidde ein gull- 
ring; den lagde han til sides. Sidan tok han ringen 
hennar og bøtte slikt, so han vart betre enn fyrr. Og no 
riste han baae ringarne til saman og bad henne aa velja. 
Men dei var so like, so ho kunde inkje skilja og tok den 
galne. Daa segjer Verland: »No tok du min ring; i 
morgon gjeng eg til far din og bed um di hand.« Kongs 
dotteri vart raud som blod og skundad seg utatt. Ringen 
svnte ho aat ternom, men tagde um det, som var sagt. 

No er det aa fortelja um Verland, at dagen etter gjekk 
han til kongen og bad um dotter hans. Dei tri aari, som 
han skulde tena, var ute, og han hadde hjelm og brvnja 
og skjold og stod som ein riddar. Kongen tenkte seg um; 
han vilde inkje svara nei. Han tykte, som rett var, at 
dotter hans kunde inkje faa betre mann, so vakker og so 
gild i alle maatar. So svarad han ja. No var alt godt 
og vel. Mo vart det brudlaup, og det, som spurdest yver 
heile rikjet. 

No gjekk tri Aar. 80 er det ein dag, Verland kjem 
inn til kongsdotteri og segjer: »No maa eg fara. Men 
du vil faa ein son, som du skal kalla Vidrik: han skal 
verta stor og stiga yver alle kjempor. Her er hjelm og 
brynja og skjold, som du kan gjøyma, til han vert vaksen. 
Eit sverd hev eg smidt, det heiter Mimmering; det ligg i 
raudan malm, der dei tri ville gastarne møtest; med det 
sverdet kløyvde eg smeden. Det skal Vidrik hava. Men 
fær han inkje vit til sjølv aa finna det, er han best faren 

med aldri aa eiga det. Far din hev ei gul merr, og ho 
fær ein hestunge; Skimling skal han heita; der vil Vidrik 
faa hest. Ey hev gjort fire hovringar til hesten; men lat 
Vidrik venta med aa slaa deim under, til han finn den, 
som kann gjera det utan hamar og tong.«  Kongsdotteri 
gjøymde herklædi og hovringarne og fylgde mannen sin 
ut. Fyrr dei skildest, kviskrad Verland eit ord i øyrat 
hennar, som inkje andre fekk høyra. Berre ho og ingen 
annan visste. kvar han tok av. 


HH. Um Vidrik. 


Konpsdotteri fekk ein son, som ho kallad Vidrik. 
Hestungen kom og vart heitande Skimling. Daa Vidrik 
'ar tolv aar. tamde han hesten. So gjekk han og fann 
mor si: 


»No vil eg ringsko høsten min, 
eg som andre fleir; 

til vil eg leita fader min 
nordan um Lyseheid. 

Ja vil ringsko hesten min 

og inkje hamaren slaa; 

no vil eg fara lange leid 

nord yver bergi blaa. 


Mor hans fann hovringarne og gav honom. Vidrik 
tok ut og reid langt, langt, og kom inn i tridje himmel- 
leitet; daa ser han ein eld. Han reid etter elden. Han 
for yver Lyseheidi og kom ut paa ein bakke; der møter 
han ein mann. 

»Kvar skal du av?« spurde mannen. 

»Eg leitar etter den, som kann sko hesten min utan 
hamar og tong,« svarad Vidrik. 

»Hev du hovringarne?« spurde mannen; augo hans 
lyste. Vidrik tok upp sko'ne og gav honom. 

»Rid no ut yver bakken, lat meg sjaa, um hesten 
din hev fotlag,« sagde mannen. Vidrik slepte paa; det 
gjekk, som fuglen flaug. Daa sputtad mannen paa hov- 
ringarne og kastad deim etter Skimling, ein og ein; og 
hesten fekk deim, ein fyr ein uppunder kvar fot. Detta 
var Verland. Men daa Vidrik vende hesten og vilde tala, 
var han burte. 

Vidrik reid heim. Han batt hesten ute, gjekk inn 
og fann mor si og kvad: 


»Ute stend han Skimling, - 
han er so væn aa sjaa: 
gyllte hev han hovringar, 
og øyro heve han blaa. 


Men no vil eg finna far mins sverd, 
og draga det utan graat; 

i avlen leikar gastarne, 

naar skyi henge vaat.< 


Vidrik gjekk til smidja, tok ein træl med seg. Dei 
tri villgastarne var vinden, vatnet og elden, som møtest 1 
avlen. No grov han og fann koparhjelmen, og der laag 
sverdet hopringad og skjein som det klaare sylvet. Trælen 
heldt hjelmen; men med same Vidrik tok det upp, spratt 
det attende og slo trælen, so han datt i svime. Og no 
var det rakt. 

Vidrik kom heim med sverdet, mor hans fann her- 
klædi, og han klædde seg upp. Brynja var hardaste staalet, 
blaa og blank som is. Hjelmen gyllt og sett med dyre 
steinar, dei glimde som augo av eld. So hard var hjelmen, 
at eit vanlegt sverd beit inkje paa, men spratt uppatt, 
som det hadde brent seg, strakst det kom nær. Skjolden 
var stor og tjukk og so tung, so ein vaksen kar vann 
'kje meir enn lyfta han med ei kand. Han var kvit som 
snjo, og inni-brent ein glodraud hamar og ei glodraud 

tong, fyr det far hans var smed; dei stod i kross. Men 
ovanfyr sat ei kruna av blaae steinar og fortalde um mors- 
ætti. — So var han reiseklædd; han spente Mimmering 
kring midja. 


Dei leidde Skimling av stallen ut, 
gullet skjein av grima; 

 augo lyste som stjernor tvo, 
og elden sprang av mila. 


Vidrik tok farvel. Han fann mor si sidst. Ho gret, 
daa han kvste henne og sa det sidste ordet; men naar 
han svingad seg upp i sadelen utan aa bruka stigbygjelen, 
log ho. Ho kjende seg sæl, fyr ho aatte ein slik son. 

Vidrik reid gjenom store skogar og yver djupe elvar; 
han vilde finna kong Didrik av Bern. Paa vegen kom 
han i kamp med tolv røvarar og drap dei sjau og reid 
inn 1 borgi deira og løyste ut mange kristne fangar. Han 
skifte gullet og sylvet millom dei kristne, og sidan brende 
han borgi, fyr at inkje røvarar tidare skulde faa rom der. 
Dagen etter kom han aat ei elv, som rann millom tvo 
berg; men røvaranne hadde kastat ned brui.  Vidrik 
klembde aat med sporom, og Skimling tok spenntak og 
for yver elvi som ei pil. Endaa den dag i dag svner det 
etter hovringom, segjer sume. . 

Didrik av Bern var ein megtug konge. Han var den 
mest namnspurde kjempa vida i kring og raadde yver 
mange land. Hesten hans heitte Falken og& ættad fraa 
Odins hest Sleipner; sverdet hans var Naglring, det hadde 
dvergarne smidt. Han hadde styrt hesten og boret sverdet 
gjenom tri og tjuge slag og vunnet i deim alle. Han 
hadde femtan syster, og kvar av deim tolv søner; men 
den yngste hadde trettan. Alle livde og tente kongen og 
frenden sin og var som eit styrkebelte kring midja hans. 

Vidrik Verlandsson reid fram og kom aat Bern. Det 
var seint um kvelden, borgporten var stengd. Men han 

saag, det lyste i slottet, og han høyrde dans og spel. 
Daa steig han av og spente sadelgjordi tri spenn fastare; 
sette seg paa att og hogg hesten med sporom.  Skimling 
spratt yver og snart inkje nær. | 

Vidrik reid upp til slottet; han batt hesten og gjekk 
inn. Hallen var klædd med tjeld*) der var skjoldar og 
vaapen paa alle veggjer, og lvste, so det skar i augom. 
Men paa benkjom sat skaldarne og slo harpa, og paa 
golvet gjekk fem hundrad kjempor i leik.  Vidrik gjekk 
fram og helsad, han nemnde namnet sitt og bad um aa 
faa sjaa kongen. Kong Didrik skok handi hans og bad 
han vera velkomen og leidde han til swtes. 

Her var han no i lang tid og øvde storverk. som 
spurdest yver alt land. Skaldarne song um han. Han 
synte slik manndom, so namnet hans liver i kjempe- 
visom den dag 1 dag. Her skal me høvra tvo av stor- 
verkom hans. R 

Vidrik hadde voret ute i kongens ærend og var paa 
heimveg. No rid han i tri næter utan aa kvila, og den 
fjorde dagen kjem han til Bern. Han kom inn paa slottet. 
Dronningi helsad og log og sa: »[ manndom og mot 
stend du yver alle; men i tolmod er du mindre enn ei 
kvinna.« Og ho vilde vaaga gullringen sin paa, at han 
inkje kunde gjera det, ho bad um, endaa den minste 
terna hennar kunde det. Vidrik kravde aa faa høvra. 
Daa vilde ho, at han skulde standa bunden ute i kongs- 
garden ei natt, naar ein av hans vener hadde brudlaup 
paa slottet; han skulde vera bunden attaat ei lind 
med jarnlekkjur og inkje slita seg. Vidrik slo til. Daa 
kvelden kom, vart han leidd ut og bunden med sterke 
lekkjor. Paa slottet var brudlaup og dans og spel og 
gaman. 

Men daa det leid yver midnatt, gjekk dør: upp paa 
vidan vera --— 

Inn kom Vidrik Verlandsson 

med lindi ved si sida: 

»Aa, lat meg faa treda ein liten dans, 
med” jomfrua lyster aa bida!« 


Vidrik dansad med grøne"lind 
og leikad seg fram yver golv. 
Det maa eg segja, den jomfrua 
ho huskad, so hallen skolv. 


Daa ropad dronningi, at han skulde løysast. 


Herr Vidrik dansad med jomfru lind, 
so kjempor 1 skjegget lo. 
No sette han henne ut um dør, 

* so lekkjorma datt i tvo. 


Dronningi hadde vunnet. Men ho gav Vidrik cin 
ring like vel; for det var so godt gjort, sa ho. 

No var der fred yver alt rikjet. Ein morgon vaknar 
kong Didrik og segjer: »Eg drøymde, eg var i kamp 1 
natt; og no er eg so hugad paa aa slaast, so det dansar 
I kvar ein blodsdrope, eg eig. Gud gjeve, det fanst ein 
mann, som torde møta meg med vaapen i hand, og inkje 
rømde, strakst han saag meg!« Daa steig Vidrik fram: 
»Herre konge,« sa han, »eg vil møta deg, um eg maa. 
»Nei,« segjer kongen, »inkje du; du er min ven og foster- 
bror, det sømer inkje oss aa skifta hogg. Men kom med 
ein fiende!« Daa segjer ein av hirdmennom: »Eg veit 
ein mann, og det er Langbein Rise. Han erækonge yver 
trollskogen paa Birtings berg; han er den fælaste røvaren, 
som finst. Men no hev han kvilt seg i mange aar, 'og 
han er mett av aa røva; slottet hans er fullt med gull. 
Eg kjenner fem kjempor, som gjekk inn i skogen og vilde 
drepa risen og vinna gullet; bror min var den eine. Men 
dei kom inkje att. Og aldri skal eg raada nokon heretter. 
For um den skogen kann me segja, at mange gjekk der 

inn, men ingen kom ut.« Daa ropad kongen: »Det er 
godt! So sant, eg heiter Didrik av Bern, skal eg finna 
risen og slottet! Kven torer fylgja meg i dag og bera 
skjolden min?« Alle dei fem hundrad kjempor dei stod 
i ring um kongen, men bleiknad, daa han sa detta, og 
tagde. Daa log Vidrik og sa: »Seint spyr ein sanning. 
Heime hjaa far min høyrde eg, at kong Didrik av Bern 
hadde kjempor, som kunde ganga mot Djevelen, um det 
skulde vera; og her ser eg folk blika paa nebben fyr eit 
gamalt, utlivt bergtroll.« Daa var det mange, som tok 
til ords og sa: »Du, Vidrik, kjenner inkje Langbein Rise, 
og me vil undskylda deg. For kjende du risen, vilde du 
inkje bruka so store ord. Han tek folk paa spjotsudden 
og steikjer deim livande. Fem hundrad spjot hev han 
til hovudputa, dei ligg under honom i ein bundel, han 
tok deim alle i tvikamp. Og ingen vaagar seg inn 1 den 
skogen lenger, som inkje vil missa livet.«  Vidrik vart 
still ved, men saag fast paa kongen og sa: » Vil du, konge, 
fara, so vil eg fylgja; seint skal det spyrjast, at Vidrik 
Verlandsson vart rædd.« 


Dei tok i vegen. 'Tri hundrad av kongens kjempor 
var med; dei var ridande alle. Naar soli seig den sjaunde 
kvelden, kom dei til Birtings land og stod av. Skogen 
laag fyre deim. Daa segjer kongen: »Du, Vidrik Verlands- 
son, sagde deg urædd; du skal rida til Birtings berg og 
beda Langbein Rise koma ut til holmgang med kong 
Didrik av Bern; her paa vollen vil eg venta. 


Vidrik reid inn i skogen. Det lyste av dag, og han 
fann ein liten stig, som mest ingen ende tok. Han reid 
og reid. Endeleg kom han dit, som risen laag. Vidrik 
stansad og drog sverdet; eit større syn hadde han inkje 
set. Heile fjellveggen var klædd med skjoldar, og ned- 
under i ei dokk der laag risen og sov; spjot stod ved 
spjot so tett, som aks i aaker; men endaa fyllte han hola 
og brikte upp yver spjoti. Risen raut, so jordi skolv. 

Men det var Vidrik Verlandsson, 
han støytte paa med skaft: 
»Statt upp, Langbein Rise! 

i eg tykkjer, du søv vel hardt.e« 


Men risen berre snudde seg. Han Ely tte paa eine augat 
og mullad: 

»FHer hev eg leget i mange aar 

og kvilt paa villand heid. 

Den kjempa er inkje av kvinna fødd, 

som vaagar aa gjera meg vreid.« 


Vidrik svingad sverdet og segjer: 


»Men her er kjempa av kvinna fødd, 
Mimmering hev eg med. 

Eg torer vaaga aa vekkja deg, 

og no vil det kosta blod !« 


Det var Langbein Rise, 

han skubbad seg vver herd: 

»Kva er no det for ein gjætslegut, 
som vaagar paa slik ei ferd ?« 


Daa ropad Vidrik og skaut eld utor augom: 


»Eg heiter Vidrik Verlandsson, 

og Skimling er hesten min! 
Sverdet mitt heiter Mimmering — 
statt upp, du gamle svin! 


Men risen hadde alt sovnat att. Vidrik sette aat med 
sporom, so hesten gjorde eit hopp og skaut seg beint paa 
bringa aat risen. Daa knakad det i- tri sidebein, som 
brotnad; og no vaknad risen. Han gnudde svevnen utor 
augom og reiste seg upp og greip spjotet og slengde det 
ut — det for som eldingen. Men Skimling spratt til 
sides, so det gjekk framum og inn i fjellet og vart burte. 

Daa hogg Vidrik. No skreik risen — sverdet snudde 
seg I tarmom hans, han hadde mist magti: 


»Aa, du Vidrik Verlandsson — 
forbannad var ditt sverd! 

Eg skal gjeva deg brynjor tvo, 
hogg meg inkje i hel !« 


Men Vidrik skar sverdet ut att og hogg andre gongen; 
daa ropad risen: 


»Kjære Vidrik Verlandsson, 
du stille ditt sterke sverd! 
Eg skal syna deg gullet mitt, 
3 aa, hogg meg inkje i hel !« ; 


* 


Og Vidrik reid, og risen kraup 

i so myrk ein kveld; 

dei fann det slottet med raude vull tekt, 
det skjein som ein brennande eld. 


Daa dei kom til slottet, ropad risen: »Eg orkar inkje 
meir; stig ned og leid meg, Vidrik Verlandsson!« Vidrik 
steig av; men daa hadde risen upp handi og vilde klemba 
han i hel. Vidrik vreid seg undan, greip sverdet med 
baae hender og hogg — og risen seig i hop; blodet rann 
som bekkjer. Der døydde Langbein Rise. 

Vidrik tok og reiste upp risen attaat ei stor eik; det 
var eit skræmelegt syn. 80 sette han seg paa hesten og 
reid paa heimveg. 


Og soli skjein i lidom, 
og tuppen gol paa tak; 
herr Vidrik reid attende, 
daa var han inkje spak. 


Han fann kongen vakande; men kjemporna hans laag paa 
skjoldar og sov. Vidrik reid fram og helsad: 

»Helsing hev eg til kongen, 

ho er baade greid og stutt: 

Langbein Rise ventar paa Birtings berg, 
der vil han eta deg upp.« 


Det var konung Didrik 

han spratt upp raud som blod: 
»Vakne, mine kjempor! 

den skam var inkje: god. 


Var det konung Didrik, 
han riste paa sitt sverd: 
»Statt upp, mine kjempor, 
no til ei herreferd !« 


Men daa han saag paa Vidrik, bleiknad han. 


»Seg meg, Vidrik Verlandsson — 
Skimling drypp av blod? 

Åa, hev du voret i kamp og tapt, 
daa er der so liti von! 


Aa høvr, du frægaste kjempa mi, 
aa, laut du røma ifraa — 

daa er han vel inkje enno fødd, 
som tor Lange Risen slaa!« 


Vidrik reid tett inn aat kongen og så: 


»Men Langbein Rise han ventar deg, 
um Skimlingen dryp af blod. 

Og du hev talat det store ord; 

no er det tid aa slaa. 


Herre, du tilad dei store ord; 
no er det tid til aa slaa. 
Konungen sidåst av alle mann 
maa røma ordom ifraa.« 


Daa ropad kongen og sprang upp aa hesten: 

»Ein konung sidst av alle 
skal røma sine ord — 

statt upp, mine kjempor! 
Aa, skin paa oss, du sol!« 


No reid dei, so det dunde. Vidrik for fyre og synte veg. 
Men daa dei kom so langt, so dei saag slottet, stadnad 
dei og stirde. Det lyste i morgonsoli, som um fjellet stod 
i loge. Daa saag dei risen; men daa skreik dei og snudde 
um. Berre Vidrik og kongen stod att. Kongen hogg aat 
med sporom og vilde fram; men hesten spratt ende att 
og skolv som eit lauv. No reid Vidrik fram, ropad og 
bad deim bida; daa stadnad dei, alle saman, og saag seg 
attende. Og Vidrik hadde upp sverdet og slo risen, so 
han trillad. So reid dei innaat; men hestarne spratt som 
loppor. Ingen hadde set eit fælare syn. 

Dei gjekk inn i slottet. Paa taket laag skjoldar av 
heilstøypt gull, og paa veggjom hekk brynjor av sylv, og 
paa eit bord stod femtan krunor etter femtan kongar, som 
Langbein Rise hadde drepet. Det vart yver fyrti lass 
med gull og sylv, og tvo hestar fyr kvart lass. Vidrik 
fekk det halve; det andre halve tok kongen og skifte 
millom alle, som var med. Og no bar det paa heimveg. 


Og der vart gleda i kongens gard; 
herr Vidrik vann det beste: 
konungen gav bonom dotter si, 
han vilde seg kjempa feste. 


Og der vart gleda i all den gard, 
ung Vidrik kunde aa feste: 
konungen gav honom dotter si, 
av alle blomar hin beste. 


So vart det brudlaup. Og Vidrik og kongsdotteri 
reid til kyrkja, og kongen og dronningi etter deim, og 

alle dei fem hundrad kjempor etter deim; og sidan so 
mykje folk, at vegen inkje svnte. Og no var inkje eg 
med lenger, eg. 


Skjor-reidet. 


Kvitt som eit lakan og svart som ein brand, 
hoppar som ein hare og er i alle land? 

Skjori var rett motbjodleg. So skrattad ho og flaug 
inn i skaalen; so glytte ho upp og kom att; so stod ho: 
paa grisom og svarvad seg og bikkad — og so tok ho ein 
kvist og strauk. Ho hadde reidet sitt i ei stor gran up- 
paa bergom; der kokkad ho aat seg. 

Ho hadde reidet sitt der kvart aar. 

Um vaaren fekk me høns-egg og lagde uppi; me vilde 
narra henne til aa klekkja ut kjuklingar aat oss. 

Men skjori narrad oss, ho, og kastad deim ut att, so 
det klass. Og no hadde me lagt uppi aat henne tvo 
aar paa rapp. 

Me hadde mange hønor. Og me hadde ei skjorhøna,; 
ho var so god til aa verpa. Men no var ho gomeol. 

»Alle gonger er tri,« sa han far. Og no var det 
vaaren att. Daa fekk me tvo høns-egg og skulde freista 
ein gong til. Og no hadde me von; for han Paal legda- 
mann hadde lært oss aa kola eggi og gjera deim striputte; 
daa kunde ho inkje kjenna deim ut fraa sine, sa han. 

— Ein dag stillte me oss uppi, tok burt tvo skjor- 
egg og lagde eggi vaare atti staden. 

So skulde me venta tri vikor, so kom det kjuklingar. 
Han Paal hadde reknat ut, at det vart paa ein sundag. 


Ja — ventad, det gjorde me. 
Men so kom laurdagskvelden. Eg hugsar so vel, me 
gjekk ute hand i hand og undrad oss paa — og saag 


upp paa storgrani. Ho stod paa bhergom og ruggad 

seg og rakk høgt upp i himmelen; og skjori var slett inkje 
aa sjaa. No tok det paa og vart halvskumt. Det var so 
godt ver.  Snjoen hadde nyst braadnat, marki var vaat, 
vatnet siklad og kviskrad og rann etter alle vegjer. Daa 
me kom inn, stod grauten og rauk paa bordet; den bleike 
vaarhimmelen lyste gjenom glaset og burt paa den søte 
mjølki aat oss bornom oz burt paa dei smaae, mjuke 
sengjerna, som ho mor breidde upp. Og no skulde me 
faa sova. 

Me vart samde um, at den, som fyrst vaknad, skulde 
faa koma upp 1 reidet. 

Daa drøymde eg, at epletreet mitt stod fullt med 
blomar. Me hadde kvar sitt tre ute i hagen; men mitt 
stod fullt med blomar. Soli skjem og humla surrad, og 
eg og han Eirik stod og saag paa. Daa draup treet, 
blomarne braadnad, og det hekk fullt med eple. Eg 
klappad hendom og vilde uppi og taka ned. Men so fekk 
eg sjaa maanen, han hekk som ei svlvskiva øvst uppe 1 
toppen. Daa gløymde eg alt og tok paa kliva etter maanen. 
Han Eirik stod langt undan og ropad og gret: »Agta deg, 
agta deg, du dett ned!« men eg høyrde inkje, berre kleiv. 
Men daa eg kom øvst uppi, var maanen burte; og daa eg 
saag aat, stod han høgt paa skyom. Men han stirde so 
aalvorsleg paa meg, so eg vart rædd — og datt ned. Men 
rund um kring treet laag det fullt med eple, og me sette 
oss 1 graset og aat. No gode eple hadde ingen av oss 
kjent. 

Det vart eg, som vaknad fyrst. Dei andre sov, baade 
han far og ho mor; soli var helder inkje uppe. Eg tok 
korgi og stillte meg ut. Men det vantad ein time, og 
eg sette meg og ventad. No var det ingi laata aa høyra; 
det var friskt ver, vatnet hadde stivnat. Og yver 
heile tunet laag det som blanke snorer av svlv i sving 
og i krok. So kom hanen og hadde heile flokken etter 
seg; og daa han kom upp paa stabburstroppi, tøygde han 
seg og gol. No rann soli, og all ting skifte lit-og fekk 

liv som i ein blink. Kor stor og blank ho var denne 
morgonen! No gjekk eg ned paa glaset og lagde henderna 
inn paa ruta og vilde sjaa aat, um timen var ute. Jau, 
han var snart ute, og eg snudde meg og vilde ganga. 
Daa saag eg henne mor, ho sat ved peisen og mol kaffi. 
Ho fekk sjaa meg strakst, ho nikkad og smaalog; ho 
visste, kva eg var ute etter. So tok eg korgi og gjekk. 
Men paa vegen lagde eg yver med meg sjølv, at det var nok 
ingen, eg heldt slikt av som av henne mor, nei inkje paa 
heile jordi; og um eg reiste burt eingong, so vilde eg 
heimatt aat henne og aat honom far til slutt. 

Det vart gleda. Eg kom upp i reidet og fann tvo 
fine, smaae kjuklingar millom skjorungom. Eg tok deim 
i ein ulldott og hadde deim ned i korgi; eg var so glad, 
so eg skalv. Og so kleiv eg ned att. Daa saag eg han 
far, han hadde kveikt paa pipa og stod ute paa dørsteinom. 
Og han Eirik og han Aamund sprang um kring og klappad 
og ropad: »Hev du kjuklingar, hev du?« Eg lettad upp 
korgi og synte deim. Daa tok dei spranget og vilde møta 
meg. Dei laut faa bera korgi den stubben, som var att. 
No kom me inn i stova og saag paa deim; og ho mor 
la deim bak um peisen paa eit ullskinn. 

Dei hadde skjorliten. Dei aat og voks og vart svære. 
Daa gamlehøna fekk kjuklingar, skulde dei burti aat henne. 
Aa, haa! ho slo ut med vengjom og flaug kav paa deim. 
Men um kvelden klunkad ho deim inn-aat seg og breidde 
seg yver. 


»Klukk, klukk, klukk!« sa ho gamle mor høne. 
»Pyt, pytt-pytt !« sa ho skjor uppaa møne, 
»Åa jau, i dag kom dei heimatt aat'n mor !« 


80 Fraa eg var liten. 


Han Aamurd. 


Det fyrste, eg kann hugsa, det er, at ho mor gjekk 
med honom Aamund paa golvet og song; og daa hadde 
han kjole. Han var blaa i augom og so kvit og krullad 
i haaret; daa var han tvo aar. Og soli skjein gjenom 
glaset, og haaret hans vart som gullhaar, og eg tøygde 
meg upp og vilde taka han og sa: »Ame, Åme, liten 
blol.« Men han sat so høg paa årmom hennar mor og 
tøygde seg mest wupp-under taket. So kastad han seg 
ikring halsen hennar og glytte ned paa meg og log. 

Men daa han Aamund vart sekstan aar gamall, maatte 
han til sengs; han hadde so ilt fyr bringa, sa han. Utan- 
fyr glasom tippad det fram gras og lauv og alt grønt; og 
me kom inn og sa: »Aa, no er det moro vera utel« 
Men han laag der og kunde inkje koma upp. 

Daa hadde han far hengt upp det vakre svlvuret sitt 
framved sengi hans og sagt: »Vert du frisk att, skal du 
faa. denne klokka du.« Men han vart inkje. Han var 
so bleik, og dessa store augo hans var klaare som him- 
melen. Men han far sat ved sengi hans og sa: »Du vil 
verta frisk att;« og ho mor gjekk att og fram og stellte 
og gret. Men han Aamund saag stort paa OSS og så: 
»Det er inkje vondt aat meg, eg hev det so godt; og no 
skal eg snart faa koma aat Jesus i himmelen:« Daa saag 
me eit solskin og tvo taaror, og so sa han: »Kjære, graate 
inkje; det vert so vondt aat meg, naar eg ser de græt.« 

Det var ein dag, me stod ute uppved hoggestabben, 
eg og han far. Daa sa han: »Vil du vera med meg, du, 
skal me sjaa ned paa nylaaven, me tvo.« Daa me kom 
dit, tok han fire sagbord og bad meg taka dei tri, som 
stod att. Eg veit, me var so stille, eg visste vel, kva 
desse sagbordi skulde brukast til. Daa me kom aat turke- 
stova, reiste han deim fraa seg og saag paa meg: »No 
kann du leggja deim innpaa her og elda aat deim, du; 
me veit inkje, kva me kann faa bruk fyr. 


Han Aamund. | S1 


Det var sundagen etter, daa vilde han faa bedet fyr 
seg. Det var so mange ved kyrkja; men ho mor var att 
heime og stellte. Ho fann lauv og la paa kakelumnen, 
ho hadde kvit duk paa bordet og sette frampaa eit glasfat 
med vatn og blomar; ho hadde vaskat og kjembt han og 
bytt um skyrtor paa honom, han laag der so rein. So 
tok ho eit kvitt, vakkert tæpe og breidde yver sengi; daa 
sette ho seg still og saag paa, ho tykte, han var som ein 
engel. So sa han: »Mor, no er du god; aa, de er so 


gode mot meg, alle saman . . . Gud skje lov! Eg kunde 
leget burte i ei fatig hytta og inkje havt nokon til aa hjelpa 
meg . .. stakar dei, som er fatige . . . . og eg hev det 


so godt.« Han tok handi hennar, og dei gret baae tvo. 
Daa han døydde, var eg ved kverni og mol. Eg kom 
ut med ei mjølhit um morgonen, daa kom han Morten 
husmann, han sa: »No er det gjort med honom Aamund.<« 
Det var straalande sumar, soli skalv og leikad seg paa 
alle leider, og slik fuglesong! Ex veit, eg saag til him- 
mels og vart so varm; det var so rart aa tenkja paa det: 
han Aamund var i himmelen no. Eg tykte, at alt, 
eg saag paa, vart annarleids. Daa eg kom heim, peikad 
han far burt i sengi og sa: »Sjaa, der ligg liket hans.« 
So tok han ned klokka si og sa: »Sjaa her, no fær du 
faa henne; han vilde inkje hava henne, han, som ligg 
her.« So snudde han seg inn aat veggen og tok eit 
handklæde og hadde innpaa andlitet sitt; der ifraa gjekk 
han ut og var burte lengje. Men eg stod att og saag 
eingong paa sengi og eingong paa handklædet, og klokka 
heldt eg i handi — til ho mor kom og hadde meg ut. 
Me gjorde ein lauvsal ute paa garden; og der laag 
han den dagen, han skulde i gravi. So stod me kring 
kista, han far og ho mor og alle me. Daa hadde ho mor 
mist helsa si av alt, ho hadde graatet og voret vaki. So 
kom likhopen innaat, det var so mange, so det vart mest 
myrkt. Presten gjekk fyrst; han var so høg, at lauvet 
leikad seg i haaret hans. Det vart med ein gong so stillt; 

eg tykte, lauvduskarne bøygde seg og gret . . . »Skal jeg end 
vandre gjennem dødens skyggers dal — jeg frygter ikke; 
thi du, Herre, er med mig; din kjepp og din stav de 
trøste mig.« Det var presten, han tok paa og talad. Daa 
saag eg upp i lanvtaket og saag Guds klaare himmel gje- 
nom ein liten glytt. 

No rullad me ned paa riegardeg med honom. 
(Gramlepresten talad paa gravbakken. »Far vel, du Aamund,« 
sa han, og taarorna trillad utor augom hans; han hadde 
døypt han og havt han til altars, han. Eg hadde snutt 
meg ifraa; det stod ei stor osp, og der uppi heldt det 
paa tvo fuglar og song so makelaust vakkert. Daa dumpad 
det paa kista. »— Av jord er du kommen, — til jord skal 
du blive, — men av jorden skal du igjen opstaa.« 
Det var presten, som kastad jord paa. 

Eg sat paa hjaa honom Morten husmann heimatt; 
han kjøyrde Musen. »Aa, rett for eit velsignad ve'r fyr 
aaker og eng,« sa han; »det er rett stusslegt aa gjer: 
slike reisor med so vakker ein ungdom. Men so tapte 
han inkje paa bytet, han Aamund.« 

Daa me kom upp 1 jordet, vart det so varmt, at cg 
laut kasta trøya. Eg gjekk burt i ein bekk og drakk. No 
saag eg ein hegg, som stod so drivende kvit med blomar; 
eg braut av ein kvist og sette meg, det var so god ein 
tev. Men daa eg bar til aa sjaa aat, var han full med 
svarte dyr, som krabbad og gnog i blomom; og so mange 
hol! Det vart so vondt aat meg, at eg kastad kvisten og gret. 

Daa eg kom etter upp, gjekk eg ut i hagen og saag 
paa solvendelen min. Det var ein stor, gul blome, som 
snudde seg etter soli; og det gjorde han, anten det var 
klaart elder uklart. Um kvelden bøygde han hovudet 
og kraup ihop, men um morgonen hadde han snutt seg 
og stod og saag imot aust; daa lyste soli beint inn i 
kruna hans. Eg saag etter dei svarte dvrom. Men daa 
vart eg glad; for han var rein, all saman, og skjein som gull. 


- 

Eit tungt minne. 


Det var, med" han Aamund laag sjuk; eg var attan 
aar. Daa kom eg heimatt seint ein kveld og hadde voret 
ute all dagen og arbeidt; og eg var trøytt. Daa møter eg 
honom far ut paa dørsteinom. »Du lyt nok reisa etter 
dokteren, du, Olav; han vert verre og verre, han Aamund.<« 
— »No i natt ?« sa eg. »Ja, det er inkje verdt aa drygja 
lenger; du fær sela paa Musen.« Eg tagde og saag paa 
sko'ne mine. Dei var fulle med mold, det var, fyr di eg 
hadde voret hard arbeidskar um dagen; og eg kjende, 
skvyrta hekk attaat yver ryggen. Daa skaut det noko 
svart upp 1 augom mine; eg rette ryggen og saag inn i 
andlitet hans: »Skal eg vera" aa taka til baade natt og 
dag, eg, kanskje? Kann dei inkje reisa, ein av dei andre?« 
»Huff, Olav,« sa han; det var so sagte, at eg mest inkje 
høyrde det. Og han flutte seg undan meg, daa eg gjekk inn. 

Daa eg kom inn, sette eg meg til bords og vilde faa 
mat. Strakst fyrr var eg so svolten, men no var det, som 
grauten sat fast I bringa mi. No lagde eg fraa meg skjeidi 
og tok ei mjølkeskaal og drakk. Daa freistad eg og skulde 
sitja roleg, men eg kunde inkje; det var, som eg skulde 
vera full med gløder, og eg laut ut-att. 

Daa eg kom ut, hadde han far dreget fram karriolen; 
eg gjekk burt-vver og stod der. Daa kom han ut or stal- 
len og leidde med seg Musen; han tok paa ua setja fyre. 
Eg ventad so inderleg, at han skulde bedet meg hjelpt 
seg; for det gjorde han stødt, naar eg stod og saag paa. 
Og daa vilde eg sagt, at eg vilde reisa. Men han læst 
inkje sjaa meg. Eg var meint paa og sprunget stad mange 
gonger; men det var noko, som heldt meg att. —»Tosk !<« 
sa det ved meg; »standa slikt og skjelva; kann han inkje 
likso godt, segja det, han, som du!c Daa tok eg meg ei 
skraa; eg brukte alt tobaken. »Eg gløymde grima,« så 
han. Daa vilde eg sprunget stad att; men han vart fer- 
dig fyre meg. No saag han paa meg: »Vil du sjaa til 

med ungøyken, du, Olav?« — »Ja,« ropad eg og skundad 
meg burtaat; men no sette han seg upp i karriolen og 
reiste. Eg hugsar, eg flaug ut-um fjoset og stod der ei 
stund; so sprang eg nedyver og meinte paa og naatt ho- 
nom att. Men daa flaug eine skoen av meg; og han far 
var langt ned i vegen komen. Daa kastad eg meg ned i 
graset og tok paa aa storgraata. 


Musen vaar. 


Far hans var ein rein villstyring, raud som varmen. 
Han slost med vener og uvener; kom paa bakføtom og 
tok deim yver ryggen og lagde deim i bakken so det sokk. 
Daa skreik han, so det høyrdest yver alle aasar. Lids- 
rau'en var namnkjend yver det heile Vestfjell. 

Mor hans var stor og svart og aalvorsam. Ho gjekk 
der som ei tung gaata. Men god var ho og trvgg. Ho 
gullmor Lid vilde inkje kjøyra med andre øykjer. 

Detta var foreldri til musen vaar. 

Han var fylunge paa Lid; der dansad han den fvrste 
dansen umkring mor si ein morgon, daa folk kom fram 
til fyredugurds. Han hadde heile sumaren aa gleda seg 
paa og vart so smellande feit og blank til haustes; men 
graa var han. »Hadde du voret brun, gut, hadde du vo- 
ret fem og tjuge dalar betre,« sa Gamle-Lidsen, daa han 
kom att fraa fjellet um hausten. Men han maatte stad 
og klappa han like vel. - Noleids vozs han i tvo aar, og 
so kom han aat oss. 

Far kjøpte han. »Du er dyr —« sa han far, han 
løyste upp grima og slepte han av uti hagen; »men vil 
du folka deg, kann du nok verta verd pengarne,« så 
han. Musen gav eit utruleg drjugt svar: han slo upp 
bakenden, so grima flaug ut or hendom hans far og upp 
i ein raun — og sette ut yver hagen, so jordspruten stod. 

Daa gjorde han heilt um og stadnad. »Hø-hø-hø, høpp!« 
sa han. Det var inngangen hans. 

Dagen etter ringde det til middags paa Lid. Daa 
lyfte han upp hovudet og lydde. 80 kleiv han ned yver 
hagemuren som ein katt — og stod ved stalldøri paa Lid, 
daa kararne der kom fram til gards. 

Detta var einaste gongen, han fantegjekk; fleire gon- 
ger veit inkje eg. Og me var inkje lengje rædde; naar 
me kom med salt, var han som ein unge. 

Det var med honom, som med mange av oss — han 
hadde inkje vitet strakst; han var utruleg sjølvstiv og 
ustvren. Men daa han var tri aar, fekk han ein knekk 
i rvggen, han rauk atti med eit høylass. Og daa tok 
han til aa tenkja. Det tamde han svært detta; han vit- 
radest so paa tvo aar, at far sa, han kjende inkje att 
han. »Stakars øyken,« sa han. Og fraa den dagen drog 
han med krokrygg stødt. | 

Eingong gjekk han uppi gjeilom, og det var ei snaud 
hamn. Daa vilde han skjota seg yver og inn i kalv- 
lykkja; han stod ved ledet og lettad seg paa framføtom 
og lagad seg til So kom han far og me borni. »Nei, 
kva gjerer du no daa, Musen?« sa han far. Musen snudde 
Seg Og saag paa oss — og 80 gjekk han ifraa og tok paa 
gnog att. Men daa let me upp ledet og slepte han inni. 

Fyr lass og kjerra var han doven. Men naar han var 
stashest — daa kneip det fyr andre øykjer aa fylgja honom. 
Han gjorde so stort skil paa, kven som kjøyrde. Naar 
me ungarne kjøyrde — me kunde smatta og daska, det 
me vilde: han ruggad, som han var van. Men strakst 
far tok i taumarne og sa: »No, Musen,« daa var det, 
som det for varme i han; han reiste hovudet, frøste og 
lagde ut. Far kjøyrde eingong fyre i eit stort brudlaup, det 
var. halv-onnor mil til kyrkja, og eg sat bak paa. »Kjøyr 
fort! kann graaguten springa?« sa brudgomen. »Me fær 
freista,« sa han far. »No, Musen,« sa han og drog i vegen, 
»me skal vera framme um halv-annan time.« — »Haa- 

haa-haa !'« sa Musen. Og paa fem korteer var me framme. 
Men brudhopen vart sliten, det var inkje fleire enn brud- 
hesten og tvo til, som hekk med oss. 

Me kunde kjøyra han, kven som vilde; me kunde 
kjøyra han, um me var aldri so smaae. Det var berre 
han vende seg, naar han tok i vegen, og saag etter, kven 
som kjøyrde, so visste han, korleids det skulde vera. Og 
datt det daa ein selepinne, elder um det var ei reim, 
som losnad, so tverstadnad han strakst og saag attende. 
Og kvar gong, han møtte kjendt folk, som han far var 
van aa snakka ved — daa visste Musen det og stadnad, 
anten me hadde noko aa segja elder ei. Ho mor torde 
aldri kjøyra aaleine. Men naar det var Musen! »Eg 
kann gjerne binda upp taumarne og sitja sova, naar eg 
hev Musen,« sa ho. Det var ein sumaren, ho vilde til 
Toft. Best ho kjøyrer, so tverstansar Musen og ser att- 
paa henne mor; men ho skynad inkje det, at selepinhen 
var utor; og Musen laut rusla i vegen att fvr utan pinne. 
Det gjekk so sagte. Daa ho kom ned paa Toftgarden, 
segjer ho aat honom, som tek hesten: »Eg skvnar inkje 
Musen i dag — tru han er klen? han gjekk og skakkad 
seg og saag attende mest heile vegen.« — »Det er greidt 
aa skyna det,« sa guten; »du hev kjøyrt fyr utan sele- 
pinne.« — »Aa, haa'!« sa ho mor. Daa hadde ho kjøyrt 
slikt yver ei halv mil. 

Eingong fekk me ein ny tenestegut, som var ein gap 
og vilde gjera narr av Musen. Musen var van ved faa 
fyrst, naar me var burti og gav øvkjom; men no laut 
han venta til sidst, og guten stod ofte og terradest ved 
han og stakk burtpaa han med fingrom. Daa er det ein 
morgon, han kjem og vil ta ut Musen og kjøyra vatn. 
Men Musen høgg guten i haarluggen og lvfter han upp- 
fraa, og der heng han og sprælar og skrik som ein unge. 
Far fekk høyra staaket og kom springande. »Nei, Musen, 
no er det nok,« sa han. Dua slepte Musen taket og 
strauk seg inn aat honom far og humrad. Men guten laut 

stad etter eit godt fangan høy og gjeva honom. Etter den 
dagen fekk han fvrst att. 

Og kararne rosad Musen og kallad det eit godt grip. 
Han Morten husmann sa: »Du gjorde eit kars arbeid, daa 
du drog upp denna guten til folk. 

For mang ein gong han kom paa dørhella og vilde 
hava salt. Og me auste paa, so det laag i haugar; det 
var ingen, me unnte slikt som musen. — Ein dag var 
me att heime aaleine, dei andre var ved kyrkja; Musen 
stod og solad seg ute. Daa veit me inkje ordet av, fyrr 
han kjem inn i stova. Det knakad i golvfjølom, han var 
so diger; me var rædde, han skulde faret ned i kjellaren. 
Men han snudde seg fint, den guten; han saag paa klokka 
og paa oss, og 80 gjekk han ut att. 

Yngste bror vaar var tri aar. Han gjekk ute ein 
dag og leikad seg millom føtom hans. Eg stod og saag 
paa, og det fall meg inkje inn, at det skulde vera faar- 
legt. Daa saag eg guten, han la seg millom bakføtom 
hans og drog paa rumpa og smattad. Men Musen gjekk 
att-etter og bøygde hovudet inn under bringa og tok guten 
i kjolen og lyfte han framum seg. So tok han til aa 
eta att. 

Han var litt sløg imillom. Me ungarne vilde gjerne 
rida; daa leidde me han burtaat ei tropp elder ein høg 
stein og skulde skjota oss uppaa. Men det vilde inkje 
Musen; han let seg som han vilde — men i same blunken 
gjorde han halvt um, so me vart hengjande etter halsen 
hans; og sume gonger trillad me, so lange me var, millom 
føtom hans. So gret me. Daa kunde han radt taka oss 
i kragen og rista oss. 

Fyrste gongen, eg reid Musen, daa reid eg paa sætri 
i ei klyvkorg; og han visste vel, at det var eg, som sat 
paa. Naar eg sa po0o0 — so stadnad han stødt; og naar 
eg vilde hava han til aa ganga att, so sa eg ass, ass, ass! 
so gjekk Musen. Daa var det eit stelle, eg saag so mykje 
tytebær; det var ei tuva, som stod so eldande raud. Daa 

gløymde eg aa segja pooo, eg berre skreik og klappad 
ihop hendom og vilde hava tytebær. Men det skynad 
Musen, han stadnad strakst; og stod heile tidi, med ho 
Stor-Ingebjørg plukkad. Daa var eg paa femte aaret. 

Eg var paa niande aaret, daa eg reid aaleine. Eg 
skulde paa sætri daa med. Men nedunder Bjørgebakkom 
fekk me sjaa ein stor orm, han Mag midt i vegen og 
solad seg; daa vart Musen rædd. Han skvatt i og gjorde 
eit hopp, so eg trillad. Eg slo meg inkje vidare, eg vart 
liggjande aa graata. Men Musen han traavad att og fram 
og riste manken — og kom ned aat meg og bøygde 
huvudet og snusad. Eg vart so glad; eg tok toppen hans 
og stod upp, og han gjekk med meg burt aat ein stor 
stein; han var so viljug, at han skubbad ryggen tett inn- 
aat, det var ingi sak aa koma uppaa. Daa saag eg ormen 
att, han laag i tvo stubbar og sprælad; Musen hadde 
trødt paa han. Men daa me kom upp paa sætri, kann 
du tru, Musen fekk salt; og um kvelden tok eg ei stor 
skaal med mjølk, som me drakk upp ihop. 

Det var ein hausten, han far vilde paa Stavs-marknaden. 
»Eg tek Musen, so er eg tryggast paa faa kjøyra heimatt, « 
sa han. Han reiste i vegen. Seint um kvelden kom han 
att; me borni hadde lagt oss, men ho mor sat uppe og 
ventad. »dJa, no er eg her att,« sa han; »eg kunde fenget 
selt Musen i dag.« — »Selja Musen — er du rusk !« så 
ho mor; og me spratt upp paa olbogen alle ihop. »Aa 
nei, eg selde han inkje,« sa han far; men eg var boden 
tvo hundrad dalar fyr han; og det av kjends folk, som 
vilde faret vel med honom. Eg kunde gjort det, og 
kjøpt att ein fyr eit hundrad — likso god til bruks — 
og puttat det andre hundrad i lumma. Men eg orkad 
det inkje. No kann eg daa faa sova godt.« Daa han la 
seg, høyrde eg, ho mor sa, at detta var beste marknads- 
reisa, som han far hadde gjort nokon gong. 

Men eg vart vaken. So var det Musen, som hekk i 
eit hengjande haar og skulde verta seld; og like vel kom 

han heim att. So var det hundrad dalar og alt det brun- 
sukkeret, det vart — det kunde fulla verta mett ei berar- 
korg, kann henda meir. Og so han far, som kunde tenkja 
seg aa selja Musen; og endaa meinte han paa aa sova. 
Jau, han sov. Daa det leid paa, sovnad eg med. 

. Fem og tjuge vaaronner drog han plogen her. Rett, 
han tamde mange ungøvkjer! Han drog til hopes med 
temingar; og dei hoppad og spratt. Men Musen kjende 
ungdomen; han blinksad inkje øyrom; gjekk sin jamne 
gang. Og naar han stadnad, so stod han. Daa skjemdest 
dei. Sidan vart dei som borni hans, dei tokkad seg innaat 
og trippad etter. 

Og stødt naar Lids-klokka ringde, stadnad han og 
kneggjad; det heldt han ved med til det sidste. 

So var det um hausten. Daa var eg ein lang, sterk 
unggut, men Musen var utsliten. Me heldt paa paa Dals- 
aakeren og pløgde, han fekk ganga og standa, som han 
vilde. Det var stillt aat oss baae tvo. Daa ringde det 
paa Lid til middags. »Hø-hø-hø-høX sa Musen. »Stakars 
trufaste skinn;« og eg løvste ifraa. Han skulde døy um 
kvelden. 

Daa eg kom heim, sat det ein mann inne. Han 
hadde blanke knappar og eit raudt og tjukt andlit; det 
var ein drikkar og ein hestehandlar; eg hadde set han 
ein gong fyrr. »Kva vil du ha fyr fillegampen — kva 
skal skotmerri kostal« sa han og saag ut gjenom glaset. 
Og der gjekk Musen ute. Me tagde alle. Men daa segjer 
han far: »Hadde du voret fastande — eg hadde kastat 
deg ut; men sidan du er full, skal du faa sleppa med 
aa ganga din veg. Verso god — der er døri.« Og mannen 
skundad seg og gjekk. 

Og Musen kom humrande paa dørhella og vilde 
hava salt. 

Men daa han stod der ute paa garden um kvelden 
— og hadde fenget handklædet fyr augom og skulde ha 
slaget, daa stod ho mor inne ved peisen og gret; ho var 

inkje i stand til aa sjaa paa. Men ho var inkje meir i 
stand til aa lata det vera, og so gjekk ho burt i glaset. 
Men kararne ringad seg um kring, so ho fekk inkje sjaa han 
datt. Det var Lars husmann, som slo. Daa han fekk 
slaget, seig han i kne; slikt laag han lite-grand ; so lagde 
han seg paa sida, drog eit langt drag og rette fraa seg 
føterne; det var det sidste. Daa tok dei blodet, det rann 
i ein raud straum. — 

Eg sprang inn. Og morgonen etter skreiv eg ein 
song;*) her er fire vers: 


Kom springand” baade Brun og Blakk, 
kon: mange, mange fleir! 

Sjaa, soli skin og lauvet fell — 

men han, som strauk fraa oss 1 kveld, 
han ser me aldri meir. 


Tal sagte no um Musen vaar, 

spyr inkje meg der um. 

Men du, som veit, kor han var god, 
gakk inkje burt i stallen no — 

der er det tome rom. 


Men lat han far faa segja deg, 

kvi so han skulde døy; 

— kvi, at han inkje aat seg mett, 
um krubba hans var breiddan' sett 
med gode, grøne høy. 


Og eg skal segja deg, kor glad 
han var 1 ljose vaar, 

naar augv skjein, og horv og plog 
og alle oss han bar og drog 

i fem og tjuge aar. 


*1 Tone: Du gamle mor! du sliter arm. 

Ovan fyr Storaakeren stend ei selja og ein hegg, og 


i millom deim er ei dokk. Der fekk han kvilesengi si. 


Torgjeir Kniv. 


Han var husmannen vaar og gamall, det eg kjem 
ihug. Ein liten stubbe; men hardfør som flint. Og 
urimeleg nøytug. 

— »Den tid, eg var ung,« sa han, »daa aat me borke- 
braud og mosegraut — og takkad Gud, naar me saag 
grjon, Men no! Eg meiner folket veiknar, etter som 
maten sterknar; hm !<« 

Me sat ved bordet og nat kjøt og flesk. 

— »Du der skulde voret til den gongen, kjeringi 
mi saumde ei skyrta fyr ein braudleiv, du!« Han peikad 
burtpan meg; eg hadde lagt fraa meg att ei skorpa, som 
var hard. E« vart so skamfull, eg tok henne att strakst. 

Daa fortalde han um hardaaret, um 1812. 

Han fortalde: »Eg sat ute ein kveld og saag paa 
bygdi. Høvet var inn-havt; det var drivande ver, aakeren 
matad fort. Slikt aaker-emne skulde du aldri set; han 
bognad gjenom heile dalen. Eg takkad Gud og lagde meg 
til aa sova. 

— Men um morgonen, eg kom ut og skulde til kjøls 
og slaa, daa var jordi frosi; Lids-bekken hadde fløymt upp 
— der laag isen blank. Og daa soli kom, kvitnad aakeren 
fyr ende — og fraus burt kvar ei saad! Natti etter kom 
det meir. Rimet laag so tjukt som ein skosole, og so 
kom snjoen. Det var paa aatte gardar i heile dalen, dei 
avlad saakorn; og det var skoret fyrr. Daa vart det ei ku 
fyr ei halvtunna korn og ei skyrta fyr ein braudleiv. Me 
laut berga oss, som me kunde. Me drog til skogs og 
gjorde skurd-onni — og frelste livet med mose og bork. 
Det var verst i fyrstningi. 

— 80 hugsar eg jolaftan. Hadde inkje set mjøl paa 
ein maanad. Daa gjekk eg ned paa ein gard — skal 
inkje nemna namn; men kjeringi var med meg paa stab- 
buret. Der tok ho ein braudleiv og braut i fire stykkje 
Og gav meg dei tvo. »Ja, no er eg snart klar sjølv og, 
sa ho og peikad paa stabben; der laag det att tri leivar. 
»Og her er mjølet mit,« sa ho og la handi paa ei liti 
kista. Men ho var læst, og mannen hadde lykelen. »Eg 
slepp inkje nedi her oftare enn kvar laurdagskveld,« sa ho. 
Daa kom mannen; han riste paa hovudet og sa, at no 
laut det vera slutt; og han tok det, eg hadde fenget, og 
bar det inn-att paa stabburet og læste døri. Daa bleiknad 
eg all i gjenom. Og daa eg kom heim, vilde han losna, 
graaten. Men so trøystad me oss med Kingo — og sovnad 
fyr utan mat. 

— Vaaren etter vantad det saakorn; det var krig, og 

sjoen var stengd, folk saadde i peilvis. Men daa det vart 
aar att, var det rart aa sjaa grjonet. Dei vatsflaug augo 
paa mange daa, sume tutad som ungar. Eg hadde att 
ein liten stabbe med borkebraud, den bar eg burt um 
laaven aat gjeitom; men gjeiti vilde inkje ha det. Ho 
flaug paa so friskt i fyrstningi; det var gult og ruvad som 
erterbraud. Men daa ho hadde fenget ein bite, rækte ho 
og gjekk.« 
Det var faarlege tider, daa han Torgjeir var ung. 
Ein gong, han laag einsleg, og det var midt um natti, 
kom det inn ein fæl fant, som heitte Dummguten, og 
drog. fram ein blank kniv og sa, at no fekk han gjera seg 
ferdig — sidste timen hans var komen. Men han Torgjeir 
gjorde ein vipp, so kniven flaug langt burt i veggen og 
stod der. Og sjølv stod han upp, tok Dummguten i haar- 
garden og kastad han ut yver troppi; gjekk sidan etter 
ned og tok han ein gong til. »Eg drog uppatt hedna 
hans, eg,« sa han. 

Eingong sat han paa bordkrakken og song; han var 
so greid til aa syngja og kunde so mange visor. Eg stod 

fram-med honom og var aatte aar. Eg saag, han var paa 
slikt godt lag, so sa eg: »No skal du læra meg aa dra upp- 
att hedna paa folk; du hev lovat meg det ofte.« — »Kom 
hit, gut!« sa han. Eg stellte meg millom kneom hans. 
»Stir paa meg!« sa han. Og eg glaamde; han var so 
strid i augom. »Bit ihop kjeften — inkje sutral« Daa 
fekk eg slikt mot; eg tykte, eg skulde ganga lukt inn i 
varmen, naar berre han saag det. Der etter tok han meg 
i haarluggen med baae hendom og lvfte meg uppfraa. 
»No dreg eg upp hedna di,« sa han; »lat meg so høyra, um 
du kann bokstavarne dine?« —- »A-a-u-u; åa, b, c, d, e, f, 
g, h —« og no hekk eg etter luggen og las. Det svidde 
fælt; men inkje so mykje eg blunkad. Daa eg hadde 
sagt ø, slepte han meg att. Men daa song han storson- 
garne sine aat meg, um Dalebuggen og Hemingen og 
han unge Raamund. Og fraa den Dag var eg guten hans. 
»D'er tøte tideg,« sa han. Men eg var saar ei heil vika. 
So lærde han meg abc-visa si. Han hadde havt tungt 
fyr aa lesa; det gjekk mange aar, han inkje kunde det 
slag. Men so fann han paa og gjorde vers av bokstavom 
og song deim. Og daa gjekk det, som det var smurt: 


Denna a'en, denna ben, 
denna bakvende ben; 
denna c'en, denna d'en, 
denna digre d'en; 

denna kruggutte e'n, 
denna gampen og gen — 
hatten hans far gjerer h. 


Denna a'en, denna aa'en, 
denna dubbelte aa'en; 
denna i'en, denna j'en, 
denna faarltege jaa'n; 
denna krokutte k'en, 
denna kroken og k'en — 
pipa hans far gjerer p. 

Dette fær vera nok; eg hugsar helder inkje meir. Eg 
trur aldri, han vart vidare til aa lesa. Men fortelja, det 
kunde han. Han hadde eit æventyr, som var morskt: 

Um den gamle skjeiselauparen. I gamle dagar 
brukte dei reinsleggjer aa ganga paa. Men so kom staal- 
skjeisorna. Daa var det ein gamall laupar, som inkje hadde 
tru paa det nye; han kom paa isen med reinsleggjer og 
baud seg fram til aa kappganga. Det møtte honom ein 
med staalsko; og dei spente i og reiste. Det gjekk fort. 
Dei heldt seg jamsides lengje. Men der kom dei aat ei 
opi vaag. Han, som var staalskodd, slo krok og svingad i 
kring. Men det kunde inkje reinsleggen. Han gjekk beint 
paa, lukt ut i vatnet — stadnad inkje — og rende halsen sin 
beint inn i iskanten paa hi sida — so hovudet dansad 
burtyver isen. »Eg vann, eg vann!« ropad hovudet; men 
kroppen for under. 

Naar han fortalde um kjempor, dirrad heile karen nett 
som ei staalfjør. Sjølv hadde han gjort meir enn eit kars 
verk, daa han var ung. Men der tagde han. —»Berre 
smaastell,« sa han. Det var andre, som fortalde. 

Eingong hoppad han yver eit par plogøykjer, som stod 
paa slette vollen og kvilde, gjorde sidan rundkast og strauk 
huva av honom, som pløgde. Og ein annan gong kapp- 
sprang han ved ein lausslept fylunge, som tande seg og 
flaug det meste, han orkad — og kom framum. Paa ski'om 
snudde han seg som ein katt; stod stavlaus, rengde trøya, 
hadde henne attpaa seg ned-igjenom brattaste bakkarne. 
Og naar han for paa rjupefangst, kunde folk sjaa han til 
himmels uppe i haugom, drivende kvit; daa huad han 
og tok i veg. Og dei fekk mest inkje snutt seg, fyrr han 
stod ved døri og riste av seg rjupa; det var ho, som lvste. 

Det var ei natt, han kjøyrde vver sæterisen. Det var 
kaldt og klaart og stor maane. Han Torgjeir hadde ved- 
lass og var komen midt utpaa, han saag sætri. Det var 
ulvutt den vetteren. Daa tek det til aa tuta paa vmse 
leider, han ser skuggarne burt yver isen, dei skyt seg og 

hoppar og dansar. Daa løyste han upp reipi og velte av 
vedlasset; sette seg paa tome sleden. Skarpskodd gamp! 
Og han slo paa. Men øksi vart att. Og no kjem dei 
som saudhopar og samlar seg kring øyken, dansar innaat, 
nappar 1 øykjerumpa og fylgjer med. Daa er det ein, som 
skyt seg til og hoppar yver sleden — og gapte i det same 
etter honom Torgjeir. Men han Torgjeir greip kulten i ne'r- 
kjeften, han, og krynte han ned paa sleden og sette seg paa 
smalryggen hans. Og soleids kjøyrde han i slitande renn, 
til han kom paa sætri. Endaa heldt han ulven i kjeften, 
og no laut beistet fylgja med inn 1 stova. Der fekk han 
ein hamardask og kniven i nakken, og vart flengd um 
morgonen. 

Sumaren etter laag han burti Ormtjønn-lidom og 
flakte næver. Daa kom det tvo ulvar og gjekk paa mat- 
skreppa hans. Han stod og saag paa ei liti stund. Men 
so rauk han frami. Han kvittad deim med kniven og 
lagde deim der sida um sida — og kom paa sætri, so 
blodet rann, og bar kniven i kjeften. »Eg dansad halling 
med deim, til dei vart liggjande,« sa han. Han hadde 
fenget ei stygg rispa yver skallen. : 

Daa vart han heitande Torgjeir Kniv; han bar namnet 
og æret yver skallen, alt med” han livde. 

Men kniv-namnet kunde han kanskje fenget like vel. 
Han var snikkar og hadde den rare vanen, at han heldt 
kniven i munnen, naar han arbeidde — beit yver bladet 
og snakkad like friskt; han lagde aldri fraa seg kniven. 
Eingong, han var inne og aat — men daa var han gamall 
og stutthugsad — kom han att og saag paa oss borni og 
spurde, um me hadde teket kniven hans. Me maatte 
skratta; han bar kniven i kjeften. 

Det var ein dag mest paa slutten, han livde. Daa 
kom han ned og vilde faa med seg meg uppaa kjølen; 
han vilde svna meg noko, sa han. Daa me kom upp paa 
Bjørgeheidi, stadnad han og saag utyver. »Ja, her ser du 
det,« sa han; »daa eg var ung som du, var det diger 

timberskog her — yver det heile! Sjaa paa mønsaasen 
paa Kjos; her var han hoggen, um du vil vita det. Og 
no er det snaudt — snaudt som paa handabaken min! 
Slikt for me gamle aat med skogom. Men no maa dei 
unge taka lærdom av oss. Aa, for ei øydeleggjing! For- 
tel det aat kven du ser, dette, eg hev sagt — kjære, gjer 
det.« Og denna harde mannen gret som ein unge. 

Den dagen, han Aamund bror for aat jordi, stavad 
han seg ned og var med; det var sidste gongen, eg saag 
han. Daa reiste eg burt. Og aaret etter, daa eg kom 
heim, var han under torva lagd. 


Storsongarne hans Torgjeir Kniv. 


I. Dalebu Jonson. 


Aa Dalebu hadd” seg ei festarmøy bold, 
den heve han teket med jarn og med staal. 
Kjenner du Dalebu Janson? 


I Dalebu's gard der stender eit bur, 
der lyster han sova med si unge brud. 


Og fyrr det vart dagen, og dagen vart ljos, 
kom der sjau tusund kjempor til Dalebu's hus.*) 


Og Dalebu's moder rann taaror paa kinn, 
so syrgjeleg vekkjer ho upp sonen sin. 


»AÅa, moder, du tarv inkje graata fyr meg, 
Dalebu Jonson forsvarar vel seg.« 


Og Dalebu ut gjenom vindaugat saag, 
han kunde ”kje sjaa soli fyr glavind**) so blaa. 


*) Dei var utsende av kongen; dei skulde taka att dotter hans. 
+*) Spjot. 

Og Dalebus kjærast ho var inkje falsk, 
ho snørde staalbrynja um Dalebus hals. 


Og Dalebu hadde seg festat eit viv, 
ho spente gullbelte um kjempas liv. 


Og Dalebu ut gjenom vindaugat sprang, 
daa gjorde han romt, der fyrr var so trongt. 


Og Dalebu hoggde og slett inkje log, 
til han stod i blod yver sylvspente sko. 


Og Dalebu hoggde og i hugen var vreid, 
til han stod i blod yver staalklædde kne. 


Og Dalebu sadlar sin gangare graa, 
so rider han seg til kongens gard. 


»Høyre du, Dalebu, kva eg segjer deg: 
kvar vart det av dei hovmenn, eg sende til deg?« 


»Aa, sume ligg sjuke, og sume ligg saar, 
og sume dei ligge paa likebaar.« 


Og Dalebu riste paa sylvbogad kniv: 
»Vert du "kje min verfar, skal det kosta ditt liv!e 


Og Dalebu riste paa sylvbogad sverd: 
» Vert du ”kje min verfar, kva er du vel verd !« 


»Aa kjære Dalebu Jonson, du stille din kniv, 
du ægte liti Kirsti, det væne viv! 


Aa kjære Dalebu Jonson, du stille ditt sverd, 
du ægte liti Kirsti, du er henne verd !« 


Og so vart der gleda yver all den gard, 

Dalebu Jonson og liti Kirsti hadd" brudlaup igaar. 


No kjenner du Dalebu Jonson. 

II. Hemingen. 


Harald*) sat i breide pallen, 
talad han til sine menn: 
»Eg hev inkje set liken min, 
og ufødde er han enn.« 
Og det var unge Hemingen, 
han kunde paa skidom renna. 


Fram stod unge Hemingen, 
han torde med kongen kyte: 
»Eg vaagar med bogapili, 

at eg skal vera din like. 


Elder lyster kongen paa skidom renna 
og halda fotspor med meg, 

so skal me reisa paa Snarafjellet, 

der er ingen faare fyr meg.« 


»Høyre du det, du Heming unge, 
lyster du med meg stride? 

møt meg i morgon paa leikarvollen, 
naar soli ho ryd**) i lide !« 


Det var aarle um morgonen, 

soli ho ryd paa tinde — 

daa for pilerna yver deira hovud, 
som stjernorna rapar av himle. 


Det var aarle um morgonen, 

soli ho ryd paa toppom — 

dei kunde inkje kvarandre raaka, 
for pilerna møttest med oddom. 


så Haral d kongen. 
9 Spræner raudt ljos. 


ERE SE JE 


Storsongarne hans Torgjeir Kniv. 


»Det ser eg paa deg, Hemingen unge, 
du vil inkje lata deg falle. 

No skal du skjota valnoti*) 

av din broders skalle.« 


»Og skal eg skjota valnoti 

av min broders skalle, 

so skal du, konge, næste standa 
og sjaa, kor dei luterne falle. 


Høyre du det, min sæle bror, 
du stende "kje blaa og bleik, 
men statt du under valnoti, 
og statt baade rak og kjeik. 


Hemingen spente bogen sin, 
og han hadde skotet fyrr — 
den eine luten vver herdi datt, 
den andre laag atter kurr. 


Harald talad til Hemingen: 

»No' er den trætta ute; 

men kva vilde du med den bogapili, 
som du i doggeri**) skjulte ?« 


»Hadd' eg skotet ihel broder min, 
um so ille skult hendt, 

so hadd" den andre bogapili 
igjenom deg, Harald, skult rent. 


»Det høyrer eg paa deg, Heming unge, 
du vil inkje lata deg fara; 

du skal løypa fjellet det, 

som drengjerne kallar Snara. 


* Ei not so stor som eit trost-egg. 
++, Pilaposen. 

No skal du paa Snarafjellet 
utyver paa skidom gange, 
elder skal du paa Oringsborg 
og sitja der ein fange.« 


»Skal eg løypa fjellet det, 

som drengjerne kallar Snara, 

so skal du, konge, under standa 
og sjaa, korleids eg mune fara.« 


Hemingen rende av Snarafjellet, 
og skiderna skreid paa kringle; 
daa totte kongen, han saag derpaa, 
som stjerna rapad av himle. 


Hemingen rende av Snarafjellet 

og skiderna skrall paa snjo're, ' 
so tok han i kongens akslebein, 

so naserna gruvlad i jordi.*) 


Hemingen rende flatt og bratt, 

og soli skimtad under skidom; 

so kom han heim til broderen sin, 
fyrr soli kvarv or lidom. 


»Høyre du det, du broder min, 
no lyster meg ut aa fara; 

kongen kjem etter paa fljote folen 
og vil meg til ein fange gjera.« 


Hemingen sprang paa eikeskidom 

og rende nord yver hauge — 

alle spyr, men ingen veit, 

kvar den guten er lagen daude. 
Og det var unge Hemingen, 
han kunde paa skidom renna. 


*) Hemingen rende kongen yver ende, so kongen fauk tramyver 
og grov naserna sine ned i jordi. 

III. Unge Raamund. 


Her bur ein bonde inkje langt herifraa, 
og den som heiter no Stein, 
han heve seg dei sønerne tolv, 
men ingen er slik som ein. 
»Aa, det var no fulla cg,« sa han unge Raamund. 


Dei tener seg uti kongens gard, 
han Homlung og so han Kaare; 
men ingen er unge Raamund lik, 
for han ber hjarta av staale. 
»AÅa, det er no inkje av staal,« sa han unge Raamund. 


Dei gjenge seg ut paa leikarvollen, 
der hovmenn leikar til hove, 
og daa var han Raamund paa knokom berr*), 
dei hovmenn aat honom loge. 
»Aa, de tarv no inkje læja,« sa han unge Raamund. 


Han gjenge til si fostermor inn 
og bad henne skjera seg klæde. 
»Kongen vil meg 1 tenesta hava, 
hans hovmenn meg spottar og hæde.« 
»AÅa, de tarv no inkje hæda,« sa han unge Raamund. 


Og varpet det var utav nosle-ris 
og veften av vidjeren smaa. 
»Åa høyr, du Raamund, bondens son, 
no skal du deg klæde faa.« 
»Eg fær vel endaa klæde,« sa han unge Raamund. 


Og varpet det var utav nosle-ris 
og veften av vidjeren harde; 
det var no inkje av silkjeduk, 
det Raamund flutte av garde. 
»Nei, det var inkje silkje,« sa han unge Raamund. 


*) Det var hol paa kne og aalboge. 

Hari: gjenge seg til kongsdotteri inn 
og bad henne skjera seg klæde: 
»Fader din vil meg i tenesta hava, 
hans hovmenn meg spottar og hæde.« 
»Aa, dei tarv meg inkje hæda,« sa han unge Raamund. 


So rekte ho upp den silkjeduk 
og skar honom Raamund klæde; 
kongen og dronningi undrast paa, 
kvi Raamund skuld faa slike klæde. 
»Åa, de tarv no inkje undrast,« sa han unge Raamund. 


Der bur eit troll uti bergom nord, 
som vilde kongsdotteri herja, 
og kongen han visste seg ingi raad, 
kor han skulde dotter si berga. 
»Eg skal henne fulla verja,« sa han unge Raamund. 


Og inn so kom han Hølge Kvass,*) 
det tottest bresta under tilje: 
»Konge, du skal meg di dotter gjeva 
alt med godan vilje !« 
»Du skal henne inkje faa,« sa han unge Raamund. 


Og det var no han Hølge Kvass, 
han glytte bak yver herd: 
»Kva er det fyr ein liten gut, 
som seg mune tru So vel ?« 
»Åa, det er no fulla eg,« sa han unge Raamund. 


Og sinnad so vart han Hølge Kvass, 
so det knakad i alle ledom : 
»Du Raamund, du skal meg møta idag 
alt ut paa leikarvollom.« 
»Eg skal deg fulla møta,« sa han unge Raamund. 


*) Trollet heitte Hølge Kvass. 


Til støls. 103 


" 


Og fyre gjekk alle dei kongens menn 
og alle i brynjorna side; 
men etter gjekk Raamund, bondens son, 
han skjefte paa klubba den fride. 

»No er mi klubba skjeft,« sa han unge Raamund. 


Og det var no han Hølge Kvass, 
han sneidde etter kongens merkje; 
kongen og hovmennenn" saag derpaa, 
dei skalv liksom ringen i serkje.*) 
»Åa, de tarv no inkje skjelva,« sa han unge Raamund. 


Og det var Raamund, bondens son, 
han sneidde med klubba den fride; 
so slo han til honom Hølge Kvass, 
at hovudet i sjau luter mun drive. 
»No slo eg hoste hardt,« sa han unge Raamund. 


Til stæls. 


I. 


Dagros var kui mi; henne hadde eg fenget, lengje fvrr 
eg gjekk las. Ho var tvilling, og du skulde aldri set 
slikt, som det gjekk til. Ho Mari gret, naar ho fortalde 
um den gongen. Ho laag paa hjellen, sa ho; det var um 
vaaren detta;'men ho trudde no inkje, at nokor ku skulde 
koma den natti. Ho hadde bedet Fadervaaret og krossat 
seg, og daa ho sovnad, tenkte ho paa foret og alle dei 
munnar, som hava skulde; for det saag ut til ein sein 
vaar denne gongen. Daa ser ho med eit, at det tek til 
aa grønskast; og daa ho saag aat, stod ho inkje i fjoset 


*, S'rken: ringbrynja. 

— nei, ho stod ute! Ho kunde tydeleg skilja hageheggen, 
han var hangande full med blomar. So væn ein vaar 
hadde no aldri ho set. Ho slepte all hugsott. Daa var 
det plent, som ei tung byrd datt ned; ho laut til aa dansa. 
Og best det var, hadde ho fanget fullt med blomar. »Nei, 
no lyt eg nok stad aa sjaa um kui,« sa ho; »ho skal 
spent ut i slikt ver.« Men daa skulde du set —! Der 
stod ein gut i graae klæde og raud huva, ein liten blid- 
spent spole, og han syng: 


»Statt upp, Mari, Kari, 
statt upp, Kari, Mari! 
Tend *ti ljos, 

gakk n'i fjos! 

Kui hev bore" gullan kalv, 
kalven skal heita Dagros.« 


Der vaknad ho Mari. Ho tykte, ho saag svipen av 
guten endaa. Men dimt var det, og ho Gullsid, som 
var bjøllku, rautad fælt. »Det er fulla noko paa ferd 
lel daa,« sa ho. Ho svintad seg ned. Jau, ho Gullsid 
heldt paa og bar. Men fire dagar for tidlegt var det — 
det visste ho etter almanakka. Men det var inkje raad 
med di; ho Mari laut til aa draga fram kalven, ho. »Aa, 
du store,« sa ho, »han hev raude flekkjer! og ku! plent 
som guten su. | 

Detta vart ho Dagros mi. 

Men det var inkje nok med di. Um morgonen, ho 
Mari stod og vondlad, tok bjølla til aa skrangla og ho 
Gullsid til aa rauta att. »Skulde du set maken !« sa ho. 
Ho kastad vondulen og drog burtaat. Jau, ho fekk 
sjaa maken; for ho Gullsid kom med ein raudsidutt ukse- 
kalv. »Nei, no hev eg aldri set slikt!« sa ho; — og det 
hadde ho inkje helder. Ho hadde voret budeia vaar i nie 
aar, men ho hadde inkje eingong drøymt um tvillingar. 

Men fyr detta storkastet fekk ho Gullsid dubbelt 
drevja. Og ho Mari baud paa, at ho skulde hava dubbelt 

høy med; ho hadde drøymt um vaaren, sa ho, og skulde 
standa inne fyr, at det rakk. 

Det vart ein leik paa meg; eg heldt paa i bingen 
mest all dagen. Kalvarne saug meg paa fingrom og 
klædom, til eg vart reint blank. Og naar eg sprang un- 
dan, sette dei rumpa upp i ve'ret og sverrad rundt. 

Ho Mari hadde nok drøymt sant; det vart tidleg vaar 
til gagns. Den 10de mai løyste me bølingen, og ein maa- 
nad etter drog me til støls. Me var uppe so tidleg den 
morgonen; men ho Mari stod ferdig. Berr-ermad, 1 stutt 
stakk, saltposen hekk i beltet. Og no kom ku paa ku 
rautande og hadde bandi kring halsen og visste vel, kvar 
dei skulde av. Ho Gullsid kom fyrst, for ho bar bjølla, 
og alle gjorde dei svingen um henne Mari, ho gav deim 
sætersmaken. So gjekk ho inn og fyllte saltposen att, og 
so bar det i vegen: ho Mari fyre, ku paa ku etter. Og so 
til sidst han Morten husmann og Musen, som hadde klyv. 

Soli skjein so raudleitt. Han far var ute, ho mor 
og alle saman. Me stod att ved grindi og skygde fyr 
augom og ropad lukka paa ferdi. Men daa ho Mari kom 
upp paa Gjeileknappen, svingad ho seg og lokkad — daa 
kom songen hennar: 


»Gullan Kruna, Roseneng! 

Statt upp, storuksen Lukkedreng! . 
Etter kjem ho Leikros, 
Npelaros og Bleikros, 

Fefru og Gardsfru 
og Lilje-grein ! 


Kome Blom-stut og Buli-Bulin! 
Mortenskolla og Fagerlin! 
Droppelros og Dana, 
Sumarkoll og Svana, 
Morsbaan og Farsbaan 
og Fyre-jol! 

Snurrr . . . deg um kring! 

no leikar huldri paa Skjaardalsheid. 
Og langt, langt inn i Kyrvelid — 
der tapte eg burt baade saud og fe. 
Snildan du — 


der er so god ei kvila aat kalvom. 


Ljome-li ljom —:! 

der skine soli so seint um kveld. 

Og høgt upp ved vestan Grønaasen — 
der vekse ei bjørk baade lang og fin. 
Trinse-ri lill — 

der trippad Lykla mi og ho Vesl'gjeit. « 


Til slutt stod me att og høyrde paa berre bjølla. 
Men eg skulde faa koma etter med kalvom, naar det 
vart storgrønt. O ho, aa hei! 


II. 


Det var ei lang stund baketter. Tidleg ein morgon 
kom ho mor og vakte meg. =»Vil du vera med henne 
Stor-Ingebjørg uppaa sætri?: sa ho. Du kann tru, eg 
vilde. Eg hadde visst um det i aatte dagar, slipt kniven 
min, sett i stand fiskarstongi; og daa eg kom ut, stod 
griserne og drakk, og kalvarne flaug, som dei var ville. 
Ho Dagros hadde fenget bjølla; ho sverrad umkring og 
lydde — og drog i vegen att, garden rundt mange gonger. 
Daa kom ho Stor-Ingebjørg fraa burti Bakkom og hadde 
ein blekk-kjel med jordbær; ho hadde voret uppe, daa 
soli rann. »Det kann vera rart aa sjaa bær fvr budeiom,« 
meinte ho. 

So tok mei vegen. Ho Stor-Ingebjørg lokkad, daa 
kom Dagrosa paa timen. Men griserne var leide; dei var 
so late. Daa me kom upp i Hovdbakkarne, velte dei seg 
aat; og alle stader, som dei saag eit vatshol, skulde dei 
burti og rota; daa lagde dei seg, so lange dei var, og sov- 
nad. Men naar me hadde ventat ei stund, vaknad dei 

og vilde snu seg, daa jagad me deim upp att. Og slikt 
gjekk det mest heile vegen; me var so mange timar, so 
det er skam aa snakka um det; me aat upp all nista 
vaar. Men daa dei kom upp paa Bjørgekleivi, daa vaknad 
dei — og sette trynet framum seg og huskad i vegen; 
dei hadde fenget teften av sætri og kunde minnast fraa i 
fjor. Sidan var me kvitt deim reint. 

Daa sang me bølingen vaar under kleivpallom, han 
gjekk i skuggom. Ho Stor-Ingebjørg lokkad, og no kom 
dei. Men me vart forundrad: ho Gullsid kom og sleikte 
kalven sin og kjende han att. Ho Stor-Ingebjørg meinte, 
det kunde inkje vera rimelegt; men daa han tok paa og 
saug, so maatte ho tru. Og ho vart so annars ved, so ho 
sette seg ende ned og sa inkje eit ord. Daa song ho ein 
song aat meg, som ho hadde lært av ein Vaage-gut, og 
eg hadde høyrt han ein gong fyrr: 


» Marki grønast, snjoen braadnar, fjell bli bert, og lauvet sprett, 
marilykel stend i dalom, kui seg fær eta mett; 

alt, som liver, byrjar kreka, bjørnen kjem av hide fram, 
ut or fjose spring fornøgde ku og kalv og saud og lamb. 


Alle fuglar læt seg høyra, tidur sit paa furekvist; 

kvary som kjenner att sin make, svng med hugnad: takk 
fyr sidst! 

Blandad song i fjelle ljomar, — gauk og røv og jerp og trost 

kappast um, kven best kann ropa gleda ut fyr sluttad frost. 


Soli skin paa aaker-reinom, telen rettno burte er, 
varmen er 'ti veret komen, plog og horv lyt lagast te; 
guten vøler um hagfella, engi skal og rydjast no: 

det er merkje fyr budeia: bøling skal til sæters gaa. 


Kome, fenad, kome, fylgje, kom Gulldrople, kom Spelin! 
Kyr og kalvar! dykk eg føra vil 'ti sæter-kvii inn. 

Utan faare skal me liva, busvein held oss fri fvr bjørn, 
kva han inkje honvm fryktar, fryktar han budeias horn. 

Feite graset skal de eta, drikka klaare kjelda te. 
kvar ein dag skal gjestbod vera, mat skal naa aat dvkkar kne; 
de fyr vetters frost og kalde, svolt og hunger rett skal 
ingi hulder betre krøter sidan skal i sumar sjaa. 


Mjølk og rjome, smør og kjuke, ost og kva som forkunt er, 
mysa, slikt og anna meire visst me her ovfollomt fær. 
No ska me i sumar liva, te's det snjoen bli for sleim, 
dermed vender me aat bygdi, fer med smør og bøling heim. « 


Daa me kom fram paa sætri, stod ho Mari ved grindi 
og tok imot oss. »lg tvilte paa det, daa eg saag gri- 
serne,« sa ho. »Men kjære, du, som er liten, er no vel 
reint klar — ja, dei var klare griserne og; dei drakk utor 
fire byttor og la seg i koll — sjaa der ligg dei. Men 
vakre væne, statt no inkje der, kom inn strakst!« Og ho 
Mari skundad seg fyre. Daa me kom etter inn, sprakad 
det paa aaren, ho hadde alt hengt paa rjomegraut-gryta. 
Og no tok ho rose-spilkumen og svingad seg ut i budi 
etter søt mjølk, <0 inderleg god; me drakk mange gonger. 

Ho Stor-Ingebjørg fann upp jordbæri si. »Nei, aa 
nei!« sa ho Mari; »er det alt vortet jordbær, aa du vakre 
— denna fær eg nok inkje raad til smaka paa.« Men 
so tok ho tvo bærer, og svingad seg rundt og sette koppen 
paa hylla. »Men kjære, eg svelter daa mest ihel dykk — 
drikk ein gong til, gjere no det!« og so skundad ho seg 
burt i peisen. 

Eg sat mest paa glødom. Eg saag gjenom glaset — 
vatnet laag so blankt som ein spegel. og fisken hoppad, 
so det pullad. Og eg saag gjætarguten fraa Hovde og den 
blaarandad raudhuva hans, det var ingen annan, som 
hadde slik huva; der laag han og latad seg og rodde. Og 
eg, som hadde ny flugekrok med gulldun! »Nei, Mari, 
eg lyt i vegen,« sa eg og tok til dørs. Men ho kom etter. 
»So vidt du veit —« så ho og tok meg i kragen; »so 
vidt du veit —« og ho sette meg paa benken; »eg 

tenkjer, «du hev livt paa turrmat sidan klokka aatte i 
dag! Trur du, eg vil ha deg her fyr aa svelta deg — — 
so sit no roleg lite-grand!« Og dermed drog ho burt i 
peisen att. Daa putrad gryta; og lite etter sat me kring 
bordet og fekk mat. 

No kjende eg, at eg var svolten. Han smakad, rjome- 
grauten hennar Mari. 

Ja, no kann du faa ned paa vatnet — og vera burte, 
med" du ser soli,« sa ho Mari. Hadde han Minste-Paal 
voret heime, skulde han fylgt deg; men faa med deg 
Hovdguten. Bli no inkje att nedi der — og kom heim 
med mykje fisk! Aa, det var sant —« så ho og greip 
limen og slengde etter meg.*) 

Det var fiskebit; han hoppad, so sylvspruten stod. 
Eg upp i baaten! og Hovdguten rodde. Daa var det 
inkje lengje aa venta. Best eg sat, kom det ein lugg og 
tok kroken, so stongi ho perrad. Eg skreik og heldt atti. 
Men daa hadde Hovdguten godt vit. »Slepp stongi!« sa 
han. Og fyrr eg visste um det, hadde eg slept; og stongi 
dansad burtyver vatnet som ei pil. »Lat det leika,« sa 
Hovdguten og rodde etter. Daa vart ho burte. Men der 
skaut ho uppatt langt frampaa! »Ro dul!« sa Hovdguten. 
Og daa m> kom innaat, greip han stongi. Det sprælad 
godt, det var ein aurid, stor som handi mi. Men han 
laut upp i baaten. Me haukad og skreik, so ho Mari 
kom springande og meinte, me druknad. Men so saag 
ho fisken; daa hullad ho og snudde. 

Det vart skugge yver vatnet, men det lyste paa toppom. 
Og daa eg gjekk heim, bar eg paa tri fiskar. Men fluge- 
kroken med gulldun hadde eg mist. Det kulpad so digert 
sidste gongen, daa kom det ein kult, som beit vaden og 
kroken og heile stasen. Og Hovdguten fekk stongi. 

Eg saag kvitbukken paa lang leid, han var komen 
upp paa mønet. Men der gjorde han eit kast og kom 


* Det skulde hjelpa paa fiskelukka, det. 

dansande imot meg! Og han Paal var komen; for heile. 
flokken, baade saud og gjeit, laag og jortad. 

Eg høyrde det mjølkad! »Hei, Mari! No ligg soli 
paa Gullro-tindom, her er fisken, og her er eg!« Og dei 
ut i fjosdøri. Han Paal var reint utor seg. »Nei — nei —« 
sa han; »nei, er du galen!« Og so tok han ikring meg 
og vilde endeleg dragast. Men daa eg inkje vilde det, so 
gav han meg ein klump med godkvaada. Ho Mari 
haud meg bytta, so mett, at froda volt. »Tru eg torst 
bjoda so simpel drykk til so fin ein mann —« sa ho 
og skakkad seg og log. Ho visste, at eg var hugad paa 
spenevarm mjølk. åa jau, eg drakk. Eg vilde inkje bytt 
uti vin. 

Dei silad mjølki og vaskad kopparne, og me fekk 
kveldsmat. Men sidan gjekk me ut og sette oss; det let 
ein lur burtan vatnet -— so vænt. Og me kjende tonen: 


»Olav'e Torson! Olav'e Torson, kom her! 
her er rosor og liljor og molta og bær. 


Olav'e Torson, kom aa leika med meg! 
her er rosor, her er liljor til leika fyr deg. 


Olav'e Torson! aa, no slepper eg fe — 
kom no, lisle Olav Torson, hjelp ho liti Tripla ned !« 


Daa vart det stillt att. So stillt — me høyrde kui bles. No 
var all soli burte; men ei ljøs rand synte, der ho gjekk. 

Eg laag med honom Paal um natti. Han vilde for- 
talt meg um alle fuglereidi. som han visste; men daa 
han hadde nemnt liten paa eit orhøns-egg, tykte eg, at 
heile Bjørgekleivi var raudbrun med egg — og eg sovnad. 


III. 
Um morgonen, daa eg vaknad, var han Paal burte; 
og ho Stor-Ingebjørg og ho Mari og alle saman. Klokka 
gjekk til fire. Eg kleiv up i glaset. Veret var so 

tindrande fint. Men det laag skodda yver Skjeidskampen. 
Daa saag eg soli, ho sprænte seg nedpaa og skar skodda 
i mange band; dei tvinnad seg umkring toppen som 
ormar. Men soli vann; ho dansad deinr sund i berre 
fillor. Og toppen skjein. Daa song det ute; det var ho 
Mari, ho stod ved bekken og vaskad kollor: 


»Statt upp, Mari Bjaaland, 
og mjølka di ku! 

no skin sol i bu-døri, 

og endaa søve du. 


Soli skine nord og ned 
yver Bjaalands fjos. 

statt upp, Mafi Bjaaland! 
no er dagen ljos. 


Det surrad innved saltsteinen; der laag ein diger, 
blaasidutt ukse. Det var Mælums-uksen, han gjekk aldri 
heimatt. Daa han fekk sjaa henne Mari og so mange 
raude kollor, stod han upp og ruggad burtaat. Men ho 
skvette han med vatn. Slikt som han bles i nasa! Daa 
laut eg skratta: han gjeipad og gjekk. So duppad eg 
ned att i sengi; eg var lett som ei dun og visste inkje 
ordet av, fyrr eg sovnad. 

Daa siglde eg paa skyom. Og ho Mai stod att og 
skurad raude kollor, og Mælums-uksen gjekk og latad seg 
i ein bakke. Men eg fangad skodda i sekkjer og piskad 
henne 1 fillor med ei svipa; ho rømde undan og var So 
rædd, at ho skreik. Daa vaknad eg. | 

Ho Stor-Ingebjørg sat ved peisen og steikte vaffel. 
Det var strøytt eine paa golvet. Klokka var halv aatte. 

Og no høyrde eg han Paal, som tok ut med gjeitom, 
han hullad og song paa det gamle stevet: 


»Buskapen gjeng under Elkans-nuten, 
det er so vænt aa sjaa; 

hesten hoppar i Grønalidi, 
og han heve bjølla paa. 


»Nei, syng lite du og, Ingebjørg,« sa eg. Og ho song 
— song uppatt stevet hans Paal og song meir: 


>Bjølla ber vver heide 

og bølingen under urd; 
reven reikar i bakkom nord, 
og hjuringen blæs i lur. 


Der er so vænt i Øyfjell 

og aust under Rauddalstind; 
det lyser i grøne lider, 

der spelar so kaat ei hind. 


Hjuringen sit paa berge 

og ser imot høgan sol; 

so gler han seg mot kvelden, 
som borni gjerer mot jol. 


Kalde graut og gjeiteskyr 

det er vel hjurings rett; 

men naar han kjeme paa støls voll, 
daa hjalar han so lett. 


Soli skuggar i Øyfjell 

og aust yver Rauddalstind; 

og gla'r det kring lid og nutar, 
der lyser av draumen min.« 


No kom ho Mari; ho var ferdig. Ho svingad seg 
og log og saay burtpaa meg — — — »jau visst er han 
vaken, prinsen!« Men der fekk ho sjaa skreppa hans 
Paal, som han hadde gløymt att. »Nei, skulde du set 
maken! Eg, som la 'ti mjukbraud-klining og alt, som 
godt var — og der heng ho! Ja, no kann han liva av 

solskin — til han vert svolten og kjem att, kann han!« 
— »Eg skal springa etter,« sa eg. Daa var eg uppe. 
»Nei menn, um du skal; du skal, mi sann, vera framand- 
guten min, skal du! og setja deg vænt ved bordet. Og 
du, Ingebjørg, syng! berre syng!« Dermed tok ho skreppa 
og sprang etter. 

Og ho kom att so glad og varm. »Rett for ein dag! 
og no er eg so hugsottlaus. Nei, ho Gullsid, du, er lik 
seg: stod ho inkje glaamde paa kalven sin og gret! Og 
meiner du, eg fekk henne utum fjosdøri i dag, fyrr han 
kom? Det er rett so rart med desse krøterom.« å 

Ho fann Kingo-boki og sette seg ved bordet. Me 
song: »Rind nu op i Jesu navn du livsalig morgenrøde!« 
og ho las sundagsbeni. Daa hugsad eg, at det var sundag. 
Det var inkje rart, um det var fint ver. 

Daa eg kom ut, høyrde cg so mange, mange bjøllor. 
Det drog seg krøter yver all mark. Og eg kjende nokre 
klaare massing-tonar; det var bjølla hennar Gullsid, ho 
var komi ytst ut i haugarne. 


IV. 


Um dagen kom det mange budeior; ho Mari hadde 
sendt bod; og dei kom so raude og kvite, at det lyste av 
deim. 80 sette me utpaa og rodde. Men fyrst vilde ho 
Mari gjera vel med jordbær, sa ho; no gav ho burt all 
jordbæri si. Me rodde lengje og var paa ei øy midt i 
vatnet og tok enkja vil ha make. 80 rodde me til 
lands og drog burt i Kyrakampen. 

Der hadde han Visknut sagt, at det var sylv. Folk 
hadde lagt seg ihop og hadde brent og minat seg tjuge 
famnar inn i slette berget; det vart som den sværaste 
trollgata. Men dei fann inkje sylvet. Han Knut hadde 
sagt, dei skulde djupare ned: sylvmalmen laag hundrad 
famnar under toppen, og fraa der gjekk aadri ut og 
ned i Raudsjoen. Hadde dei den malmen, sa han Knut, 

kunde dei kjøpa heile Gudbrandsdalen. Men dei vangad 
seg inkje ned; dei hadde alt kostat burt mange hundrad, og 
sume hadde liti raad. So vart det slutt. Det kom ein 
engelsmann der sidan, og han fann sylvstein; men det var 
so litet sylv, at det lønte seg inkje aa brenna han. 

Me hadde med oss næver og slo eld, og ho Mari 
gjekk fyre. Daa.me kom inn-igjenom eit stykkje, ropad 
me, og det smalad og song, som um berget vilde detta 
ned. Me gjekk paa breidd og heldt einannan etter hendom, 
daa kunde me ganga fire og fire; det var høgt som ein 
kyrkjeport. Ho var inkje rædd, ho Mari.  »Kome berre 


etter — eg hev set eitkvart fyrr;« daa hullad ho og 
viskad seg; og me saag inkje dagen meir.» 


Det var lenger enn. det lengste fjoset; me var inne ved 
enden. Daa saag eg tvo smaae flekkjer, dei skjein som 
stjernor. »Nei, der er sylv!« sa eg, og dei saag det alle 
saman. »Huu! det er bjørn!« ropad ho Mari. Og inkje 
fyrr hadde ho sagt det, so knurrad det, so det turad;.og 
. me stod stive. »Vere stille,« sa ho Mari — ho kastad varmen 
lukt frami. Daa saag me ein svart rull, som stod paa 
bakføtom og gaulad — og kom imot oss, so nævri frøste. 
»Ho, hopp!« sa ho Ntor-Ingebjørg, daa kom bjørnen, so 
ho Stor-Ingebjørg trillad, — og for ut-igjenom, og me 
etter! og me kappflaug. Bjørnen var fyre. Daa me saag 
dagen, palad han ut gjenom porten. So svart, so diger! 
Og daa me kom ut, huskad han undan fram paa haugom. 

»Ser du det — beistet !'« sa ho Mari. 

Me laut storlæja. Men ho Mari slo 1 ein trall 50 
han kunde faa lite aa dansa etter, sa ho. Det var varmen, 
som hadde skræmt han. 

Det vart ei heil moroferd nedyver att. Me visste 
mest inkje, kva fot me vilde standa paa. Daa me kom 
ned aat Mælumshusom, stod ho Anna Mælum ved grindi 
og vilde hava oss inn. Ho hadde set oss, daa me for 
uppyver, og kunde inkje vera med; men no hadde ho 
kokt kaffi og steikt rjomevaffel, me kjende angen radt ut. 


Til støls. 115 


Me kom daa inn. Ho hadde det so kvitt og fint; me fekk 
baade det eine og det andre, som godt var. Og no bar det 
laust med aa fortelja — i munnen paa einannan. 

Daa slo ho Sigrid Lykkjom peikefingen i bordet. — 
»Eg veit — eg veit cin hest, eg, som drap ein bjørn. Det 
var Aulstad-svarten, det. Han flaug avlaus med ei korg 
med smaagriser ein sumaren, han; og so tok han til fjells 
med det same og vart burte. Ja, han vart inkje vidare 
burte, han gjekk uppi Tinndals-høgdom og gjorde seg 
feit. Tinndøla, maa vita, er morsk djup; ho renn mil- 
lom store berghamrar, og paa eit av desse bergom gjekk 
svarten. Daa kom det ein bjørn og gjekk paa han. Men 
svarten — snudde til beins, han, og skaut seg yver elvi, 
reint som fyr moro skuld. Og bjørnen, den tosken, hoppad 
etter; han datt nedi, kann me vita, og vart liggjande. 
Dei fann han att dagen etter — daud.« 

»Men kjære, korleids gjekk det med smaagrisom?« 
sa ho Mari. 

»Med smaagrisom? Aa jau, dei laag i ci klyvkorg og 
sov, dei; og daa dei vaknad — bar det villt burt igjenom 
alle buskor, det. Han tolde inkje skriken, gampen, ser 
du. Ja, dei vart uppatt-plukkad, cin her og ein der; aa 
jau, dei var nok so livande. Men gampen strauk.« 

— — p»Eg veit visst, eg hev aldri voret so rædd som 
fyrste gongen,« sa ho Mari. . »Eg var no inkje stort meir 
enn ungen, men tente daa fyr halv gjenta. So var det 
paa Langtjønn-stølen um sumaren, eg skulde laast vera 
underbudeia. Det er fint aa gjæta der, men so forsetteleg 
bjørnutt. Daa var det ein kveld, me sat ihop nokre, 
mest som me sit her; det var endaa til ein sundags- 
kveld. Og ho Kari Kleivom hadde no set bjørn fyrr, 
baade ein og tvo. Men daa klokk ho rett so vondt og 
sette i og illskreik. For beint ved kvigrindi stod beistet og 
vilde inni og ta ein saud. Han slapp fulla inni? Nei, 
ho sprang ut, ho Kari, og tok til aa hua aat honom, og 
me etter! Men han huad att; ganga vilde han inkje. 

Daa gjekk ho inn etter ein varmebrand og gjekk tett 
framaat og stakk burt i nasa hans. 'Her skal du faa paa 
pipa, ditt svarte beist! sa ho og daskad han kring øyro; 
det sprakad 30 friskt. Men daa vart han mett. Han 
snurrad seg paa bakføtom og tutad — og slo ihop labbarne 
og strauk.« -— | 

»Men no vil eg fortelja,« sa ho Anna Mælum. »Det 
er inkje um bjørn, men det cr um ei gjenta. Det var 
paa Bakkestølen; det var ci budeia der eingong, som 
det kom inn mange fantar aat, med” ho heldt paa og 
kokte brim. Dei tok upp knivar og sette seg paa benken 
og tok paa aa blistra. So vilde dei stengja døri. Ho 
bad um aa faa sleppa ut i budi etter drikke, og det fekk 
ho. Men daa kom ho att med ei ausa og slo kokande 
brim midt i syni paa deini; og so sette ho til dørs. Dei 
var etter og greip atti kjolen hennar. Men han rauk 
sund, so ho slapp. Daa sprang ho ut paa ein berghamar, 
so ho saag ned i bygdi, og der gjekk guten hennar paa 
ein voll og slo; og so hadde ho luren sin. Det bilet 
kunde folk blaasa i langeluren, radt so ordi høyrdest — 
det skulde inkje vera vænare til. Daa tok ho luren 
og song: 


"Tili Love, kome her! 

Tolv mann bere sverd! 

Store stuten stinga dei, 

bjøllekui binda dei, 

buhunden hengja dei, 

gjætsleguten dengja dei, 

og meg vil dei drepa og draga ; 
langt burt i skogen! 


So kom guten hennar — for han kjende tonen — og han 
hadde med seg folk og batt fantarne og dreiv deim ned 
i bygdi. Og gjenta var frelst. Men fraa den dag hadde ho 
gjevær, og det, som var lødt; det hekk yver sengi hennar.« 

Hovdguten hadde klivet upp paa ein stol; no kom 

han ned att. »Aa, denna songen hev eg høyrt tusund 
gonger,: Anna. Eg undrast paa, um de inkje sit og rosar 
dykk sjølve; eg undrast rett paa, um eit kvinnfolk torer 
skjota —« 

»Ja, er det nokon, som tvilar paa det,« sa ho Stor- 
Ingebjørg, »so fær nok eg fram med mine. For eg kjende . 
ei, med” eg voks upp paa Vaage; det var vel gjenta, so 
ung ho var: ho skaut ein reinsbukk. Det var paa Prest- 
stølen, det. Dei var so tidleg uppe, so det laag att snjo, 
og det gjekk store reinsbukkar like inn paa bu veggen. 
Men ho skaut. Det var komen ein inn paa sætervangen 
millom bufeet og gjekk der som eit anna krøter. So hekk 
det ei dunderbyrsa under taket, som ho hadde høyrt var 
lødd åat graabeinen; den tok ho og smaug stad og la 
yver ryggen paa stuten. So tok ho vel sigte daa, kann 
de vita. Men daa det small, so stupte dei alle tri, baade 
gjenta og bukken og stuten, og stuten slo upp ei fæl 
bauling attpaa, so rædd vart han. Men bukken vart 
liggjande, og presten fekk steiki.« 

Daa kom det inn ei liti gjenta, ho trippad berrføtt; 
ho var so raud, at ho tindrad. Ho hadde med seg bod, 
at Hovdguten skulde heim. Han hadde slept krøteri lause 
og fenget henne til aa skoda etter. Men no kunde inkje 
ho styra deim lenger. Kyrna skjenad, og gjeiti var komi 
paa lykkja. »Det er "kje raad; eg spring ihel meg,« sa 
ho. Og ho sette seg og gret. 

»Godt, — det var rett !« sa Hovdguten. Stakars Gjent- 
unge, set deg du.« Han reiste seg. 

»No vil eg fortelja — ja, det vil eg! Men det skal 
vera stutt.« Han tøygde den blaarandad raudhuva langt 
ned yver øyro. 

»Bøøø !« 

»Det var ein gong tri jutullar, som budde i eit berg. 
Dei var inkje mykje hugad paa røl og snakk. Men daa 
dei hadde voret saman i sjau aar, so så den eine: 

Eg høyrer, det rautar ei ku! ; 

Daa dei hadde voret saman i sjau aar til, so svarad 
den andre: | 
Det kann likso snart vera ukse, som det var ku! 
Daa det leid um sjau aar endaa, so sa den tridje: 
"Vert det slikt styr og staak, so vil inkje eg vera her 
. lenger !'« | ee 
Og dermed gjekk Hovdguten. Gjentungen stod upp 
og vilde fylgja etter; men daa kom ho Anna Mælum: 


»Nei, kom hit, du vesla; set deg her og tak det 
rolegt; han kann gjæta sjølv. Du hev, ja menn, sprunget 
nok fyr i dag.« Og vesla kom og vart sett ved bordet 
og fekk vaffel og mjølk. 

Ho Mari lettad paa seg og saag ut i glaset: soli 
skraadde yver Eftaskampen, rad paa rad med kyr ruggad 
heim. Det var paa tid aa ganga. Og me høyrde bjølle- 
songen yver heile vatnet. 

Daa me kom heim, stod kui ved fjosdøri. Me høyrde 
luren hans Paal, og lite etter saag me mange gjeitalorn 
fram 1 buskom. 


Ho Mari gjekk etter salt, 03 eg var med og jagad 
paa og batt inn. Det var lett aa gjera; for kui kjende 
baasarne og kom av seg sjølv. 

Um natti, kor inderleg eg sov! 

Og um morgonen la ho Mari dubbelt mat i skreppa; eg 
skulde faa vera med honom Paal. Det vart vel ein dag! 
Daa me tok ut, trappad bjøllejeiti med framføtom, og 
kvitbukken gjekk paa tvert og vilde slaast! og han Paal 
let i stuten: 


»Kyrna gjeng i lidom, og soli ho skine, — 
bukken uppi bergom og bere blad i munne: 
Kjære mine gjeiter, de bide meg der 

uppaa dessa tippom og tiidom, 

Sylvblom, Gullblom, Kniplingsgjeit! 

Etter kjem ho Lykla, Lykla!'« 

Men so tok han luren. No kom gjeite-slaatten hans, 
som han hadde gjort tone aat sjølv: 


»Kor langt vil du reisa, mi kjære god gjeit, 
mi kjære god gjeit? 

— Burt i grønan lidi, som berre veit! 

som berre veit ! 


Enn um skrubben tek deg, mi kjære god gjeit, 
mi kjære god gjeit? 

— ”Berga meg med hornom, som berre veit! 
som berre veit! 


Enn um horni bresta, mi kjære god gjeit, 
mi kjære god gjeit? 

— "Burt paa stein og kvessa, som berre veit! 
som berre veit! « 


Uksarne vaare. 


Me hadde tvo uksar heime eingong. Det var vaksne 
ruggar. »Blankt som sol og svart som jord,« sa me; det 
var uksarne vaare. 

Den eine var seks aar og brandutt. Eg hev aldri 
set nokon so fin ukse. Slikjande blank, breid mest som 


tvo, og so godlynd. Men kom han upp aa slaast — daa 
var han tung; daa stod det inkje krøter fyr honom. Han 


var stautaste guten i nie bølingar; slik bringa og slike 
horn og slike blanke knappar fanst inkje paa sætrom. 
Den andre var fire aar og svart. Det var ein 
kult, det med; men han var inkje braadt so vakker. Og 
so heldt han paa og vart folkevond, so dei laut klabba 
horni hans.” Ja, han stangad kyr og. Eingong stangad 
han ci so fordervad, at dei laut hava henna heimatt 

fraa stølen; og ei tok han og kastad so høgt, at ho 
datt ned att paa ryggen og laut slagtast. Men han Tor- 
gjeir Kniv lærde honom folkeskikk, han. Uksen kom 
og vilde taka han. »Pytt,« sa han Torgjeir og sputtad 
i neven — og greip tak i horni hans og tverknekte. Og 
uksen datt paa rygg, so lang han var. Sidan var han 
rædd vaksne karar. i 

Han var so nær størst, Svartuksen; men so var han 
so forsett velgjord og god til aa stangast, Brandin, so det 
var inkje raad med honom. Og ingen gav'seg. Dei var 
so fjerre jamspelte. 

Brandin var tamd, han; men han vart no inkje vidare 
brukt; — ja, han drog plogen. Jau, ein gong vart han brukt 
— daa tok han eit tak, so me klokk, alle, som saag det. 
Kararne heldt paa utan fjoset og leste myk. — Koken var 
frosen. Dei holad seg inn-under og inn-under og drog etter 
seg sledarne og stod som i eit hus. Men daa dei var inne 
til middags, valt det ned ein diger klump, stor som tri elder 
fire hestelass, og lagde seg tvert yver sleden. Dei freistad 
Blakken; men det gjekk inkje. Daa tok dei Storsvarten; 
han var skarpskodd; og han tok i, so alle fire sko'ne sat 
att i gadden — dei leidde han inn att berrføtt; men lasset 
stod. Daa tok dei Brandin. Kararne log. Han prøvde 
seg eit par gonger. Men so tok han lasset, so det knakad, 
og strauk burt paa Storaakeren med di. Men sleden 
var I knas; det gjekk etter meidom. 

Den sidste sumaren, dei livde, skulde dei fraa einannan 
— Brandin kom burt i Sikjelsdalen. Det er ein fin dal 
med vatn og lauvlider, men bratte berg paa alle leider; 
det er mest inkje komande utor der att. Og slike 
gilde hamnar! Det laag ei uksedrift der til kvar sumar, 
og naar det inkje kom kyr i valet med, so samdest dei 
godt, fyrst dei hadde fenget freistat einannan. — Men 
Brandin traaddest heimatt, han, og hadde seg ut or 
dalen og kom drivande beinaste gjenom bygdi. Skid- 
gardar og grindar kastad han attum seg, etter som han 

for. Og daa kom han paa garden ein kveld og gjekk inn 
i døri og rautad. Daa var han sint. Han laag yver eit 
par dagar heime og kvilde. Men so tok han paa sætri. 
Og paa vegen dit bar han seg like eins aat: naar han 
raakad ei grind, hivde han henne utor. Han fann bølingen 
under kleivom, hitan sætri. Der var Svartuksen. Og so 
barst det i hop. Daa vart det so pass, at gjætslegjenta 
kom springande paa sætri grdatande. Det skulde vera eit 
styggje aa sjaa deim, som dei leikad. Men han vart basen, 
Brandin; han kjøyrde Svartuksen yver rygg tri gonger. 
Og sidan var dei nok so gode vener. Hau var no so 
vitug av seg, Brandin. 

Der gjekk dei i leitom heile sumaren og vart so 
feite. Dei lagde seg, kvar det fall seg. Dei kom fram paa 
sætri sume gonger um kveldarne etter salt. 

Bufardagen kom dei heim. Daa hadde dei kløyvt 
bølingen og styrde kvar sin flokk. Brandin kom fyrst. 
Me stod nede paa garden, me høyrde, det rautad og sur- 
rad; men skodda krullad seg ikring, so mo saag inkje. 
Daa rautad det, so det skar beint igjenom oss; det var 
Brandin; han stod ved grindi. Eg sprang stad og skulde 
lata upp, men kom for seint. Han rette seg og saag ned 
i garden — og tok grindi, so ho dansad utor krokom, og 
kom. Han kom fraa fjellom, han. > 

Daa dei slagtad Svartuksen, laut dei slaa han tvo 
gonger, fyrr han vilde nedaat. Og daa han var nedpaa 
bakken lagd, bles han, so det raut atti garden. - 

Ja, Brandin var vitug. Det var, mest som han bad fyr 
seg, daa han skulde slagtast, og han. Det var ci av 
gjentom, som hadde ansat paa det. Daa han kom fram 
aat 'sleden, seig han paa kne og surrad og var reint mod- 
feld; det trillad digre dropar utor augom hans. Og daa 
han hadde fenget ein dask, laag han reint roleg. 

Lurlokk. 


Åa stuten, aa stuten, 
Ringolm, rysingstuten! 
Gullhorn laat, Gullhorn laat! 
syng du, langt burt i nuten! 


Det svarar i Glombergnuten : 


Du tarv inkje kalla, 

du tarv inkje kalla! 

Ringolm er fall n 

fyr spjoti, fyr spjoti — 
Gullhorn graat, Gullhorn graat!- 
syng aldri meir under nuten. 


Blakk-bukken min. 


Eg hadde en blakk bukk, daa eg var liten. Han 
kom um vetteren, kaldt var det: han fraus, so han skolv, 
daa eg fann han og mor hans bak stallveggen. Daa hadde 
eg det vitet, at eg tok han og bar han inn 1 gjeitehuset 
og lagde han paa tallen; mor hans gjekk med og mekrad. 
So sprang eg inn aat henne mor og fortalde det; ho fann 
drikke og var med strakst. »Arme tufs! han frys enno, 
sa ho; »han fær nok verta din, denna killingen daa, sidan 
du var so snild ved han.« Det fyrste, han gjorde, var aa 
freista reisa seg; han rauk aat mange gonger, men han 
gav seg inkje, fyrr han stod. Og han var inkje mange 
dagarne, fyrr han for baade høgt og laagt. Han far hadde 
lagat til benkjer og hyllor i gjeitehuset, som killingarne . 
fekk dansa paa. Der for dei og spratt, gjorde rundkast 
i veret og stod att ned-paa tallen, og so uppaa att. Men 
Blakk-bossen var no den friskaste. Han voks fort, og 

'*nare killing hev eg aldri set. Eg var burti der mange 
gonger um dagen og skripad han og saag paa, han dansad- 
+ Du fer dalkar med honom, te det kjem ”ti ”'n koten,« sa 
han far. 

Eg tykte, det var vondt, daa dei kjevlad han; mor 
hans heldt inkje so av honom sidan. Men so vart eg 
og han dess betre vener. Eg gav honom lauv og det finaste 
høyet, eg fann. Um vaaren laut me skiljast. Han vart 
med paa siætri, og eg laut stulla att heime.  Soleids var 
det kvar sumar, men han kjende att meg, naar eg kom 
upp der. Berre eg tok salt elder braud og gjekk ut og 
lokkad: »Kille Blukk:bosse!« so kom han mekrande. Men 
tylegast var det, naar han var heime. Tett ved heime 
er det ein aadal. Der stend bergi mange hushøgder, og 
der nedi leitar ho seg fram, den vesle viltre aai.  Sume 
stader fer ho i lange sprang ut yver høge hamrar, sume 
stader i smaac kvirvlar, men stødt i kvitfoss. Der var 
me ofte: um vaaren, fyrr han for aat sætrom, og um 
hausten, sidan han kom att. Det var ingen stad, me 
unde so godt som der. Bukken fann fint gras, og eg 
fann sisselrot. Og so var det so vænt der. Paa eit stelle 
stod det ei fura aller ytst utpaa. Ho stod 1 berget til 
knes, men endaa var ho hovud høgre enn dei andre trei. 
Naar ein saag henne mot himmelen i halvmyrkret, var 
ho som ei breid, skjeggut kjempa; det var liksom hovud 
og so armar, som ho rette utyver, og der laag det eit 
kraakereid utpaa. Tak fram den, som torer taka det! 
Ned under der er dalbotnen breidare, og der stend det ein 
krull med høg, fin hengjebjørk. Paa austsida heng berget 
so utyver, at ein ser ende ned i kruna paa deim. Det 
er so vænt aa sjaa, naar dei svigar i vinden, og soli skin 
paa. Det er, som um kvart eit lauv var livande. Den, 
som berre var so lett, han kunde hoppa nedpaa der og 
huska seg! | 

Daa han var tvo aar, var han stor som el vaksi gjeit 
og so væn, som bukk kann vera. Men han voks mykje 

sidan. Horni var lange og breide, skjegget stort og sidt og 
slikjande blankt; og so hadde han ein svart aal etter ryggen. 
Det var stusslegt aat honom um vetteren, naar snjoen var 
so djup, at det inkje var komande upp i bergi berrleistad. 
Daa tok eg ski'na mine, og bukken fylgde i faret, um 
snjoen gjekk langt upp aa sida; dei andre gjeiterna kom 
etter, so fort dei vann. Naar han inkje orkad lenger, 
stod han stirde upp i kleivarne og mekrad. Det er inkje 
morosamt 1 eit gjeitehus um vetteren. Dei neiser gjeiti, 
fvr det ho hev eit stutt tolmod; men eg tenkjer, det vart 
mange, det inkje rakk til aat, eg, naar ein skulde hava 
det so. Det er inkje godt verta stengd inn i eit myrkt 
hus med lite mat. Her slost dei um maten stødt, og 
den, som var sterkast, fekk mest. Det var ci smal sak 
fyr Blakk-bukken aa taka den største gjeiti, som faust, og 
kasta attyver seg. Det vart klagat paa han; gjeiterna 
skreik, og budeiorna skjennte og sa, han var verd til, at 
han skulde biudast. Men han blegad inkje mykje øvrom 
fyr di, skal eg tru. Eg tykte helder inkje, han var snild, 
naar han stangad smaagjeiterna. Det var sume tider, eg 
saag, det laag att haardottar paa hornom hans. Daa tok 
eg han i skjegget og bad han inkje gjera det, og han 
sleikte meg i andlitet og lovad vel ut; men naar sinnet 
tok han, so var han den samme, han var inkje god til 
brjota ægti. Det vart aalvor, han skulde bindast. Det 
var vondt, men helder enn at nokon annan skulde gjer: 
det, so vilde eg gjera det sjølv. Eg fann ein einekrok og 
borad inn i veggen og tok ein sterk spenning og batt 
han; men det tykte eg var det verste, ex hadde gjort. 
Daa eg vilde ganga, tøvgde han seg etter meg, so langt 
han slapp. Det var, liksom han vilde spyrja meg, um 
eg kunde gjera noko so stygt. Eg kjælte han og sa, det 
kunde inkje annarleids vera, og so trøystad eg han med 
di, at han skulde faa mvkje god mat, der han stod; eg 
meinte no, at maten skulde gjera det godt att. Og so 
reivad «eg fillor ikring spenningarne, so dei inkje skulde 

gnaga han. Men gjeiterna hadde liksom moro av aa 
eggjast ved han no, daa han var bunden. Fyrr var dei 
se rædde, dei rende, berre han riste ragget og naus. Men 
no var det uvandt; og dei var reint skamdjerve. Men 
slik var inkje ho Trillingnykla; det var ei liti blaa salutt 
gjeit, heitte so. Ho var vænast av alle gjeitom, men lite 
lagad til aa bu i eit gjeitehus. Ho var rædd alle, ho 
saag, nær som Blakk-bukken min. I bergom vaagad ho 
seg etter honom lenger enn nokor onnor, og kvar du saag 
deim, so fylgdest dei aat. Det var vakrast sjaa, naar ho 
stod og fekk cta høy med honom. Var det daa nokor, 
som kom og vilde stanga, so smatt ho aat millom veggen 
og bukken, og der var ho trygg. Kom dei berre innum 
der, som bandet rakk, so fekk dei skjot attende. Naar 
ho kvilde, laag ho millom veggen og honom. 

Han var gjert paa maten og gjorde mangt fyr mat 
skuld. Han var inkje stødt so ærleg. Han gnog tre, og 
han aat selar og handskar og hitar; og tobak togg han 
som ein gamall aakerbrjotar, naar han slapp til. 

Det var ein gong, tenesteguten kom kjøyrande inn i 
garden med eit høylass. Gjeiterna kom og hekk i lasset 
so tjukt, dei aatte rom, og gløypte og aat; dei visste, den 
hugga vart maateleg lang. Guten blistrad, og hunden 
kom. Alle gjeiterna paa kvar sin kant, upp aa stokkar 
og inn i kvisthaugar! der stod dei halsad seg og brette spæl 
og saag etter hunden. Bukken flaug sidst og tok ei duge- 
leg tugga med det same. Hunden lagde etter og var inni 
laarom paa honom, so han remjad. Men so tverkastar 
bukken seg og tek hunden paa horni, berre so han hyler, 
tek so spranget og steller bakenden inn i ei ro ved tvo 
hus. Der stod dei og trættad ei lang æva. Bukken hyt- 
tad med hornom, hunden kastad seg att og frani og glekste 
etter honom og snaldrad. Hunden laut gjeva seg; men 
daa var han so klar, at tunga hekk mest ned paa lab- 
barne, og pæsad gjorde han som ein saud um sumaren. 
Eg gjekk stad kjælte bukken min; det var *kje fritt fyr, 

han skolv i bogom, han helder. Ein gong var han i 
hagen og gnog ein raun. Daa og vart hunden paa han 
sett. Garden er fire alner høg, men bukket spratt vver; 
hunden og flaug til, men han rauk attende. 

Eg minnest ein dag um vaaren. Solgangen var vor- 
ten lang att. Skidi gjekk inkje, kjelkeføret var slutt. 
Kui rautad kvar gong, fjosdøri gjekk upp, fluga surrad i 
solveggjöm, orren kurrad burt i lidom. Bukken hadde 
alt slitet mange band; han kjende vaaren i kroppen og 
vilde ut. Øvreframt laag snjoen randheil, men ned i Vinster- 
bakkom var det bert og grønt. Denne dagen slapp bukken 
laus og fekk koma ut. Kor glad han var! Slike hopp 
og kast — framlengjes, baklengjes, til sides og til ve'rs! 
So kastad han seg ikring og gjorde seg morsk nat deim, 
som etter kom, rett som han vilde stanga; men det var inkje 
aalvoret. Det var moro og leik, alt saman, daa. Han visste 
inkje, korleids han vilde snu og kasta seg, so glad var han. 

Det var ein gut, som heitte Svein; han var eldre enn 
eg. Han sa: »Du skulde kjøyra med bukken; ein slik 
kult dreg radt tri slike som deg. Du skal faa sele av 
meg, og 80 skal eg vera med deg og temja. Men so lyt 
«du faa han Gunnar til aa gjera skjæker og slaa fyre kjel- 
ken din.« Ja, tenesteguten gjorde skjæker, og cg let til 
kjelken min; han Svein kom med selen, og so fekk me 
vevsnori hennar mor til taumar. So var det ein sundag, 
me skulde temja. Tenesteguten heldt i horni; han Svein 
la paa selen; eg stod lokkad og talad vel ved bukken. 
Kvar ei reim i selen laut lengjast, so bul-drjug var han. 
Han Svein tok ned taumarne, og tenesteguten slepte. 
Jau, det bar i vegen. Bukken gjerer ein sprett ende til 
vers; taumarne ryk av, og bukken burti nautegarden og 
kav inn i barkosten, so kvisten fyk! Daa me kom etter, 
stod kjelken fast millom tvo barbuskor; selen laag av- 
klengd og sundsliten frami skjækom. Bukken hadde alt 
stangat ut or vegen fyr seg ei gomol, sint gjeit og stod 
gnog paa ei toll, som um ingen ting var hendt. Det kom 

inkje sele paa Blakk-bukken meir. Dette var den vetteren, 
bukken gjekk 1 tridje aaret. 

So var det ein dag um hausten, daa bukken gjekk i 
fjorde aaret. Han var so sterk, at eg kunde rida paa ho- 
nom, men eg gjorde det inkje. Daa var me uppmed 
aadalen ved den fura, eg nemnde. Eg sat paa ei gras- 
lega og saag ned i dalen; bukken laag fram-med meg og 
jortad. Eg var sturen; for eg visste, det var sidste kvel- 
den, me var saman. Men det visste inkje han. Det var 
so hustre” den kvelden. Svala og gauk og linerla var 
reiste fyr lengje sidan; trosten hopad seg og for sudyver; 
bakkarne var. strøydde med gult lauv, og marki var graa. 
Eg veit inkje, korleids det var, men eg hadde hug til aa 
graata. — Rett som det var, gnudde bukken seg innpaa 
meg, og daa eg vart til-sjaaande, leid det langt paa kveld; 
dei andre gjeiterna var gjengne, og eg høyrde berre ender 
og daa klunk av bjølla burt-imillom treem. Daa eg saag 
upp, saag eg denna store fura, som stod ruvad i halv- 
myrkret, og eg vart mest rædd. So fylgdest eg og bukken 
heim att. Det var sidste kvelden, me var saman ved fura, 
og det vart lengje, fyrr eg fekk hug til aa ganga dit att. 

Um morgonen skulde han slagtast. Det var vondt 
aat meg daa. Inkje berre fyr meg sjølv og bukken, men 
eg kom i hug ho Trillingnykla og, som skulde missa ein 
so god ven og verjesmann. Daa han var leidd inn i eld- 
huset, stod eg og skripad og tykte synd i honom. Men 
daa sa han det, tenesteguten: »Du skal inkje tykkja synd 
i honom; han fær vondt fyr aa døy dan.« Og so gjorde 
eg det inkje. Eg gjekk ut, daa dei tok livet hans. Eg 
gjekk inn aat henne mor. Eg var meint paa sagt noko, 
men daa tennerna gjorde glott aat ordom, rauk maalet i 
sunder; daa gret eg. 

Eg hev set mange blakke bukkar sidan, men ingen 
so væn; og naar eg kjem burt i den aadalen, so minnest 
eg jamt den tidi, daa eg og Blakk-bossen kappkleiv der. 

Gauken — 17de mal. 


Me stundad fælt paa gauken. 
Naar han gol, vart ho spiki all pylsa. Daa tok me 
stabburs-lykelen og sette burtpaa, og ho mor kom etter. 


og ho. skar ringar, som trillad — »trill i kring, du er 
min, den var god, ein tvv — —« 


Og den dagen var det spikekjøt og karvekaal til mid- 
dags. »Gaukdagen, ser du,« sa ho Mari budeia. 

So var det han Morten husmann; det var vaaronni, 
og han pløgde. Eg flaug med og kjøyrde taumarne; eg 
var paa 15de aaret. 

»Gaukmessa, er inkje ho i mai, du Morten?« sa eg. 

»Jau; den 15de vil han gala, og den 16de skal 
han gala, og den 17de lyt han gala; det er eit gamalt 
ord, det,« sa han Morten. 

»Den 17de mai — det er i morgon. Men veit du 
eit, du kar: daa vart me frie folk; veit du det? 

»Jau du, din narr; eg hev so stort vit,« sa han 
Morten. »Og det var i 1814, det aaret, eg kom til. No 
er eg nie aar paa tridje tjuget. Men og veit endaa inkje, 
eg hev høyrt gauken seinare enn den 17de mai — fyrste 
gongen aa segja. 

»Du Morten aa, svng denna rare visa di!« Daa 
stadnad han plogen og song: 

»Gauken er graa, han gjele um vaar'n, 

so høyrde dei det i dalom; 

han site paa kvist og helsar god morn — 
hei, der vart liv i gardom ! 

Bestefar stig fraa kubban-stol, 

hugsar paa den og den tid i fjor; 

gamle bestemor 


trippar paa stabbur, 
og til middags fekk me spikjepylsa.« 
»Men Morten, er det sant, at gauken hev md seg 
cin liten fugl, som fylgjer seg stødt?« | 

»Jau, han hev tenar. Det flyg med ein liten fugl; 
og det er rart nok aa sjaa deim. Men eg veit inkje, kva 
han gjerer — dersom han inkje hemtar føda i han.« 

> Veit du meir?« sa eg. 

»Hev du høyrt gaukverset daa? Skal no vera so 


mykje um aa gjera, kva kant han gjel ifraa — fyrste 
gongen — segjer dei. Men det er no inkje sætande —« 


»Gaukverset?« Nei, det hadde eg inkje høyrt. 


» Nora-gauk er naa-gauk,*) 
sunna-gauk er saa-gauk,**) 
vesta-gauk er viljar-gauk ***) 
og austa-gauk er giljar-gauk,«7) 


sa han Morten. »Eg kann eit vers til og; det er svært 
'akkert; men det gjeng meir ut i det vide og breide, det: 


I aust og vest 

der er gauken best; 
upp og ut 

der er sorg og sut. 


+ Men so er det no mest um aa gjera fyr gjentom 
daa, ser du, aa faa vita, naar dei skal verta gifte. Og 
naar ei gjenta kjem under treet, der gauken sit, daa skal 
ho segja: 


Sankte gauk, 
sit paa kvist, 
seg meg visst, 
kor mange aar eg skal liva ugitt! 


Og so mange gonger, som gauken segjer ho, ho! — so mange 
aar hev ho att aa vera ugift; det er nok sikkert og, det, 
sa han Morten og smaalog. 


*. Lik-gauk, spaar um lik. 

*- fKorn-gauk, um godt aar. 

æ Lökke-giuk, daa fær cin sitt fram. 
f; Friar-gauk, spaar um brudlaup. 

Daa det vart natti, drøymde eg, flagget var uppe uti 
hagen og svingad att og fram; det var 17de mai. Men 
øvst paa toppen sat gauken og gol, so det ljomad. Og 
eg saag den vesle fuglen hans; men han var inkje tenar, 
han flaug med ei gullkruna og song. 

Um morgonen regnde det; skodda laag kvit vver all 
dalen. 

Men daa det leid til høgsdags, skjein det upp att; 
halve himmelen vart klaar, og soli kom so blank. Me 
fekk høyra gauken, kann henda — tvo i ein gong! dei 
sat og svarad einannan og song nedi Dalom. 

Og me sat kring middagsbordet. Det laag raude, 
reinskorne kjøtstykkje burtvver heile skiva, og flesk attpaa. 
Han Morten husmann var kaatast. e$ 

»Hev de høyrt um han Per skræddar?« sa han. 

»Nei —9? 

»Han bar paa eit utnemne; dei kallad han gauken. 
Han hadde galet eingong og narrat fram spikjepylsa for 
tidlegt; men daa han sat ved middagsbordet, vart han so 
andløgd, so folk skynad det. Daa gav dei honom namnet 
med ein gong; sauken vart han heitande, og han fekk 
bera det. Men folk sa det aldri upp i augo hans; han 
var for god skræddar til det. 

No var det cin gong sidan; so sat han paa ein gard 


og savmad. Alle visste no um namnet, men ingen sa 
det — ser du; dei kallad han herre Per, so fort dei vann. 


Men so var det ein liten smaagut, som gjekk der; og 
slike karar er inkje til lita paa; dei snakkar um alt, som 
er, og vel so det. Mori tok guten til sides og sa, som 
sant var, at det var stygt aa bruka klengjenamn; og no 
fekk han hugsa seg og inkje segja gauken. ”Du skal 
segja Per skræddar, sa ho. Ja, guten lovad godt ut, 
han, stakar; og heldt det reint utruleg — so langt vitet rakk. 
For dagen etter kom han inn-springande, og hadde 
høyrt gauken, og ropad: 'Nei mor, nei mor — han Per 
skræddar sit utpaa haugom uppi ei stor osp og gjel! 

Ja, der sat skræddaren. Men det vart slik moro, so 
han maatte skratta, han med.« 

— Um kvelden «hadde me fest burti Bakkom. Me 
var mange born, og me hadde eit lite fint flagg og tok 
ein stige og hengde flagget upp i bringbær-skardet; det 
ruvad paa kar! Ho mor kom med vin og smaae kakor, 
og han far var med, og mange andre. Daa fortalde han 
far um Henrik Wergeland; kor kaat han var, med” ban” 
var liten, og kor god han var mot dei fatige. Folk vart 
so glade i honom, so han kunde radt leggja klokka si 
midt . paa vegen og ganga ifraa henne. Og ingen tok 
henne. For naar namnet hans stod paa, vilde ingen 
gjera det. Han far sa, han hadde set Wergeland; han 
var so ljos og blank — så han — som soli, naar ho stend 
upp tidleg um morgonen. 

So gjekk ho mor heim. Han far og dei vaksne gjekk 
etter, dei skulde hava kaffi. Men me borni vilde vera att 
og leika. Me kleiv upp i berget og heldt talar. Og eg 
hugsar endaa, det eg sa. Men det, som tvo andre sa, 
hev eg gløymt. | 

Eg var den sidste. Og eg kleiv upp i bringbær- 
skardet; all flokken sat utanfyr og lydde. Og eg sa: 

»Det er morosamt um vetteren aa renna seg paa skid. 
Men um sumaren er det morosamare. Daa er det grønt, 
og kui rautar ute, og bukken dansar i bakkom, og daa 
finn eg bær — og blaabær og jordbær og bringbær og 
tytebær og molta og heggjebær og — — her stend cg 
å dag. Og det er moro og leika seg — nei, daa er det 
morosamt aa vera paa sætri! Daa eg var der ifjor, og 
han Eirik var med, so gjorde me tvo smaae leikarhus. 
Og me hadde ei liti flat steinskiva, som var bord, og ho 
Mari budeia gav oss ei snella til stett. Daa fann me bær paa 
bordet og bad til framands kvar sin gong. Og bæri blaanad 
yver all lykkja. Det er inkje slikt i England; der finst 
det inkje eit blaabær! Og her er det store fjell, mykje 
større enn i England; ox her hev me kongar med krunor 


hd 

og mange store diktarar; ein, som heiter Bjørnson, og ein, 
som heiter Ibsen, og ein, som heiter Aasmfind Vinje, og 
ein, som heiter Ivar Aasen; og Wergeland, han kunde 
ropa so høgt, so dei høyrde han yver ein halv fjordung 
— — aa hurra fyr 17de mai og han Henrik! — Men no 
vil eg nemna upp sume byar, som det inkje er ventande, 
at alle kann hugsa. Og det er Kristiania, som er stor- 
staden vaar, med yver hundrad tusund folk; og det er 
Bergen og Trondheim og Kristiansand — og Trumsøy, 
som lig langt nord, og Fredrikshald og Tunsberg og Stor- 
hamar og Veslehamar, og mange andre, som cg inkje veit. 
namnet paa. Og me hev so mange skjep, at dei fer verdi 
rundt. No vil og slutta.« 


Men daa eg skulde ned att, trillad eg og kom paa 
hovudet ned i fanget paa henne Stor-Ingebjørg; eg vilde 
til aa graata. Men so log ho og kallad meg kar, og daa 
vart eg god att. So skulde me upp og leika. 

No kom han far att og alle dei vaksne; dei hadde 
ei tom tjøretunna og sette henne paa ei stong og kveikte 
i varme; ho brann, so det stod etter! So slo me sidsten, 
og so tok me hauk og duva. »Sprut, ut !« så eg, og dei 
sprang paa alle leider; daa tok eg han far fyrst! Sidan 
gjorde me ein rar leik, som ho Sigrid Holen lærde oss. 
Me gjekk å ring, og ho var inni; so song ho: 


»Eg gjekk meg yver sjo og land, sjo og land, sjo. og land — 
møtte meg ein gamall mann, gamall mann, gamall mann; 
han spurde so, han sagde so: Aa kvar eig du no heime? 
-— Eg eig heime i Hoppeland, Hoppeland, Hoppeland, 

og alle dei, som hoppa kann, dej eig heime i Hoppeland !« 


Og daa ho sa Hoppeland, hoppad ho upp og ned, og me 
gjorde like eins. 80 byrjad ho paa att; og ho vart det 
Hinkeland og Trampeland og Hosteland og Klappeland og 
(rraateland — ho song uppatt songen mange gonger -— og 
alt, ho sa, skulde me gjera. Men daa ho kom aat Graate- 

land, var me so fulle av skratt, so me kunde inkje graata. 
Og so song ho det sidste: | 


»Eg gjekk meg yver sjo og land, sjo og land, sjo og land — 
møtte meg ein gamall mann, gamall mann, gamall mann; 
han spurde so, han sagde so: Aa kvar eig du no heime? 
— Eg eig heime i Noreg-land, Noreg-land, Noreg-land, 


«og alle dei, som dansa kann, dei eig heime i Noreg-land !« 


Og daa dansad me — ja, han far og ho mor med! 
dei vilde eiga heime i Noreg-land, dei og. 

Me leikad til klokka var yver nie. Og me song um 
han unge Raamund og um Tulla; men endaa var det ljost. 
So fortalde ho Stor-Ingebjørg um gullfuglen, og me song 
Millom bakkar og berg utmed havet; daa gjekk me heim. — 

Det var nokre dagar baketter, ho Mari budeia kom 
inn med ein lauvdusk; bladi var blodende raude; ho 
var inkje blid. 

— »Det er no inkje maate paa med smaaguton, som 
dei kann finna paa — — skulde ein ha set slikt! Hev 
inkje her ein gapfant hermt gauken, til han hev blødt 
ihel seg; reint ihel seg; sjaa! Nokon vaksen kann det 
no inkje vera. Det er no fulla inkje de — —!« Og ho | 
glødde i augom. Men me var det inkje, og det var reint 
ilt aat oss; me visste vel, at det var stygt aa herma gauken. 
Daa kom han far; han tok kvisten og saag paa og sa: 

»Nei, Mari, dette er inkje gaukblod. Og eg synest, 
du skulde vita meir enn aa tru paa slikt. Det er stygt 
aa herma, det er det; men han bløder inkje ihel seg fyr 
det. Dette her er rust, ei slags raud rust, som sit paa 
bladom == 

Men no var ho harm: 

— »Skulde ein ha høyrt maken! Stend han inkje 
her og stirer paa gaukblodet og fortel, at det er rust — 
reine, klaare gaukblodet! Snakka du — eg trur, det eg 
trur!l« Dermed gjekk ho; ho var mest graatferdig. 

Men ho mor gjekk etter ut og gjorde det godt att. 
Dei tok ein lang tur burt vver marki. Og daa ho kom 
inn att, sette ho seg ved rokken og spann. — 

Tidleg ein morgon kom ko inn so gild; ho hadde 
høyrt gauken att. Ho gjekk burt aat henne mor: 

— »Han sat austan fjoset — i ein diger seljekall — 
beint imot soli. Slikt som han gol! Ja, det gjorde meg 
so godt, so eg kann inkje snakka um det.« 

Ho mor spøkte og sa, at no kom ho til aa gifta seg. 
Solgauk og austgauk i ein gong — det var basen, det. 
Nei, daa laut ho gifta seg; so vilde ho fan det godt. 

— »Ein skulde fulla inkje tru paa slikt; men det 
var rett so rart. Og so lengje som han gol — —< 

> 

Aatte vikor etter hadde ho Mari brudlaup. Det stod 
hjaa oss; me leikad, so det hadde lag. Og eg gav henne 
vaarlambet mitt. Ho fekk ein god mann. Dei byyslad 
ein plass og vart husmanns-folki vaare; men me kallad 
henne Mari budeia sidan og. 

— Og ho liver endaa. Ju, ho liver og talar um 
gauken like godt. »Ein skulde fulla inkje tru paa slikt, 
segjer ho daa baketter. Men ho trur paa den, som er 
større — paa Gud Fader i himmelen, og er barnet 
hans og takkar honom fyr alle ting. No bruker ho brillor; 
og haaret er pgraatt, og det gamle hovudet dirrar. Men 
ho kann smila og graata like varmt. NSidst eg var heime, 
skreiv eg namnet mitt og fødselsdagen i gamle  bibel-toki 
hennar; ho vilde, eg skulde get det. Ned under skreiv 
eg dette verset: 


Eit barnehovud hev mange haar, 

eg veit inkje tal, som vil falle; 

men eg hev leset ein stad det staar, 
Gud Fader hev reknat deim alle. 
el 

Kjettemor. 


Det var ein gong ein mann, som var so god med 
alle dyr; og alt livande, som paa garden var, totte so gildt 
um han. Fvrst han hadde voret til byen, kom hunden 
allstødt ei mil til mots med honom; det var plent, som 
han var vis og visste dagen, naar husbonden var ventande 
heim; det gjekk aldri til vlepps. 

Katten heldt seg attmed honom og fylgde honom som 
ein hund. Garden laag ved fjorden nedunder ei hangande 
bratt lid, og beint ovanfvr paa brotet laag stølen attum 
gloppa nede i ei skor. Stølsvegen gjekk etter bekkje- 
faret og var so støyte-bratt, at der var uført med hest; 
stølshøvet slodad dei heim um vetrarne paa ei drog. 
Fyrst mannen tok ut, fylgde katten likso visst. Men var 
der mykje laus snjo, so trøyttnad katten, fyrr dei rakk 
heim, og vart liggjande etter og anka seg og mjarra So 
syndeleg. Daa sette mannen han upp aa drogi og spente 
seg fyre att, og katten kom kjøyrande heim i tunet, so 
snjoskuven stod. 

Eingong hadde han ei kjetta. Daa vaaren kom, 
skulde dei flytja paa stølen. Upp etter lidi var so vænt. 
med lauv og gras og blomar; det log av kvar den runne. 
Daa var kjetta komi burt. Der vart ei leiting; men det 

var inkje raad til finna henne att; seinst paa maatte dei 
reisa lel. 

Men kjetta laag under løda; der hadde ho fenget 
kjetlingar. Daa ho vart svolti, kom ho fram att; men 
daa var huset øvde, og ho slapp inkje inn. Daa skvnad 
ho, at dei var flutte paa stølen, og ho vilde taka etter. Men 
kjetlingarne kunde inkje fylgja, dei var so smaae, dei var 
inkje mann til ganga. Men kjetta gjorde utveg. Ho tok 
deim, ein um gongen, og bar deim i munnen; fyrst eit 
stykkje uppetter og lagde deim under ein runne, so eit 
stykkje til. Soleids tok ho vegen stubb fyr stubb og 
munad frametter, til ho seinst rakk fram. Men da& var 
det natti, og døri stengd. 

Uppunder mønet paa stølsbudi er eit trihyrnutt hol, 
so dei kann faa frisk luft inn i huset. Dei kallar det 
rameledi elder ramegluggen. No var det ei natt, mannen 
laag og sov i pallen midt nedunder rameyluggen. Daa 
vaknad han; han totte plent, det var eit, som datt ned- 
paa seg. Men han var noko svarmen av svevnen og lagde 
seg til att. Daa var det inkje bil, so kom der eit til; og 
daa han trivlad utvver, fann han eit lite og mjukt og 
lodet og varmt, og so endaa eit. Det var kjetlingar. Det 
var kjetta, som hadde klivet upp og slept deim inn; ho 
heldt deim i munnen, til dei laag paa felden alle saman. 
Og seinst kom ho etter sjølv. 

So var ho paa stølen, til dei flutte heim, og livde 
godt; og kjetlingarne voks og vart spræke og væne. Daa 
bufardagen kom, sprang dei kleivarne sjølve, stein av stein, 
og rette rova ende upp og kjætte seg kring husbonden sin. 

Sidan livde dei godt heile alderen sin. 

Gaator. 


1. Kann du stava livande munsfella med fire bokstavar? 


2. Fremst paa som eit nysta, midt paa som ein sekk, 
attarstpaa som ein kjepp. 


5. Ute i garden det stend 
med fleire saar 
enn hunden hev haar. 


4. Kva er det, som gjeng aat bekken og læst drikka og 
inkje drikk? 


| 


Fire hangande, 

fire gangande, 

tvo viser veg til bv, 
tvo peikar upp 1 sky, 
ein diltar etter. 


6. Kva er det, som høgg all dagen og inkje fell tlis fyr? 


Rundt som eit egg, 
langt som ein kyrkjevegg. 


- 


8. Kva er det, som gjeng rundt umkring huset og segjer 
tipp, tipp, tipp? 


vo 


Rullball upp og rullball ned, 
um du var aldri so god ein gullsmed, 
so kann du inkje rullball bøta. 


10. Gull ligg paa garde, 
kven kann ta det? 


Gullfuglen. 


Det var ein gong ein konge, som hadde ein hage; i 
den hagen stod ein apall, og paa den apallen voks det 

eit gulleple kvart aar. Men naar det leid mot den tidi, 
at dei skulde til aa plukka det, so var det burte, og der 
var ingen, som visste, kven som tok det, elder kvar det 
vart av di; men burte var det. Den kongen hadde tri 
søner; so sagde han aat deim ein dag, at den av deim, 
som kunde skaffa honom att eplet elder faa rett paa 
tjuven, han skulde faa rikjet etter honom, anten det var 
den eldste elder den vngste elder den millomste. Den 
eldste pjekk 1 vegen fyrst, og sette seg under treet og 
skulde gjæta upp tjuven. Daa det leid paa natti, kom 
det fljugande ein gullfugl, og det lvste lang veg av honom, 
og daa kongssonen saag fuglen og skinet, vart han so 
«edd, at han inkje torde stansa, men flaug inn att, so 
fort han kunde. 

Um morgonen var eplet burte; daa hadde kongssonen 
fenget hjarta 1 livet att, og so tok han til aa nista seg 
ut og vilde i vegen og freista, um han kunde finna fuglen. 
Kongen gjorde han vel i stand og sparad korkje påa klæde 
elder pengar. Daa kongssonen hadde reist eit stykkje, 
vart han svolten, tok upp skreppa si og sette sev til aa 
halda dugurd utved vegen. So kom det ein rev ut or 
eit granholt og sette sov og sang pan. 

»Kjære, gjev mer lite mat, du!e sagde reven. 

»Eg gjev deg brent horn, eg!e sagde konsgssonen. 
»Eg kann trenga maten min sjølv; det kann ingen vita, 
kor langt og kor lengje eg skal fara,« sagde han. 

»Det var s0 det,« sagde reven; han var so aalvorsleg 
aa sjaa paa, og so gjekk han til skogs att. 

Daa kongssonen hadde etet og kvilt, gav han seg paa 
vegen att. Langt um lengje kom han aat ein stor stad, 
og I den staden var det eit vertshus, og der var det berre gleda 
og aldri sorg; der syntest han, det skulde vera godt aa 
vera, og so vart han der.  Qg der var slik ein leik, med 
dans og spel og drikk, at han gløymde fuglen og fjøri og 
far sin og heile rikjet.  Burte var han, og burte vart han. 

Det næste aaret skulde den millomste kongssonen 

gjæta upp epletjuven i hagen; ja, han sette seg under: 
treet, han og, dan eplet tok til aa mognast. Rett som det 
var, kom gullfuglen ei natt og skjein som ei sol, og guten 
vart so rædd, at han tok hyven fat og sette inn att, det 
fortaste han vann. 

Um morgonen var eplet burte; men daa var kongs- 
sonen vorten hjartad att og vilde avstad, um han kunde: 
finna fuglen. Ja, han tok til aa nista seg ut, og kongen 
gjorde han vel i stand og sparad korkje paa klæde elder: 
pengar. Men so gjekk det med honom som med broren; 
daa han hadde reist eit stykkje, vart han svolten, tok upp. 
skreppa si og sette seg til aa halda dugurd utved vegen. 
So kom det ein rev ut or eit granholt og sette seg og: 
saag pil. 

»Kjære, gjev meg lite mat, du!« sagde reven. 

»Eg gjev deg brent horn, eg!« sagde kongssonen. 
«Eg kann trenga maten min sjølv; det kann ingen vita 
kor langt og kor lengje eg skal fara,« sagde han. 

»Det var so det,« sagde reven, og so gjekk han til 
skogs att. * ; 

Daa kongssonen hadde etet og kvilt seg ei stund, 
gav han seg paa vegen att. Langt um lengje kom han 
aat den same staden og det same vertshuset, der det var: 
berre gleda og aldri sorg, og der syntest han og, det 
skulde vera godt aa vera, og den fyrste, han raakad, det 
var broren, og so vart han der. Broren hadde turat og: 
svirat, s0 han mest inkje hadde klæde paa kroppen, men 
no tok dei til paa nytt, og det vart slik dans og drikk 
og leik, at den andre og gløymde fuglen og fjøri og far 
sin og heile rikjet. Burte var han, og burte vart han, 
han og. 

Daa det leid til, at eplet skulde verta ferdigt att, so: 
skulde den vngste kongssonen ut i hagen! og gjæta paa 
epletjuven. Han fekk med seg ein godven, som skulde: 
hjelpa honom upp i treet, og tok med seg ei munnharpa 
til aa korta tidi med, so han inkje skulde sovna. Rett som: 

det var, so skjein det som ei sol, so dei saag kvar fjør 1 
fuglen, lengje fyrr ban kom fram. Kongssonen til aa 
kliva upp i treet; og i det same gullfuglen slo ned og 
tok eplet, vilde han gripa han, men han fekk berre ei 
fjør av stjerten paa honom. 80 gjekk han inn i romet, 
«der kongen laag og sov, og daa han kom inn med fjøri, 
vart det so ljost som klaare dagen. 

So vilde han ut paa vidaatta, han og, og freista, um 
han kunde faa spurt brørne sine og fanga fuglen, »for han 
hadde daa voret so nær, at han hadde bitet merkje 1 
han og fenget ei fjør av stjerten paa honom, han,« sagde 
han. Ja, kongen gjekk lengje og grundad pan, um han 
kunde lata han reisa, for han syntest det, at det inkje 
skulde ganga betre med honom, som yngst var, enn det 
var gjenget med dei tvo eldste, som skulde hava betre vit 
paa, korleids verdi snudde seg og gjekk, og rædd var han, 
at han skulde missa han og. Men kongssonen bad so 
'akkert, so han maatte faa lov til sidst. So nistad han 
seg ut, og kongen gav honom med baade klede og pengar, 
og so lagde han i vegen. Daa han hadde reist eit stvkkje, 
vart han svolten og tok upp skreppa si og sette seg til 
aa halda dugurd, og rett som han var best 1 ferd med 
«det, kom det ein rev ut or eit granholt og sette seg utmed 
honom og saag paa. 

»AÅa kjære, gjev meg lite mat, du!« sagde reven. 

»Eg kunde vel trenga til maten min sjølv,« sagde 
kongssonen; »for eg kann inkje vita, kor langt eg skal 
fara,« sagde han; »men so mykje hev eg, at eg kann gjeva 
«deg lite med meg.< 

Daa reven hadde fenget eit stykkje kjøt aa bita i, £o 
spurde han kongssonen, kvar han vilde av. Ja, det for- 
talde han. | 

»Vil du:no lyda meg, so skal eg hjelpa deg, so du 
skal hava lukka med deg,« sagde reven. 

Det løvad kongssonen; og so gav dei seg i fylgje 
ihop. Dei reiste ei stund, til dei kom aat den same 

staden og det vertshuset, der det var berre gleda, men. 
aldri sorg. 

»Eg fær nok ganga utan I kring her; det er so leidt 
med hundom,« sagde reven, og so fortalde han, kvar brørne: 
hans heldt til, og kva dei tok seg til. »Og gjeng du inn. 
der, so kjem du inkje lenger, du helder,« sagde han. 

 Kongssonen lovad det og gav honom handi paa, at: 
han inkje skulde ganga inn der, og so tok dei kvar sin. 
veg. Men daa han kom aat vertshuset og høyrde, kva: 
der var til spel og staak, so maatte han inn, det var inkje: 
aa spyrja um; og daa han fann brørne sine, vart det slik: 
huskestova, at han gløymde baade reven og reisa og fuglen: 
og far sin. Men daa han hadde voret der ei stund, kom 
reven — han hadde vaagat seg inn i byen likevel — og: 
glytte paa døri og blunkad paa kongssonen og sagde, at 
no maatte dei i vegen. 80 sansad prinsen seg att, og So: 
reiste dei av garde. pr 

Daa dei hadde gjenget ei tid, saag dei eit stort fjell: 
langt burti. So sagde reven: »Tri hundrad mil attanfyr: 
det fjellet er det ei gullforgyllt lind med gullblad, og i. 
den lindi sit gullfuglen, som fjøri er av.« 

Dit reiste dei ihop. Som kongssonen skulde burti og: 
taka fuglen, gav reven honom nokre gilde fjører, som han: 
skulde bikka i handi med, til aa lokka fuglen ned, so: 
skulde han koma fljugande ned og setja seg paa handi: 
hans. Men det sagde reven, at lindi maatte han inkje- 
røra, for det var eit stort troll, som aatte henne; og um: 
kongssonen berre røyvde ved den minste kvisten, so kom: 
det ut og drap han paa flekken. 

Nei, kongssonen skulde nok inkje røyva henne, sagde 
han; men daa han hadde fenget fuglen paa handi, syn- 
test han, at han maatte hava ein kvist av lindi, det var 
inkje til aa beda fyr, ho var daa so blank og so fin. So 
tok han ein, berre ein ørende liten ein. Men i det same 
kon trollet ut. 

»Kven er det, som stel mi lind og min fugl?«. 

$ 


— 

skreik det, og det var so sint, at det sprutte varme- 
gneistar. | 

»Tjuv trur, kvar mann stel,« sagde kongssonen; »men 
«det vert inkje andre hengde enn dei, som inkje stel rett, « 
.sagde han. Trollet sagde, det var det same, og vilde til 
aa drepa han. Men kongssonen sagde, han fekk daa 
.spara livet. 

»Ja ja,« sagde trollet; »kann du skaff att den hesten, 
:som den næmaste grannen hev teket fraa meg, skal du 
:sleppa med livet,« sagde det. 

»Kvar skal eg finna han dan? sagde kongssonen. 

»Aa, han bur tri hundrad mil attanfyr det store 
ifjellet, som blaanar i himmelsynet,« sagde det. 

Kongssonen lovad, han skulde gjera sitt beste. Men 
«daa han kom aat reven, var inkje han rett blid. 

»No hev du stellt deg ille,x« sagde reven; »hadde du 
”Iydt meg, so kunde me voret paa heimvegen no,« sagde han. 

Dei maatte i vegen att, sidan det galdt livet, og kongs- 
sonen hadde lovat det, og langt um lengje kom dei fram. 
Men daa han skulde inn og taka hesten, sagde reven: 

»Naar du kjem inn i stallen, so heng der fullt med 
beitsl paa stallveggen, baade av gull og svlv; deim skal 
«du inkje røyva, for daa kjem trollet ut og drep deg paa 
timen; men det styggaste og uslaste, du ser, skal du taka. 

Ja, det lovad kongssonen; men daa han kom inn i 
«stallen, syntest han, det var reint ulikt, for der var nok 
.av gilde beitsl, og so tok han det blankaste, han fann. Det 
var blankt som gull; men i det same kom trollet ut so 
sint, at det gneistad av det. 

»Kven er det, som vil stela min hest og 
mitt beitsl?« skreik det. 

»Tjuv trur, kvar man stel,« sagde kongssonen; »men 
«det vert inkje andre hengde enn dei, som inkje stel rett, 
sagde han. | 

»Ja, det er det same, eg drep deg paa flekken, 
.skreik trollet. 

Kongssonen sagde, det fekk daa spara livet. 

»Ja ja, sagde trollet; »kann du skaffa att den fagre 
Jomfrui, som den næmaste grannen min hev teket fraa 
meg, so skal eg spara deg.« 

»Kvar bur han daa?« spurde kongssonen. 

»Åa, han bur tri hundrad mil attanfyr det store 
fjellet, som blaanar i himmelsynet,« sagde trollet. 

Ja, kongssonen lovad, han skulde henta jomfrui; so 
fekk han lov aa ganga og slapp med livet. Men daa han 
kom ut att, var reven inkje blid, maa vita. 

»No hev du stellt deg ille att,« sagde reven; »hadde 
du lydt meg, kunde me hava voret paa heimvegen fyr 
lengje sidan. No trur eg mest, at eg inkje vil vera med 
deg lenger.« 

Men kongssonen bad so inderleg vakkert og lovad, 
at han aldri skulde gjera anna, enn det reven sagde, um 
han vilde slaa fylgje med honom. Til sidst gav reven 
seg, og dei vart vener og vel forlikte; so lagde dei i vegen 
att, og langt um lengje: kom dei dit, der den fagre Jom- 
frui var. 

»Ja,« sagde reven, »du hev nok lovat godt, men eg 
torer inkje sleppa deg inn aat trollet like vel; denne 
gongen fær eg ganga sjølv,« sagde reven. So gjekk han 
inn, og um ei litt stund kom han ut att med jomfrui, 
og 80 reiste dei same vegen attende, som dei var komne. 
Daa dei kom aat trollet, som hadde hesten, tok dei baade 
han og det gildaste beitslet, og daa dei kom aat trollet, 
som hadde lindi og fuglen, so tok dei baade lindi og 
fuglen og reiste med. 

Som dei hadde reist ei stund, kom dei aat ein rug- 
aaker; daa sagde reven: 

»Eg høyrer ein dur; no fær du reisa aalcine; eg vil 
vera her ei stund, eg,« sagde han. 0 flettad han paa 
seg ein klednad av rughalm, og so vart han liksom ein, 
som stod der og preikad. Rett som det var, kom alle tri 
trolli fljugande og tenkte, dei skulde naa deim att. 

Hev du set ein, som hev reist her med ei' 
fager Jomfru, med ein hest med gullbeitsl, med 
ein gullfugl og ci gullforgyllt. lind?« skreik dei 
aat honom, som stod der og preikad. 

»Ja, det hev eg høvrt av mi mormors mormor, at 
det hev faret ei slik ferd her; men det var i den gamle, 
gode tidi, daa ho mormors mormor bakad skillingskakor 
og gav skillingen igjen,« sagde ban, som stod og preikad. 

Daa slo alle trolli upp gapet og storskrattad: »Ha, 
ha, ha, ha!« sa dei og heldt paa kvarandre. | 

»Hev me sovet so lengje, so kann me gjerne venda 
naserna heim og legjå oss,« sagde dei, og so reiste dei 
same vegen attende. 

Reven lagde av garde og reiste etter kongssonen; men 
daa dei kom aat staden, der vertshuset og brørne hans 
var, so sagde han: 

»Eg torer inkje ganga gjenom staden fvr hundom, eg 
lyt nok ganga min eigen veg her ovanfyr, eg; men no 
maa du agta deg vel, at inkje brørne dine fær tak i deg.« 

Men daa kongssonen kom inn 1 staden, syntest han, 
at det var alt for ille, um han inkje skulde sjaa inn aat 
brørom sine og tala eit ord med deim, og so hefte han 
lite der. Men daa brørne fekk sjaa han, kom dei ut og 
tok fraa honom baade jomfrui og hesten og fuglen og 
lindi og alt saman, og han sjølv stappad dei i ei tunna. 
og kastad han wut i sjoen, og so reiste dei med jomfrui og: 
hesten og fuglen og lindi, med alt saman, heim til kongs- 
garden. Men jomfrui vilde inkje tala, og ho vart bleik 
og ussel aa sjaa paa; hesten vart so mager og klen, at 
han mest inkje hekk i hop; fuglen tagde still og skjein 
inkje meir, og lindi visnad. 

Medan gjekk reven utanfyr staden, der vertshuset: 
og staaket var, og luskad og ventad paa kongssonen og 
den fagre jomfrui og undradest paa, kvifyr dei inkje kom 
att. Han gjekk baade hit og dit og ventad og stundad, 
og til sidst kom han ned ,aat strandi, og daa han fekk 

sjaa tunna, som laag ute paa sjoen og dreiv, ropad han: 
»Rek du der, du tome tunna?« 

»Aa, det er egl« sagde kongssonen vie i tunna. 

Reven til aa svemja ut paa sjoen, det fortaste han 
kunde, fekk fat i tunna og drog henne til lands. So tok 
han til aa gnaga paa øgjorderna, og daa han hadde fenget 
deim av tunna, sagde han til kongssonen: »Spark og 
spenn ! « 

Kongssonen sparkad, slo og spente, so kvar stav 
sprang fyr seg, og hoppad ut or tunna. So gjekk .dei aat 
kongsgarden i fylgje; og daa dei kom dit, vart jomfrui 
glad og tok til aa tala, hesten vart so feit og vakker, at 
det glansad av kvart eit haar, fuglen skjein og song, lindi 
tok til aa bløma og blenkja med bladom, og jomfrui 
sagde: »Der er han, som hev frelst oss.« 

Lindi sette dei i hagen, og den yngste kongssonen 
skulde hava kongsdotteri, for ei prinsessa var ho; men 
dei tvo eldste brørne lagde dei i kvar si spikartunna 
og rullad deim ut yver eit høgt berg. 

No lagad dei til brudlaup; men fyrst sagde reven til 
kongssonen, at han skulde leggja han paa hoggestabben og 
hogga hovudet av honom, og endaa han let baade vel 
og ille, so hjelpte det inkje, han maatte til med det. 
Men med det same han hogg, vart reven til ein fager 
prins, og han var bror til prinsessa, som dei hadde fritt 
ut fraa trollet. So stod der brudlaup, og det, som var 
baade stort og gildt; og dei turad, so det spurdest like hit. 

11. Rundt som sol, svart sam jord, 
er inkje korkje sol elder jord. 


12. Kva er det fyr ein drake, 
som stend 1 stova 


og legg rova paa taket? og 

13. Svart ovantil og svart nedantil 
og stend stødt paa halv seks. 


14. Kva er det fyr ein son, som stig upp yver tretopparne, 
fyrr far hans er halvvaksen? 


15. Ei stova full med graa ull, 
og ingen kann taka ein neve full. 


16. Gjet det, som heng paa bondens vegg 
med halv rvgg og rakat skjegg. 


17. Midt imillom varmt og kaldt; det er korkje inne 
elder ute og inkje under berr himmel. 


18. Kva er det, som gjeng all dagen og inkje kjem av 
flekken ? 


19. Det dansar tolv jomfruer under ei snor, 
dei dansar i aar, dei dansad 1 fjor, 
og det same gjerer deira gamle mor. 


20. Han raudkoll stangad ho svartkoll, 
so ho kvitkoll byljad. 


Uksen, som vilde til byen og verta storkar. 
»Til byen, til byen!« sa uksen. 
»Naar daa, naar daa?« sa kui. 
»Faa vera med '« sa bukken. 
»Åa nei,« sa lambet; »ho mor veit eit beite i Skora- 
fjell so grønt og so godt — eg vil dit! 


— Upp etter bakke og upp fvr ei lid, 
so lakker eg av ned i skori mi.« 


Ja, lambet og bukken og kui tok aat Skorafjell, dei, 
og fann grønt gras og godt vatn og vart so fine ug feite. 

Men uksen drog til byen. Og der vart han sett paa 
baas. Og der vart han gjødd, og der vart han slagtad og 
lagd paa fat. 


Men horni hans vart daa gøyllte 
og sidan med penning fyllte. 


Manndotteri og kjeringdotteri. 


Det var ein gong tvo folk, som hadde gift seg ihop; 
dei hadde kvar si dotter. Kjeringdotteri var leid og lat 
og vilde aldri gjera noko, og manndotteri var snild og 
viljug; men endaa kunde ho aldri gjera mori til lags, og 
baade kjeringi og dotter hennar vilde gjerne vera kvitt 
henne. So var det ein gong, dei skulde sitja ved brunnen 
og spinna, baae tvo; kjeringdotteri skulde spinna lin, men 
manndotteri fekk inkje anna enn bust. »Du er no stødt 
so framifraa og gild, du,« sa kjeringdotteri, »men endaa 
er eg inkje rædd fyr aa kappspinna med deg.« dJa, so 
vart dei forlikte um, at den, som det fyrst rauk av fyr, 
skulde ned i brunnen. Rett som det var, so datt det av 
fyr manndotteri, ho hadde no inkje anna enn bust; og so 
skulde ho ned i brunnen. Men daa ho kom paa botnen, 
slo ho seg inkje; og daa ho fekk upp augo, skjein soli, 
og rund um kring henne var det grøne, fine engjer. 

Ho gjekk no burt yver marki, og so kom ho aat ein 
risgard; der skulde ho yver. »Aa, trød inkje hardt paa 
meg, du,« sa risgarden, »so skal eg hjelpa deg ein annan 
gong, eg.« Ho gjorde seg so lett som ei fjør og trødde 
so vart, so ho kom mest inkje nær. »Takk, takk!l« sa 
risgarden. 

So gjekk ho eit stykkje til, so kom ho aat ei bran- 
dutt ku, som gjekk med ei mjølkekolla paa hornom. Det 
var ei stor, vakker ku, og juret stod so fullt og rundt. 

»Åa kjære, ver so snild og mjølka meg, du,« sa kui, »for 
eg er so mjølkesprengd; drikk so mykje du vil, og det, 
som vert att, kann du hella ut yver klauvernæ mine, so 
skal eg hjelpa deg att, eg.« 

Manndotteri ho gjorde som kui bad; og - berre ho tok 
i Spenarne, sprænte mjølki. So drakk Å seg utyrst, og 
det, som vart att, slo ho paa klauverna, og kolla hengde 
ho paa horni att. ; 

Daa ho hadde gjenget eit stykkje til, møtte ho ein 
stor, kvit ver; han hadde so tjukk og lang ei ull, at han 
drog henne etter seg, og paa hornom hans hekk det ei 
soks. »Aa, klipp meg, du.« sa veren, »for her gjeng eg 
og dreg paa all denne ulli og er so sveitt, so eg mest sett 
til; tak so mykje du vil, og det, som vert att, kann du 
vira kring halsen min, so skal eg hjelpa deg att.« Ja, 
ho var viljug strakst, og verren la seg sjølv upp i fanget 
hennar, og han laag so still, og ho klipte so. fint, so det 
vart inkje ei einaste rispa 1 skinnet. So tok. ho den ulli, 
ho vilde, og den, som vart att, virad ho umkring hal- 
sen hans. 

So gjekk ho, og lite lenger frampaa kom ho aat ein 
apall; han var so full med eple, at greinerna bognad, og 
tett innved laag det ei liti stong. »Aa kjære, plukka epli 
av meg, du, so eg kann faa retta meg,« sa apallen, »for 
det leitar paa aa standa so krokutt; men slaa endeleg 
smaatt og vart, og far inkje ille med meg; et so. mykje 
du vil, og det, som vert att, kann du leggja inn paa roti 
mi, so skal eg hjelpa deg att,« sa apallen. Ja, gjenta 
plukkad alle, ho naadde, og sidan so tok ho: stongi og 
slo; og ho gjorde det so vart, det rauk inkje av ei einaste 
grein. So aat ho seg mett, og det, som vart att, la ho 
tett inn aat roti. | 

So gjekk ho langt, langt, og so kom ho aat ein stor 
gard, og der budde det ei trollkjering. Gjenta gjekk inn 
og spurde, um ho kunde faa tenesta. »Aa, det kann lite 
nytta,« sa trollkjeringi; »eg hev freistat so mange, og det 

vert berre upp i tull; no driv eg likso godt ejnsleg.« Men 
manndotteri bad so vakkert, at ho endeleg maatte faa 
vera. Ja, so skulde ho faa freista like vel, og trollkjeringi 
kom med eit saald og bad henne ganga etter vatn.” Ho 
hadde no aldri visst, at det var raad aa bera vatn 1 eit 
saald, ho syntest detta var baade rart og urimelegt; men 
ho tok det og gjekk lel, ng daa ho kom burt i brunnen, 
song smaafuglarne: 


»Klin atti leir, 
putt atti straa! 
Klin atti leir, 

putt atti straa!« 


Ja, det gjorde ho, og daa kunde ho bera vatn i saaldet 
nok so godt. Men daa ho kom heim med vatnet, og 
trollkjeringi fekk sjaa saaldet, sa ho: »Detta hev du inkje 
soget utor ditt eiget brjost!« ' 

So sa trollkjeringi, at ho skulde ned i fjoset og moka 
og mjølka; men daa ho kom dit, var det ei reka so stor 
og tung, at ho kunde inkje lyfta henne eingong. Ho 
visste no slett inkje, korleids ho skulde bera seg aat; men 
fuglarne song, at ho skulde taka soplimen og skvetta ut 
ein liten grand, so flaug alt det andre etter av seg sjølv. 
Det gjorde ho, og aldri fyrr var det gjort, so var fjoset so 
reint, som det skulde voret baade mokat og sopt. No 
skulde ho til aa mjølka; men kyrna var so leide, dei 
baade sparkad og spente, so ho kunde slett inkje koma 
innaat. Men der song fuglarne utanfyr: 


»Ein liten streng, 
ein liten sup 
aat alle smaafuglom sprut !« 


Ja, det gjorde ho, ho sprænte ut ein liten streng med mjølk 
aat fuglom; so stod alle kyrna so stille, og ho mjølkad 
deim som ingen ting; dei lyfte inkje paa cin fot eingong. 

So kom ho uppatt i stova. Men daa trollkjeringi 

saag all mjølki, sa ho: »Detta hev du inkje utor ditt 
eiget brjost! Men no kann du taka denne svarte ulli og 
vaska henne kvit.« Gjenta stod der, og ho visste no slett 
inkje, korleids ho skulde bera seg aat; ho hadde aldri 
set, at nokon kunde vaska svart ull kvit. Men endaa sa 
ho ingen ting, ho tok ulli og gjekk ut aat brunnen; og 
daa ho kom dit, so song smaafuglarne, at ho skulde taka 
ulli og hava upp i den store bvtta, som stod der. Det 
gjorde ho, og so vart ulli so kvit som snjo. 

»Nei, nei!« sa trollkjeringi, daa ho fekk sjaa ulli; 
»deg nvttar det inkje aa ha; for du kann gjera all ting, 
du kjem til aa erga livet av meg tilslutt; det er best, du 
fær reisepass.« 

So sette trollkjeringi fram tri skrin, eit raudt og eit 
grønt og eit blaatt, og so skulde gjenta faa lov aa taka 
det, ho vilde; og det skulde vera løni hennar. Ho visste 
no inkje, kva fyr eit ho skulde taka, men smaafuglarne 
song : 

»Tak inkje det grøne, 
tak inkje det raude; 
men tak det blaa, 
som me hev sett 

tr! smaa krossar paa! 


Ho tok det blaa, soleids som fuglarne song. »Tvi vøre 
deg og daa!« sa trollkjeringi; »detta skal du koma til aø 
angra paa.« Daa manndotteri no skulde reisa, skaut troll- 
kjeringi ei gloande jarnstong etter henne; men ho smatt 
bak um døri med det same og gjøymde seg, so stongi 
raakad inkje henne; for smaafuglarne hadde sagt henne, 
korleids ho skulde bera seg aat. Og no gjekk ho, so fort. 
ho kunde. 

Men daa ho kom so langt, at ho saag apallen, fekk 
ho høyra, det tok til aa tura og dura so fælt attanfyr 
seg; det var trollkjeringi, som kom etter. Gjenta vart so 
rædd, at ho visste inkje si arme raad, kvar ho skulde 

gjera av seg. »Kom hit aat meg, du,« sa apallen, »skal 
eg hjelpa deg; skunda deg og gjøym deg under greinom 
mine! for fær trollkjeringi fat paa deg, so tek ho att 
skrinet og riv deg ihel.« Ja, det gjorde gjenta; og rett 
som det var, kom trollkjeringi. »Hev du set nokor gjenta, 
hev faret her med eit skrin ?« sa ho. »Aa ja,« sa apallen, 
»det flaug ei her, inkje lengje sidan; men ho gjekk fort, 
ho; henne naar du visst aldri att.< So snudde trollkjeringi 
og reiste heim. 

So gjekk gjenta lenger fram; men daa ho saag ve'ren, 
tok det paa aa tura og dura att; og ho vart so rædd; for 
ho visste nok, det var trollkjeringi, som hadde snutt um 
og kom etter. 

»Kom hit aat meg, du, skal eg hjelpa deg,« sa ve'ren; 
smjug inn 1 ulli mi, so ser dei deg inkje; for fær ho sjaa 
deg, so tek ho skrinet ifraa deg og drep deg.« 

Rett som det var, so kom trollkjeringi turande. »Hev 
du set nokor gjenta, hev faret her med eit skrin ?« sa ho. 
»Åa ja,« sa ve'ren, »eg saag rett ei, inkje lengje sidan; 
men ho for fort, ho; henne tek du visst aldri att.« So 
snudde. trollkjeringi og reiste heim. 

Men daa gjenta var komi so langt, at ho saag kui, 
tok det paa aa tura og dura att. »Kom hit aat meg, du,« 
sa kui, »so skal eg hjelpa deg; gjøym deg under Juret 
mitt; for no kjem trollkjeringi og vil taka fraa deg skrinet 
og drepa deg.« Det var inkje lengje, fyrr ho kom. »FHev du 
set nokor gjenta, hev faret her med eit skrin ?« sa ho. »Aa 
jau,« sa kui; »men ho for fort; du naar nok inkje henne 
i dag.« Trollkjeringi snudde og tok paa heimvegen att. 

Daa gjenta var komi langt, langt fram, so ho inkje 
hadde langt att aat risgarden, daa tok det paa aa tura 
og dura att; og ho vart so rædd, at ho visste inkje, kor- 
leids ho skulde snu og venda seg; for ho kunde nok vita, 
at det var trollkjeringi, som hadde tenkt seg um og kom 
etter. »Kom hit aat meg, du, skal eg hjelpa deg,« så 
risgarden; »smjug inn i kvisterne mine, so ho inkje ser 

deg; for fær ho sjaa deg, so tek ho att skrinet og riv deg 
ihel.« Ja, gjenta skundad seg inn under kvisterne og 
gjøymde seg. Og so kom trollkjeringi. »Hev du set nokor 
gjenta, hev faret her med eit skrin?« sa ho. »Nei'« sa 
risgarden, han var so sint, at han fræste, og han gjorde 
seg so stor og breid, at det var inkje tenkjande paa aa 
koma yver. Trollkjeringi hadde daa inkje onnor raad, enn 
ho snudde um og reiste heimatt. 

So kom manndotteri heim. Og no vart kjeringi og 
kjeringdotteri endaa meir arge og leide mot henne; for no 
var ho endaa mykje vakrare og so god og gild, so det var 
ei gleda berre aa sjan henne. Daa fekk ho inkje lov aa 
verå inne; men dei jagad henne ut i svinehuset, der 
skulde ho halda til. Her vaskad ho og stellte og gjorde 
det so fint og reint, og so tok ho upp skrinet og vilde 
sjaa, kva det var, ho hadde fenget til løn. Men daa ho 
fekk det upp, var det so fullt med gull og sylv og so 
mange vakre leikor, at det skjein yver heile huset, og 
baade tak og veggjer vart hengjande fulle; det vart mykje 
vakrare i svinehuset enn inne i stova. Og alle, som paa 
garden kom, so gjekk dei inn aat manndotteri og brydde 
seg inkje det slag um stvggemori og dotter hennar; for 
dei sat og ergad seg, so dei vart baade gule og grøne. Men 
so kom dei burt i svinehuset, dei og, og spurde og grov 
og vilde endeleg vita, kvar ho hadde voret og tent, og 
korleids ho likad tenesta. »Aa,« sa ho, »ein kann nok 
vonast det, naar ein ser løni; det var slike folk og slik 
ei kjering aa tjena hjaa, at det finst inkje maken.« 

Ja, so vilde kjeringdotteri endeleg i vegen og tena, 
so at ho og kunde faa seg eit slikt gullskrin. Dei sctte 
seg daa til aa spinna att; men denne gongen skulde 
kjeringdotteri hava bust og manndotteri lin, og den, som 
det fyrst rauk av fyr, skulde ned i brunnen. Rett som 
det var, so rauk det av fyr kjeringdotteri, det kann ein 
nok vita, og so skulde ho ned i brunnen. 

No gjekk det like cins med henne; ho sokk til 

botnar, men slo seg inkje, og daa ho fekk upp augo, saag 
ho ei grøn, vakker eng. Daa ho hadde gjenget eit stykkje, 
kom ho aat risgarden. »Trød inkje hardt paa meg, du, 
so skal eg hjelpa deg att,« sa risgarden. »Eg bryr meg 
inkje um kvisterne dine,« sa ho og gjorde seg so tung 
'og labbad yver, so det knakad. 

So kom ho dit, som kui var; og ho gjekk der mjølke:- 
sprengd. »Aa, ver so snild og mjølka meg, du,c så kui, 
»so skal eg hjelpa deg att; drikk so mykje du vil, og 
det, som vert att, kann du slaa paa klauverna mine.« 
Ja, det gjorde ho daa: ho mjølkad, og so drakk ho, so 
lengje ho orkad, men so vart det inkje meir att aa slaa 
paa klauverna; og kolla slengde ho burt yver bakken 
og gjekk. | 

Daa ho hadde gjenget eit stykkje til, kom ho aat 
veren, som gjekk og drog ulli etter seg. »Aa, klipp meg, 
du, 
du vil av ulli, men det, som vert att, kann du vira um- 
kring halsen paa meg.« Det gjorde ho, men ho rafsad i 
vegen og for so fælt aat, so ho klipte store stykkje av 
skinnet; og all ulli tok ho med seg. 

Daa det leid paa ei stund, kom ho aat apallen, som 
stod so krokutt og bar paa alle epli sine. »AÅa kjære, 
plukka epli mine, du, so eg kann faa retta paa meg, for 
det leitar paa aa standa so krokutt,» sa apallen; »men far 
smaatt og slaa meg inkje sund; et so mykje du vil, og det, 
som vert att, kann du leggja fint inn paa roti mi, so 
skal eg hjelpa deg att.< Ja, det vilde ho gjerne; ho 
plukkad av dei næmaste, og daa ho inkje naadde lenger, 
so tok ho stongi og slo; men ho brydde seg inkje um 
nokon ting, reiv og slo ned store greiner og aat, So 
lengje ho orkad; og daa ho inkje orkad aa eta meir, so 
beit ho i epli og kastad deim; og so gjekk ho. 

Daa ho hadde gjenget eit langt stykkje, kom ho dit, 
som trollkjeringi budde. Ho gjekk daa inn og bad um 
tenesta. Men trollkjeringi vilde ingi tenestegjenta hava; 


so skal eg tena deg att,« sa veren; »tak so mykje 

for anten var dei so late, at dei dugde inkje til nokon 
ting, elder og var dei so drivne, so dei gjorde alt, ho 
peikad paa, og var til berre ergels og narrad henne fyr 
det, ho aatte og hadde. Men kjeringdotteri gav seg inkje; 
ho vilde og ho skulde hava tenesta, og so sa troll- 
kjeringi, at ho kunde faa froista. 

Det fyrste, ho skulde gjera, det var aa bera vatn i 
saaldet. Ja, ho gjekk burt i brunnen og auste og auste, 
og likso fort, som ho auste, so rann det utor att. So song 
. fuglarne: 


»Klin atti leir, 
putt atti straa! 
Klin atti leir, 

putt atti straa!« 


Men ho brydde seg inkje um fuglarne; ho kastad leir 
etter deim, 30 dei flaug langt undan; og so kom ho heimatt 
med tome saaldet og fekk skrubb. 80 skulde ho ned i 
fjoset og moka og mjølka; men det syntest ho, at ho var 
altfor god til. Ho gjekk daa like vel; men daa ho kom 
dit og fekk sjaa den store reka, skreik ho ende yver seg. 
Fuglarne song fyr henne som fyr manndotteri, at ho 
skulde taka limen og skvetta ut lite, so flaug alt det 
andre etter; men ho tok limen og kastad etter fuglom. 
Og:so skulde ho til aa mjølka; men kyrna var urolege 
og spente og sparkad, og kvar gong ho fekk lite i koppen, 
so slo dei det ned att. Fuglarne song: 


»Ein liten streng, - 
ein liten sup 
aat alle smaafuglom sprut! 


Men ho bankad og slo kyrna, og kastad og slengde alt, 
ho hadde, etter fuglom, og bar seg, so det var reint ulikt; 
ho kom daa ingen veg. Daa ho kom inn att med dei 
tome koppom, fekk ho baade hogg og slag. So skulde 

ho vaska den svarte ulli kvit; men med di gjekk det. 
inkje betre. Og so syntest trollkjeringi, at det var ingi 
utkoma med henne; ho sette fram tri skrin, eit raudt, 
eit grønt og eit blaatt, og sa, at slik tenestegjenta hadde 
ho inkje bruk fyr; men løni skulde ho faa like vel; no 
kunde ho taka det skrinet, ho vilde. Daa song fuglarne: 


»Tak inkje det grøne, 
tak inkje det raude; 
men tak det blaa, 
som mo hev sett 

tri Smaa krossar paa! 


Ho brydde seg inkje um, kva fuglarne song, men tok 
det raude, som det glodde mest av. So gav ho seg paa 
vegen heimatt. og ho fekk daa ganga i ro og fred; det 
var ingi trollkjering, som sette etter henne. Daa ho kom 
heim, vart no mori so fælt glad, kann me vita, og dei gjekk 
ut i maalastova strakst og sette skrinet der; dei tenkte, at det 
var fullt med gull og svlv, so at baade tak og veggjer skulde 
skina. Men daa dei opnad det, so valt det ut berre 
ormar og ødlor, og naar kjeringdotteri let upp munnen, 
so var det like eins der: det valt ut ormar og ødlor og 
rumpetroll og alt slags uty, og ho vart so fæl, so det var 
lite raad aa vera i lag med henne; dei laut gjera eit hus 
aat henne langt burte i skogen, og der budde ho fyr seg 
sjølv. Det var løni ho fekk, fyr det ho hadde tent hjaa 
trollkjeringi. | 


Gaator. 


21. Eg veit eit undarlcgt tre, 
roti snur upp og toppen ned, 
det veks um vetteren og minkar um vaaren. 


26. 


2. 


25. 

Kva er det, som fer yver fjell og dal, vver vatn og 
hav, gjenom høy og halm og inkje tuskar? 


Det gjeng ei bru yver ei aa, 
inkje er ho roti, inkje er ho raa, 
og inkje er ho hoggande paa. 


Kva er det, som hev voret til, fraa verdi var skapt, 


og inkje er meir enn fire vikor gamalt? 


Inkje søkk paa vatn, 
inkje brenn paa baal, 
inkje frys paa villande heid. 


Hoppar høgre enn hus, 
smyge mindre enn ci mus, 
og er dyrare enn alt Danmark. 


Dei er smaae og raude, 

best som dei flyg, so er dei daud. 
Det stend ei jomfru i bratte berg 
og glimar ut vver hav, 

ho hev so mange gullknappar paa, 


du tele deim inkje i dag. 


Ein hundradaæws gamall mann med 
hovud. 


Fugl kjem fljugande fjørlaus 
og set sog paa treet bladlaus, 
sidan kjem ei jomfru ridande fotlans 
og et upp fuglen munnlaus. 


Høna og hanen. 


Høna kjem til hanen og segjer: 


nattgamalt 


»E fryse paa føterne mine, eg frvse på 


MING -—« 


H 


føterne 


Herreper. 157 


-I 


>Sol!« segjer hanen. 

»Eg verp eit egg kvar dag, og endaa gjeng eg berrføtt !« 

»I morgon skal du faa skol!« segjer hanen. 

»Lovar grumt, held tunnt, lovar grumt, held tunnt,.. 
— —a« segjer høna. 


Herreper. 


Det var ein gong eit par fatige folk, som vel kunde: 
vera; dei hadde ingen ting utan tri søner. Kva dei tvo 
eldste heitte, det veit eg inkje, men den yngste han heite: 
Per. Daa foreldri var daude, skulde borni erva deim, men 
det var inkje anna aa faa enn ei gryta, ei baksterhella 
og ein katt. Den eldste, som skulde hava det beste, han 
tok gryta. »Naar eg laaner burt grvta, so fær eg alltid: 
lov aa skrapa henne,« sa han. Den andre tok baksterhella: 
»for naar eg laaner burt baksterhella, fær eg alltid ei 
smakelefsa,« sa han. Men den yngste han hadde inkje 
noko aa velja imillom; vilde han hava noko, so fekk det 
verta katten, det. »Um eg laaner burt katten, so fær eg: 
inkje noko fyr det, eg,« sa han; »fær katten lite mjølk, 
so vil han hava henne sjølv. Men eg vil taka han med 
meg like vel; det er synd, han skal ganga her og umkomast.« 

So drog brørne ut i verdi og vilde prøva lukka si; 
dei tok kvar sin veg. Men daa den yngste hadde gjenget. 
el stund, so sa katten: »Du skal nok faa likt att, fyr 
det du tok meg med og inkje vilde, at eg skulde ganga 
att heime og svelta ihel. No skal eg springa burt i skogen, 
eg, og faa fat paa nokre rare dyr, so skal du ganga upp 
paa kongsgarden, som du ser der langt burte, og segja 
ved kongen, at du kjem nok med ei liti sending aat 
honom. Naar han so spyr, kven. det er ifraa, skal du 
segja, at det er fraa honom Ilerreper.« — Ja, han Per 
hadde inkje ventat lengje, so kom katten med eit reinsdyr 
fraa skogen; han hadde floget upp i hovudet paa reins- 

DØ 


dyret, og daa han hadde sett seg vel fast millom hornom 
paa di, so sa han: »Gjeng du inkje no beint pan kongs- 
garden, so klorar eg augo ut paa deg.« Ja, reinsdyret 
torde inkje anna enn ganga; og daa dei kom aat kongs- 
garden, gjekk han Per inn i kjøkenet med reinsdyret og 
sa: »Eg kjem nok med ei liti sending til kongen, eg, 
um han inkje vil forsmaa henne.« Kongen kom ut i 
kjøkenet, og daa han saag det store, gilde reinsdyret, vart 
han svært glad. »Men kjære min ven! kven er det, som 
sender meg sQ gjæv ei sending daa?« sa kongen. »Aa, 
«det er nok fraa honom Herreper,« sa guten. »Han Herre- 
per?« sa kongen; »kvar skal eg no segja, han eig heime?« 
— for han syntest, det var skam, at han inkje skulde 
kjenna so gild ein mann. Men det vilde guten slett inkje 
segja honom; han torde inkje det fyr husbonden sin, sa 
han. So gav kongen honom Per mange drykkjepengar og 
bad han helsa so mykje heime og segja mange takk fyr 
.sendingi. 

Den andre dagen gjekk katten inn i skogen att og 
flaug upp 1 hovudet paa ein hjort, sette seg millom augom 
hans og tugtad han til aa ganga aat kongsgarden. Der 
fekk han Per hjorten og gjekk inn i kjøkenet med honom 
og sa, at han kom nok med ei liti sending til kongen, 
um han inkje vilde forsmaa henne. Kongen vart endaa 
gladare i hjorten, enn han hadde voret i reinsdyret, og 
spurde paa nytt lag, kven det var, som kunde senda 
honom so gjæv ei sending. »Det er nok fraa honom 
Herreper,« sa guten; men daa kongen vilde vita, kvar 
han Herreper budde, fekk han same svaret som dagen 
fyrr, og denne gongen gav han honom Per endaa fleire 
«Arykkjepengar. 

Tridje dagen kom katten med eit elgsdyr. Daa so 
han Per kom inn i kjøkenet i kongsgarden, sa han, at 
han hadde nok ei liti sending til kongen, um han inkje 
wilde forsmaa henne. Kongen kom strakst ut i kjøkenet, 
og daa han saag det store, svære elgsdyret, vart han so 

glad, at han visste inkje, kva fot han skulde standa paa, 
og denne gongen fekk han Per endaa mange, mange fleire 
drykkjepengar: det var visst hundrad dalar. Kongen vilde 
no endeleg vita, kvar han Herreper budde, og grov og 
spurde baade um det eine og det andre; men guten sa, 
at han torde slett inkje segja det fyr husbonden sin, for 
han hadde so strengeleg forbodet honom det. »Ja, so 
bed han Herrepér hit paa slottet daa,« sa kongen. Det 
lovad guten ut, han skulde gjera, og so takkad han fyr 
seg og gjekk. 

Men daa han Per var vel ute or kongsgarden og hadde 
funnet katten, so sa han: »Jau, du hev stellt meg paa 
eit godt traav, du; no vil kongen hava meg til gjest paa 
skottet, og eg hev inkje anna enn dei fillorna, eg stend og 
gjeng i.« — »AÅa, ver urædd, du,« sa katten; »um tri 
dagar skal du faa vogn og hestar og so gilde klæde, at 
gullet skal drjupa av deg; so kann du nok reisa til kongen. 
Men alt du ser hjaa kongen, so skal du segja, at du hev 
det mykje gildare og sværare heime; det maa du inkje 
gløyma. Nei, det skulde han Per nok koma i hug, 
meinte han. Daa no dei>-tri dagarne var umme, kom 
katten med vogn og hestar og klæde og alt, han Per skulde 
hava; og alt saman var det so gildt, at ingen hadde set 
slikt fyrr. So reiste han, og katten sprang med. Kongen 
tok baade godt og vel imot honom; men kva kongen baud 
honom, og kva han synte honom, so sa han Per, det kunde 
vera bra nok, men han hadde det endaa mykje større og 
gildare heime.; Kongen likad inkje detta meir enn so; 
men han Per vart ved sitt, han, og tilsidst vart kongen 
so sint, at han kunde inkje styra seg lenger. »No vil eg 
vera med deg heim paa timen,« sa kongen, »og sjaa, um 
det er sant, at du hev det so mykje større og gildare. 
Men segjer du inkje sant, so trøyste og hjelpe deg, eg 
segjer inkje meir, eg!« — »Jau, du hev stellt meg paa eit 
godt traav,« sa han Per til katten, »no vil kongen vera 
med meg heim; men heimen min han er nok inkje greid 

aa finna han.« — »Aa, bry deg inkje um det,« sa katten, 
»reis du berre etter, der eg spring fyre.« 80 reiste dei; 
fyrst han Per, som kjøyrde etter, der katten sprang fyre, 
og so kongen med alle sine. | 

Daa dei hadde kjøyrt eit godt stykkje, kom dei aat 
ein stor, diger flokk vakre sauder; dei hadde ull so lang, 
at ho naadde mest nedpaa jordi. »Vil du segja, at denne 
saudflokken er hans Herreper, naar kongen spyr deg, skal 
du faa denne sylvskjeidi, du,« sa kjetta til gjætaren; den 
hadde ho teket med seg fraa kongsgarden. Ja, det vilde han 
gjerne gjera. Daa so kongen kom, sa han til gjætarguten: 
»No hev' eg daa aldri set so stor og vakker ein saudflokk ! 
Kven eig all den, du vesle guten min?« — »Det er nok 
han Herreper,« sa guten. 

Lite etter kom dei aat ein stor, stor flokk vakre, 
brandutte kyr; dei var so feite, at det glansad av deim. 
»Vil du segja, at denne bølingen er hans Herreper, naar 
kongen spyr deg, skal du faa denne sylvausa,« sa kjetta 
til gjætargjenta — sylvausa hadde ho og teket med seg 
fraa onearden: »Ja, gjerne det,« sa gjætargjenta. Daa 
so kongen kom, vart han reint forundrad yver den store, 
gilde bølingen; for so vakker ein bøling syntest han aldri 
han hadde set fyrr, og so spurde han gjenta, som gjekk 
og gjætte, kven som aatte alt detta brandutte bufeet? — 
»Åa, det er han Herreper,« sa gjenta. 

So reiste dei lite att, og so kom dei aat ein stor, 
stor flokk med hestar; det var dei vakraste hestar, ein 
kunde sjaa, store og feite, og seks av kvar lit, baade 
raude og blakke og blaa. »Vil du segja, at d'nne heste- 
drifti er hans Herreper, naar kongen spyr deg, skal du 
faa dette sylvstaupet,« sa kjetta til gjætaren — staupet 


hadde ho og teket med seg fraa kongsgarden. Ja, det. 


vilde han nok, sa guten. Daa so,kongen kom, vart han 
reint forundiad yver den store, gilde hestedrifti; for slike 
hestar hadde han aldri set maken til, sa han. Han spurde 
dar gjætarguten, kven det var, som aatte alle dei raude 

og blakke og blaae hestarne. »Det er nok han Herreper, 
det,« sa guten. | 

Daa dei so hadde reist eit drjugt stykkje til, kom dei 
aat eit slott; fyrst var det ein port av massing, so ein av 
sylv og so ein av gull. Sjølve slottet var av sylv og so 
blankt, at det skar i augo, for soli skjein paa det, med 
«det same dei kom. Der gjekk dei inn, og der sa kjetta, 
at han Per skulde segja, han aatte heime. Innan 1 var 
slottet endaa finare enn utanpaa: all ting var av gull, 
baade stolar og bord og benkjer. Og daa no kongen hadde 
gjenget ikring og set paa alt, baade høgt og laagt, vart 
han reint skamfull. »Jau, han Herreper hev det gildare 
enn eg, det kann inkje nytta aa negta det,« sa han; og so 
vilde han til aa reisa att. »Nei, du maa. bida no,« så 
han Herreper, »og eta til kvelds med meg,« og det gjorde 
daa kongen til slutt; men sur og gretten var han heile 
tidi. Med dei sat ved bordet, kom trollet, som aatte 
slottet, og bankad paa porten. »Kven er det, som et min 
mat og drikk min mjød som svin her inne?« ropad trollet. 
Men strakst kjetta høyrde maalet paa trollet, sprang ho 
uti porten. »Bida lite, skal eg fortelja deg, korleids bonden 
ber seg aat med vetter-rugen,« sa kjetta, og so fortalde ho 
vidt og breidt um vetter-rugen. »Fyrst so kjøyrer bonden 
aakeren sin,« sa ho; so »mykjar han, og so kjøyrer han 
eingong stil, og so mykjar han, og so kjøyrer han —.< 
Med det same rann soli. »Sjaa deg um, skal du sjaa den 
fine, vakre jomfrui bak deg!« sa kjetta til trollet. So 
snudde trollet seg, so fekk det sjaa soli, og so sprakk det. 

»Ja, no er alt dette ditt,« sa kjetta ved han Herreper; 
»no skal du hogga hovudet av meg — det er det einaste, 
eg krev av deg, fyr det eg hev gjort imot deg.« — »Nel, 
sa han Herreper, »det vil eg slett inkje gjera.« — »Jau,« sa 
kjetta, »gjerer du inkje det, so klorar eg augo ut paa deg. 
— Ja, so maatte daa han Herreper gjera det, kor naudleg 
han vilde: han hogg hovudet av kjetta. Men med det same 
vart ho til den vænaste prinsessa, som nokon vilde sjaa fyr 

augom, og han Herreper vart reint fortullad etter henne. 
»Ja, all denne herlegdomen hev voret min fyrr,« så prin- 
sessa, »men dette trollet her hev forgjort meg og kastat 
ham paa meg, so eg maatte vera katt hjaa foreldri dine. 
No fær du gjera, det du vil, um du vil hava meg til 
dronning elder inkje; for no er du konge yver heile 
rikjet,« sa prinsessa. — Aa Jau, det kann vel henda, at han: 
Herreper vilde hava henne til dronning. 80 vart det. 
brudlaup og gjestbod i aatte dagar, og so var eg inkje 
med honom Ilerreper og dronningi hans lenger, eg. 


Gaator. 


31. Kva fer fram med reini 
og rister svarte reimi? 


392. Upp etter reina, ned etter reina, 
fire føter og fyrti teinar. 


39. Upp med aa og ned med aa, 
det bite betre enn folen graa. 


94. Upp etter bakken og ned etter bakken. * 
og mange tenner i nakken. 


35.  Turt tre dansar paa heitt berg. 


96.  Tvo galtar graae 
eta seg utarmad baae. 


87. Det reiser gult um rundefjellet 
og kjem att kvitt. 


38.  Stuttstakken dansad, han Kvint-Olav kvad, 
etter kom ho Langeslaa og spurde, kva: det var: 


3 


Bukken ved brunnen. 


89. Nie syster sit paa ei naal, 
drikk alle av ei skaal, 
og ingi sit ved enden. 


40. Naar dei er vaate, so er dei kaate, 
naar dei er turre, so er dei kurre. 


Bukken ved brunnen. 

Det stod ein bukk ved ein brunn og speglad seg. 
»Åa — store, lange horn hev eg,« sa han. »Aa — stort, 
fagert skjegg hev eg — og ingen mann i verdi er eg 
rædd!« sa'n. | X 

»Men meiner du det?« sa ulven, og stod attanfyr 
honom. »— — — Ein snakkar so mangt i drikken !« 
sa bukken og sprang. 


Dei tolv villenderna. 

Det var ein gong ei dronning, som. var ute og kjøyrde, 
daa det var komet pysnjo um vetteren. Daa ho var komi 
eit stykkje paa vegen, tok ho paa aa bløda naseblod og 
og maatte ganga ut or sleden. Med” ho sto upp ved gjerdet 
og saag paa det raude blodet og den kvite snjoen, kom 
ho til aa tenkja paa, at ho hadde tolv søner og ingi 
dotter, og so sa ho ved seg sjølv: »Hadde eg ei dotter so 
kvit som snjo og so raud som blod, so kunde det gjerne 
vera det same med sønerne mine.« Det var mest inkje 
sagt, fyrr det kom ei trollkjering aat henne. »Ja, ci dotter 
skal du faa,« sa ho, »og ho skal vera so kvit som snjo 
og so raud som blod,« og so skal sønerne dine vera 
mine; men du kann faa hava deim hjaa deg, til barnet 
er døypt.< 

| Daa tidi kom, fødde dronningi ei dotter, og ho var 
so kvit som snjo og so raud som blod, nett som troll 
kjeringi hadde sagt, og so kallad dei henne Snjokvit og 
Roseraud. Det vart stor gleda i kongsgarden, og dronningi 
var so glad, at det var inkje nokon maate paa di. Men 
so kom ho i hug det, ho hadde lovat ut aat trollkjeringi, 
og so fekk ho ein sylvsmed til aa gjera tolv sylvskjeider, 
ei aat kvar prins, og endaa ei attpaa, og den skulde ho 
Snjokvit og Roseraud hava. 

Best prinsessa var døypt, vart prinsarne umskapte 
til tolv villender og flaug sin veg, og dei saag inkje meir 
til deim; dei var burte, og dei vart burte. Prinsessa voks 
til, og ho vart baade stor og vakker; men ho var ofte So 
undarleg av seg og so tung og sorgfull, og det var inkje 
nokon, som kunde skyna, kva det var, som vantad henne. 
Men so var det ein kveld, at dronningi og var tungsint, 
ho hadde vel mange undarlege tankar, naar ho tenkte 
paa sønerne sine; og so sa ho aat henne Snjokvit og 
Roseraud: »Kvifyr er du so sorgfull, dotter mi? Fr det 
noko, som vantar deg, so seg det! Er det noko, du vil 
hava, skal du faa det.« — »Aa, eg synest, det er so 
audt,« sa ho Snjokvit og Roseraud; »alle andre hev systkjen, 
men eg er so aaleine, eg hev ingen; det er det, som eg 
syrgjer fyr.« — »Du hev og havt systkjen, dotter mi,« sa 
dronningi; »eg hev havt tolv søner, som var brørne dine; 
men alle deim gav eg burt fyr aa fag deg,« sa ho, og so 
fortalde ho alt saman. 

Daa prinsessa høyrde det, hadde ho ingi ro paa seg; 
alt det dronningi gret og bar seg, so hjelpte det inkje, ho 
vilde av stad, og ho maatte av stad, fyr aa leita uppatt 
brørne sine, for ho syntest, at ho var skuld i det alt 
ihop; og til sidst so tok ho daa ut fraa kongsgarden. Ho 
gjekk, og ho gjekk, so langt ut i den vide verdi, at du 
skulde inkje tru, at ei slik fin gjenta kunde orka aa ganga 
so langt. 

Ringong hadde ho gjenget i lang tid i ein stor, stor 


— 

skog. So var det ein dag, ho var vorti trøytt og sette 
seg ned paa el tuva, og der sovnad ho. Daa drøymde ho, 
at ho gjekk lenger inn i skogen og kom aat ei liti timbrad 
hvtta, og der var brørne hennar; med det same so vaknad 
ho, og beint imot seg saag ho ein stig, som bar burt yver 
den grøne mosen og sjekk langt inn i skogen. Den gjekk 
ho etter, og langt um lengje kom ho aat ei liti timber- 
hvtta, slik som den, ho hadde drøymt um. 

Daa ho kom inn 1 stova, var der ingen inne; men 
det stod tolv sengjer og tolv stolar, og tolv skjeider og 
tolv ting av alt, som fanst. Daa ho fekk sjau det, vart 
ho so glad, at ho hadde inkje voret so glad paa mange, 
mange aar; for lo kunde nok skyna, at brørne hennar 
budde der, og at det var dei, som aatte sengjerna og 
stolarne og skjeiderna. Ho til aa leggja paa varmen og 
sopa golvet og gjera upp sengjerna og koka mat og stella 
og pynte det besta, ho kunde; og daa ho hadde kokt og 
stellt ferdigt aat deim alle, so aat ho sjølv, men skjeidi 
si gløvmde ho paa bordet, og so kraup ho inn under 
sengi til yngste bror sin og lagde seg der. 

Inkje fvrr hadde ho lagt seg, so høyrde ho, det susad 
og kvein 1 lufti, og so kom alle villenderna farande inn; 
men i det same dei steig vver dørstokken, vart dei strakst 
til prinsar. »AÅa, kor godt og varmt her er daa!« så 
dei; »Gud signe den, som hev lagt paa varmen og kokt 
slik god mat aat oss;« og so tok dei kvar si sylvskjeid 
og skulde til aa eta. Men daa dei hadde teket kvar si, 
so vart det liggjande att ei paa bordet, som ingen aatte, 
og ho var so lik dei andre, at dei kunde inkje sjaa nokon 
forskjel paa henne og paa deim. Daa saag dei paa ein- 
annan og vart forundrad; men so sa dei: »Det er skjeidi 
til syster vaar, og er skjeidi her, so kann helder inkje ho 
vera langt burte. 

»Er dette skjeidi til syster vaar, og ho finst her, so 
skal ho drepast, for ho er skuld i alt det vonde, me lid,« 
sa den eldste av prinsarne, og det laag ho under sengi 

og høyrde paa. »Nei,e« sa den yngste, »det var svnd aa 
drepa henne fvr det; ho kann inkje gjera ved, at me lid 
vondt; skulde nokon vera skuld i det, so maatte det vera 
vaar eigi mor.« 

Dei gav seg daa til aa leita etter henne baade høgt 
og laagt, og til sidst so leitad dei under alle sengjom, og 
daa dei kom aat sengi til den vngste prinsen, daa laag 
ho under der, og dei drog henne fram. Ja, no vilde den 
eldste prinsen paa nytt, ho skulde drepast; men ho gret 
og bad so vakkert fyr seg: »Aa, herre Gud, drepe meg 
inkje,« sa ho; »eg hev gjenget i mange aar og leitat etter 
dykk, og so framt eg kunde frelsa dykk, skulde eg gjerne 
lata livet mitt.« — »dJa, vil du frelsa oss,« sa dei, »so 
skal du faa liva; for naar du vilde, so kunde du det.e 
— »dJa, segje meg berre, korleids det kann skje, so skal 
eg gjera, kva det so er,« så prinsessa. »Du skal sanka 
myrdun,« sa prinsarne, »og den skal du karda og spinna 
og veva ein vev av, og naar du hev gjort det, so skal du 
klippa og sauma tolv huvor og tolv skyrtor, ei aat oss 
kvar, og tolv lummedukar, og med* du gjerer det, skal du 
inkje anten tala elder læja elder graata; kann du det, so 
er me frelste.« — »Men kvar skal eg av og faa myrdun 
til so mange dukar og huvor og skyrtor fraa?« sa ho 
Snjokvit og Roseraud. »Det skal me nok syna deg,« sa 
prinsarne, og so tok dei henne med seg burt paa ei stor, 
stor myr; der stod det so fullt med myrdun og nikkad i 
vinden og glitrad i soli, so det saag ut som nvsnjo lang 
veg. Aldri hadde prinsessa set so mykje myrdun fyrr; 
og ho til aa sanka og plukka, det beste ho kunde, og det 
meste ho vann; og naar ho kom heimatt um kvelden, 
so til aa karda og spinna og gjera garn og traad av 
alt, ho hadde sankat. Soleids gjekk det no baade godt 
og lengje; ho sankad myrdun og kardad og spann, og 
alt imillom stellte ho fyr prinsom: ho kokte maten aat 
deim og gjorde upp sengjerna; og um kvelden kom dei 
susande og brusande og var villender, og um natti var 

dei prinsar, men so um morgonen flaug dei ut att og var 
villender heile dagen. 

Men so hende det ein gong, ho var paa myri og 
skulde sanka myrdun — og tek eg inkje i miss, so var 
det nok den sidste gongen, ho skulde dit — at den unge 
kongen, som styrde rikjet, var ute paa jagt og kom ridande 
og fekk sjaa henne. Han stansad og vart forundrad paa, 
kven denna vakre gjenta kunde vera, som gjekk der og 
sankad myrdun, og han spurde henne um det og, og daa 
han inkje fekk noko svar, vart han endaa meir for- 
undrad, og han syntest so vel um henne, at han vilde 
taka henne med seg heim paa slottet og gifta seg med 
henne. Sosa han aat tenarom sine, at dei skulde taka og setja 
henne fint upp paå hesten hans. Ho Snjokvit og Roseraud 
ho vreid sine hender og gjorde minor aat deim og peikad 
paa sekkjerne, som ho hadde alt arbeidet sitt i; og daa 
skynad kongen, at ho vilde hava deim med, og han så 
aat tenarom sine, at dei kunde taka sekkjerne og lessa deim 
paa. Daa dei det hadde gjort, gav ho seg til tols etter 
hand, for kongen var baade ein snild mann og ein vakker 
mann, og han var so blid og god imot henne som ei 
leika. Men daa dei kom heim til kongsgarden, og den 
gamle dronningi, som var styvmor hans, fekk sjaa henne 
Snjokvit og Roseraud, vart ho so arg og so ovundsjuk 
yver det, at ho var so vakker, at ho sa til kongen: »Kann 
du inkje skyna, at denne her er eit troll; ho korkje talar 
elder lær elder græt. 

Men kongen vyrde inkje, kva ho sa; han heldt brud- 
laup og gifte seg med henne Snjokvit og Roseraud, og 
dei livde i stor gleda og lukka; men ho gløymde inkje aa 
sauma paa skyrtorna fyr det. 

Innan aaret var umme, fekk ho Snjokvit og Roseraud 
ein liten prins, og det vart den gamle dronningi endaa meir 
arg og ovundsjuk fvr; og daa det leid ut paa natti, stal 
ho seg inn paa romet aat henne Snjokvit og Roseraud, 
medan ho sov, tok barnet hennar og kastad det i orme- 

garden; sidan skar ho henne i fingeren og smurde blodet 
umkring munnen paa henne, og so gjekk ho ned til kongen 
og sa: »Kom no, skal du faa sjaa, for ei dronning du 
hev fenget; no hev ho etet upp sitt eiget barn.« Daa vart 
kongen so ille ved, at han mest var ferdig til aa graata, 
og han sa: »Ja, det maa vel vera sant, sidan cg ser det 
fyr augom mine; men ho gjerer det visst inkje oftare; 
denne gongen vil eg spara henne.« 

Innan aaret var umme, fekk ho ein son att, og med 
honom gjekk det like eins som med den fyrste. Stygge- 
dronningi vart endaa meir arg og ovundsjuk, og kom um 
natti, med" dronningi sov, og tok barnet og kastad det 1 
ormegarden, og so skar ho den unge dronningi i fingeren 
og smurde blodet um munnen paa henne og sa ved kongen, 
at no hadde ho etet upp dette barnet og. Daa vart kongen 
so sorgfull, at du kann aldri tru det, og so sa han: »Ja, 
det maa vel vera sant, sidan eg sor det fyr augom mine; 
men ho vil visst inkje gjera det oftare; og eg vil spara. 
henne ein gong endaa.« 

Innan aaret var umme, fekk ho Snjokvit og Roseraud 
ei dotter; og no gjekk det som fyrr: den gamle dronningi 
kom um natti, med" den hi sov, og tok barnet og kastad 
det i ormegarden, og so skar ho den unge dronningi i 
fingeren og smurde blodet kring munnen paa henne og 
gjekk til kongen og sa: »No kann du koma og sjaa, um 
det inkje er sant, det eg segjer, at ho er ei trollkjering, 
for no hev ho etet upp det tridje barnet sitt med.«< Daa 
vart det slik sorg paa kongen, at det var inkje nokon 
maate paa di; for daa kunde han inkje spara henne lenger; 
no skulde ho brennast livande paa eit bhaal. 

Daa baalet var kveikt, kom ho Snjokvit og Roseraud 
og skulde stiga uppaa. So gjorde ho minor aat deim, som 
leidde henne, at dei skulde taka tolv fjøler og leggja rundt 
um baalet, og paa desse lagde ho no skyrtorna og huvorna 
og lummedukarne, som ho hadde gjort aat brørom sine; 
men i skyrta til vngste bror.n der vantad den vinstre 

ermi, den hadde ho inkje vunnet aa faa ferdig. Aldri 
fyrr hadde ho gjort detta, s> høyrde dei, det susad og 
bruste i lufti; og so kom det fljugande tolv villender vver 
skogen, og dei tok kvar sin klædnad i nebben og flaug 
med. »Ser du no,« sa stygge-dronningi til kongen, »no 
kann du daa sjaa, at ho er ei trollkjering; skunda deg 
no og brenn henne, fvrr veden brenn upp.« — »Åa,« sa 
kongen, »ved hev me nok av, me hev skogen aa taka av; 
eg vil venta lite endaa, eg, for eg hadde hug til aa sjaa, 
kva ende dette tek.« I det same kom alle dei tolv prin- 
sarne ridande, s> vakre og velvaksne, som ein kunde vilja. 
sjaa; men den vngste prins.m hadde ein villandveng 
istaden fyr den vinstre armen. »Kva er her paa ferd?« 
spurde prinsarne. »Aa, dronningi mi skal brennast, fyr 
det ho er ei trollkjering og hev etet upp sine eigne born, 
svarad kongen. »Ho hev inkje etet upp borni sine,« så 
prinsarne; »tala no, syster vaar, no hev du frelst oss, frels 
no deg sjølv!« — Daa talad ho Snjokvit og Roseraud og 
sa, korleids alt var gjenget til, at kvar gong ho var komi 
i barnseng, hadde den gamle dronningi lurt seg innpaa 
aat henne um natti og teket barnet ifraa henne og skoret 
henne i fingeren og smurt blodet um munnen paa henne; 
og prinsarne tok med seg kongen og leidde han burt aat 
ormcegarden, der laag dei tri borni og leikad seg med ormar 
og ødlor, og vænare born kunde du inkje sjaa fyr augom 
dine. Kongen tok deim og bar deim burt aat stygge- 
dronningi og spurde henne, kva straff, ho syntest, den 
burde faa, som kunde hava sinn til aa drepa ei uskyldug 
dronning og tri slike velsignad born. »Aa, han burde 
spanast millom tolv utamde hestar, so kvar tok sitt 
stykkje og reiste med,« sa den gamle dronningi. »Du hev 
sjølv sagt domen, og sjølv skal du faa lida han med,« sa 
kongen, og so vart den gamle, leide dronningi spent millom 
tolv utamde hestar, som tok kvar sitt stykkje av henne 
og reiste med. Men ho Snjokvit og Roseraud tok kongen 
sin og borni sine og dei tolv prinsarne, og so reiste dei 

heim aat foreldrøm sine og fortalde, kva som var hendt 
«deim; og no vart det stor gleda vver heile kongerikjet, 
fyr det prinsessa var frelst og hadge frelst dei tolv brørne 
:sine med. 


Gaator. 


41. Høgt som tre, grant som traad, 
skin korkje sol elder maane paa. 


42. I fjellet det voks, i fjøra det rann, 
smeden han smidde, og jomfrui spann, 
i fuglefaret so fer det fram. 


43. Det hev vengjer, men kann inkje fjuka, det hev 
inkje føter, men kann ganga. 


44. Kva er det, som gjeng fraa fjell til fjøra og inkje 
røyver seg? 


45. Høgt som høge fjell, langt som laage fjell, langare 
enn lvnget. 


46. Ho fær att og fram med grunnar 
og hev tie tusund munnar, 
sankar nøring aat andre, 
men inkje aat seg sjølv. 


" På 


47. Upp og ned 1 elvi strida 
med raude flekkjer i sida. 


48. Det fer etter grøne lider -og heidar, 
tyt og aldri tegjer. 


49. Det gjeng til skogs og snur kjeften heim. 


50. Det kjem heim burande, beljande, og legg hudi att 


1 skogen. 


DES 

Han Per skyttar og reven. 


Han Per skyttar var ute og saag etter rev. 
»Er du der!« ropad reven og sprang. 
»Bida, bida, du raude fant,« sa han Per, 


han sigtad paa bogen — 
skotet gjekk millom rumpa og skogen. 


Grimsborken. 


Det var ein gong eit par rike folk, som hadde tolv 
søner. - Men den vngste, daa han vart vaksen, so vilde 
han inkje vera heime lenger; han vilde ut i verdi og 
freista lukka si. Foreldri hans sa, dei syntest, han hadde 
det godt og vel der heime, han kunde gjerne vera, der 
han var; men han hadde ingi ro paa seg: han vilde ut, 
og han skulde ut, og so laut han faa lov. Daa han hadde 
gjenget ei god stund, kom han til ein kongsgard. — Der 
bad han um tenesta, og den fekk han. 
føRKongsdotteri der i landet var teki inn 1 fjellet av 
trollet, og kongen hadde inkje fleire born. No var baade 
han og heile landet 1 stor sorg, og kongen hadde lovat ut 
prinsessa og halve rikjet aat den, som kunde frelsa henne. 
Men det var det ingen, som kunde, endaa det var nok 
av deim, som freistad paa. Daa no guten hadde voret 
dergeit aars tid elder so, vilde han heimatt og sjaa um 
foreldri sine. Men daa han kom heim, var foreldri hans 
daude, og brørne hadde skift alt, dei aatte og hadde, 
imillom seg, so guten fekk inkje det slag. >»Skal eg inkje 
hava noko etter foreldrom mine, eg daa ?« sa guten. »Ja, 
kven kunde vita, at du var til, som hev ranglat og flakkat 
slikt um kring,c< svarad dei. >»Men det er det same; 

uppi heidom her gjeng det tolv merrar, som me inkje 
hev bytt endaa, og vil du hava deim fvr din part, kann 
du faa deim.« Ja, det var guten vel fornøgd med, han 
takkad til og lagde av stad Dbeint upp 1 heidarne, der 


dei tolv merrarne gjekk paa hamn. Daa han kom dit og 


fann deim, hadde dei kvar sin sugarfole, og med den eine 
av deim gjekk det ein stor, borkutt folunge; han hadde 
slikt hold paa seg og var so blank, so det skjein. »Du 
er vakker, du, vesle folungen min,« sa guten. »Ja, men 


vil du slaa ihel dei andre folungarne, so eg kann faa 
suga alle merrarne eit aar, skal du sjaa, eg skal verta 


stor og vakker daa'« sa folen. Ja, det gjorde guten; han 
slo ihel alle dei andre folungarne, og so gjekk han heim. 

Daa han kom att næste aaret og skulde sjaa um 
folen, var han so feit, so feit, so det glimsad i haarom, 
og so stor var han, at det var mest inkje guten 


kunde koma uppaa han: og alle merrarne hadde fenget. 
DI ; og g 


kvar sin folunge att. »Ja, det er sant, at eg fekk rett, 
fyr det eg let deg suga alle merrarne mine,« sa guten 
ved einaaringen, »men no er du stor nok, no fær du 
vera med mey.« — »Nei,« sa einaaringen, »eg fær nok faa 
ganga her eit aar til; slaa no ihel dei tolv folungarne, so 
eg kann faa suga alle merrarne dette uaret og, so skal 
du sjaa, eg skal verta stor og vakker til sumars!« sa han. 


— Ja, det gjorde guten; og daa han kom upp 1 heidarne 


det andre aaret og skulde sjaa um folen sin og merrarne 
sine, so hadde dei kvar sin folunge, men borkefolen var 
so stor, at guten slett inkje naadde upp; daa han vilde 
taka uppi nakken hans og kjenna, kor feit han var; og 
so blank var han, at det lvste av honom. »Stor og vakker 
var du ifjor, folen min, men i aar er du endaa gildare,« 
sa guten; »slik hest finst inkje i kongens gard. Men no 
fær du vera med meg.« — »Nei,« sa borken att, »eg fær 
nok ganga her eit aar endaa. Slaa no berre ihel dei tolv 


folungarne att, so eg kann faa suga merrarne dette aaret. 


og, so skal du faa sjan meg til sumars!« sa han. — Ja, 

guten gjorde det; han slo ihel alle tolv folungarne og 
gjekk heim. 

Men daa han kom att aaret etter og skulde sjaa um 
borkefolen og merrarne sine, vart han reint forfærd. So 
stor og grovvaksen hest hadde han aldri trutt, han skulde 
fenget set; for borken laut leggja seg ned paa alle fire, 
daa guten vilde kjenna uppaa han, og so smellfeit var han, 
at det skjein som i ein spegel. Og denne gongen var 
Borken viljug til aa vera med. Guten sette seg daa uppaa, 
og daa han kom ridande til gards aat brørom sine, so slo 
dei ihop henderna og gol, den eine vver den andre, at 
slik øvk hadde dei aldri set. »Det er det same,« sa guten, 
»vil de no skaffa meg so god skoning under hesten min 
og so zild sadel og beitsl, som finnast kann, so skal de 
faa alle tolv merrarne mine, slike dei stend og gjeng uppi 
heidom, og dei tolv folungarne deira attpaa,« — dei hadde 
fenget kvar sin folunge det aaret og. Ja, det vilde brørne 
gjerne, og so fekk guten slik skoning under hesten sin, 
at steinstvkki sprutte, daa han reid burtyver fjellheidarne, 
og slik gullsadel og slikt gullbeitsk, at det Ivste og blenkte 

lang veg. —»No vil me til kongsgarden,« sa Grimsborken 
— for det var namnet hans — »men kom endeleg ihug 
aa beda kongen um godt stallrom og godt for aat meg.« 
Ja, det lovad guten, at han skulde inkje gløyma. Han 
reid av garde, og ein kann nok vita, han var inkje lengje 
um aa koma til kongsgarden, slik hest som han hadde. 

Daa han kom der, stod kongen ute paa troppi, og 
- han stirde og saag paa honom, som kom ridande. »Nei, 
nel !« sa han, »slik kar og slik hest hev eg aldri set i mitt 
livande liv fyrr;< og daa guten spurde, um han kunde 
faa tenesta, vart kongen so glad, at han var ferdig til aa 
dansa, der han stod paa troppi; det kann vel henda, at 
han skulde faa tenesta. »Ja, men godt stallrom og godt 
for til hesten min vil eg ha,« sa guten. Ja, han skulde 
faa vollhøy og havre, so mykje Borken vilde hava, og alle 
«dei andre riddaranne laut taka hestarne sine ut or stallen, 

der skulde Grimsborken stande aaleine, so han kunde faa 
rettugt godt rom. 

Men det varde inkje lengje, fvrr dei andre i kongs- 
garden vart ovundsjuke paa guten, og dei visste inkje alt 
det vonde, dei vilde gjera honom, naar dei berre torde. 
Til sidst fann dei paa aa segja ved kongen, at han hadde 
sagt seg god fyr aa frelsa kongsdotteri, som trollet hadde 
teket inn i berget fyr lang tid sidan, naar han berre 
vilde.  Strakst so kallad kongen paa guten og sa, at det 
og det visste han, guten hadde sagt seg god fyr, og no 
skulde han gjera det; kunde han det, so visste han, at 
kongen hadde lovat ut baade dotteri og halve rikjet, og 
det skulde han rett og reideleg faa; men kunde han det 
inkje, skulde han verta drepen. Guten negtad og sa, at 
det hadde han aldri sagt, men det hjelpte inkje, for kongen 
vilde inkje høvra paa det øvra, og so vart det inkje onnor 
raad, enn han laut segja, han fekk vel freista like vel. 
Han gjekk daa ned 1 stallen, still og sturen var han. 
»Kva er det, som vantar deg?« sa Grimsborken, og guten 
fortalde alt ihop og sa, han visste inkje si arme raad; 
»for frelsa prinsessa det er vel inkje tenkjande paa, det,« 
sa guten. »Aa, det kunde vel vera raad,« sa Grimsborken, 
»eg skal hjelpa deg; men godt skodd lyt eg vera. No skal 
du krevja tjuge pund jarn og tolv pund staal til skoning 
aat meg, og ein smed til aa smida og ein til aa leggja 
under.« — Ja, det gjorde guten, og det vart inkje sagt 
nei: han fekk baade jarnet og staalet og smedarne, og so 
'art Grimsborken skodd baade godt og vel, og guten ut 
Or kongsgarden, so dufti fauk. Men daa ban kom aat 
berget, som prinsessa var teki inn i, so galdt det um aa 
koma uppi aat henne, og det var inkje greidt; for fjellet 
møtte paa alle kantar, og bergveggen stod ende upp, s0 
bratt som ein stovevegy og so haal som ei glasruta. Fyrste 
gongen guten reid i vegen, kom dei nok eit stykkje upp 
etter fjellveggen, men so glatt Borken med baae fram- 
føtom., og dei nedatt, *> det dundrad i heidom. — Andre 

vongen kom dei eit stykkje til, men so glatt den eine: 
framfoten, og nedatt gjekk det, som du skulde høyrt ei 
jordskrida. Men tridje gongen sa Borken:: »No fær me: 
freista oss!« og so sette han i vegen, so- steinarne sprutte- 
hinmels høyt um kring deim, og so kom dei. upp; og: 
guten inn i fjellet i fullt firsprang og nappad kongsdotteri 
paa sadelknappen, og fort ut att, fyrr trollet vann so mykje: 
som aa reisa seg — og so var prinsessa frelst. 

Daa guten kom attende aat kongsgarden, var kongen: 
baade kaat og glad, at han hadde fenget att dotter si, 
det kann du nok vita. Men korleids det var og inkje: 
var, so hadde dei andre paa kongsgarden fenget stellt upp: 
kongen, so han var harn: paa guten likevel. »Takk skal. 
du ha, fyr du hev frelst prinsessa ml,« sæ han ved guten, 
daa han kom inn i slottet med henne, og so vilde han 
strjuka sin veg. — »Ho skulde vera mi likso. vel som di: 
no, for du er vel ordstød mann,« sa guten.. »Ja, ja, 
sa kongen, »hava henne skal du, sidan eg hev sagt det;; 
men fyrst skal du skaffa soli til aa skina her inn i kongs-- 
garden« — for det var eit stort, høgt fjell like utanfyr: 
glasom, som stod og skygde, so at soli kunde inkje skina: 
inn. »Det stod nok inkje i avtalen, det,« svarad guten; 
»men det hjelper vel ingi bøn, eg fær vel freista; for 
prinsessa vil eg hava.« Han ned i stallen att til Grims--. 
borken og fortalde, kva kongen hadde sagt. »Aa, det skal 
verta raad med di,« meinte Grimsborken; men ny sko- 
ning laut han ha: tjuge pund jarn og tolv pund staal, 
og tvo smedar, ein til aa smidaæ og ein til aa leggja under,. 
so skulde dei vel faa soli til aa skina i kongsgarden.. Daa 
guten kravde detta, fekk han det strakst; det syntest: 
kongen fyr skam skuld han kunde inkje segja nei aat, 
og so vart det lagt ny skoning under Grimsborken, og 
det skoning som dugde. Guten sette seg paa, og so bar: 
det kanskje i vegen att, og fyr kvart hopp, Grimshorken 
gjorde, sokk fjellet femtan alner ned i jordi, og soleids. 
heldt dei paa, til kongen kunde inkje sjaa meir til det. 

Daa guten kom ned att i kongsgarden, spurde han 
kongen, um inkje endaa prinsessa skulde vera hans, for 
no visste han inkje anna, enn at soli skjein like inn i 
slottet, sa han. Men so hadde dei andre i kongsgarden 
sett upp att kongen, so han svarad, at guten skulde nok 
faa henne, han hadde aldri tenkt anna, men fyrst skulde 
han skaffa henne so gild brudhest, som han hadde 
brudgomshest. Guten sa, at det hadde kongen aldri talat 
un fyrr, og no syntest han, at han hadde fortent prin- 
sessa. Men kongen vart ved sitt, og dersom guten inkje 
kunde det, skulde han missa livet til, sa kongen. Guten 
gjekk daa ned i stallen att, still og sturen var han, det 
kann du vita. Der klagad han seg ved Grimsborken, at 
no hadde kongen sagt, at han skulde skaffa henne so 
gild brudhest, som han hadde brudgomshest, og kunde 
han inkje det, skulde han missa livet. »Men det vert 
nok inkje lett,« sa han, »for maken din finst vel inkje i 
verdi.« — »Aa jau, det er make til meg,« svarad Grims- 
borken; »men lett vert det inkje aa faa han; han er i 
trollheimen, han. Men me fær vel freista. No skal du 
ganga upp til kongen og krevja nv skoning under meg 
Att: tjuge pund jarn og tolv pund staal, og tvo smedar, 
«ein til aa smida og ein til aa leggja under — men sjaa 
endeleg aat, so hakarne og grevi vert vel kveste; og tolv 
tunnor rug og tolv tunnor bygg og tolv slagtad uksår maa 
me hava med oss; og alle tolv uksehuderna, med tolv 
hundrad spikarar I kvar hud; alt detta maa me hava, 
.og ei tjøretunna attpaa med tolv tunnor tjøra i.«  Guten 
gjekk upp til kongen og kravde alt, som Grirmsborken 
hadde sagt, og kongen syntest no som fyrr, at det var 
skam aa segja nel, og so fekk han det alt saman. 

So sette han seg upp paa Grimsborken og reid av 
garde. Daa dei hadde reist langt, langt burt vver berg 
og blaane, so spurde Borken: »Høyrer du noko?« — 
»Ja, det susar so fælt uppe i lufti; eg meinér, eg vert 
rædd, eg,« sa guten. »Det er alle dei ville fuglar, i skogen 

er, og dei kjem og vil stansa oss,« sa Grimsborken; »men 
skjer hol paa kornsekkjerne, du, so fær dei det so strengt 
med kornet, at dei gløymer oss.« — Ja, det gjorde guten, 
han skar hol paa kornsekkjerne, so bygget og rugen rann 
utyver til alle sidor. So kom alle dei ville fuglar, i skogen 
var, so tjukt, at det svartnad fyr augom; men daa dei 
fekk sjaa kornet, so kunde dei inkje berga seg, men slo 
seg ned og tok paa aa hakka og pikka upp kornet og 
rugen, og til sidst tok dei paa aa slaast seg imillom; og 
guten og Grimsborken gjorde dei inkje noko ved, deim 
gløymde dei reint. | 

No reid guten att baade langt og lengje, yver berg 
og dal, yver heid og hamar; so tok Grimsborken paa aa 
lyda att, og so spurde han guten, um han høyrde noko 
no. »Ja, no høyrer eg, det brakar so stygt 1 skogen paa 
alle kantar; eg meiner, eg vert rædd no,« sa guten. »Det 
er alle dei ville dyri, i skogen er, det,« sa Grimsborken; 
»dei kjem og vil stansa oss. Men kasta berre ut dei tolv 
ukseskrottarne, du, so fær dei so nok aa gjera med deim, at 
dei gløymer oss.« Ja, guten kastad wut ukseskrottarne, 
og so kom adle dei ville dyr i skogen, baade bjørnar og 
graabeinar og løvor og alle slags fæle dyr. Men daa dei 
fekk sjaa ukseskrottarne, tok dei paa og slost um deim, 
so blodet fløymde, og guten og Grimsborken gløymde 
dei reint. 

No reiste guten fram yver lange leite og nie blaanar, 
for med Grimsborken gjekk det inkje sagte, kann du vita. 
So kneggjad Borken. »Høyrer du noko?« sa han. »dJa, 
eg høyrde liksom ein folunge kneggja so grant langt, langt 
burti,« svarad guten. »Det var nok ein vaksen folunge, 
«let,« sa Grimsborken, »men det høyrest so grant, fyr det 
han er so langt undan.« 80 reiste dei eit godt stykkje 
att, ein blaane elder noko slikt. So kneggjad Grimsborken 
paa nytt. »Høyrer du noko no?« sa han. »Ja, no høyrde 
eg tydeleg, :det kneggjad som ein vaksen hest,« svarad 
guten. »Ja, du fær nok høyra han ein gong endaa,« så 

Grimsborken; »daa skal du høyra, han hev maal.< Dei 
reiste ein blaane elder noko att, og so kneggjad Grims- 
borken tridje gongen. Men fvrr han no fekk spurt guten, 
um han høvrde noko, so kneggjad det burte i heidi, so 
guten tenkte, at baade berg og fjell skulde rivna. »No 
er han her,« sa Grimsborken; skunda deg no og kasta vver 
meg uksehuderna med spikarar i, og tjøretunna kastar 
du burtvver marki; kliv so upp i den store grant der. 
For naar han kjem, so spruter han eld utor bage naseborom, 
og daa fatar det varme 1 tjøretunna. Legs so vel merkje 
til: dersom logen stig, so vinn eg; men dersom han fell, 
so taper eg. Men ser du, eg vinn, so kastar du paa han 
beitslet — det kann du taka av meg — og so er han spak.« 
Jau, so vidt guten hadde fenget kastat spikarhuderna vver 
Grimsborken og tjøretunna burtyver marki og vel var 
komen upp 1 grani, so kjem det ein hest, so varmen 
sprutte, og so flaug det varme 1 tjøretunna med det same; 
og han og Grimsborken til aa slaast, so steinarne dansad 
himmels høgt. Dei beit, og dei slo baade med framføtom 
og bakføtom, og sume tider saag guten paa dein, og sume 
tider saag han paa tjøretunna; men til sidst steig logen: 
for korleids den andre hesten bar seg aat og baade beit og 
slo, so raakad han spikarhuderna, og so maatte han gjeva 
seg. Daa guten saag det, var han inkje sein um aa koma 
ned utor treet og faa kasta paa han beitslet, og so var 
han so spak, at dei kunde gjerne: styrt han med ein 
tvinnetraad. Denne hesten og var borkutt, og so reint 
make til Grimsborken, at ingen kunde skilja den eine fraa 
den andre. Guten sette seg upp paa den borkutte hesten, 
han hadde fangat, og reld heimatt til kongsgarden, og 
Grimsborken sprang med laus. Daa han kom der, stod 
kongen ute i garden.  »Kann du no segja meg, kva for 
ein hest eg hev fangat, og kva for ein eg hadde tyrr?« 
sa guten. »Kann du inkje det, so meiner eg, dotter di 
høyrer meg til« Kongen gjekk og saag paa borkarne 
baade høgt og laagt, baade franme og bak, men det fanst 

inkje eit haar annarleis paa den eine enn paa den andre 
»Nei,« sa kongen. »det kann eg inkje segja deg; og sidan 
du kunde gjeva dotter mi so gild brudhest, so skal du 
hava henne. Men eit vil eg vita fyrst: um det er so lagat. 
No skal fyrst ho gjøvma seg tvo gonger,< sa han, »og 
sidan skal du gjøvma deg tvo gonger. Dersom daa du 
kann finna henne, der ho er gjøymd, men ho inkje finna 
deg, der du er gjøymd, so er det so lagat, og so skal du 
faa prinsessa.« — »Det stend nok inkje i avtalen, det 
helder,« sa guten; »men me fær vel freista, sidan det so 


skal vera.< Og so skulde kongsdotteri til aa gjøvma seg fyrst. * 


Ho skapte seg um til ei and og laag og svam i vatnet, 
som var tett utanfvr kongsgarden. Men guten gjekk berre 
ned i stallen og spurde Grimsborken, han, kvar ho hadde 
«jort av seg. > Aa, du treng berre aa taka bvrsa di og 
ganga ned aat vatnet og sigta paa den andi, som ligg og 
svem der.« sa Grimsborken, »so kjem ho nok fram att. 
Guten nappad byrsa og lagde ned til vatnet, han; »cg 
vil nok klemba paa denne andi,« sa han og gav seg til 
aa sigta og sigta.c »Nei, nei, kjære væne, skjot inkje! 
det er eg.< sa prinsessa; so hadde han funnet henne den 
songen. Den andre gongen skapte prinsessa seg um til 
ei kaka og lagde seg paa kjøkenbordet imillom fire andre 
kakor; og so lik var ho dei andre, at ingen kunde skilja 
deim fraa cinannan. Men guten gjekk ned aat Grimsborken, 
han, og sa, at no hadde prinsessa gjøymt seg att, og han 
visste slett inkje. kvar ho hadde gjort av seg. »Åa, tak 
og bryn ein dugleg kakekniv, du, og laat deg, som du vil 
skjera tvert i gjenom den kaka, som ligg midt imillom 
fire andre paa kjøkenbordet 1 Fe so kjem ho 
nok fram att,< sa Grimsborken. Ja, guten upp i kjøkenet 
og til ag bryna den største kakekniven, han kunde finna, 
øreip kaka, som laag midt imillom, og sette kniven paa 
henne. »Es vil nok ha meg ein skalk av denna kaka, 
sa han. —»Nei, kjære væne, skjer inkje! det er eg« så 
Prinsessa, Og 50 hadde han funnet henne andre gongen og. 

So skulde han til aa gjøyma seg. Men honom 
sa Grimsborken so vel fyre, so han var inkje god 
aa finna att, han. Fyrst so gjorde han seg um til 
ein klegg og flaug inn 1 vinstre» nasebora paa Grims- 
borken. Prinsessa gjekk og leitad og snusad alle stader, 
baade høgt og laagt, og so vilde ho upp 1 spiltoget til 
Grimsborken; men han til aa bita og slaa ikring scg, so ho 
slapp aa koma der, og so kunde ho inkje finna han. »Ja, 
sidan eg inkje kann finna deg, so fær du koma fram att 
av deg sjølv,« sa ho, og strakst so stod guten der. Andre 
gongen gjorde han seg um til ein jordklump og sette seg 
millom hov og sko paa den vinstre framfoten til Borken; 
kongsdotteri gjekk og leitad og leitad, baade ute og inne, 
og til sidst kom ho daa inn i stallen og vilde upp i spil- 
toget til Grimsborken. Ja, denne gongen fekk ho koma 
uppi, og ho snusad baade høgt og laagt; men under 
hovarne kunde ho inkje koma, han stod for fast paa fotom 
til det, Grimsborken; og so kunde ho inkje finna guten. 
»Ja, so fær du koma fram att av deg sjølv, sidan eg 
inkje kann finna deg,« sa ho, og i det same stod guten 
paa stallgolvet. »Ja, no er du mi,« sa guten til prinsessa; 
»for no kann du sjaa, at det er so lagat,« sa han til kongen. 
»Ja, er det so lagat, so fær det so verta,« sa kongen. No 
vart det lagat til brudlaup baade vel og snart, og guten 
sette seg paa Grimsborken og kongsdotteri paa maken hans; 
so kann du nok vita, at dei var inkje lengje um kyrkjevegen. 

dl. Det kjem ei gaas undan lid 
med ei forgyllande tid, 
hennar sinar er strakte, 
hennar bein dei er rakte, 
hennar hus heiter kling, klang. 

Paa bondens vegg eit flagg det heng, 
dess fleire gjester, des gildar det gjeng. 


Brunt i botn, 
kvitt i toppen, 
gjerer godt i kroppen. 


Finaste gjenta i huset 
dreg, lengsta rova etter seg. 


Stabben stend, | 
mylna gjeng, 
tie dreg fire. 


Fem syster gjeng inn gjenom ei dør og kjem aat 
kvar si stova. 


Tvo flyg undan, og tvo flyg etter; 

um dei flyg aldri so langt, 

so naar dei inkje einannan att. 

Det er rundt som ost, men det er inkje”ost,; ; 


det hev lauv som tre, men det er inkje tre, 
det hev rova som fe, men det er inkje fe. 


Lite og lett, sjeldan set, 
med mange hol, men er likevel tett. 


Det stend ein mann 1 bakken 
med raud hetta i nakken, 
— teg still den, som veit det! 


Bora, bora gulleple. 


»Bora, bora gulleple, kasta burt!« 
»Kvar for eplet?« — »Musi tok det.« 
»Kvar for musi?« — »I kornet.« 
»Kvar for kornet?« — »Paa kverni.« 

»Kvar for kverni?« — »Paa elvi.< 

»Kvar for elvi?« — »Paa fossen. 

»Kvar for fossen?« —- »Paa sjoen.< 

»Kvar for sjoen?« — »Uksen drakk han.« 

»Kvar for uksen?« — »Klaven strøypte han. 
»Kvar for klaven?« — »Smeden smidde han. 
»Kvar for smeden?« — »Paa aakren saadde rug og 


kveite. « 
»Kvar for rug og kveite ?« — »Korp og kraaka tok det.« 
»Kvar for korp og kraaka?< — »Aust og vest i alle 
djupe dalar — 
den av meg og deg, som fyrste talar, 
skal faa klyp i øyra og kol i munn. 


Austanfyr sol og vestanfyr maane. 


Det var ein gong ein fatig husmann, som hadde 
mange born og inkje stort aa gjeva deim korkje av mat 
elder klæde; vakre var dei alle, men den vakraste var 
den yngste dotteri, som var so fager, at det inkje var 
nokon maate paa det. ' 

So var det ein torsdagskveld seint um hausten, det 
var stygt ver ute og fælt myrkt, og regnde og bles gjorde 
det, so det knakad i veggjom; dei sat alle saman kring 
gruva og hadde noko aa stella med. Rett som det 
var, so bankad det tri gonger paa ruta. Mannen gjekk 
ut og skulde sjaa, kva som var paa ferd, og daa han kom 
ut, so stod der ein stor, stor kvitbjørn. 

»God kveld, du!« sagde kvitbjørnen. »God kveld !« 
sagde mannen. »Vil du gjeva meg den yngste dotter di, 
so skal eg gjera deg likso rik, som du no er fatig,« sagde 
han. — Ja, mannen syntest, det var nok so gildt, at han 
skulde verta so rik; men han syntest daa, han maatte 
tala ved dotter si fyrst, og gjekk inn og sagde, at det var 

ein stor kvitbjørn ute, som lovad, han skulde gjera deim 
so rike, naar han berre kunde faa henne. Ho sagde nei 
og vilde naudleg, og so gjekk mannen ut att og vart so 
forlikt med kvitbjørnen, at han skulde koma att næste 
torsdagskveld og henta svar. Medan talde dei fyr henne 
og snakkad um all rikdomen, dei skulde faa, og kor godt 
ho skulde faa det sjølv; ho fann seg daa i det tilsidst og 
vaskad og stellte i stand fillorna sine, pvyntad seg, so godt 
ho kunde, og heldt seg reiseterdig. Inkje stort var det, 
ho skulde hava med seg helder. | 

Næste torsdagskveld kom kvitbjørnen og skulde henta 
henne; ho sette seg upp paa ryggen hans med tullen sin, 
og so gjekk det av stad. Daa dei var komme eit lanvt 
stykkje paa vegen, sagde kvitbjørnen: »Er du rædd?« — 
Nei, det var ho inkje. — >dJa, haldt deg berre godt fast i 
ragget mitt, so hev det ingen faare helder,« sagde han. 

No reid ho langt, langt burt, og so kom dei aat eit 
stort fjell Der bankad kvitbjørnen paa, so gjekk det upp 
ein port, og dei kom inn i eit slott, som skjein av gull 
og sylv, og det var so mange salar og rom, at det mest 
ingen ende tok; og host var det alle stader. So var det 
ein stor sal, som det stod eit dukat bord i, og det so 
grumt, at du kann inkje tru, kor grumt det var, og her 
stadnad kvitbjørnen. So gav han henne ei svlyklokka; 
naar det var noko, ho vilde, skulde ho berre ringja paa 
henne, so fekk ho det. Ja, daa ho hadde etet, og det leid 
paa kvelden, vart ho trøytt etter slik lang ferd og syntest, 
ho kunde hava hug til aa leggja seg; so ringde ho paa 
klokka, og ho hadde inkje fyrr teket i henne, so kom ho 
inn i eit sengrom, der det stod ei uppgjord seng, so 
svær, som nokon vilde liggja i, baade med silkjedynor og 
uniheng og gullfrynsor; og alt, som. var der, var av 
gull og sylv. Men daa hø hadde lagt seg og sløkt ljoset, 
kom det ei menneskja og lagde seg nøed henne; og dette 
var kvitbjørnen, som kastad hamen av seg um natti; men 
ho fekk aldri sjaa han; for stødt so kom han, etter ho hadde 

sløkt ljoset; og fyrr det var ljost um morgonen, var han 
burte att. Det gjekk baade godt og vel ei stund; men 
so tok ho paa og vart so still og sturi av seg, for ho 
gjekk der aaleine heile dagen og stundad heim aat for- 
eldrom og systkjenom sine. Daa kvitbjørnen spurde, kva 
det var, som vantad henne, sagde ho, at det var so audt. 
der — ho gjekk der so aaleine og stundad heim aat for- 
eldrom og systkjenom sine, og det var, fyr det ho inkje 
kunde koma aat deim, at ho gjekk og syrgde so. —»Det. 
kann det nok verta raad med,« sagde kvitbjørnen; »men 
du skal lova meg det, at du inkje talar med mor di 
aaleine, men berre naar dei andre høyrer paa; for ho tek 
deg i handi,« sagde han, »og vil hava deg inn 1 eit anna. 
rom og tala einsleg med deg; men det maa du slett inkje 
gjera, for daa gjerer du oss ulukkelege baae tvo. 

Ein sundag kom kvitbjørnen og sagde, at no kunde 
dei reisa aat foreldrom hennar. Ja, dei reiste, ho sat paa 
ryggen hans, og det gjekk baade langt og lengje, til sidst 
kom dei aat ein stor, kvit gard; der sprang systkjeni hennar 
ute og leikad seg, og det var so vakkert, at det var reint 
ei gleda aa sjaa det. »Der bur foreldri dine,« sagde kvit- 
bjørnen; »men gløym inkje det, eg hev sagt deg, for so 
gjerer du baade meg og deg ulukkelege.« Aa nei, det 
skulde ho nok inkje gløvma, og daa ho var komi dit, so 
snudde kvitbjørnen attende, han. | 

Det vart slik gleda, daa ho kom inn aat foreldrom 
sine, at det var inkje nokon maate paa det; dei syntest, 
dei kunde inkje fulltakka henne fyr det, ho hadde gjort 
imot deim; no hadde dei det baade so godt og so godt, 
og alle so spurde dei henne, korleids ho hadde det, der 
ho var. Ho hadde det baade godt og vel, og hadde alt. 
det, ho kunde ynskja seg, sagde ho; kva ho svarad fyr 
resten, skal eg inkje kunna segja, men eg trur inkje, dei 
fekk nokor retteleg greida paa det. Men so um eftan, 
daa dei hadde etet til nons, gjekk det, som kvitbjørnen 
hadde sagt: mor hennar kom og vilde faa henne med 

seg ut i eit arna rom og tala aaleine med henne der. 
Men ho kom i hug det, kvitbjørnen hadde sagt, og vilde 
inkje paa nokon maate. »Det, me hev aa snakka um,« 
sagde ho, »det kann me alltid snakka um.« Men korleids. 
det gjekk elder inkje gjekk, so fekk mori magt med henne 
tilsidst, og so maatte ho segja, korleids ho hadde det- 
Ho sagde daa, at det kom ei menneskja og lagde seg med 
henne stødt, naar ho hadde sløkt ljoset un: kvelden, og den 
menneskja fekk ho aldri sjaa; for han var burte att, fyrr det. 
var ljost um morgonen. Det gjekk ho og syrgde yver, for ho 
syntest, ho vilde so gjerne sjaa han, og um dagen gjekk 
ho der aaleine, og det var so audt og einsamt. — »Huft! 
det kann gjerne vera eit troll, du ligg attmed,« sagde 
mori; »men eg skal læra deg ei raad, so du skal faa sjaa 
han; du skal faa eit stykkje ljos av meg, som du kann 
taka med deg i barmen; lys paa han med det, naar han 
søv, men agta deg, at du inkje drøyper talg paa han.« 
Ja, ho tok ljoset og gjøymde det i barmen sin, og um 
kvelden kom kvitbjørnen og hentad henne. 

Daa dei var komne eit stykkje paa vegen, spurde 
kvitbjørnen, um det inkje hadde gjenget so, som han hadde 
sagt. Jau, det kunde ho inkje negta, det. — »Ja, hev 
du lydt etter det, mor di sagde, so gjerer du oss baae tvo 
ulukkelege, og so er det ute millom oss,« sagde han. — 
Nei, det hadde ho no slett inkje. 

Daa ho so kom heim og hadde lagt seg, gjekk det. 
som vanleg: det kom ei menneskja og lagde seg med 
henne. Men daa det leid ut paa natti, og ho høyrde, han 
sov, stod ho upp og slo varme, kveikte ljoset og lyste paa 
han, og daa saag ho, han var den fagraste prins, ein 
kunde sjaa fyr augom, og ho vart so glad i honom, at 
ho syntest, ho kunde inkje liva, dersom ho inkje fekk 
kyssa han strakst paa timen; det gjorde ho og; men med 
det same drøypte ho tri heite talgdropar paa skyrta hans, 
so han vaknad. »Kva hev du no gjort?« sagde han. *No 
hev du gjort oss ulukkelege baae tvo. Hadde du no berre 

haldet ut dette aaret, so hadde eg voret frelst, for eg hev 
«el styvmor, som hev trollat paa meg, so eg er kvitbjørn 
'um dagen og menneskja um natti; men no er det ute 
"millom oss, no maa eg reisa fraa deg aat henne. Ho bur 
paa eit slott, som ligg austanfyr sol og vestanfvr maane, 
og der er ei prinsessa med ei nos, som er tri alner lang; 
henne skal cg hava DO. 

Ho eret og ho bar seg, men det var inkje noko aa 

«gjera ved det, han måatte reisa. 80 spurde ho, um 
ho daa inkje kunde fæa vera med. Nei, det kunde ho 
mok inkje. — »Kann du segja meg vegen, so skal eg 
leita deg upp; det kann eg vel faa lov til?< sagde ho. — 
Ja, det kunde ho, sagde han, men det var ingen veg dit, 
det laag austanfrr sol og vestanfyr maane, det, og dit 
fann ho aldri fram. 

Um morgonen «aa ho vaknad, var baade prinsen og 
slottet burte; hø laag paa ein liten grøn flekk midt inne 
i myrke, tjukke skogen, og attmed henne laag den same 
filletullen, hp hadde havt med seg heimanfraa. Daa ho 
.no hadde gnutt svevnen ut or augom sine og graatet seg 
trøvtt, gav ho seg paa vegen, og so gjekk ho mange, mange 
dagar, alt til ho kom aat eit stort berg. Utanfvr der sat det 
ei gomol kjering og leikad seg med eit gulleple. Henne 
:spurde ho, um ho visste vegen til den prinsen, som var 
hjaa styvmor si paa eit slott, som laag austanfyr sol og 
vestanfyr maane, og som skulde hava ei prinsessa med 


«el nos, som var tri alner lang. — »Kvar kjenner du han 
fraa?« spurde kjeringi, »kanskje det var du, som skulde 
havt han?« — Ja, det var daa det. — »Ja so, er det du?< 


sagde kjeringi, »ja, eg veit inkje noko meir wn han, eg, 
ænn at han bur paa det slottet, som er austanfyr sol og 
'vestanfyr maane, vg dit kjem du seint elder aldri, men 
du skal faa :Jaant hesten min, og han kann du rida paa 
til grannkjeringi mi; kanskje ho kann segja deg det, og 
naar du er komi fram, so kann du berre slaa til hesten 


* 


Austanfyr sol og vestanfyr maane. 187 


under det vinstre øvrat og beda han ganga heim att; og 
dette gulleplet kann du taka med deg. 

Ho sette seg upp paa hesten og reid i lange, lange 
tider, og so kom ho tilsidst aat eit berg, og der sat det 
ei gomol kjering utanfyr med eit gullhespetre. Henne 
spurde ho, um ho visste vegen til det slottet, som laag 
:austanfyr sol og vestanfyr maane. Ho sagde, som den 
fyrre kjeringi, at ho inkje visste noko um det, men det 
var nok austanfyr sol og vestanfyr maane, »og dit kjem 
du seint elder aldri, men du skal faa laant hesten min 
til den næmaste grannkona mi, kanskje ho kann vita 
«det, og naar du er komi dit, so kann du berre slaa han 
under det vinstre øvrat og beda han ganga heim att,« og 
so gav hø henne hespetreet, for det kunde ho nok koma 
til aa faa bruk frr, sagde ho. Gjenta sette seg daa upp 
paa hesten og reid i langsamleg tid paa nytt, og langt um 
dengje kom ho aat eit stort berg, der sat det ei gomol kjering 
Og spann paa ein gullrokk. Henne spurde ho, um ho 
visste vegen til den prinsen, og kvar det slottet var, som 
laag austanfvr sol og vestanfvr maane. So gjekk det like- 
eins. »Kanskje det er du, som skulde hava den prinsen 
der?« sagde kjeringi. Ja, det skulde no vera det daa. 
Men he visste inkje betre vegen, ho, enn dei tvo andre; 
austanfyr sol og vestanfyr maane var det, det visste ho, 
»og dit kjem du seint elder aldri,« sagde ho; »men du 
kann fan laant hesten min, so meiner eg, du fær rida til 
'austanvinden og spyrja honom, kanskje han er kjend der 
og kann blaasa deg dit. Naar du er komi fram, so kann 
du berre slaa hesten under øvrat, so gjeng han heim att. 
Og so gav ho henne gullrokken. >»Kanskje du kann faa 
bruk fyr honom,« sagde kjeringi. 

Ho reid i mange dagar og langsamleg tid, fvrr ho 
kom dit; men langt um lengje kom ho fram, og so 
spurde ho austanvinden, um han kunde segja henne vegen 
til den prinsen, søm budde austanfyr sol og vestanfyr 
maane. — Ja, den prinsen hadde han nok høvrt tale 


188 Æventyr og gaator. 


- 


um, sagde austanvinden, og slottet med; men vegen visste 
han inkje, for han hadde aldri blaaset so langt. »Men 
dersom du vil, so skal eg fylgja deg til bror min, vestan- 
vinden, kanskje han kann vita det, for han er mykje 
sterkare; du kann setja deg paa ryggen min, so skal eg 
bera deg dit.« — Ja, ho gjorde so, og det gjekk nok so 
friskt. Daa dei kom fram dit, so gjekk dei inn, og austan- 
vinden sagde, at den, han hadde med seg, det var ho, 
som skulde havt prinsen paa det slottet, som laag austan- 
fyr sol og vestanfyr maane; no reiste ho og skulde leita 
han upp att, og so hadde hau fylgt henne hit og vilde 
gjerne høyra, um vestanvinden visste, kvar det var. — 
»Nei, so langt hev eg aldri blaaset,« sagde vestanvinden, 
»men vil du, so skal eg fylgja deg til sunnanvinden, for 
han er mykje sterkare enn nokon av oss, og han hev 
flakkat baade langt og vidt; kanskje han kan segja deg 
det. Du kann setja deg paa ryggen min, so skal eg bera 
deg dit.« — Ja, ho gjorde so; dei reiste til sunnanvinden 
og var inkje lengje um vegen, skal eg tru. Daa dei kom 
fram, spurde vestanvinden, um han kunde segja henne 
vegen til det slottet, som laag austanfyr sol og vestanfyr 
maane, det var ho, som skulde hava den prinsen der. — 
»Ja so,« sagde sunnanvinden, »er det ho? Ja, eg hev 
nok vankat nokon kvar stad i mi tid,« sagde han, »men 
so langt hev eg aldri blaaset; men vil du, so skal eg 
fylgja deg til bror min, nordanvinden; han er, den eldste 
og sterkaste av oss alle saman, og veit inkje han, kvar 
det er, so fær du aldri i verdi spurt det. Du kann setja 
deg upp paa ryggen min, so skal eg bera deg dit. — «Ja, 
ho sette seg upp paa ryggen hans, og han av garde, so det 
hadde skikk. Dei gjorde inkje vegen lang. 

Daa dei kom dit, der nordanvinden budde, so var 
han so vill og galen, at det stod kald gufs av honom lang 
veg. »Kva vil de?« skreik han langt burte, so det isad 
i deim. — »Aa, du fær inkje vera so streng av deg, du 
helder,« sa sunnanvinden, »for det er eg, og so er det 

ho, som skulde havt den prinsen, som bur paa det slottet, 
som ligg austanfyr sol og vestanfyr maane, og no vil ho 
spyrja deg, um du hev voret der og kann segja henne 
vegen, for ho vilde gjerne finna han att.« — »Ja, eg veit 
nok, kvar det er,« sagde nordanvinden, »eg hev blaaset eit 
ospelauv dit ein einaste gong, men daa var eg so trøytt, 
at eg orkad inkje aa blaasa paa mange dagar etter. Men 
er det so, at du endeleg vil dit, og du inkje er rædd fyr 
aa vera med meg, so skal eg taka deg paa Ryggen min 
og freista, um eg kann blaasa deg dit.« — Ja, ho vilde, 
og ho maatte dit, um det paa noko sætt og vis var fram 
komande, og rædd var ho inkje, um det gjekk aldri so galet. 

»Ja, ja, du fær liggja yver her i natt,« sagde nordan- 
vinden, »for me maa hava dagen fyr os og vel so det, skal 
me rekka fram dit.« 

Tidleg den andre morgonen vakte nordanvinden henne 
og bles seg upp og gjorde seg so stor og sterk, at det var 
fælt; og so bar det avstad med deim høgt burt gjenom 
lufti, som um dei skulde fara til heimsens ende med det 
same. Paa bygdi var det slik storm, at det rauk ned 
baade skogstykkje og hus, og daa dei kom ut yver stor- 
sjoen, sokk det skjep i hundradvis. Soleids for dei avstad so 
langt, so langt, at ingen kann tru, kor langt dei for, og stødt 
gjekk det ut yver havet, og nordanvinden vart trøyttare 
og trøyttare og so utmasad, at han mest inkje orkad aa 
blaasa lenger, og det seig og seig meir og meir med 
honom, og til sidst gjekk det so laagt, at bylgjetopparne 
slo etter hælom hennar. »Er du rædd?« sagde nordan- 
vinden. »Nei,« sagde ho, det var ho inkje. Men dei 
var inkje langt ifraa land helder, og det var nett so 
mykje magt att i nordanvinden, at han fekk kastat 
henne inn paa strandi under glasom paa slottet, som 
laag austanfyr sol og vestanfyr maane; men daa var han 
so trøvtt og so klen, at han laut kvila yver i mange dagar, 
fyrr han kunde koma heim att. 

Den andre morgonen sette ho seg til aa leika med 

gulleplet under glasom 1 slottet, og det fyrste, ho suag, 
var det nasegrevet, som skulde hava prinsen. »Kva skal 
du hava fyr det gulleplet ditt, du?« sagde ho og let upp 
glaset. »Det cr inkje til fals korkje fyr gull elder pening, « 
sagde gjenta. »Er det inkje til fals fyr gull elder pening, 
kva vil du daa hava fyr det” — du kann faa, kva du 
vil,« sagde prinsessa. »Ja, kann eg faa koma upp til 
den prinsen, som er her, og faa vera hjaa honom i natt, 
so skal du faa det,« sagde ho, som var komi med nordan- 
vinden. — Ja, det kunde ho nok, det var mad til det. 
Prinsessa fekk gulleplet, men daa gjenta kom upp paa 
romet til prinsen um kvelden, so sov han; ho ropad paa 
han, og ho snudde paa han, og alt imillom so gret ho; men. 
ho kunde inkje faa han vaken. Um morgonen, daa det 
lyste av dagen, kom prinsessa med den lange nos! og 
jagad henne ut att. 

Um dagen sette ho seg utanfyr glasom i slottet til 
an hespa paa hespetreet, og det gjekk daa like eins. Prin- 
sessa spurde, kva ho vilde hava fyr det, og ho sagde, at. 
det var inkje til fals korkje fyr gull elder pening, men: 
kunde ho faa lov til aa koma upp til prinsen og veræ 
hjar honom uin natti, skulde ho faa det. Men daa ho 
kom uppaa der, so sov han, og alt ho ropad og skreik 
og riste 1 honom, og alt ho gret, so sov han, so ho var 
inkje i stand til aa faa liv i han; og daa det lvste av 
dagen um morgonen, kom prinsessa med den lange mnosi 
og jagad henne ut att. 

Daa det leid ut paa dagen, sette gjenta seg utanfyr 
glasom i slottet til aa spinna paa gullrokken, og den vilde 
og prinsessa med den lange nosi hava. Ho let upp glaset 
og spurde, kva ho vilde hava fyr gullrokken. Gjenta 
sagde no som baac del fyrre gongerne, at han var inkje 
til fals korkje fyr gull elder pening, men kunde ho faa 
koma upp til prinsen, som var der, og vera hjaa honom 
um natti, 30 skulde ho faa han. Ja, det kunde ho gjerne. 
Men so var det nokre kristne folk, som var inntekne der, 

og dei hadde setet i det romet, som var næmast ved 
prinsen; dei hadde høyrt, at det hadde voret eit kvinn- 
folk inne, som hadde graatet og ropat paa han tvo næter 
I rad, og det sagde dei til prinsen. Um kvelden, daa 
prinsessa kom med sovarsupen, leest han, som han drakk,. 
men slo drikken attum seg, for han kunde nok skvna, 
det var ein trolldrikk, som han skulde sovna av. Daa 
no gjenta kom inn, var prinsen vaken, og so maatte ho. 
fortelja, korleids ho var komi dit. — »Ja, no kom du. 
rettugt til maate og,« sagde prinsen, »for i morgon skulde 
eg hava brudlaup; men eg vil inkje hava det nasegrevet,. 
og du er den einaste, som kann frelsa meg. Eg skal. 
segja, at eg vil sjaa, kva brudi mi duger til, og beda henne 
vaska rein den skyrta med dei tri talgflekkjom paa; det 
gjeng ho med paa, for ho veit inkje, at det er du, som 
hev gjort det; men det skal kristne folk til det, og inkje 
slikt trollpakk, og so skal eg segja, at eg inkje vil hava: 
nokor onnor til brud enn den, som kann gjera det, og du 
kann, det veit eg.« — Der var daa stor fagnad og gleda: 
paa deim um natti. Men dagen etter, daa brudlaupet 
skulde standa, sagde prinsen: »Eg vil nok sjaa, kva brudi. 


mi duger til fyrst.« — Ja, det kunde so vera det, sagde 
styvmori. — »Eg hev ci fin skyrta, som eg vil hava til. 


brudgoms-skyrta; men det er komet tri talgflekkjer paa, 
som eg vil faa vaskat av, og det hev cg lovat, at eg 
tek inkje nokor onnor til brud enn den, som er god til. 
aa gjera det; kann ho inkje det,:so er ho inkje verd aa 
eiga.« — Ja, det var ingi sak, meinte dei, og det gjekk dei inn. 
paa, og ho med den lange nosi til aa vaska, det beste ho 
kunde; men til meir ho vaskad og gnudde, til større vart 
flekkjerne. »Aa, du kann inkje vaska,« sagde gamle troll- 
kjeringi, mor hennar, »lat meg far henne !« — men ho hadde 
inkje fyrr teket i skyrta, fyrr ho vart styggare endaa, og 
til meir ho vaskad og gnudde, til større og svartare vart 
flekkjerne. So skulde dei andre trolli til aa vaska; men 
til lenger det leid, til stvggare og fælare vart ho, og til- 

sidst saag heile skyrta ut, som ho hadde voret dregi gjenom 
skorsteinspipa. — »Aa, de duger inkje nokon av dykk,e 
sagde prinsen; »der sit det ei fantegjenta utanfyr glasom 
her; eg er viss paa, ho er mykje betre til aa vaska, ho, 
enn nokon av dykk. Kom inn, du, gjenta!« skreik han. 
— Ja, ho kom inn. »Kann du vaska rein denne skyrta, 
du?« sagde han. »Aa, eg veit inkje, eg,« sagde ho, »eg 
fær freista det.« Og aldri hadde ho teket i skyrta og 
duppat henne ned i vatnet, fyrr ho vart drivende kvit 
som mnysnjo, og kvitare endaa. »Ja, deg vil eg hava, 
sagde prinsen. No vart den gamle trollkjeringi so sint, 
at ho sprakk, og prinsessa med den lange nosi og smaa- 
trolli sprakk nok og, for eg hev inkje høyrt noko til deim 
sidan. Prinsen og brudi hans dei løyste daa ut alt det 
kristenfolket, som var innteket der, og so tok dei med 
seg so mykje gull og sylv, som dei kunde føra, og flutte 
langt burt fraa slottet, som laag austanfyr sol og vestan- 
fyr maane. 


Gaator. 


61. 80 klædde dei paa det ei skyrta so kvit, 
so la dei det ned som eit anna lik; 
so sette dei paa det ei gullkruna raud, 
so vart det livande og inkje daud. 


62. Det stend paa bordet, tener sin herre og et seg sjølv. 


63. Paa vaar eng det stend ein stein 
| med fire føter og inkje bein; 
der er brud og inkje brudlaup, 
der er born og inkje barnsøl, 
der er ljos og inkje støypt, 
der er lik og inkje døytt, 
der er vin og inkje bruggat, 
der er braud og inkje bakat. 

64. Ei gjenta rodde seg yver eit hav, som aldri hev 
botn eld” ende. 


65. Kva er det fyr eit livende, som gjeng paa fire um 
morgonen, paa tvo um middagen og paa tri um 
kvelden? | 


66. Kven gjeng fyrst gjenom kyrkjedøri? 


67. Eg ser det, du ser det, kongen sjeldan, Vaarherre 
aldri. 


68. Eg eig det, og du bruker det. 


69. Det var tvo, som møttest paa ei bru. »God dag, 
son min!« sa den eine. »Ja, visst er eg son din, 
men du er inkje far min,« sa den andre. 


70. Tvo budeior møttest med kyrom sine. »Gjev meg 
ei ku, so fær eg dubbelt so mange som du,« sa den 
eine. sNei, gjev du meg ei, so fær me like mange, « 

- sa den andre. — Kor mange hadde dei kvar? 


Skrinet med det rare i. 


Det var ein gong ein mann, som gjekk og pløgde; 
so fann han eit skrin. Som han hadde pløgt ei stund 
til, so fann han ein lykel. So tok han lykelen og læste 
upp skrinet, og der inni laag det eit lite skrin. So tok 
han upp det vesle skrinet, og der inni laag det eit endaa 
mindre skrin. So tok han upp det endaa mindre skrinet, 
og der inni laag det ein kalv. »Høy!« sa mannen. »Bøl« 
sa kalven; han hadde fin, forgyllt snute — og so er det 
æventyret ute. 

Herremannsbrudi. 


Det var ein gong ein rik kakse, som aatte ein stor 
herregard, og svlv hadde han paa kistebotnen og peng 
paa renta; men noko var det, som vantad honom, for 
han var enkjemann. Ein dag var dotteri paa granngarden 
der i arbeid hjaa honom. Tenie likad herremannen ret- 
tugt godt, og daa ho var fatigfolks barn, tenkte han, at 
naar han berre klunkad um gifting, so maatte ho slaa til 
med det same. So sagde han aat henne, at han var 
komen paa tankar um aa gifta seg att. 

»Ja, ja, ein kann falla paa so mykje,« sugde gjenta, ho 
stod der og smaalog og tenkte, den gamle stvygen kunde 
hava fallet paa det, som høvde betre fyr honom enn av 
gifta seg. 

»Ja, det var meiningi det, at du skulde verta konæ 
ni daa,« sagde herremannen. 

»Nei, elles takk! var det likt seg det,« sagde ho. 

Herremannen var inkje van ved aa høyra nei, og til 
naudlegare ho vilde hava han, til meir upp-sett vart han 
paa aa faa henne. Men daa han inkje kom nokon veg 
med henne, so sende han bod etter far hennar og sagde 
aat honom, at kunde han laga det so, at han fekk henne, 
so skulde han gjeva honom etter dei pengarne, han hadde 
launt, og paa kjøpet skulde han faa det jordstvkkjet, som 
lang upp aat engi hans. 

Ja, han skulde nok faa rett paa dotteri, meinte faren. 
Io var daa berre barnet og skynad inkje sitt eiget beste, 
sagde han. Men alt han snakkad fvr dotteri, baade vel 
og ille, so hjelpte det inkje. Io vilde inkje hava herre- 
mannen, »um han so sat i malet gull til upp under øyro, « 
sagde ho.  Herremannuen ventad dag etter dag, men so 
rart han tilsidst harm og utolug, og so sagde han til far” 
aat gjenta, at um han skulde standa ved det, som han 
hadde lovat, so fekk han slaa eit slag i saki no; for han 
ville inkje venta lenger. 

Mannen visste inkje nokor onnor raad, sagde han, 
enn att herremannen fekk laga alt i stand til brudlaups, 
og naar presten og brudlaupsfolki var komne, so fekk 
han senda bod etter gjenta, som um det var eit arbeid, 
ho skulde vera med paa; og naar ho kom, maatte ho 
verta vigd i ei snarvending, so ho inkje fekk tid til aa 
umraada seg. 

Dette svutest herremannen var baade godt og vel, og 
so let han bryggja og baka og laga til til brudlaups, so 
det hadde god skikk. 

Daa gjestbodsfolket var komet, ropad herre mannen 
pm ein av gutarne sine og sagde aat honom, at han 
skulde strjuka ned til grannmannen sud i «garden og 
beda han: senda det, han hadde lovat. »Men er du 
inkje her att paa fljugande timen,« sagde han og hyttad 
aat honom med neven, »so skal vel —.« Meir fekk han 
ikje sagt, for guten for avstad, som han var brend. 

»Eg skulde helsa fraa husbond og beda um det, du 
hev lovat honom,« sagde guten til mannen sud 1 garden; 
»men det maa vera i raude rappet, for lan hev det faar- 
legt: braadt idag,« sagde guten. 

»Ja, ja, spring nedi engi og tak henne med deg, 
der gjeng ho,« sagde grannmannen. 

Guten av stad. Daa han kom ned i engi, gjekk dotteri 
der og rakad. »Eg skulde henta det, som far din hev 
lovat husbond,« sagde guten. — Haa, haa, lur meg der, 
tenkte ho. »Nei, skal du det?« sagde ho; »det er vel 
den vesle Blakka vaar, det? Du fær ganga burt og taka 
henne, ho stend tjorad paa den 'andre sida aat erter- 
aakeren,« sagde gjenta. Guten kastad seg paa ryggen aat 
den vesle Blakka og reid heim i fullt firspraug. 

»Fekk du henne med deg?« sagde herremannen. 

sHo stend nede ved døri,« sagde guten. 

»So leid henne upp paa kammerset hennar mor, 
sagde herremannen. 

»Kjære væne, korleids skal det ganga til?« sagde guten. 

»Du berre gjerer, som eg segjer, du,« sagde herre- 
mannen; »magtar du henne inkje aaleine, so fær du taka 
folkehjelp,« sagde han; han tenkte, at gjenta kunde slaa 
seg ugreid. 

Daa guten saag fjeset aat herremannen, so visste han, 
at det inkje nyttad aa segja imot der i garden. Han ned 
og fekk med alle dei husmenner, som var der; nokre tok 
i fram-enden, og nokre skauv paa bak, og so fekk dei 
endeleg den vesle Blakka upp yver tropperna og inn i 
kammerset. Der laag brudarstasen ferdig. 

»No hev eg gjort det og, husbond,« sagde guten; 
»men det var eit faarlegt stræv, det var det verste, eg 
hev havt her paa garden. 

»Ja, ja, du skal inkje hava gjort det fyr inkje,« sagde 
husbonden. »Send so kvinnfolki upp til aa pynta henne.« 

»Nei, men kjære væne daa!« sagde guten. 

»Inkje noko prat! dei skal pynta henne og inkje 
gløyma korkje krans elder kruna,« sagde husbonden. 

Guten ned i kjøkenet: | 

»Høyre, gjentor,« sagde han; »no skal de upp og 
pynta den vesle Blakka til brud; husbond vil nok gjeva 
gjestbodsfolket noko aa flira aat.« 

Ja, gjentorna hengde paa den vesle Blakka alt det, 
dei hadde, og so gjekk guten ned og sagde, at no var ho 
ferdig, og det baade med krans og kruna.« 

»Godt og vel, kom med henne!« sagde husbonden; 
»eg skal sjølv taka imot henne i døri,« sagde han. 

Det ramlad svært i troppom; for ho steig inkje 1 
silkjesko, den brudi. Men daa døri gjekk upp, og 
herremannsbrudi kom ned i storstova, var det inkje fritt 
fyr, der vart knis og flir. Og herremannen var so vel 
fornøyd av den brudi, at dei sagde, han inkje fridde oftare. 


74. 


80. 

Fit lite hus, som tykkjer seg sjølv. 


Det er lapp utanpaa og lapp innanpaa og lapp, lapp, 
lapp paa einannan. 


Det hev styrken i nebben * 

og vitet i ryggen, 

det riktar og ragar, | 
men segjer sant alle sine dayar. 

Kva or tyngst: et pund med haar elder eit pund 
med Stein? 


! 


Svin dreg lin 

gjenom fe, kring um tre. 

Det, som der er mest av i stova, synest minst. 
) ) 


Liten aaker hev eg, 

svart korn saar eg, 

mang ein mann kring aakeren gjeng 
og veit inkje, kva som i han stend. 
Det finst i gator, men inkje i by, 
det finst i stakkar, men inkje i ty, 
det finst i , vatn, men inkje I sky. 
Eg liver utan liv, 

eg høyrer utan øyra, 

eg talar utan munn. 

Mitt hus er gjort av stein, 

Gud tekkjer det kvart aar, 

meg kalden inkje skar, 

meg varmen inkje naar. 

Det stend eit tre paa reini 

med tolv forgyllte greiner, 

fire reid i kvar grein, 

sjau egg i kvart reid, 

og det sjaunde cgget er forgyllt. 

Um treet paa berget i skogen. 


Det var ein gong eit berg, eit berg — eit forundarleg 
stort berg. Og berget laaz langt, langt burt i skogen. 

Paa det berget voks det eit tre. eit tre — eit forundarleg 
stort tre. Treet paa berget, og berget laag langt, langt 
burt i skogen. | 

Paa det treet voks det ei grein, ei grein — ei for- 
undarleg stor grein. Greini paa treet, treet paa berget, 
og berget laag langt, langt burt i skogen. 

Paa den greini voks det ein kvist, ein kvist — ein 
forundarleg stor kvist. Kvisten paa greini, greini paa 
treet, treet paa berget, og berget laag langt, langt burt i 
skogen. 

Paa den kvisten var det eit reid, eit reid — eit for- 
undarleg stort reid. Reidet paa kvisten, kvisten paa greini, 
greini paa treet, treet paa berget, og berget laag langt, 
langt burt i skogen. 

I det reidet var det eit cgg, eit egg 
stort egg. Egget i reidet, reidet pna kvisten, kvisten paa 
greini, greini paa treet, treet paa berget, og berget laag 
langt, langt burt i skogen. 

Av det egget kom det ein fugl, ein fugl — ein for- 
undarleg stor fugl. Fuglen av egget, egget i reidet, reidet 
paa kvisten, kvisten paa greini, greini paa treet, treet paa 
berget, og berget laag langt, langt burt i skogen. 

Av den fuglen fauk det ei fjør, ei fjør -— ei for- 
undarleg stor fjør. Fjøri av fuglen, fuglen av egget, egget 
i reidet, reidet paa kvisten, kvisten paa greini, greini 
paa treet, treet paa berget, og berget laag langt, langt 
burt i skogen. 

Av denne fjøri vart det ei dyna, ei dyna — ei for- 
undarleg fin dyna. Dyna av fjøri, fjøri av fuglen, fuglen 
av egget, egget 1 reidet, reidet paa kvisten, kvisten paa 
greini, greini paa treet, treet paa berget, og berget lang 
langt, langt burt i skogen. 


eit forundarleg 

Paa denne dyna laag det ein gut, ein gut — ein 
forundarleg fin gut. Guten paa dyna, dyna av fjøri, fjøri 
av fuglen, fuglen av egget, egget i reidet, reidet paa kvisten, 
kvisten påa greini, greini paa trect, trert paa berget, og 
berget laag langt, langt burt i skogen. 


Kva segjer hanen? 


Um morgonen so stend han midt i flokken og flagsar 
med vengjom og ropar: »Eg skal nok slaa hauuk — cg 
skal nok slaa haunuk!e« Men um dagen, naar hauken 
kjem, daa renner han rundt og segjer: »Hytte dykk 
sjølve, hvtte dykk sjølve !e 


Bringbærkongen. 


»Hu'!« skreik Ingebjørg. 

»Fylc skreik Liv. 

»Kva er paa ferd no?« spurde Tordis; det var den 
vaksne syster deira. 

»,81n makk !«e skreik Ingebjørg. 

»Paa bringhæri !« skreik Liv. 

»Slaa ihel han !« ropad Ivar. 

»Enn aa gjera so mykje uppstyr fyr ein stakars 
liten makk !« sa Tordis. 

»Ja, med" me heldt paa og skulde reinska bring- 
bæri — —« så Ingebjørg. 

»-— so kom han krekande ut or den aller største, 
sa Liv. | 

Og tenk, um nokon hadde etet det bringbæret — —<« 
sa Ingebjørg. 


»— so hadde han etet makken og,« sa Liv. 

»Ja, var det so faarlegt daa?« sa Ivar. 

»Eta ein makk !« sa Ingebjørg. 

»Og bita han ihel!« sutrad Liv. 

»Ja, var det inkje fælt!« skrattad Ivar. 

»Nei, sjaa, no krek han paa bordet!« skreik Inge- 
hjørg att. : 

»Blaas han ned!r* sa Tordis. 

»Tramp ihel han!« sa Ivar. 

Men ho Ingebjørg ho tok eit bringblad og sopte varlegt 
makken upp paa bladet og bar han ut paa garden. Daa 
fekk ho Liv sjaa, at det sat ein sporv paa plankegjerdet, 
og ho skynad, at han lurde paa makken. Strakst tok ho 
bladet med makken paa og bar det upp aat ei bringbær- 
buska og gjøymde det vel innimillom: lauvet, so inkje den 
leide sporven skulde finna makken. 

Ja, no trur du visst, det kann inkje vera meir aa 
fortelja um slik ein liten makk. Men seg inkje det! 
Enn um du fekk bu so vakkert som han, meiner du? I 
slik ei vakker, raud stova, langt, langt inne i den friske 
skogen, og kjenna søt bringbærluft stødt og sjaa blomar 
og grøne blad ute ikring deg alle stader! 

Men no leid det til middags, og daa fekk dei alle 
saman bringbær og mjølk. »Du lyt spara paa sukkeret, 
Ivar,« sa Tordis. Men taliken hans Ivar saag ut som ein 
snjoskavle med ørende lite raudt under snjoen. 

Etter middagen sa ho Tordis: »Ja, no hev me etet 
upp bringbæri og hev inkje noko aa gjøyma, til vetteren 
kjem. No skulde det voret gildt og havt tvo korger med 
bær; so skulde me reinskat deim 1 kveld, og i morgon. 
skulde me koka deim i den store steingryta, og sidan 
skulde me eta pannekakor med bringbær paa; kva meiner 
de um det? 

»Kome, so gjeng me stad og plukkar strakst;« så 
Ingebjørg. 

»Ja, det gjerer me!« sa Liv; tak den gule korgi, du, 
cg vil hava den grøne.« 

»Gange dykk inkje burt, og kom heimatt skikkeleg 
paa kvelden !« sa Tordis. 

»Helsa bringbærmakken,« så Ivar, »og segje honom det. 
at næste gongen, eg raakar han, skal eg ha den æra aa. 
eta han upp.« 

So gjekk Ingebjørg og Liv til skogs. Aa, so vakkert, 
som det var der, og so morosamt! Ja visst leitad det 
paa sumetider aa kliva yver nedfallne tre og fastna i. 
kvistom og krangla med einekjørrom og slaast med my-- 
hanken; men kva gjorde det? Dei stytte upp $takkarne- 
sine og kleiv og sprang, og so kom dei langt inn 1 
skogen. | 

Blaabær og krekling og skinntryta var det nok av; 
men bringbær var det vondt um. Dei gjekk lenger og: 
lenger og lenger enn langt, og so kom dei aat — kva 
trur du? — — jau, ein stor, stor bringbærskog! Det. 
hadde voret skogbrand der cingong, og no hadde det. 
vakset til med bringbærkjørr i staden, so langt augo kunde- 
sjan. Og slik rikdom paa bringbær, og so store og vakre- 
og mogne og søte ba! Det raudnad burtetter alle stader, 
og greinerna bognad av all den rikdomen, dei bar paa. 
Aldri i verdi hev tvo smaagjentor med uppstytte kjolar: 
funnet maken til bringbærskog. 

Ho Ingebjørg plukkad, og ho Liv plukkad; ho Inge- 
bjerg aat, og ho Liv aat. Um ci liti stund hadde dei. 
baae korgerna fulle. »No gjeng me heimatt!« sa Liv. 
»Noci, late oss piukka lite meir endaa,e sa Ingebjørg. So- 
sette dei korgerna fraa seg paa marki og tok til og plukkad 
i fyrklædi sine, og snart var dei fulle fyrklædi og. 

»No gjeng me heimatt,« sa Ingebjørg. »Ja, no gjeng: 
me heimatt,« sa Liv. 80 tok dei kvar si korg i den eine: 
handi og heldt uppe fyrklædet sitt med den andre. Og: 
so gav dei seg paa heimvegen. | 

Men detta 'var inkje so lett gjort, som det var sagt. 
Dei hadde aldri voret so langt uppi skogen fyrr; det fanst 
inkje korkj: vær elder stig, og snart tok dei til aa skyna, 

at dei hadde gjenget seg hurt. Det verste var det, at 
skuggarne vart lengre og lengre, og fuglarne flaug heimatt 
aat reidom sine, og det tok til aa dogga. Til slutt gjekk 
soli ned attum furetopparne, og det vart svalt og skumt 
1 den store skogen. 

Daa tok dei til aa verta rædde! men fram gjekk dei 
likevel. Det laut no fulla eingong verta slutt paa skogen, 
og so fekk dei vel sjaa røvken heime, tenkte dei. 

Men daa dei hadde gjenget ei lang stund att, vart 
«let myrkt. Daa kom dei fram paa ei stor sletta, og der 
stod «det so tett med smaabuskor hurtvver all stad. Dei 
tykte mest, som dei skulde vera kjende der og, ng daa dei 
saag seg ikring, so godt dei kunde i myrkret, Jau, so bar 
dei til aa skyna, at dei hadde gjenget i ein stor rund 
ring, og no var dei komne attende aat bringbærskogen 
att, der dei hadde plukkat all den store, silde bringhæri. 
Og no var dei so trøytte, og so sette dei seg ned paa ein 
stein og greet. 

»Eg er so svolten,« sa Ingchjørg. 
»Ja, gjeve, me hadde havt eiøkakeskiva med smør 
- paa!» sa Liv. 

Med det same kjende ho noko paa fanget sitt, og 
daa ho tok i det, so var det ei stor kakeskiva med mykje 
smør paa. 

»Nei, so rart som detta var!« sa Ingebjørg; »eg hev 
ei kakeskiva i handi.« 

»Nei, hev du ei kakeskviva, du og?« sa Liv. »Eg 
hev ci, eg og. Torer du eta ?« 

.»Ja, eg er so svolten,« sa Ingebjørg. >Berre eg hadde 
ein kopp med god mjølk attaat!« 

Inkje fyrr hadde ho sagt det, fyrr ho kjende cin stor 
kKow millom fingrom sine. Med det same sa ho Liv: 
»Nei, veit du, kva eg hev i handi mi, Ingebjørg? — Ein 
stor sopp med mjølk! Nei, detta var rart !« 

Men «daa dei var so svoltne, so aat dei og drakk 
Jikes 1, og du kann tru, det smakad. Daa det var gjort, 

gjeispad ho Liv og strakte seg og sa: »Aa, den som no 
hadde seg ei god. mjuk seng aa sova i!« 

Med det same det var sagt, kjende ho fram-med seg 
ei fin, mjuk seng, og det same kjende Ingebjørg og. Dei 
tykte nok, det var rart; men dei var so svevnuge og 
trøytte, so dei tenkte inkje meir paa det, men berre lagde 
seg upp i sengjerna under den varme, gode dyna og bad 
si kveldsbøn og grov hovudet ned i dyna. Og so sovnad 
dei baae og sov so søtt og vodt, som laag dei heime hjaa 
henne mor i sengjom sine eigne. 

Daa dei vaknad, stod soli høgt paa himmelen; det 
var slik ein vakker sumarmorgon der i skogen, og fug- 
larne flaug i toppar og greiner og kvitrad og song. Dei 
saag forundrad ikring seg, og dei visste mest inkje, um 
dei skulde tru seg sjølve, daa dei saag, dei hadde sovet i 
skogen innimillom bringbærbuskom. Dei saag paa ein- 
annan, og dei saag paa sengjerna, paa dei kvite lakan 
av fint, linlereft, som var breidde yver lauv og mose, og 
paa den rosutte dyna. Sidst paa so sa ho Ingebjørg: »Er 
du vaki, Liv ?« 

»dJa.« sa Liv. 

»Eg drøymer enno, eg,« sa Ingebjørg. 

»Nei,« sa Liv; »men det bur visst ein god aand her 
millom desse bringbærbuskom. Aa, no skulde eg vnskt, 
me hadde ein kopp varm kaffi og ei fersk kveitekaka 
attaat ! « 

>Strakst stod det fram-med deim — millom baae 
sengjom — eit lite brett av sylv med ei forgyllt kanna 
og tvo fine kvite postelinskoppar med forgvlit kant, ei 
sukkerskaal av klaar stein og ei liti fløytekanna av sviv 
og eit postelinsfat med varme kveitebraud paa. Nmaa- 
gjentorna skjenkte kaffi i kopparne, hadde i sukker og 
fløyte 'og drakk. Aldri hadde dei drukket so god kaffi. 

»No skulde eg havt hug til og visst, kven som hev 
gjevet oss alt dette,« sa Ingebjørg; »so eg kunde fenget 
takkat honom.« 

»Det hev eg gjort, kjære smaagjentor!« sa det burti 
buskom. Det kvakk lite 1 gjentom, og endaa ræddare 
vart dei, daa dei saag ein liten graaklædd gamall mann 
med raud huva kom hinkrande fram utor buskom; han 
haltad lite paa vinstre foten. Han saag blid og god ut; 
men likevel var dei so rædde, so dei torde inkje segja 
eit ord. 

» Vere inkje rædde, smaagjentorna mine!« sa den vesle 
mannen og grein so blidt aat deim; for læja kunde han 
inkje, av di munnen hans var so skakk. »Velkomne skal 
de vera i mitt rikje! Hev de sovet godt og etet godt og 
drukket godt?« spurde han. 

»Jau, det hev me,« sa dei baae; »men seg oss — —,4 
og so vilde dei spurt mannen, kven han var, men dei 
vangad seg inkje til. 

»18g skal segja dykk, kven eg er,« sa mannen. »Eg 
er bringbærkongen; cg raar her yver all denne bringbær- 
skogen; det er rikjet mit, og her hev eg butt i mange 
tusund aar. Men den store aanden, som raar yver 
himmelen og havet og skogen, vilde inkje, eg skulde 
verta stolt av mi magt og lange livetid. Difvr hev han 
stellt det slikt, at eg skal umskapast til ein liten bringbær- 
makk ein dag kvart hundrad aar, og i slik ein veik og 
verjelaus skapnad skal eg liva den dagen, fraa soli gjeng 
upp, til ho gjeng ned. Med detta stend paa, so heng 
livet mitt berre i livet aat den vesle makken; ein fugl 
kann taka meg og eta meg; eit barn kann plukka meg 
med bærom og trampa ihel det livet, som hev vart i 
mange tusund aar, og som ellest kunde vara i mange 
tusund til. I gaar var det nett denna stakarsdagen min, 
og eg vart plukkad med bringbæri, eg sat i, og eg hadde 
so nær vortet iheltrampat, hadde inkje de voret so snilde 
og hjelpt meg. Daa de bles meg ned fraa bordet dykkar, 
viklad eg den eine foten min, og daa bror dykkar vilde 
trampa ihel meg, vart eg so forfærd, so munnen min kom 
paa skakke. Men daa det vart kvelden, og eg fekk att 

rette skapnaden min, leitad eg etter dykk, for eg hadde 
slik hug tll aa takka dykk og løna dykk, fyr de hadde 
bergat livet mitt. Og daa fann eg dykk baae her i 
mitt eiget rikje, og eg tok imot dykk so vel, eg kunde, 
naar eg inkje skulde skræma dykk for mykje. No vil eg 
senda med dykk ein fugl, som skal syna dykk vegen 
heim. Farvel, kjære born! Takk fyr dykkar gode hjarte- 
lag! Bringbærkongen skal svyna dykk, at han er inkje 
utakksam.« 

Daa rette smaagjentorna fram handi eg takkad man- 
nen, og dei var so glade, fyr dei hadde spart den vesle 
bringbærmakken dagen fyrr. Dei vilde til aa ganga; 
men daa snudde mannen seg aat deim ein gong til og 
gjorde ein stygg gjeip med den skakke munnen sin og 
sa: »Helsa honom Ivar og segje honom, at næste gong, 
me raakast, skal eg ha den æra aa eta han upp!« 
| »Aa nei, gjer inkje det, kjære, snilde bringbærmakk | « 
sette baae gjentorna i paa ein gong; dei vart so forfærde 
fyr bror sin. 

»Naa, Ja, — fyr dykkar skuld skal eg forlata honom 
det,« svarad mannen; »eg er inkje hemngjerug. Helsa 
honom Ivar og segje, at han skal faa ei gaava fraa meg, 
han og. Farvell!« | 

Daa tok Ingebjørg og Liv bærkorgerna sine og skun- 
dad sog og sprang so lette og glade ned gjenom skogen 
etter der, fuglen flaug fyre. So varde det inkje lengje, 
skal eg tru, fyrr det ljosnad i skogen: og dei tykte, det 
var rart, dei hadde voret god-fyr og gjenget so krokutt 
dagen fyrr. Og du kann tru, det vart gleda, dan dei 
kom heimatt. Der hadde dei ventat og ventat alle og 
leitat etter deimi ho Tordis hadde inkje havt svevn paa 
augom sine um natti; ho trudde so visst, at ulvarne hadde 
etet upp dei kjære smaasysterna hennar. Men Ivar kom 
imot deim med ei korg i handi og ropad: »Sjaa her! 
Her er noko, som ein gamall mann hadde med seg hit 
aat dykk istad! 

Daa dei so skulde sjaa etter, kva det var i korgi, 
jau, so var det tvo armband av myvrkraude glimesteinar 
paa skapnad som mogne bringhbær, — aa, dei var sv 
straalande vakre, dei skjein lang leid! Dei laag i kvar 
sin ask med utanpaaskrift »aat Ingebjørg< og »aat Live. 
Men so var det ei ask til, og paa den stod det: »Ivar! 
Drep aldri den, som verjelaus er!« og inni laag det ei 
kragenaal av diamant paa skapnad som ein bringbær- 
makk. Ivar vart lite flat; han skynad nok meiningi, 
og han tykte nok, at bringbærkongen laut vera ein fram- 
ifraa snild mann, som kunde hemna seg so med det gode. 
Og bringbærkongen hadde inkje gløymt den store systeri 
helder; for daa Tordis gjekk inn og skulde duka middags- 
bordet, fann ho tolv store korger med bringbær, 80 stor 
og god, so aldri maken hev voret funnet korkje fvrr elder 
sidan, og ingen visste, korleids det var komne dit; met 
dei gat paa det alle. Og so vart det ei sylting og ei 
sukkring og ei bærkoking vver heile huset, og vil du, so 
gjeng me dit, me med, og hjelper deim, so kanskje me 
kunde faa sleikja sleivi; for der held dei sagte paa og 
svltar endaa den dag 1 dag. 


Gaator. 


81. Det stend eit tre I austerland 

med tvo og femti greiner, 

med eit eple paa kvar grein 

og tri forgyllte i midten. 
82. Kva er det for eit tre, 

som lauvet er kvitt paa den eine ledi 
svart paa den hi? 

Eg veit eit undarlegt land 
utan vatn og strand; 
det er folk der inne, 
men lingen aa finne. 


Stend paa steini, 
byster beini, 
kløyver hornet å 
og tutar i. 


Eg lig her steindaud; men naar du spretter meg: 
upp og ser par meg, livnar eg, so du kann rødæ 
med meg. 


Kven er god fyr aa rida s0 kvast, 
at den svarte trøva hans vert kvit av berre hast? 


Svart hatt, raud stakk, stein i magen og tre i foten. 


Tvo feder med kvar sin son var ute og fiskad; det 
fekk nie store fiskar. Daa dei kom til lands og. 
skulde skifta, fekk dei tri fiskar kvar. —Korleids- 
gjekk det til? 


Eg fekk paa meg kvitkjolen, ingen vilde ha meg; 
eg fekk paa meg grønkjolen, ingen vilde ha meg; 
eg fekk paa meg raudkjolen, sume vilde ha meg; 
eg fekk paa meg svartkjolen, alle vilde ha meg. 


Det stend eit tre 1 havet. 

Det hev so mange greiner, som der er dropar i havet; 
paa kvar grein sit ei jomfru. 

Korleids skal dei koma turrskodde: til. lands? 

Fatig-guten. 


Det var ein hage, han lang ved sjøen. Der stod det 
«eit hus so ljost og fagert, og tri bjørker stod attanfyr og 
"voks og vart so store, at dei bøygde seg ut yver heile 
taket. Heggen tøygde seg og tøygde seg, og ein dag 
naadde han radt upp i glaset med blomom sine. Men 
den morgonen kom glaset upp, og ei liti rund hand tok 
til an plukka; for inne i detta huset var det tri smaa- 
gjentor; dei var glade og friske som ein solstraale. Dei 
hadde baade mor og far; ho mor vår heime, men han 
far for ute paa bylgjom. Dei var so fint klædde. li var 
raudklædd, og ei var blaaklædd, og ei var kvitklædd. Men 
paa skipet hekk det eit flagg, som og var raudt og blaatt 
og kvitt; det var stort, det synte langt utpaa, naar han 
far kom siglande. 

Ein dag, som dei leikad seg ute i hagen, kom det ein 
fatig-gut med ein liten pose og glytte paa grindi. »Åa 
ikjære, sleppe meg inn,« sa han. So slepte dei han inn, 
han sette seg paa ein benk — »aa nei, her var det fint !« 
sa han. Daa tok ho med dei raude klædom eit stort eple 
og gav honom, og ho med dei kvite klædom fann ei kvit 
rosa og stakk inn å haaret hans. Men ho i blaaklædom 
tok til aa lokka og sa: »Kom no, vesle fuglen min !<« 
Daq kom det cin straalande fugl og sette seg paa handi 
hennar. »Her skal du fan av meg,« sagde ho og sette 
fuglen i fanget hans. Guten vart so glad, at han gløymde 
aa takka, og posen hans datt ned. Maanen var no upp- 
komen, men dei tok til aa leika seg att paa nytt. Daa 
kom mor deira ut og bad deim koma inn og leggja seg. 
Dei gjekk burt til guten og vilde hava han med seg, men 
han vilde inkje. »Eg skal lenger, eg,« sa han; »men 
fær eg sitja ei stund? det er so gsodt aa sitja her,« så 
han. Jau, det skulde han faa. Su tok dei posen 
hans og vart burte att millom treom. Under greinom 
laag det fullt med søteple, smaae og store, som hadde 

dottet ned. Dei plukkad full posen med store, raude 
eple og sette han burt paa benken att. »Detta skal du 
hava,« sa dei; »for me eig alle epli, som lige under 
treom.« Daa log han og takkad. »Og so skal du hava 
lukka paa ferdi!« sa dei. 80 sprang dei inn. Det stod 
eit bord med god mat; dei sette seg innaat og aat. Sidan 
gjekk dei til kvila. Men daa dei bad kveldsbøni og bad 
fyr far og mor, so kom dei i hug guten. Dei sa, at det 
var ein snild gut ute, som skulde lenger; og dei bad 
Gud i himmelen, at han maatte senda ein engel, som 
kunde fvlgja honom. 

Men guten hadde gjenget mange mil um dagen og 
var so trøytt og svolten. Han visste inkje, at epli var 
etande; han hadde inkje set slikt fyrr. Det stod eit stort 
tre attanfyr honom; det bøvgde seg fram yver benken 
med greinom. Han lagde seg attpaa det og saag upp i 
himmelen. Daa fekk han sjaa ein hage, som var endaa 
mykje fagrare enn den, han sat i. Han saag dalar og 
grøne engjar, han saag store skogar. Han saag millionar 
av fuglar, som spelad seg og song i skogom. Det var so 
undarlegt blidt og ljost alt der uppe. Han saag blomarne, 
dei blenkte og bukkad og sagde: »Kom!« Han saag 
smaae born, dei leikad seg i solskinet og sagde: »Kom |: 
Og han saag englar — og kvite, klaare vengjor hadde 
dei. Dei stod under treom og smilte og sagde: »Kom!« 

Daa saag han mange folk. Aa, so straalande glade, 
som dei var, og dei hadde raude og kvite klæde. Men 
dei var so lettføtte, det var mest, som dei sveiv yver gras- 
vollen. Daa saag han ein mann, soli leikad seg i andlitet 
hans og augo lyste med ein mild glans. Ei kaapa hadde 
han paa seg, og ho var paa lit som himmelen; men 
himmelen var ljosraud og fin som det tunnaste flor. Han 
saag paa vuten, og guten vart so varm og glad, at han 
bivrad, for detta var Jesus, som mor hans hadde for- 
talt um. Og guten tøygde seg etter ei grein og vilde upp 
i hagen, men han var inkje god til. »Kjære Jesus, du 

vil hjelpa mcg, du!« sa han. Daa kjende han tvo englar, 
som bar han, og no kjende han ei varm hand, som tok. 
han; og so sat han 1 fanget til frelsaren sin. 

Um morgonen kom smaagjentorna ut i hagen att; 
dei gjekk burt aat benken. Der stod det tvo rosetre, som 
hadde fenget blomar um matti; um kvelden hadde det 
voret berre knuppar. Men det laag store, blanke taaror 
og dirrad inni alle blomom. Daa saag dei guten, han 
sat paa benken og hallad seg att paa treet; han var so 
ljos i andlitet. Men augo var atterlatne; han var kald 
og stiv. | | 

Og fuglen sat høgt paa ei grein og song. 


Løysingi paa gaatom 


fær du inkje her; den maa du helst finna sjølv. Kann du 
inkje det, so spyr du far elder mor elder læraren elder 
gamle folk. Men veit inkje dei det helder, so kann du 
endaa faa vita det, naar du ventar, til du fær andre bandet: 
av denne same leseboki. Der skal løysingi koma. 


Ymse stykkje. 


Etter sauderne. 
Fraa Hardanger. 

»Ja, no er eg svært trøytt, mor; men so hev eg og 
funnet sauden, som vantad.« 

»Ho Raudkruna —? Nei, veit eg. 

rJau, mor.« 

»Du vesle gjenta mi —! Aa nei, kvar fann du 
henne? Ho ligg no vel daud einkvar stad, veit eg.« 

»Nei, ho var inkje so langt burte; me kunde berre 
leitat, der ho var, so —. Men eg hev voret radt paa 
Tæseflot, eg, og daa var eg tenkt aa slutta leita. Men 
naar eg kom ned paa haugen, daa høyrde eg slik ein 
kraakeskrik nedi Steinadalen, og eg sprang avstad til aa 
sjaa, kva ilt som var paa ferd. Og naar eg kom ned, stod 
ho Raudkruna der med tvo store lamb med seg, som 
kraakorna vilde taka ifraa henne. Men du skulde berre set, 
mor, kor hæv ho var til aa passa deim. Endaa dei var so 
djerve, at dei fauk mest nedpaa ryggen hennar; men ho 
hadde lambi under halsen sin og stod og trappad i bakken, 
so kraakorna tilsidst maatte røma; og daa skutad ho 
lambi burt under den store haslen, du veit, og der stod 
ho og passad. Men naar eg kom ned, trødde ho i bakken 
aat meg og; ho trudde visst, at eg var ei kraaka. Fyrst 

naar eg byrjad lokka paa henne, daa kjende ho meg 
og kom. 

— Aa, no maa du finna noko godt aat henne, du 
mor. Og so lite mjølk til han Pus; han er i fjoset stødt 
no, og kvar kveld, naar eg gjeng etter smalen, so fylgjer 
han burtpaa den store steinen, og der sit han, til eg 
kjem att, um det er aldri so seint. Han sat der i kveld 
og, so snjoen fauk um han; men naar han saag meg 
burti vegen, so byrjad han mjaava. 

— Og du, mor! i dag tidleg fann eg dei fyrste 
soleiorna -— — nedan fjoset i brekka.« 


Kva ho farmor fortalde. 


I. Reisa aat Sverikje. 

Fyrr gjekk det umkring so mange svenskar her i landet 
selde paa vevnad. Paa Blestad var det tvo smaac born, 
Maren og Hans, paa seks og paa fire aar; dei og hadde 
set nokre slike. Men no vilde dei reisa aat Sverikje, det; 
for naar svenskarne kom hit, so kunde dei reisa dit — 
og dei gjorde seg ferdige. Han Hans hadde fenget ein stor 
tobakdaase, som loket var sundt paa, og ho Maren hadde 
mange fine dokkelappar. So tok dei dokkelapparne og 
puttad ned i tobakdaasen, latt daasen paa ryggen og 
drog av stad. Dei gjekk reint sagte, leikad seg og pluk- 
kad bær, og hadde gjenget ei heil stund av dagen, daa 
dei endeleg kom so langt, at dei saag burt i ein framand 
gard. Der fekk dei sjaa ein stor ukse, som rautad so fælt, og 
no vart dei rædde. Daa kom det ei gjenta og hjelpte 
deim yver eit gjerde, so dei kom kringum den fæle uksen, 
og ho sette deim paa rett veg heimatt. Daa dei kom 
heim, var dri svært so gilde. Dei vaksne spurde paa 
more og sa: »No, kom de :0 langt som aat Sverikj> 

daa?« — »Nei, me kom inkje fram; men me var 
daa so langt, so me saag husi.« Det var husi paa grann- 
garden, dei hadde set; han ligg eit godt stykkje fraa 
Blestad, so dei kunde inkje sjaa han fraa heime, og der 
hadde dei nok aldri voret fyrr. — Men heime hadde det 
voret leiting; dei hadde leitat etter deim paa alle moglege 
stelle og soknat i alle brunnar og voret mest vitskræmde. 
No vart alt godt att. Men far deira sa like vel, at 
so framt dei gjekk soleids ein gong til, so laut dei setja 
bjølla paa deim. Dei lovad daa- ut aldri aa gjera det 
meir; for det, aa ganga med hjølla, var det verste, dei visste. 


II. Dei tvo gamle i Vangsaasen. 


Vangsaasen er ei fjellvidd ute paa Heidemarki med 
sætrar og sæterlykkjor og skog. Der uppaa budde det 
fyr inkje lengje sidan tvo gamle folk, som hadde lite 
aa liva av. Men dei klagad inkje, dei leit paa Vaarherre. 
Um vetrarne, naar det vart som verst aa fara, kom det 
jamt inn skogakarar der og kvilde og lagde att ein liten 
bite mat, naar dei reiste att. 

So var det ein gong strakst fyre jol, at Bjlestad- 
-— kararne reiste upp paa sætri etter høy. Det hadde snjoat 
so fælt, so dei kunde mest inkje koma fram. Hytta laag 
ved vegen, og daa dei kom dit, vilde dei inn og kvila. 
Daa dei kom inn i stova, sat dei tvo gamle der pyntad 
og las i salmeboki, og ein liten ljosstubb stod paa bordet 
og brann. Dei hadde inkje havt alnakka, og so hadde dei 
komet av dagtalet og trudde, det var jolaftan. Dei aatte 
inkje mat, og langt var det til folk, og ingen av dei tvo 
gamle hadde trutt seg ned 1 bygdi, so som det hadde 
snjoat. No sat dei daa der og hadde pyntat seg til dauden. 
Blestad-kararne gav deim daa mat av det, de? hadde fenget 
med seg til nista, og sidan reiste dei uppaa att eingong til 
og hadde med seg finare mat aat deim, til rette jol- 
aftan kom. 

III. Den kona paa Hegdehaugen. 


Ei kona paa Hegdehaugen inne ved Kristiania hadde 
mat og drikke aa selja aat arbeidsfolk der umkring. Ein 
dag kom det inn ein mann, som i lang tid hadde kjøpt 
mat av henne, med eit sylv-ur og vilde faa setja i pant; 
han vilde løysa det att, naar han hadde fenget maanads- 
pengarne sine. Ho tok daa imot uret. Sidan kom det 
inn ein full mann, som vilde kjøpa øl av henne. Ho sa 
nei, ho vilde inkje selja noko til fulle folk. Han vart 
sint, tok sylv-uret, som hekk paa veggen, og strauk med 
det. Ho skreik paa folk, at dei skulde koma, men ingen 
høyrde henne. So fall ho paa kne og bad til Gud, at ho 
maatte faa att uret, daa det inkje var ho, som aatte det. 
»Og eg had, rettugt so det knakad i veggjerne,« sa ho. 
I det same ho reiste seg upp og hadde bedet, kom mannen 
drivande innatt, lagde uret paa disken burtaat henne utan 
aa mæla eit ord, og strauk so fort utatt. 


Fraa eg var fem aar, til eg vart seks. 
Ei gjenta fraa Sogn fortel. 


l. Tvo gonger gjestbod. 


Eg var godt fem aar. Og eg var so glad i leikor, 
at alt, eg saag, vilde eg leika meg med. Eg gjorde smaa- 
gjentor og smaagutar av, klutar, kalvar og gjeiter av stein; 
hest og hund og katt hadde han far gjort til meg. Men det 
meste, eg arbeidde paa, var fuglar. Eg var inkje god fyr 
aa laga til nokon ting, som var so fint, at eg kunde 
kalla det fuglar, kor eg prøvde. Men ein dag kom han 
far med noko bar, som det var mykje koglor paa. Eg 
tykte, dei var so fine, at det kunde inkje finnast noko 
finare; eg kallad deim fuglar, men eg fekk deim inkje til 
aa syngja elder fljuga, kor eg prøvde. Eg prøvde kaldt 

og heitt vatn, men inkje noko hjelpte; men eg trudde 
stødt, at ein dag skulde ogso mine fuglar syngja. 

Eg hadde so mykje styr. Men verst var, at eg aatte 
inkje stova. Jau, ein dag hadde han far lagat til ei stova 
aat meg. So gild hev cg aldri voret sidan, trur eg; eg 
visste inkje, kva fot eg vilde ganga paa, og eg tenkte, at 
far skulde inkje hava gjort det fyr inkjevetta. Eg visste 
inkje, kva eg skulde gjera fyr honom, so han kunde verta so 
glad, som eg var. Men so kom eg paa, at eg skulde 
bjoda han til gjestbods, naar eg fekk laga meg til; eg 
tenkte aa tegja med detta til far, men fyrr eg visste av 
mcg, hadde eg fortalt honom alt. Eg lagad til, so eg 
tykte, at det var gildt, og so bad eg far og mor um aa 
vera med. Til mi store gleda tok han far paa aa vaska 
seg, tok seg ei rein huva og rein lummeduk, og so gjekk 
me. Ho mor bar noko i handi, det visste eg inkje kva 
det var, men sidan saag eg, at det var sending, som skulde 
vera med til gjestbods. Daa far saag bordet, eg hadde 
lagat til, slo han ihop henderna, og eg tykte, at det skulde 
mykje til, at eg kunde vera gladare, enn han saag ut til 
aa vera. Dei sette seg, og dei var hjaa meg ei lang stund. 
Men endeleg laut dei heim. Dei hadde etet seg mette, 
sa dei, og let vel gjorde dei. — Men nokre dagar seinare 
skulde han Farbrors-Olav hava aarsdagen sin, og han var 
mest aldri glad. Eg tenkte, at han skulde verta likso glad 
som far og mor, men eg tok i miss. Daa han kom inn 
1 stova mi og saag alt lauvet og graset, som eg hadde sett 
paa bordet, so log han aat meg og tok det og sopte det 
ned. Han vilde, at eg skulde smaka ostarne, som eg 
hadde gjort av mold; «et gjorde eg og kjende, at dei var 
ille. Eg kjende, at han Farbrors-Olav laut hava rett, 
og eg vart so rar og so skamfull; men eg kunde inkje tru 
anna, like vel, enn dei skulde verta etande eingong, og daa 
cg kom til meg sjølv og fekk graata, gret eg, som dei 
skulde teket livet mitt. 

Sidan bar eg alltid paa ræddhug fyr, at dei skulde 

læja aat meg. Aa, det gjorde so ilt, at han Farbrors-Qlav 
log aat meg den gongen, daa eg synte honom det kjæraste, 
eg aatte. | 


II. Den kvelden, ho mor fylgde meg. 


Nedan fyr stova vaar er ein stor haug. Der hadde 
eg slik hug aa vera, men eg fekk aldri lov aa ganga 
aaleine, for det var ein høg, svær hamar umkring haugen; 
men far elder mor var med meg, naar dei hadde tid. 

Det var ein fin maaneskins-kveld imillom jol og nv- 
aar, cg sprang upp 1 løda til henne mor og spurde, um 
ho vilde vera med meg ned paa haugen. Ho mor hadde 
heile dagen voret sorgfull, og no sat ho paa ein vondul 
og gret. Eg vart standande midt i døri og sjaa paa henne; 
eitkvart ilt maatte visst ha hendt henne mor 1 kveld, 
tenkte eg. Eg spurde, um ho var sjuk, elder um ho 
hadde støytt seg, elder um ho hadde fenget flis i fingrarne. 
Det var no det verste, eg visste, aa faa ei flis inn i fingeren 
sin, for det hadde eg nokre gonger prøvt sjølv. —>Nei,e 
sa ho mor og tok til aa viska igjen. =»Kjære mor, ver 
med meg ned paa haugen, naar du hev viskat ifraa deg,e 
sa eg. »KEg hev so mykje aa gjera i kveld,« sa ho mor. 
»Eg skal hjelpa deg, mor,« sa ex; og eg var verkleg so 
stortenkt, at eg tenkte, eg kunde hjelpa henne, lel eg var 
daa inkje meir enn lite vver halvsette aar. »Nei, du er 
for litt enno,« sa ho mor; »gakk innatt til far din, so 
skal eg sjaa, naar eg hev gjort ifran meg, um eg kann ha 
stunder aa vera med deg ned paa haugen.« Eg sprang 
innatt, og um ei liti stund kom ho mor, batt paa meg 
eit herda-plagg, og so gjekk me. Daa me kom ned paa 
haugen, sette ho seg paa eit sagbord, som var lagt der til 
sess, og so tok ho meg og sette paa kneet sitt. Det var 
rett ein fin kveld. Maanen skjein so klaart, og himmelen 
var full av stjernor, og snjoen uppigjenom bakkarne glitrad 
so vænt. Og so alle dei jøklarne ned med elvi og upp 

igjenom grøverna, som inkje var tal paa. No var dei so 
fagre, maanen skjein paa ein kant av deim, og so vær der 
smaae skuggar paa den andre kanten, og dei saag ut nett 
som ein barneflokk. Og eg spurde henne mor, um dei 
inkje var bormi til maanen. »Ja,« sa ho mor. Lite lenger 
uppe stod der ein heil flokk med furor; dei var so kvite 
i kveld av lavrim. Eg hadde aldri set noko so fint. som 
skuggarne av desse furorna, og eg spurde henne mor, kva 
det var, og ho tortalde meg, kva det var, men sa, at eg 
kunde gjerne faa kalla deim joletrei til borni aat maanen. 
Ja, det var cit vænt namn! for dei maatte heita noko 
anna enn berre furor, desse, som var so framifraa. — Ja, 
det var mykje fint aa sjaa nedpaa haugen i kveld; baade 
himmel og jord var fulle av stjernor, dei liksom saag, ein 
paa hin, og gledde seg ihop. Ho mor hadde tagt still 
lengje; men so spurde ho meg: »Ser du stjernorna i kveld?« 
— »dJa, mor,« sa eg, og no tok eg til spyrja um mangt. 
Eg hugsar, at eg spurde henne, um himmelen med alle 
stjernorna var golvet i himmelstova, og um bestefar og 
bestemor og vesle Hans var komne upp 1 himmelstova no. 
»Ja, eg trur det.« svarad ho, og no fortalde ho um, kor 
ent der var. Eg sat og høyrde paa henne og saag paa 
stjernorna, til eg sovnad, og daa drøymde eg noko so fint, 
so fint; eg hev aldri havt slik draum sidan, og eg fær 
han inkje helder i dette livet. 


III. Den sette aarsdagen min. 


Vaaren var komen, og marki var full av blomar, og 
no visste eg, at det leid snart til aarsdagen min. Eg 
spurde henne mor kvar einaste dag, kor lengje det var, 
til dagen kom. Ho mor svarad som oftaste: »Aa, naar 
du ser soleiorna nedpaa Gjeita-svadet, so hev du inkje 
lengje att < Eg gjekk der nede baade seint og tidleg og 
saag etter, og eg tykte, at det vart lengje aa venta. Men 
so ein dag fann eg ein styvmorblom; eg hadde inkje 
stunder aa sjaa etter fleir, gleda var for stor. Eg sprang 

innatt til henne mor og svnte henne, og so spurde eg, 
um inkje aarsdagen min var i morgon. =»Nei,« sa ho 
mor, enno hev du att ein dag av kvart slag.« Eg talde 
dagarne paa fingrarne mine, og eg tykte, dei var mange. 
Men endeleg kom dagen; eg tykte soli aldri hadde skinet 
so fint og varmt som idag. :Skal eg sleppa ut idag, 
mor?« spurde eg. —»Ja, naar eg hev pyntat deg; du vil 
vel gjerne vera væn no, veit eg,« sa ho. »Som aller 
vænaste du kann faa meg, mor.« — Ja, væn var og; eg 
fekk ein ny understakk paa meg, og so cit fint snørliv, 
som vel inkje var nytt — det var daa mykje yver hundrad 
aar, det hadde gjenget i namn-arv, og no var det komet 
til meg, og idag skulde eg fyrste gongen faa hava det paa. 
So fekk eg perlekjela hennar mor, som ho hadde til 
minne etter barneaari sine; ilag skulde eg fan laana 
henne umkring halsen min. Kvit skvrta hadde eg, og 
no skulde eg faa ganga trøyelaus. Daa ho mor hadde 
pyntat mcg, gjekk eg burt til far, han skulde faa sjaa, 
kor væn eg var. Han far sang paa mer, og so så han: 
»Kann du segja meg, kor gomol du er?« — »dJa, og er 
seks aar,« sa eg. »Ja, det er vel inkje for tidleg, um du 
fær noko paa hovudet daa,« sa han far og gjekk burt i 
skaapet og tok ein liten pakke og flidde meg. —»Gakk 
burt til mor di, so hjelper ho deg.« Ja, han slapp aa 
beda meg tvo gonger. Me stod alle umkring henne mor 
og ventad paa aa faa sjaa, kva detta var, og daa me saag 
det, so ropad me alle, at so fint hadde me no aldri set. 
Ho mor knytte det paa meg, og no skulde og faa lov aa 
ganga ut og plukka jordbær. »Der hev du hatten min, 
sa han far; plukka full hatten min,« sa han. »Og ei klyv 
til meg, og ei til meg, og ei til meg!« ropad alle systkjeni 
mine. »Og so full denne til meg og vesleguten,« sa ho mor 
og flidde meg ein liten blekk-kopp. »Men du maa inkje 
ganga ut or kalvhagen,« ropad far og mor. Eg gjekk; 
kalvhagegjerdet lang eit lite stvkkje ifrna stova. Daa eg 
kom inn, kom alle kalvarne springande imot meg, og 

fuglarne song so vænt, snart var dei uppe i trei, snart nede 
paa steinarne; alle song, og alle hoppad, og eg tenkte, at 
det var, fyr det eg hadde fenget nytt plagg. Men no 
hugsad eg inkje sjølv, kor fint det var, og inkje fekk eg 
rett paa aa sjaa det paa hovudet mitt. Eg tok det daa 
av meg og hengde det paa ei grein; no vilde eg rett sjaa, 
korleids det sang ut. Sumetider var eg nær det og sume- 
tider langt ifraa, sumetider paa ein kant og sumetider 
paa hin; og der eg sprang fyre, sprang kalvarne etter, og 
eg tenkte, at dei hadde same tanken som eg, og soleids 
heldt eg paa, til eg var trøytt. Eg sette meg daa paa ein 
stein til aa kvila, og kalvarne gjekk og leikad umkring 
meg. Bjøllkalven var min, og honom var eg mest gild 
av. No reiste han burt aat bjørki, som plagget mitt hekk 
i. Bg tenkte, at han vilde sjaa, kor fint det var, og let 
han ganga. Men daa han var komen so langt, at han 
kunde rekka i det, so tok han det i kjeften og tok spranget 
til — han fyre og alle dei andre etter. Der stod eg. Aa 
kappspringan med kalvarne det gjeng no inkje radt fyr 
nokon og aller minst fyr meg, som var trøytt fyrr. Han 
far hadde setet og set paa meg, og no kom han og skulde 
hjelpa meg. Og etter mykje stræv fekk han i det. Men 
no var det halvt uppetet, og den vesle lappen, som var 
igjen, var so stygg og so usjaaleg. Soleids for mit fyrste 
plagg, og det vart i sanning ei uventad sorg paa meg, 
som nyst fyrr hadde voret so glad. 


Ei av dei gode gamle. 


Ei gjenta fraa Hardanger fortel. 


Bestemor mi var ei framifraa kvinna i mangt. Millom 
anna var ho so god imot dei fatige. Det var fleire gonger, 
ho gav burt til sidste rest. Ho hadde so sterk tru paa, 
at Gud velsignad det fyr henne, so det skulde verta nok 
like vel, baade fyr henne og hennar folk. 

Eingong kom det ei fatig kona, som bad um lite 
kjøt. Det var, naar det leid ut paa sumaren. Dei aatte 
inkje meir enn eit einaste spikjekjøtlaar, men ho beste- 
mor, sa, at dei vart nok hjelpne, dei hadde mykje smale 
aa venta fraa fjellet, naar hausten kom; verre var det fyr 
den fåtige, som ingen ting hadde og ingen ting kunde 
venta. Og so gav ho det sidste kjøtlaaret, dei hadde. 

Dagen etter kom det heim tvo store, feite ve'rar fraa 
fjellet, og deim tok dei og slagtad; og so fekk dei 
kjøt nok. 

Ein annan gong kom der ein fatig mann, som bad 
um mjøl. Dei hadde inkje meir mjøl ennu noko lite paa 
botnen i ein stamp. Men dei hadde mykje korn; kunde 
dei berre faa mala snart, so fekk dei baade aat seg sjølve 
og aat andre. Ho bestemor sopte mjølet or stampen og 

gav det til den fatige. — Um natti vart det kvernvatn 
og dagen etter fekk dei mjøl. 


Vesle guten, som laag ute. 


Fyr femti elder seksti aar sidan var det ein liten 
gut paa Mjøsstrandi i Telemarki, som vart burte fraa ein 
gard. Han vinglad seg burt i skogen og kunde inkje 
finna heimatt, som ventande var — han var reint liten 
og hadde inkje vit paa korkje veg elder stig. Foreldri 
hans og mange andre leitad etter guten heile dagen og 
natti med, men fann han inkje. Andre dagen kom det 
ein reisande fehandlar, som slumpad til aa finna gutungen, 
og hadde han med seg til manna. So spurde dei den 
vesle, korleids han hadde havt det um natti, og um 
han inkje hadde graatet. »Nei,« svarad guten, »ceg torde 
inkje skrika, eg fælte skrubben kunde koma. Men der 
kom eit kvitt lamb og laag seg med meg, so eg fraus 
inkje.« Folk undrad seg paa detta svaret. Dei visste, at 

der var inkje buskap, der han hadde voret, og so plar 
daa inkje lambi, naar dei gjeng aaleine i skogen, vera so 
milde, at dei legg seg innaat folk. Dei maatte tenkja 
paa »det Guds lamb«, Jesus, at det var nok han, som 
hadde leget med guten. Me veit, han var kjær fyr 
dei smaa, daa han gjekk her paa jordi, og han er manneleg 
den same endaa. 


Enkja, som bad um fisk. 


Paa ein gard i Telemarki livde det fyr nokre aar 
sidan ei gomol enkja, som trudde som eit barn paa 
Vaarherre. So vart ho sjuk og sengliggjande. Daa var 
det ein dag, ho stundad so svært paa fisk, og so bad ho 
son sin, um han vilde ganga ned aat elvi og freista fiska 
lite aat henne. Men han svarad nei, det nyttad inkje, 
det, i slik vaarflaum, ingen fisk beit no. Daa tok ho 
til og bad høgt aat Vaarherre etter fisk. Guten log og 
sa, han hadde inkje tid til aa høyra paa alt slags barne- 
snakk — det trudde han inkje, Gud hadde, helder, — og 
no vilde han faa lov aa ganga sin veg ut, han. — »Gakk 
du,« sa ho, »du skal nok faa sjaa, eg skal faa fiske. So 
gjekk guten og tok med seg ei øks og vilde ned i jordet 
og hogga noko ved. Som han stod der ved arbeidet sitt, 
kom det ein kjenning kjøyrande. Guten slepte arbeidet 
og vilde stad og prata. Han skulde yver ein bekk; men 
i det same han sprang yver, kom det ein stor fisk farande 
og smatt inn 1 storren og vart sitjande fast. Guten 
gløymde alt og greip fisken og fekk han upp; det var 
ein aurid. Daa guten kom heim, sa mori: »Ser du det, 
du, um inkje eg fekk fisk!« Han sa inkje eit ord, gjekk 
ut med ei bytta og gjekk etter vatn. 


999 Ymse stykkje. 


Eit bilæte i gamle-kyrkja. 


Ei gjenta fraa Hardanger fortel. 


Eg minnest so inderleg vel ein sundag, eg skulde 
faa fylgja far min og mor mi til kyrkja. Fg hadde lengje 
havt lov. Men inkje fyrr soleiorna kom. Aa rett, kor 
sæl eg var, naar dagen kom! Eg hadde fenget meg ny 
kjole og kringla i lumma, som eg skulde hava til nista. 
Lengje tykte*cg det vart, fyrr dei var ferdige; eg gjekk 
ut og inn og skodad. Endeleg kom dei. Daa var eg 
sagte glad, kann du tru, daa me byrjad ganga. 

Stundom hoppad eg fyre, og stundom heldt eg 1 
stakken hennar mor, og soleids kom me daa fram paa 
kyrkjegarden. Daa tok ho mor meg 1 handi og leidde 
meg og sa, eg maatte vera still, naar eg kom inn i kyrkja. 

Åa, som eg skodad! Det fyrste, eg feste augo paa, 
var alle dei fine bilæti uppunder taket; med" eg gjekk 
yver golvet, stirde eg berre upp paa deim. Me gjekk fram 
1 koren og sette oss. Der hadde eg aldri voret fyrr, som 
eg kunde minnast. Eg saag so mykje der, som eg aldri 
hadde set fyrr, og so mange bilæte. 

Daa fekk eg sjaa ein ung mann, som hekk paa den 
eine sida aat koren. Han heldt ei harpa 1 den eine 
handi. Eg kviskrad burt aat henne mor, um kven det 
var; men ho hyssad paa meg, at cg maatte tegja. Heile 
tidi, med” eg sat I kyrkja, kunde eg inkje faa augo av 
bilætet. Han stirde so straalande paa meg. Bg tykte, eg 
aldri hadde set uoko so vænt fyrr. 

Det fyrste, eg spurde henne mor, naar eg kom ut or 
kyrkja, var um denne mannen. Ho sa, at det var kong 
David. »Aa, han, som slo ihel Goliat!« Ja, det var 
han: Jau, det kunde eg tenkja. Og no maatte ho 
fortelja meg alt, ho visste um han. Sidan kom eg i 
skulen og fekk høyra meir. Eg tykte, at David vart den 
gildaste av alle menneskjor. 

Aldri kann eg gløyma den sunndagen, daa eg saag 
dette bilætet. lg tykkjer ofte, eg ser det endaa. Men no 
er det burt teket or kyrkja. 


Ein draum. 
Ei gjenta fraa Gudbrandsdilen foltel. 

Eg var tolv aar. Og daa drøymde eg, at eg siglde 
ute paa ein stor sjo paa eit lite vakkert skip, og mange 
av dei beste kjenningarne mine var med; eg tykte, det. 
var so morosamt, for eg hadde inkje voret paa skip fyrr. 
Daa me hadde siglt eit langt stykkje, kom me aat eit. 
land, som var so grønt og fint. Der var det fullt av store 
tre, og alle slags eple og bær, og imillom deim voks det 
blomar, baade raude og blaae og kvite og av alle liter. 
Me tok til aa plukka blomar og eta eple, og me sprang 
millom treom og leikad oss og var so glade. Daa kom 
det ei gjenta aat meg, som saag so fin og vakker ut; 
men eg tykte, at eg saag midt igjenom henne, og daa var 
det ei vond trollheks. Eg fekk og snart kjenna det, for 
ho kom og lagde meg under seg, og daa tykte eg, at eg 
vart som eit lite barn under ei stor kjempa. Men so kom 
det ein og kviskrad aat meg, at kunde eg vinna paa 
denne stygge menneskja, so skulde eg verta den fagraste 
gjenta, og likso fager innanpaa som utanpaa. Og no tok 
eg tak. Det var, liksom eg visste, at eg skulde vinna, 
endaa ho var so tung, at eg mest inkje kunde røyva meg, 
der eg laag. Eg bad Gud aa hjelpa meg, og daa kjende 
eg, at eg vart mykje sterkare. Det vart eit fælt basketak; 
me rullad umkring mange gonger. Men enden vart, at 
eg vann og fekk henne fraa meg. Eg var so trøytt, at 
eg maatte setja meg ned ei lang stund, men so glad, at 
eg log og gret I ein gong. 

Lenger 'inne i landet laag det eit slott, som var so- 


224 Ymse stykkje. 


stort og vakkert, at det lyste lang veg av det. No tok 
me ivegen dit. Men det var so leid ein veg; me rullad 
og stod upp att mange gonger; og eingong gjekk vegen 
etter eit høgt, smalt berg, so me maatte krjupa paa alle 
fire, skulde me inkje detta utyver. Daa me kom fram, 
laag slottet paa nokre høge stolpar, og me skulde upp 
etter ci tropp, som det var so lange stig i. og so bratt 
og haalt, at det var uraad an ganga henne. Eg fekk slik 
hug til aa koma inn paa slottet, eg tykte, eg maatte 
prøva, og so tok eg ivegen. Eg krakte og arbeidde, so 
sveiten rann, og daa eg kom høgre upp, vart og sterkare, 
og til sidst kom eg upp i gangen. Daa kom eg inn paa 
ein sal, som var so vakker, at eg inkje kan fortelja det. 
Der fann eg att mange av dei beste kjenningarne mine; 
dei saag so glade og lukkelege ut, og eg vart fyllt med 
slik ein fred og gleda, som eg aldri fyrr hadde kjent. So 
kom han inn, han, som aatte slottet, og det var ein stor, 
sterk kar og so vakker, at det reint skjein av honom. Me 
skulde daa setja oss til bords, og so sa han, at den, som 
var minst, skulde faa sitja næmast honom. Daa vart eg so 
glad, at cg vaknad; men med det same tvkte eg, at den 
same mannen reiste upp igjenom taket, og daa skjein det 
so ikring han, at eg saag att ein straalekrans etter der, 
han reiste — og det laag eg vaki og saag paa. 


Ei heit kaka. 


Ein gut fraa Sogn fortel. 


Han Einar hadde syster, han, men cg hadde berre 
brør.  Difyr sette ho mor meg paa mange smaa-arbeid, som 
kvinnfolki plar gjera. Naar han Vinar daa raakad til aa 
koma, og det var øfte, so sagde han: >Det er skam fyr 
ein kar aa gjera kvinnfolkarbeid.«. Ex hadde inkje betre 

vit, eg trudde, han Einar maatte hava rett. Og sidstpaa 
vart eg reint bljug, naar han kom, medan eg sopte golvet 
elder skalad næpor elder var i ferd med aa vinda nysto. 
— 80 var det ein dag, gjentorna bakad flatbraud, og ho 
mor steikte. Samstundes hadde ho og eit vaffelkake-jarn 
aa sjaa etter, for ho steikte kakor aat eldste bror min, 
som skulde paa langferd. Og yngste bror min laag i 


vogga og gret etter henne. Ho møddest. Ei mor kann 


ofte hava so mange jarn i elden. »Kom her og steik 
nokre leivar, du vesle Sjur, er du hæv,« ropad ho til 
meg. Eg gjorde, som ho bad meg. Daa eg var ferdig 
med fyrste leiven og hadde lagt ein til paa hella, vart eg 


var gjenom glaset han Einar, som kom gangande uppetter 


vegen. At det var meg, han vilde sjaa innum til, var 
greidt. »Mor, det er so leidt aa steikja, naar han Einar 
ser det,« sagde eg. »Du skal inkje bry deg um han Einar 
1 dette stykkjet; hjelp mor di, so er du snild.« — »Men 
det er slik skam aa gjera kvinnfolkarbeid,« grein eg. Ho 
log aat meg. »Den skami stend du fulla i. Eg tenkjer 
no helst, at det er æra, eg.« Daa høyrde eg maalet hans 
Einar inne i stova. Han spurde etter meg, og ho Sigrid 
svarad, at eg stod i kjøkenet og steikte flatbraud. »Steikjer 
han flatbraud — han Sjur? Nei no — — —«. »Du 
bryr deg inkje um mi æra, dul« sagde eg til mor mi. 
Eg var so arg, at sinnegraaten stod i halsen. Ho saag 
langt paa meg — mildt og sorgfullt. Kor lite vit du 
hev, stakar,« sagde ho. Han Einar nærmad seg kjøken- 
. døri. Daa sprang eg ut og vilde gjøyma meg fyr honom. 
Men dei stygge ordi, eg hadde sagt til mor mi, fylgde 
med meg; dei kom att og kom att, og daa han Einar var 
gjengen, laut eg inn. Aa, kor skamfull eg var! Ho mor 
vilde no vel koma og gjeva meg el skrapa, fyr det eg 
hadde voret so stygg. Men det var det minste. Eg sette 
meg attved glaset og saag ut. Daa kom ho burt aat meg 
og gav meg ei kaka. Ho hadde strøytt sukker paa henne, 
15 

Det brukte ho no elles aldri. Eg aat, og mor mi sagde 
inkje eit vondt ord. 
Men den kaka var den heitaste, eg hev etet. 


Bernhardhunden. 


Fyr godt og vel femti aar sidan var det ein svenske, 
som for umkring her og selde vevnad. Han hadde med 
seg ein bernhardhund. Hunden var god aa ha baade mot 
folk og fe, for naar svensken var inne og selde, sat hunden 
att ute og passad kjerra; og stor og diger var han, so 
det var inkje aa koma der fyr den, som var langfingrad. 
Den gongen var det so ovstyggjeleg mykje med ulv her. 
No er det ein liten by der ute ved sjokanten, som heiter 
Kraakerøy. Der reiste svensken, og ein kveld gjekk han 


inn paa ein gard og bad um hus. Men daa han kom ut. 


att um morgonen og skulde lenger, var hunden burte. 
Han til aa leita og leita — og for att og fram heile dagen. 
Aa nei. Endeleg fann dei han andre dagen burt i ein 
skog; der laag han sundbiten og uppklorad og sleikte 
saari sine; og fram med honom laag det tri ulvar, som 
var daude. Dei hadde slegest paa livet, det var greidt aa 


sjaa: snjoen var skvett med blod, og der, dei laag, var 


det ei raud, diger bosa. Og det synte blodfar etter tvo 
andre, som hadde luskat undan paa kvar sin kant. Dei 
sette etter, men fann deim inkje. Daa kjøyrde dei hunden 
aat Kraakerøy, der var det ein dokter, som vilde gjera 


han god att. Og folk kom i flokketal; dei hadde hug til 


aa sjaa den hunden, som hadde slegest med fem graa- 
beinar og drepet dei tri. Sume meinte, han kunde inkje 
hava gjort det aaleine; graabeinarne maatte ha slegest 
seg imillom — for dei ryk paa einannen, strakst dei ser 
blod. Men andre meinte, at so diger ein hund kunde 
nok leggja nedaat tvo-tri graabeinar. Hunden sa ingen 

ting, han — berre stirde paa deim og let deim snakka. 
Daa var det ein rik kjøpmann, som kjøpte hunden, slik 
han var, og der han laag, fyr 30 dalar. Svensken tok 
pengarne, men gret, daa han gjekk. »Hadde han voret 
frisk, hadde eg inkje selt han fyr 100,« sa han; »men 
der ligg han, og eg kann inkje venta lenger paa han, 
Men ein hund vil du faa, som det inkje finst maken aat.« 

Hunden vart god att. Han labbad i gatom, kvar 
kjøpmannen gjekk. XKjøpmannen aatte ei øy ein halv 
fjordung ute i viki; der hadde han garden sin, og der 
budde han um sumaren. Hunden stod vakt; inkje var 
det raad aa festa haat i land der, fraa sol gjekk ned, og 
til ho sto upp att um morgonen, minder det var med 
kjendsfolk, som road hunden. For naar dei skulde til 
lands, so stod hunden der og flaug kav paa deim. Men 
um dagen laag han som ein gris og solad seg og gjorde 
ingen ting. 

Ein gong hadde kjøpmannen kjøpt noko timber av 
ein bonde.  »Eg kjem med det i natt,« sa bonden. »Ja, 
berre du kan koma i land fyr hunden min,« så kjøp- 
mannen; »men eg er rædd, det gjeng inkje.« — »Aa jau 
lel, veit eg,« sa bonden; »han er vel inkje so mannbeisk.« 
Og bonden reiste. Han hadde tinberet i ein flote og 
sat paa og rodde og hadde mange folk med seg: Men 
daa han kom innaat og skulde leggja i land, stod hunden 
der. Han laut ro attende ut paa sjoen, og der fekk han 
liggja og venta paa morgonen; og so kom han i land. 

Kjøpmannen hadde ein son, ein gutunge paa tolv 
aar, som gjekk paa skule i Kraakerøy og var heimatt paa 
garden um kveldarne. Det var ein vetterkveld seint, men 
det var stjerneklaart; det var fælt kaldt. Guten gjekk 
yver isen og skulde heim, og han var mest inn aat land. 
Daa ser han cin svart klump, som røyver seg. Detta 
er hunden, . tenkte guten og vart glad. Men so ser han 
ein til, og ein til — mange, mange; og dei røyvde seg 
fort. Daa vart han rædd; for detta var graabein. Daa 

saag han ein svart flekk tett inn ved iskanten, som laag 
heilande still; det var hunden. Der laag han og lurde 
og vilde faa deim i land. No ropad guten. Og daa tok 
hunden spranget — beint paa graabeinhopen; dei rann 
undan til alle kantar og hylte. Og so kom han. Guten 
vart so glad, at han tok hunden um halsen. Og no heldt 
han 1 halsbandet, og slikt fvlgdest dei. Hunden knurrad, 
so det turad, og var so sint, at han skalv. Men graabein- 
hopen vart burte. 

Kjøpmannen hadde eit esel ute paa garden sin, eit 
morosamt dyr fyr bornom. Dei reid paa det, gav det 
mjølk og fekk det til aa springa etter seg; det var nett 
som eit kopplamb. Men det vilde aldri, vaska seg, og 
vatnet var det fælt rædd. Jau, dei fann paa raad. Dei 
gjorde ein sele og hadde paa hunden og eit par le'r-reimar 
til aa draga med; og so batt dei eslet atti hunden. Det 
strattad imot, alt det orkad; men der var "kje raad: det 
maatte med — og kvapp paa sjoen. Hunden fyre og 
eslet etter, til dei hadde sumt ein diger ring, og so kom 
dei inn att. Borni stod att og hadde aldri set maken til 
moro, og kjøpmannen log, so taarorna trillad. 


Eit brev. 


Hr. Andreas Austlid, 
folkehøgskulen i Ullensvang, Hardanger. 


Du bad um hjelp til leseboki di. Her sender eg ein 
liten stubbe i sidste stund. Eg synest, han er god som 
gull fyr «smaaborn — og eg bed um aa faa han inn, er 
der raad. Me fær aldri for mykje av aa vera kjærlege 
mot vaare stakars, trugne husdyr. 

— Ein mann — eg skal spara namnet hans — hadde 
fenget det innfallet, at han vilde drukna hunden sin, 
ein stor, svær puddelhund. Ian tok ein baat og rodde 

ut paa Glaama og hadde hunden med seg. Daa han kom 
midt ut paa elvi, tok han eit snøre, knytte eine enden fast i 
ein diger stein og den andre enden kring halsen paa hunden 
— og støytte han uti. Dei sokk baac tvo, fvrst steinen, og 
so hunden. Men hunden kom upp att -— snøret hadde 
slitnat — og so kjem han svemjande og vil upp i baaten 
og faa verta frelst. Men husbonden tek ei aar og slær 
han ifraa. Soleids heldt dei paa ei lang stund; hunden 
kom burt aat baatkanten mange gonger, og husbonden 
støytte han ifraa att fyr kvar gong. Daa reiser husbonden 
seg i fullt sinne, grip aari med baae hender og høgg 
til — men høgg i miss og stuper framyver paa hovudet, 
beint ut i vatnet. Han kunde inkje svemja og tok 
paa og sokk. 

Men hunden dukkad etter. Og der kjem han balande 
uppatt med husbonden sin — held han etter tennom og 
gjev seg inkje, fyrr han hev fenget han paa land. Men 
daa var han mest klar sjølv og. å 

Dette er den nakne sanningi, som folk stod og saag 
paa. Han, som fortalde meg det, segjer, at han kjem 
inkje til aa gløyma det, so lengje han liver. Han tykte, 
at den mannen hadde voret verd til voret hund; — og 
den hunden verd til voret menneskja. 


Østerdalen, januar 1889. 


Berre ein liten fugl. 


Ein gut fraa Hardanger fortel. 


Vaaren var komen. Eg hadde arbeidt all dagen 
igjenom og lengtad etter aa faa ganga i seng og samla 
styrke til den næste dag. Tungt drog eg meg upp gjenom 
ei tropp, som fører upp til soveromet mitt; eg tok klædi 
av meg og sovnad, so snart hovudet rørde puta. Me veit, 

kor søtt det er aa fan sova pan morgonstundi. Men søtt 
er inkje all tid godt. Med soli skulde me upp. Far 
var kvar morgon van aa ropa paa meg, og strakst maatte 
eg vera paa fotom. 

Braadt høyrde eg, det small paa glaset, og eg vaknad. 
Med eit hopp stod eg framme paa golvet. Det lyste av 
dag, men inkje ljost. I det same høvrde eg far ropa og 
spvrja, kva som var paa ferd. »Du er vel inkje tenkt 
aa risa endaa, klokka er berre halv tri?« Eg bisnad paa, 
kva detta kunde vera og steig upp 1 seng att, men daa 
med opne augo. Lite etter flagsad det paa glaset, og eg 
vilde knapt tru mine eigne augo, daa det berre var ein 
liten, liten fugl. Ein stor npall stod ved sydre brjostet 
paa stova og breidde greinerna sine upp yver bhordtaket 
og glaset til romet mitt og gjorde sitt til, at det var 
myrkt. No heldt han paa og spratt; det tippad i blom 
paa blom etter kvar einaste kvist. I greinerna paa det 
væne treet heldt fuglen seg, for att og fram, og det var 
um lag, som han inkje magtad fjuka vidare. 

Kvar morgon kom han og pikkad paa glaset, fauk 
atter burt i greinerna og kvitrad sin glade song. 

Det var inkje betre, eg vart vill paa han stundom. 
Eg prøvde kasta ei huva, ein vest, ein sokk til glaset, 
men alt hjelpte like mykje. No ein morgon, eg stod Just 
og lagde selarne yver oksli, kjem han att og kakkar paa 
glaset og ser inn gjenom ruta. Og med eg stend og 
skodar, kjem maken hans med noko i nebben og smett 
burt i eit hol. No fyrst kunde eg skyna, kva han meinte; 
det var nok reid, han tenkte paa. Daa var det inkje 
meir, enn eg tregad paa, at eg hadde jagat han. Han 
stod der, nett som han bad: »Skal eg her faa lov aa 
byggja — skal eg her faa føda upp borni mine?« Eg 
snudde meg fort og gjekk min veg; eg var skamfull. 

Um kvelden opnad eg glaset og ser eit lite hol strakst 
yver glaskarmen; der kikad eg inn igjenom, og snart fekk 
eg auga paa eit lite, velskapt reid. Eeg var der inkje; 

men fuglen for og flutte seg fraa kvist til kvist og liksom 
bad, at eg inkje maatte røra reidet. Um nokre dagar 
skodad eg etter att, og daa vart eg var fem graaprikkad egg. 

Tri aar etter einannan hev denne same fuglen teket 
att det same romet. Det gjev varme tankar aa skoda 
paa slikt. Du kann sjaa det klaart utanpaa dei tvo, at 
det maa vera noko, som er heitt, der inne. Kvar gong, 
eg ser smaafuglar fyr augom, kjem eg ihug desse tvo, som 
no i tri aar hev pikkat paa det same glaset. Tru, dei kjem' 
att iaar — det fjorde? 


Kari og Karinros. 
Ein gut fraa Upplandom fortel. 


Det var berre ei meining um henne Rosenkoll, at 
maken til ku fanst det inkje i heile bygdi. Det var inkje 
berre det, at ho mjølkad dubbelt mot andre kyr; ho var 
og so framifraa god paa gjerd: fint bøygde horn, reine 
kuaugo, som saag ut rett som ein klaar himmel med ein 
einaste skydott midt paa, og so var ho so sletthærd, so 
det skjein i henne. Ho var brandutt, og det var sagt, at 
lang-lang-godmor hennar skulde vera undan ei ku, som 
ein mann paa bvedi hadde fenget i heimafylgd med dotter 
aat huldri i Kvalheimsfjellet. Men um det var so, at ho 
hadde liten sin paa det, so er cg no viss um, at kynnet 
hennar hadde tapt trollskapen sin; for ho var so snild, 


at alle paa garden — fraa han gamle godfar til dei 
yngste — heldt av henne som av ei syster.  Rosenkoll 
fekk stødt bera bjølla. Det var ein gong, eg og gjætar- 
guten — fyr moro skuld — tok og hengde bjølla 


paa ei onnor ci. Men daa vart ho Rosenkoll so sturi, og 
eg saag klaare taarorna stod i augom hennar heile dagen; 
inkje aat ho, og um eg lokkad, vilde ho inkje svara meg. 
Daa me skulde jaga heim til kvelds, vilde bølingen inkje 

fylgja den nye bjøllkui. Og daa ho mor fekk sjaa spelet 
vaart, fekk me vondord; men ho Rosenkoll fekk ein salt- 
neve umfram dei andre den kvelden og bjølla si atter. 
Og dagen etter var det, som bjølla hadde fenget ein annan 
ljod, medan ho Rosenkoll med lyft hovud og rausleg gjekk 
fyre — og dei andre gjekk etter smiaasurrande av gleda, 
fyrdi dei hadde fenget att den rette bjølleberaren. — 

Ho Rosenkoll tok til aa verta gomol no. Men me 
hadde inkje hjartelag til aa taka henne med bland dei 
gamle, som me valde ut kvar haust til aa fylla matburet. 
Det var ein kveld ut paa hausten — eg hugsar det so*vel — 
han far talad med henne mor um, at no vart det fulla 
best aa taka henne Rosenkoll lel. Men ho mor tykte, ho 
vilde hava endaa ein kalv undan henne, fvrr ho vart teki 
— og ved det vart det. 

Daa det leid paa vaaren, kom det smaafolk heime: 
ei liti læjande gjenta, lettbygd og fin. Og same natti bar 
ho Rosenkoll ein fager, brandutt kukalv. Um ei tid vart 
gjenta kristnad og kallad Kari, og daa underbudeia ein- 
gong undradest paa, um kalven skulde setjast paa, svarad 
ho mor: »Ja, han og ho Kari er like gamle; ho skal eiga 
han, og Karinros skal han heita. Og ho saag burt paa 
barnet, som laag 1 vogga. 

Ho Kari voks upp, væn, men veik, og saag so aal- 
vorsamt paa all ting. Det var mest, som ho skulde sjaa 
noko, som ingen annan saag. Eg gløymer aldri, kor snild 
ho var. Eg, som var for liten til aa vera med paa ut- 
arbeid, laut vera barnfostra, og det kunde henda, at eg 
vart leid av det, med” ho var liti; men etter som ho voks 
til, vart eg gladare og gladare i aa hava henne. Eg hugsar 
so godt, daa ho var god fyr aa standa. Eg sette henne 
ved cin stol elder benk, gjekk eit elder tvo stig fram, 
hykte meg ned og rette henderna mot henne, at ho 
skulde koma. Ho freistad seg, log, men kunde inkje og 
saag so aalvorsleg paa meg. Men so ein gong lenger ut 
paa sumaren — ho var daa noko yver aaret — daa slepte 

ho seg og kom aat meg. Eg tok henne paa armen og 
gjekk aat henne mor og fortalde det, som hendt var. 
Ho fann ein sukkerhite, klappad henne paa kinni, og so 
gjekk me. | 

So for me daa ute dei varme sumardagarne paa engjom 
ved husi. Eg sat og saag paa, medan ho for og sullad 
kringum meg; og so kunde ho koma med ein blome i 
den vesle handi og gjeva meg. So kunde ho leggja ar- 
marne kring halsen min, og so rullad me oss burt yver 
engi. Og kvar gong, me laut ganga inn att, hemtad ho 
med seg blomar og gav far og mor. Med ho var reint 
liti og laag 1 vogga, laag ho stundom med knepte hender 
og saag beint upp fyr seg, rett som ho bad. Og naar" me 
daa vart standande og sjaa paa henne, og ho vart var di, 
daa log ho so mildt aat oss, at det var rein helsebot. Ja, 
slikt barn! Eu veit aldri, ho fekk vondord; nei, inkje so 
mykje som eit kvast augnakast eingong. Daa ho vart 
noko større, var ho kvar kveld i fjoset og gav henne 
Karinros braud og anna godt; for naar ho Kari bad um 
noko, so var det ingen, som hadde hjartelag til aa segja 
nei. Men so bad ho no mest inkje um anna helder enn 
berre det, som godt var. 

Ho Rosenkoll var burte no. Men ho Karinros hadde 
vakset upp i staden, og alt um ho var ung, so bar ho 
bjølla, og dei andre kyrna dei fylgde so godt. Det var 
mest, som dei skulde vita det, ho var dotter aat mor si. 
Ho var no og so lik henne: like milde augo, like brandutt, 
like fagre horn og like god til aa mjølka. Stødt kveld 
og morgon fekk ho Kari ei skaal av mjølki hennar Karin- 
ros. Ja, dei tvo vart gode vener. Kvar gong, eg kom 
heimatt med bølingen um kvelden, stod ho Kari ved ein 
liten bakke ved rekstret, og so lokkad ho med det veike 
maalet; men ho Karinros kjende det og rautad til svar 
og rakte fortare den sidste stubben, til ho naadde henne, 
og daa fekk ho som oftast ein braudbit elder lite salt 
elder og berre nokre mjuke straa, som ho hadde plukkat. 

Og fekk ho ingen ting, so sleikte ho henne Kari paa 
handi, gjekk so framum, men saag seg attende, um ho 
endaa stod der. Ho Kari stod daa som oftast og ventad, 
til eg kom etter, og so leidde eg henne med meg inn i 
fjoset og hjelpte henne aa binda kui si. Og stødt um 
vetteren fylgde ho med henne mor og bar vondlarne, som 
ho Karinros skulde hava; og lengje gjekk det inkje av, 
fyrr ho baade stellte og mjølkad kui si sjølv. Og ho 
stellte inkje klent; for naar vaaren kom, var det ingi ku 
so holdug som ho Karinros. 

Tidi gjekk, og eg vart for stor til at gjæta lenger; 
eg laut ganga paa anna arbeid. 

— »AÅa rett, naar det lid paa, og ho Kari skal til 
aa gjæta,« sa ho mor. Ho Kari svarad inkje, men saag 
ut fyr seg, mest som ho skulde sjaa noko. Me vart inkje 
so mykje saman sidan. Eg laut vera med i skog og mark 
vetter og sumar. Men naar eg kom heim etter slike 
ferder, kom ho Kari imot meg, og so leiddest me inn. 
So var det ein haust, eg kom heimatt ifraa swætri og hadde 
voret burte ei stund. Eg hadde saknat henne so svært, og 
eg tok og bar henne, men kvakk, daa eg kjende, kor lett 
ho var, endaa ho var yver dei aatte. »Nei, kor lett du 
er,« sa eg, »berre som ei dun.« Ho log; denna rare 
smilen — det var nett, som ho skulde gjøyma noko, som 
gjorde vondt, men som kom fram, berre naar ho log. Daa 
eg sette henne ned paa golvet, saag ho paa meg; men 
det var, som augo saag meir inn enn ut. 

Eg talad aat henne mor; men ho vilde inkje tru 
det. »Det er du, som sterknar,« sa ho; »eg ser, ho veks 
dag fyr dag.« Men eg tyktest dag fyr dag aa sjaa, at ho 
bleiknad. Ein morgon, ei stund etter, vart ho liggjande. 
Det gjekk dagar, og ho stod inkje upp. Ho hadde inkje 
vondt, sa ho, men ho var so trøytt. 80 ein dag kom 
dokteren. »Ja, ho er veik,« sa han og fann mange dropar. 
Ho mor skifte hamlit og snudde seg og gret, han far 
gjekk ut, men kom att strakst og sette seg ved sengi. 

Men so ut paa kvelden vart ho raud i kinnom og sa, ho 
var frisk; ho vilde ut og sjaa paa henne Karinros, sa ho. 
Det var so godt ver. Aa ja, eg hjelpte henne aa faa paa 
seg klædi. Ho vilde ganga sjølv, men magtad det inkje, 
so tok eg og bar henne. Daa me kom ut, høyrde me 
bjølla burt i vegen. »Dei er inkje komne endaa,« sa eg. 
»Ja, so vil me burt paa bakken, der me stod so ofte.« 
Eg gjekk, som ho sa, sette meg paa bakken, tok henne 
paa fanget og lagde eit aaklæde kring um henne. > 

So fekk me sjaa bjøllkui. Ho Kari lokkad. Maalet 
var veikt, men ho Karinros kjende det og kom fort burt- 
yver imot oss. Ho Kari saag seg ikring, rett som ho 
leitad etter noko. Eg skynad, kva det var og plukkad 
ein grasdott og gav henne i handi. Og ho Karinros ho 
kom. Eg reiste upp barnet og studde ved henne; og no 
gav ho kui grasdotten og klappad henne og lagde handi 
um halsen hennar. Ho Karinros surrad, gjekk. framyvver, 
stadnad og saag attende, nett som fyrr. »No fekk eg sjaa 
henne,« sa ho Kari. Og so gjekk me inn. 

Daa kom ho mor reint forfærd og fekk sjaa oss; ho 
hadde leitat i alle rom. »Nei, trøyste meg fyr dykk, born !<« 
sa ho og tok vesla og bar henne ut i romet. So maatte 
ho inn og kveldstella, og eg vart sitjande ved sengi. 

Daa det leid paa, saag eg, ho Kari vart so rar. Eg 
sprang stad etter henne mor. Ho kom, og lite etter han 
far. »Er du sjukare, Kari?« spurde ho mor. »Ja, eg vil 
sova;« ho andad tungt. Ho laag med knepte hender og 
saag eingong beint upp og eingong paa oss. Daa bleiknad 
ho, og augo gjekk att. Ho mor kastad seg paa kne, tok 
handi hennar og ropad: »Kari, Kari, du fær inkje døy 


fraa meg aa Gud, lat henne liva!« og ho seig ned paa 
sengkanten. — »Mor, eg døyr inkje fraa deg, eg vil berre 
sova. Mor, eg saag noko so vakkert — mange smaae 


born med vengjor, og dei kom og bar meg.« Han far 
hadde voret so still No tok han handi hennar og 
bad Fadervaar. Daa saag ho paa oss paa denne rare 

maaten, so det vart so ilt aat oss alle, og ho gav oss 
handi. Han far tok henne att ondaa ein gong og knepte 
sine umkring; daa kom taarorna paa honom og. Daa 


lyste augo hennar Kari: »Far, no ser eg noko — aa, so 
vakkert !« og augo seig att. »Kari, Kari, svara meg — 
mor di!« — »Mor,« svarad ho og andad ut. »So døv 


daa, barn, i Jesu namn,« høvrde eg eit maal; det var 
han far. 

Daa me kom inn 1 stova, sat folket og ventad. »No 
er det gjort,« sa han far. Me sov inkje stort den natti. 
Og klokka fem um morgonen kom ho mor inn og fortalde, 
at bjøllkui laag daud paa baasen. »Ho Karinros!« ropad 
eg. »Dei skulde nok fylgjast aat dei,« sa ho mor halv- 
høgt fyr seg sjølv. Og ho gjekk ut i romet, der liket 
laag. Um ei stund kom ho inn att, og daa var det, som 
sorgi var stroki av henne. »Ho ligg so vakker,« sa ho, 
»vil de inkje sjaa henne?« Dei fylgde henne uti. Soli 
kom gjenom glaset og smaug yver andlitet hennar, og 
alle so gret dei og syntest, at ho var mest vænare no 
i dauden, enn daa ho livde. 

Dei gjekk. Men eg stod att og strauk haaret 
hennar og bad til Gud, at eg maatte verta god og faa 
koma etter dit, ho var, naar eg vart gamall. 

Sidan gjekk eg burt paa engi, der me hadde leikat 
oss so «ofte. Daa det tok til aa stilna i meg, smaug eg 
innatt i stova. Der sat grannkona vaar og fortalde, at 
ho um kvelden hadde høyrt slik fager song; det bar høgt 
upp i lufti, og det var, som det gleid sudyver. »Ho 
hadde nok drøymt sant, ho Kari, at englarne vilde henta 


henne,« sa ho mor. 
* 


Mange aar er det no, sidan ho Kari døydde, og det 
er yver aaret, sidan ho fann att mor si." Eg hev garden, 
og han far et ved mitt bord. Han ser rask og sterk ut; 
men han sit ofte sturen, og daa trur eg, han stundar paa 
aa finna att deim, som for fyre. 

hd 


Ei kanna salt. 


Ein gut fraa Sunnfjord fortel. 


Det var ein fager, frisk morgon um hausten, at eg 
skulde i skulen. E& hadde vaskat meg og stod med 
bøkerna under armen. Klokka var inkje nett so mykje, 
at me trengde um aa ganga. Men eg vilde stad lel. For 
me skuleborni brukte det jamt so aa vera framme eit 
korter, fyrr skulen byrjad. Det var slik moro aa leika 
seg ute kring nausti 1 fjøra. Der tok me »Tvautry maalk, 
leikad »Graabein og gjeiter« og »Ut, ut, alle mine duvor<, 
og mangt anna. Eg vart so glad, daa eg tenkte paa alt 
dette. Eg gjekk. 

Ute i svali stod han far. »Du skal springa ned til 
Hansen og kjøpa ei kanna salt,« sa han. »Eg lyt i skulen 
no,« sa eg. »Nei,« sa han, »klokka er inkje nie endaa, 
so du hev god tid.« — »Eg vil i skulen,« suttrad eg og 
tokkad meg frametter.  »Kva slag — gjeng du inkje snøgt, 
skal du faa ris!l« sa han far og kom og vilde taka meg. 
Daa slengde eg bøkerna i troppi og sprang uppetter vegen; 
eg vilde røma. Eg torde inkje sjaa attum meg, men berre 
sprang, til eg kom avsides, høgt upp i ville morki. Der 
la eg meg nedfyr ein stein og glytte. Eg vart inkje var 
nokon og vilde til aa ganga vidare, daa eg med same 
saag baade han far og ho mor koma. Dei saag kringum 
seg alle stader, men gaadde inkje meg. Eg glytte fram 
ender og daa. | 

Ho mor saag so sorgfull ut. Han far var hard. Dei 
gjekk framum, snudde so og kom attende. Dei hadde 
inkje set meg. Men daa eg skynad, dei vilde gange heimatt, 
vart eg mest fælen. Kvar skulde der verta av meg no? 

— Eg drog meg att og fram kring holtarne. For kva 
anna kunde eg vel gjera no, eg inkje torde heim. Eg 
hadde ingen heim, eg no. Eg var heimlaus. 

Aa — den som kunde ha vengjor og fljuga langt, 


/ 

langt aldri sjaa heimen sin att eingong. Men nei, eg 
gjekk der so frosen og fatig. 

Aa — um eg kunde vaaga meg ned att! Eg laag 
paa ryggen og saag ende upp 1 himmelen. Aldri det slag 
skodd. Han var so klaar, so klaar. — Fjorden var blank 


som ein spegel. Eg saag marbakken, kor han krokad seg 
burt og hitetter.  Ovanfyr var der fin sand eit heilt 
stykkje. Der laugad me oss um sumaren. —- Lauvskogen 
stod i gul bunad, og kor stillt der var, so datt det ned 
ender og eit like vel. — Alt kornet stod paa stauren. 
Det var nett som ein flokk krigsmenner, totte eg. — Der 
saag eg, borni kom veltande ut or skulestova. Dei hadde 
frikorter. Aa, kor dei leikad seg! Men eg fekk inkje 
vera med. »Det er saltet si skuld,« sutrad eg. Aa néi, 
det var nok inkje det. Daa vart det so ilt aat meg. Eg 
tok paa aa graata — gret og gret, som eg inkje kunde 
slutta att. So bad eg Fadervaaret mange gonger og bad 
at far og mor inkje maatte vera sinnad paa meg. Eg 
var so rædd, eg skulde faa ris. 

Eg tokkad meg lenger og lenger ned. Ned ved skid- 
garden heldt det paa nokre smaae gutar og leikad seg. 
Og eg gav meg med. Snart kunde eg leika meg, eg og. 
Daa saag eg, han far kom. Eg freistad aa halda meg 
roleg. Det fekk no ganga, som det vilde. $S0 tok han 
meg i armen og sa, eg skulde fylgja, og eg fylgde med 
strakst. Eg vart reint forbinad. Han var inkje vill. Ho 
mor tok meg tilsides og spurde, kva eg hadde tenkt paa. 
So fortalde eg alt saman. Ho gret, daa ho høyrde, eg 
hadde leset Fadervaaret. 80 sa ho med han far, at eg 
skulde inkje faa stryk, fyr det eg hadde gjort det. 

Men dagen etter :var eg Ilvdug. 


Ein jolaftan. 

Ein jolaftan. 


Ei gjenta fraa Hardanger fortel. 


Eg og ho bestemor hadde mykje 1 saman. Ho lærde 
meg lesa og syngja og taka upp tal, og aa spyta og sauma 
og fingra sokkeband. Men dei lange vetterkveldarne, naar 
ho sat i stolen sin med bunding og brillor og breidde seg 
og fortalde, og me sat umkring henne — rett daa! daa 
kom det beste; daa var det or bibelen. 

Det er som ein fin ange, kvar gong eg tenkjer att- 
ende paa henne gamla, som no lengje sidan er gjengi 
til kvila. 

Eg minnest seinste joli, ho var hjaa oss. Daa hadde 
ho inkje voret heime paa mange vikor. Ho hadde faret 
umkring og gjestat døtterne sine, som var spreidde paa 
mange gardar i bygdi; ho var bestemor aat yver 40 born. 
Men til jol vilde ho koma heimatt, og daa vilde ho taka 
med seg ei liti gjenta paa min alder, ei, som eg kjende. 
Aa, eg gledde meg mykje. Dagen kom; eg var uppe tid- 
leg um morgonen med tauserna og vaskad og skurad og 
hadde det so annsamt, at eg hugsad inkje, kor tidi gjekk. 
Daa vart klokka yver 1. Me hadde boret inn all veden 
og lagt han upp, og veggjer og golv var vaskad, og alle 
koppar og krus skjein. Ho mor kom med hakkad brakje 
og strøydde paa, og no vilde ho ut i glasstova og klæda. 
joletreet; eg saag, han far kom med det. No fekk eg nok 
tenkja lite paa meg sjølv og. Eg var godt tie aar, men no 
laut dokkorna fram — kanskje fyr sidste gongen. Og daa 
eg hadde flutt deim visst tjuge gonger fraa den eine kraai 
til hi, var eg endeleg ferdig; eg hadde bygt" hus aat deim 
og reidt upp sengjer og dukat bordet. Daa kom ho mor 
kviskrande og sa, at no skulde eg faa koma med det, eg 
vilde hava paa joletreet. Me hadde arbeidt i mange vikor 
framfyre, kvar paa sitt, som me vilde gjeva burt; det 
skulde vera løynt; men ho mor visste um alt mitt, daa 
eg var den minste. Og so sa ho, at naar eg hadde vaskat. 

meg og bytt klæde, skulde eg faa ganga upp i stova til 
gamle Odd og beda han koma ned og vera hjaa oss um 
kvelden. Han hadde mist baae sønerne sine i Lofot-fisket 
ifjor, og strakst etter kona si; daa vart det svarte haaret 
hans graatt paa nokre vikor. No vilde inkje far og mor, 
at han skulde sitja aaleine 1 kveld. Me tvkte so godt 
um han, alle, som kjende han. ee 

Daa eg kom inn i den vesle stova, sat han paa ben- 
ken attved glaset og studde armarne ned paa knei og 
skodad myrkt ut ifraa seg. Han liksom kviknad, daa 
han saag meg.« »Nei, kjem du upp til meg i kveld? 


sa han; »Gud velsigne deg!« — »Ja — no skal du inkje 
sitja her lenger aaleine; kom no og ver med meg ned i 
stova.« — »Nei, skal eg det?« sa han. Han gjorde seg 


daa ferdig til aa fylgja meg. Daa me kom ned i stova, 
sa han: »Aa nei, kor fint her er hjaa dykk.« Far tok 
ein stol og sette burt til omnen og bad han setja seg og 
gjekk etter øl. 

Daa tok han Odd til aa tala um tapet sitt: 

»Eg hadde henne Brita, eg; ho sende slikt godt, 
varmt ljos yver meg. Men ho vart burte, ho reiste fraa 
meg. Og so sønerne mine; ja, eg tenkjer so paa fure- 
skogen, du — høg og rak og jamtjukk, og grøn baade 
vetter og sumar. Men stormen kastad deim yverende, 
baae tvo. No er eg kvistad til toppen !« 

»Ja, men kjære døg,« sa ho mor; »tenk no inkje so 
tungt; tenk paa, at du hev deim fyre deg og skal faa 
koma etter... Hugsa paa, det er jolaftan i kveld, og at 
Jesus kom til aa gjera oss alle lukkelege.« 

No kunde me snart venta henne besta. Me sprang 
ut i tunet og kleiv upp paa ein stor stein og saag ut 
yver vegen. Men ingen ting. Daa small det tri skot paa 
granngarden, der skaut dei inn høgtidi. Med eit tok 
kyrkjeklokkorna til aa kima der ute paa neset og sende 
tonarne hit yver fjorden og upp gjenom heile grendi. Det 
let so stort og so vænt; Rauden, som kom ut og fekk 

vatn, stod ei lang stund og lydde paa. Daa kom eg til aa 
sjaa nedpaa laavetaket, paa kornbandi; der var det alt 
'komet mange sporvar. 

No tok det til aa myrkna. Daa saag eg ned yver 
"vegen endaa ein gong, og daa vart eg var noko svart, som 
Tørde seg langt nedpaa. Det kom næmare, og snart saag 
«eg, at det var ho bestemor og ei, som fylgde henne. Me 
sprang nedyver. Det fyrste, me fortalde henne, var um 
;joletreet og kor gildt, me skulde faa det i kveld. Daa ho 
kom upp, vilde eg til aa syna henne dokkorna mine, 
men ho mor sa, eg fekk venta med det; for no kunde 
«dei vera baade trøytte og svoltne. 

Det var ein klaar kveld fyr oss borni. Me sat pyntad 
:0g reine og hadde beste klædi paa, og alle so vilde me 
Ayna oss fram fyr henne bestemor. 

Ho sat i høgsætet i kveld. Ho song jolesalmen paa 
sin tone og fortalde oss um englarne, som kom med bod 
um Jesus, og so lyste ho velsigningi yver oss og bad 
Fadervaar. 

Daa me hadde fenget mat, bad ho mor heile huslyden 
"ut i glasstova. Den væne granbuska lyste imot oss i 
døri. Heile huset skjein av alle dei ljos, som joletreet 
hadde. Eg kann no inkje fortelja, kor gildt, me tykte, 
«det var. Kvar einaste grein var prydd; der hekk store, 
raude eple og fine smaae korger av sylvpapir, der var 
menner og konor og hestar og hundar og hanar og kran- 
:sar av sukkerbraud — og øvst i toppen ei stor, glansande 
stjerna. Fyrst gjekk me i ring kring treet og song »Glade 
jul« og um det litle Jesus-barnet, som var barnevenen 
«stor. Men det vilde inkje rett ganga med songen, fyrr 
ho bestemor stemde i: »Du være lovet, Jesus Krist, at 
menneske du vorden est,« den kunde dei alle. 

Ho var væn, ho besta, i kveld, endaa ho var mot 70 
aar. Ho song og gledde seg som eit barn med oss, og 
«det gjeng aldri or minnet mitt, som ho stod den kvelden. 

So kom jolegaavorna. Pakkarne vart opnad, augo 

vaare skjein av alt det fagre og store, som me fekk. Eg 
fekk ein fin og varm aksladuk av foreldri mine, raud- 
randad sokkar av henne bestemor, og so noko av brørne 
mine og av systerna mine og av alle tauserna. Eg tykte 
no, at eg fekk det gildaste. Men dei hine tykte, at dei 
hadde fenget det endaa gildare; og glade var me alle. 

Daa tok me ihop og skulde ganga i ring att kring 
treet og leika. Men daa fekk eg sjaa gamle Odd, han 
fylgde med oss og gret. Og daa me stod stille ei liti 
stund, sa han: »Ja, no hev eg livt i 60 aar, som eg kann 
minnast; men aldri hev eg set noko so fint, som dette 
heri kveld. Det kann no vel inkje vera vænare i himme- 
rikje? Gud velsigne oss alle saman !« So tok han fram 
ein pakke, som han hadde fenget af far, og takkad oss 
so hjartelegt uppi handi alle saman. Sidan var han med 
oss og trippad rundt ei lang stund. 


Ei freisting. 
Ei gjenta fraa Voss fortel. 


Det var ein sundag. Eg var fullt helgarklædd og kom: 


gangande burt etter gata paa Vossevangen og vilde aat. 


kyrkja. Daa eg kom midt fram fyr fatighusdøri, kom det 
ut ei gomol, krylad gjenta og skulde same vegen; ho hadde 
gamledags, men elles skaplege klæde, ho var halt og gjekk 
seint. Ho hadde ingen til aa fylgja, difyr gav ho seg 
i lag med meg; me pratad og fylgdest burt etter gata. 
Burt paa kyrkjegarden stod det mange folk; dei 
ventad paa, at kyrkjedøri skulde verta upplati. Daa 
me kom burt imot deim, flaug den tanken fyr meg: 
Nei, er det inkje skam, at du, som er so ung og 
frisk, skal fylgja ei slik gomol menneskja? Kva vil folk 
- segja, trur du, naar dei ser det? Eg tykte, dei smaalog. 
Eg tok alt til aa skunda meg og vilde ganga ifraa henne. Men 

daa kom det snøgt ein annan tanke: Jesus — gjorde 
han slikt? Aa nei. Han hev brytt seg so mykje um 
denne gamle, helselause gjenta, at han vilde døy fyr 
aa gjera henne lukkeleg! Og du tykkjer, det er skam fyr 
deg aa fylgja henne eit lite, lite stykkje — paa vegen til 
Guds hus — og vera skapleg mot henne! Eg kjende, 
kor eg raudnad av mi eigi skam. 

Men daa fekk eg mot. 

Eg sagtad paa gonga att strakst og fylgde den gamle 
gjenom gutaflokken og gjenteflokken og alle flokkarne, 
like til kyrkjedøri, og derfraa inn i kyrkja. 

Sidan' hev eg inkje skjemst av aa fylgja ei gomol 
daglaus menneskja. 


Berre e/n inngang. 
Ein gut fraa Gudbrandsdalen fortel. 


Eg kjem so livande ihug noko, som hende, med eg 
var liten. 

Ho mor hadde litat og var stygg paa hendom, og det 
saag fælt ut i kjøkenet. So kom presten gangande, han, 
som hadde døypt henne og slept henne fram; han kom upp 
yver garden, og detta vesle, graae Fr hans lyste so 
stort i solstraalom. Ho var so glad i honom og vilde so 
gjerne bedet han inn; men ho tykte, ho kunde inkje fyr 
skam skuld. For skulde han koma inn 1 finstova, laut 
han ganga fyrst gjenom kjøkenet og faa sjaa, kor fælt der 
sang ut — og det var inkje raad. Ho mest gret, ho mor. 
Ho hadde berre ein inngang, det var skaden. So gjekk 
presten uppyver garden lenger, han. 

— Slikt gjerer me ofte med Vaarherre. Anten vil 
me hava tvo inngangar, so me kann beda han med ein 
gong inn i stasstova vaar, elder so torer me slett inkje 
beda han inn. Me torer inkje syna honom kjøkenet 

vaart; for der gjeng me dagleg dags og kokkar og 
steller. Men me hev eit sundagskammers, me hyklarar,. 
og der vil me putta han inni; for me vil daa so gjerne 
hava han ein gong imillom. Men naar Vaarhefre skal. 
koma fyr aalvor, so lyt me verta so ærlege, at me: bed. 
han inn gjenom kjøkenet; han vil helder inkje ganga: 
nokon annan veg. Det er ei tom innbilling, at me hev 
han i stasstova, naar me inkje hev han 1 kjøkenet fyrst. 

Men naar han kjem inn i kjøkenet, segjer han: »Ja, 
her maa vaskast og skurast, men det vil eg gjera sjølv; 
du kann det inkje, du, stakar liten; til meir du vaskar,. 
til verre vert det. Og so likar eg inkje denne stasstova 
di; ho ser so vakker ut, men ho er kittad og maalad. 
og klint, so eg trivst inkje der. No skal me brjota ned. 
skilveggen og gjera et stor, vakker stova, som er like eins- 
all gjenom, og der skal du koka og eta og beda og sova: 
— og du skal sjaa, ho skal verta vakker endaa. 80 vil 
me inkje klina paa maaling meir — og slett inkje »tapeter;« 
for daa gjerer me berre rom fyr musi; alt slikt paaheng 
er fusk. Men me skal høvla veggjerne og hava paa klaar 
olje, so ser me treet, som det er. Og me vil helder inkje 
hengja upp »gardiner« attfyr glasom, men pussa rutorna 
og lata soli og dagen koma inn, so friske dei vit; du maa 
venja deg til aa tola ljoset.« — Slikt segjer den: gode: 
Gud, og slikt gjerer han, naar han kjem fyr aalvor.. 

— Men daa presten kom attende, so kom han' inn: 
lel, han, og gjekk gjenom kjøkenet — og ho mor skjenkte- 
honom kaffe med litad hender, og sa, daa han var gjengen: 
att: »Eg kunde rett aldri trutt, det skulde vortet so. hugge- 
legt denne gongen. 

Kveldsongar. 


I. Sumarkvelden. 


Attum fjellet soli sig, 
maanen yver nuten stig, 
jordi ligg og drøymer. 
Fuglen tagnar uppi lid, 
fjorden ligg so blaa og blid, 
— veit du, kva han gjøymer?: 


Blomen læt sitt auga att, 

dogg han drikka vil i natt, 
lang og heit var dagen. 

Allting lengtar etter fred, 

myrkret sig paa Jordi ned, 
trei søv i hagen. 


Berre bekken gjenom eng 
dansar enn — den kaate dreng —- 
langt han hev aa fara. 
Men me vil til kvila gaa; 
rundt oss leikar englar smaa, 
vil i natt oss vara. 


I. Vetterkvelden. 


Paa gruva elden sloknad er, 
som toppad, brann og logad, 
og natti ut ho vengjer slær, 
og myrkt her er i stova. 

Signe oss Gud i Himmerik! 


Fram fyr oss slær me krossen fin, 
bed Fadervaar til kvelden. 

I Jesu namn me sovnar iun 

so godt inn under felden. 

Signe oss Gud i Himmerik! 

So kjeme her Guds englar smaa, 
held vakt med vaare sengjer. 
Dei for fraa stjernehimmel blaa 
paa kvite duvevengjer. 

Signe oss Gud i Himmerik! 


Gud med oss alle saman ver, 
lat Jesus fyr oss lyse! 

Gud hjelpe deim, som ute fer, 
og deim, som svelt og fryse! 
Signe oss Gud i Himmerik! 


No sovnar mor og far og eg 
og alle borni dimme. 

I morgon soli vekkjer meg, 
naar ho paa vegen skine. 
Signe oss Gud i Himmerik! 


———=6 4 I =>——" " 


Til barnevener. 


Dette er fyrste bandet av ei lesebok fyr born, som eg: 
vil halda vidare fram med og faa ferdig i tvo band til. 

Planen fyr heile boki er slik: 

Fyrste bandet, Barneheimen, tek upp og set 
i høgsætet den næmaste ringen kring barnet, det heims- 
lege, som born so aa segja fødest inn i, og som dei 
skynar og elskar utan vidare. Som eit kjent, kjært andlit. 
skulde dette fyrste bandet slaa deim i møte, føra heimen 
inn i skulestova og læra deim aa lesa naturlegt. 
(Same tanken som i mi ABC-bok; men det, som der er 
i spiring, kjem her til full bløming). Fyrste bandet skal 
stig fyr stig vera troppi upp til andre bandet. 

Andre bandet vil faa ei større synsvidd. Der vil. 
eg rulla upp bilæte av norskt folkeliv med sine ser- 
merkte drag i dei ymse landsdelar, soleids, at landsdelen 
gjerne kann vera yverskrift. Her skal barneringen vida 
seg ut og i forteljingar — gullkorn av sjølve livet — um-- 
spenna folket og landet, so borni kann skyna og elska 
vidare enn sin eigen vesle heim og sjaa, at Noreg er 
den store, fagre harpa med dei mange, mange strengjer, 
og kvar dal og fjord med sitt liv og stell ein streng, som 
gjev ljod. Detta skulde so verta troppi upp til tridje 
bandet. 

I tridje bandet vil eg (etter Snorre og dei kjeldor, 
eg veit) føra fram bilæte av vaar soga, forteljingar, som i 
barnsleg bunad syner fram mann etter mann av deim, 
som bar det beste i tidi fraa gamle dagar og upp til no. 
Med det vert boki ferdig. 

Ho skal, med fot i heimen, hjelpa borni (so mykje, 
som ei bok kann det) til aa elska folk og land — og 
utvikla og styrkja den historiske sansen. Paa desse tvo- 
flekkjer skal ho stempla so djupt, ho kann. Og paa den 
tridje flekken: ho skal hjelpa smaaborni til aa kjenna, at 
ein livande, kjærleg og veldug Gud stirer ned i vaart. 
liv og held vakt med, korleids me liver. | 

Andre bandet, som eg no skal i ferd med, kjem 
til aa krevja mest baade av tid og arbeid. Her er ut- 
komet mange samlinger fraa ymse bygder, og er til sitt 
bruk. Men eg kann mest ingen ing bruka, daa det anten. 


OG 


svingar millom raa naturkraft og yvertru, elder er noko 
smaaplukk, som vantar sermerkje og aalvor; naar ein daa 
tek burt slagsmaali og skarvestykki og so det underjordiske, 
vert det mest ingen ting att, som det er noko adlande 1. 
Nei, det eg skal bruka, maa samlast av ny rot. Og det 
vantar inkje paa, at det finst. Her renn ein straum av 
folkeliv av eit eiget slags gjenom kvar dal fraa 
slegt til slegt, det, som held den einskilde mannen og 
«den einskilde slegti og, gjenom slegterna, folket uppe. Aa 
syna fram den gullaadri (gjenom forteljingar) skal vera 
maalet, um eg kann naa det. Lett er det inkje. Det 
djupaste er alltid tungt aa faa upp, dette her sit um 
hjarterøterne paa folk. Ein sogestubb um den og den, 
som var so og so- sterk elder sløg og gjorde det og det 
 karsstykkje elder skarvestykkje,'er lett aa faa — og so 
læt dei samlaren renna med limpinnen. Men det, som 
hende deim sjølve elder foreldri elder besteforeldri, og slo 
soleids ned i deira liv, at det sette merkje paa deim fyr 
all deira dag, støypte deim i hug og tanké og gjorde deim 
til det, dei vart — det, som er heilagdomen i deira liv, 
som greip deim slikt, at det grip paa ny, kvar gong det 
vert fortalt, det teger dei med til dagleg dags. 

Her skriv eg fyr aa beda um hjelp. Veit du 
noko, som du trur elder tenkjer kunde høva til andre 
bandet av mi lesebok, so bed eg deg um dette: skriv 
det upp naturlegt, som det hev hendt, elder 
som det vert fortalt, etter daglegtalen, og send meg 
det. Det nyttar inkje her aa setja upp forskrifter um, 
kva du kann senda — send i meste laget. I »Ymse 
stykkje« i denne boki hev eg ein og annan stubben, 
som slær paa dei strengjer, eg vil ha fram. Sjaa paa deim. 
Men lat inkje det binda deg; livet hev mange sidor. 

Alle, som tek tak og bjelper meg, gjerer ei god gjer- 
ning. Og veit du nokon, som kann gjeva meg noko 
munntlegt, so skriv aat meg um det; og eg vil koma, 
um det inkje er altfor langt. 


Ullensvang, Hardanger, 17de mai 1889. 
Andreas Austlid. 

